**Διακήρυξη**

|  |  |  |
| --- | --- | --- |
| **Κωδ. ΟΠΣ ΤΑ:** | **5189871** | |
| **Χρηματοδότηση:** | Εθνικό Σχέδιο Ανάκαμψης και Ανθεκτικότητας «Ελλάδα 2.0»  Δράση: 16580 / Άξονας 4.4 | |
| **Εκτιμώμενη αξία σύμβασης:** | * Εκτιμώμενη αξία παρούσας σύμβασης **1.685.484,00€** μη περιλαμβανομένου ΦΠΑ (Προϋπολογισμός με ΦΠΑ: **2.090.000,16€,** ΦΠΑ 24% 404.516,16€) * Εκτιμώμενη αξία δικαιώματος προαίρεσης αύξησης φυσικού αντικειμένου: έως είκοσι τοις εκατό (20%) **337.096,80€** μη περιλαμβανομένου ΦΠΑ (Προϋπολογισμός με ΦΠΑ: **418.000,03€,** ΦΠΑ 24% 80.903,23€) * Εκτιμώμενη αξία δικαιώματος προαίρεσης υπηρεσιών συντήρησης για τρία (3) έτη: (έως τέσσερα τοις εκατό (4%) ανά έτος) συνολικού ποσού **202.258,08€** μη περιλαμβανομένου ΦΠΑ, (Προϋπολογισμός με ΦΠΑ: **250.800,02€,** ΦΠΑ 24% 48.541,94€)   Η Συνολική Εκτιμώμενη Αξία της σύμβασης ανέρχεται σε: **2.224.838,88€** μη περιλαμβανομένου ΦΠΑ, (Προϋπολογισμός με ΦΠΑ: **2.758.800,21€**, ΦΠΑ 24% 533.961,33€) | |
| **CPV:** | 72253200-5, 72222300-0, 72000000-5, 72262000-9, 80533100-0 | |
| **Κριτήριο Ανάθεσης:** | **Η πλέον συμφέρουσα από οικονομική άποψη προσφορά βάσει βέλτιστης σχέσης ποιότητας – τιμής** | |
| **Ημερομηνία Διενέργειας:** | **22/01/2024** | |
| **Ημερομηνία Ανάρτησης στο ΚΗΜΔΗΣ** | | **27/12/2023** |
| **Ημερομηνία Ανάρτησης στο ΕΣΗΔΗΣ** | | **27/12/2023** |
| **Ημερομηνία Αποστολής Διακήρυξης σε Ε.Ε. (Υπ. Επίσημων Εκδόσεων)** | | **20/12/2023** |
| **Ημερομηνία Δημοσίεσης Διακήρυξης σε Ε.Ε.** | | **22/12/2023** |
| **Ημερομηνία Ανάρτησης στον Διαδικτυακό τόπο της Αναθέτουσας Αρχής www.ktpae.gr** | | **27/12/2023** |

**Ηλεκτρονικού Ανοικτού (Διεθνούς) Άνω των Ορίων Διαγωνισμού για το Έργο «(1) Αναβάθμιση Ηλεκτρονικής Πλατφόρμας για την Υποστήριξη του Μηχανισμού Έγκαιρης Προειδοποίησης και (2) Αναβάθμιση Ηλεκτρονικής Πλατφόρμας για τον Εξωδικαστικό Μηχανισμό Ρύθμισης Οφειλών για φυσικά και νομικά πρόσωπα»**

## ΓΕΝΙΚΕΣ ΠΛΗΡΟΦΟΡΙΕΣ

| **Συνοπτικά στοιχεία Έργου** | |
| --- | --- |
| **ΤΙΤΛΟΣ ΕΡΓΟΥ** | **«(1) Αναβάθμιση Ηλεκτρονικής Πλατφόρμας για την Υποστήριξη του Μηχανισμού Έγκαιρης Προειδοποίησης και (2) Αναβάθμιση Ηλεκτρονικής Πλατφόρμας για τον Εξωδικαστικό Μηχανισμό Ρύθμισης Οφειλων για φυσικά και νομικά πρόσωπα»** |
| **ΑΝΑΘΕΤΟΥΣΑ ΑΡΧΗ** | «Κοινωνία της Πληροφορίας Μ.Α.Ε.» (ΚτΠ Μ.Α.Ε.) |
| **ΦΟΡΕΑΣ ΛΕΙΤΟΥΡΓΙΑΣ** | ΓΕΝΙΚΗ ΓΡΑΜΜΑΤΕΙΑ ΧΡΗΜΑΤΟΠΙΣΤΩΤΙΚΟΥ ΤΟΜΕΑ ΚΑΙ ΔΙΑΧΕΙΡΙΣΗΣ ΙΔΙΩΤΙΚΟΥ ΧΡΕΟΥΣ (ΓΓΧΤΔΙΧ) |
| **ΚΥΡΙΟΣ ΤΟΥ ΕΡΓΟΥ** | ΓΕΝΙΚΗ ΓΡΑΜΜΑΤΕΙΑ ΧΡΗΜΑΤΟΠΙΣΤΩΤΙΚΟΥ ΤΟΜΕΑ ΚΑΙ ΔΙΑΧΕΙΡΙΣΗΣ ΙΔΙΩΤΙΚΟΥ ΧΡΕΟΥΣ (ΓΓΧΤΔΙΧ) |
| **ΦΟΡΕΑΣ ΧΡΗΜΑΤΟΔΟΤΗΣΗΣ** | ΥΠΟΥΡΓΕΙΟ ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ |
| **ΤΟΠΟΣ ΠΑΡΑΔΟΣΗΣ – ΤΟΠΟΣ ΠΑΡΟΧΗΣ ΥΠΗΡΕΣΙΩΝ** | Η έδρα της Αναθέτουσα Αρχής και η έδρα της ΓΓΧΤΔΙΧ |
| **ΕΙΔΟΣ ΣΥΜΒΑΣΗΣ (CPV)** | 72253200-5, 72222300-0, 72000000-5, 72262000-9, 80533100-0 |
| **ΕΙΔΟΣ ΔΙΑΔΙΚΑΣΙΑΣ** | Ηλεκτρονικός Ανοικτός Διεθνής άνω των ορίων Διαγωνισμός με κριτήριο ανάθεσης την πλέον συμφέρουσα από οικονομική άποψη προσφορά:  βάσει βέλτιστης σχέσης ποιότητας – τιμής |
| **ΕΚΤΙΜΩΜΕΝΗ ΑΞΙΑ ΣΥΜΒΑΣΗΣ** | Συνολική εκτιμώμενη αξία σύμβασης:  **2.224.838,88€** μη περιλαμβανομένου ΦΠΑ**,** (Προϋπολογισμός με ΦΠΑ: **2.758.800,21€,** ΦΠΑ 24% 533.961,33€)   * Εκτιμώμενη αξία σύμβασης: **1.685.484,00€** μη περιλαμβανομένου ΦΠΑ (Προϋπολογισμός με ΦΠΑ: **2.090.000,16€,** ΦΠΑ 24% 404.516,16€) * Εκτιμώμενη αξία δικαιώματος προαίρεσης αύξησης φυσικού αντικειμένου: έως είκοσι τοις εκατό (20%) **337.096,80€** μη περιλαμβανομένου ΦΠΑ (Προϋπολογισμός με ΦΠΑ: **418.000,03€**, ΦΠΑ 24% 80.903,23€) * Εκτιμώμενη αξία δικαιώματος προαίρεσης υπηρεσιών συντήρησης για τρία (3) έτη: (έως τέσσερα τοις εκατό (4%) ανά έτος) συνολικού ποσού **202.258,08€** μη περιλαμβανομένου ΦΠΑ, (Προϋπολογισμός με ΦΠΑ: **250.800,02€**, ΦΠΑ 24% 48.541,94€) |
| **ΧΡΗΜΑΤΟΔΟΤΗΣΗ ΕΡΓΟΥ** | To έργο υλοποιείται στο πλαίσιο του Εθνικού Σχεδίου Ανάκαμψης και Ανθεκτικότητας «Ελλάδα 2.0» με τη χρηματοδότηση της Ευρωπαϊκής Ένωσης – NextGeneration EU (κωδικός Δράσης: 16580 / Άξονας 4.4).  Οι δαπάνες του Έργου, μη περιλαμβανομένων των δικαιωμάτων προαίρεσης, θα βαρύνουν το Πρόγραμμα Δημοσίων Επενδύσεων-TAA, και συγκεκριμένα την ΣΑΤΑ ΤΑ051 με ενάριθμο κωδικό 2023ΤΑ05100010 |
| **ΔΙΑΡΚΕΙΑ ΣΥΜΒΑΣΗΣ** | **Δώδεκα (12) μήνες** |
| **ΗΜΕΡΟΜΗΝΙΑ ΔΙΑΚΗΡΥΞΗΣ** | **20/12/2023** |
| **ΠΡΟΘΕΣΜΙΑ ΓΙΑ ΥΠΟΒΟΛΗ ΔΙΕΥΚΡΙΝΙΣΕΩΝ ΕΠΙ ΤΩΝ ΟΡΩΝ ΤΗΣ ΔΙΑΚΗΡΥΞΗΣ** | **05/01/2024** |
| **ΗΜΕΡΟΜΗΝΙΑ ΈΝΑΡΞΗΣ ΗΛΕΚΤΡΟΝΙΚΗΣ ΥΠΟΒΟΛΗΣ ΠΡΟΣΦΟΡΩΝ** | **27/12/2023** |
| **ΚΑΤΑΛΗΚΤΙΚΗ ΗΜΕΡΟΜΗΝΙΑ ΚΑΙ ΩΡΑ ΥΠΟΒΟΛΗΣ ΠΡΟΣΦΟΡΩΝ** | **22/01/2024** ημέρα **Δευτέρα** ώρα **14:00** |
| **ΤΟΠΟΣ & ΤΡΟΠΟΣ ΚΑΤΑΘΕΣΗΣ ΠΡΟΣΦΟΡΩΝ** | Ηλεκτρονική Υποβολή:  Στη διαδικτυακή πύλη www.promitheus.gov.gr του  Εθνικού Συστήματος Ηλεκτρονικών Δημοσίων Συμβάσεων  (ΕΣΗΔΗΣ) (ηλεκτρονική μορφή)  Έντυπη Υποβολή:  Η έδρα της ΚτΠ Μ.Α.Ε. |
| **ΗΜΕΡΟΜΗΝΙΑ ΑΝΑΡΤΗΣΗΣ ΣΤΗ ΔΙΑΔΙΚΤΥΑΚΗ ΠΥΛΗ ΤΟΥ ΕΣΗΔΗΣ** | **27/12/2023** |
| **ΗΜΕΡΟΜΗΝΙΑ ΚΑΙ ΩΡΑ ΑΠΟΣΦΡΑΓΙΣΗΣ ΠΡΟΣΦΟΡΩΝ** | **26/01/2024** και **ώρα 14:00** |

Περιεχόμενα

[ΓΕΝΙΚΕΣ ΠΛΗΡΟΦΟΡΙΕΣ 2](#_Toc153978265)

[1. ΑΝΑΘΕΤΟΥΣΑ ΑΡΧΗ ΚΑΙ ΑΝΤΙΚΕΙΜΕΝΟ ΣΥΜΒΑΣΗΣ 9](#_Toc153978266)

[1.1 Στοιχεία Αναθέτουσας Αρχής 9](#_Toc153978267)

[1.2 Στοιχεία Διαδικασίας - Χρηματοδότηση 9](#_Toc153978268)

[1.3 Συνοπτική Περιγραφή φυσικού και οικονομικού αντικειμένου της σύμβασης 10](#_Toc153978269)

[1.3.1 Αντικείμενο της σύμβασης 10](#_Toc153978270)

[1.3.2 Υποδιαίρεση σύμβασης σε τμήματα 11](#_Toc153978271)

[1.3.3 Εκτιμώμενη αξία της σύμβασης 12](#_Toc153978272)

[1.3.4 Διάρκεια της σύμβασης 13](#_Toc153978273)

[1.3.5 Κριτήριο Ανάθεσης 13](#_Toc153978274)

[1.4 Θεσμικό πλαίσιο 14](#_Toc153978275)

[1.5 Προθεσμία παραλαβής προσφορών και διενέργεια διαγωνισμού 20](#_Toc153978276)

[1.6 Δημοσιότητα 20](#_Toc153978277)

[1.7 Αρχές εφαρμοζόμενες στη διαδικασία σύναψης 20](#_Toc153978278)

[2. ΓΕΝΙΚΟΙ ΚΑΙ ΕΙΔΙΚΟΙ ΟΡΟΙ ΣΥΜΜΕΤΟΧΗΣ 22](#_Toc153978279)

[2.1 Γενικές Πληροφορίες 22](#_Toc153978280)

[2.1.1 Έγγραφα της σύμβασης 22](#_Toc153978281)

[2.1.2 Επικοινωνία – Πρόσβαση στα έγγραφα της Σύμβασης 22](#_Toc153978282)

[2.1.3 Παροχή Διευκρινίσεων 22](#_Toc153978283)

[2.1.4 Γλώσσα 23](#_Toc153978284)

[2.1.5 Εγγυήσεις 23](#_Toc153978285)

[2.1.6 Προστασία Προσωπικών Δεδομένων 24](#_Toc153978286)

[2.2 Δικαίωμα Συμμετοχής - Κριτήρια Ποιοτικής Επιλογής 25](#_Toc153978287)

[2.2.1 Δικαιούμενοι συμμετοχής 25](#_Toc153978288)

[2.2.2 Εγγύηση συμμετοχής 26](#_Toc153978289)

[2.2.3 Λόγοι αποκλεισμού 27](#_Toc153978290)

[Κριτήρια Ποιοτικής Επιλογής & αποδεικτά στοιχεία 31](#_Toc153978291)

[2.2.4 Καταλληλόλητα άσκησης επαγγελματικής δραστηριότητας 31](#_Toc153978292)

[2.2.5 Οικονομική και χρηματοοικονομική επάρκεια 32](#_Toc153978293)

[2.2.6 Τεχνική και επαγγελματική ικανότητα 32](#_Toc153978294)

[2.2.6.1 Τεχνική Ικανότητα 33](#_Toc153978295)

[2.2.6.2 Επαγγελματική Ικανότητα – Ομάδα Έργου 33](#_Toc153978296)

[2.2.7 Πρότυπα διασφάλισης ποιότητας και πρότυπα περιβαλλοντικής διαχείρισης 36](#_Toc153978297)

[2.2.8 Στήριξη στην ικανότητα τρίτων – Υπεργολαβία 36](#_Toc153978298)

[2.2.8.1 Στήριξη στην ικανότητα τρίτων 36](#_Toc153978299)

[2.2.8.2 Υπεργολαβία 37](#_Toc153978300)

[2.2.9 Κανόνες απόδειξης ποιοτικής επιλογής 37](#_Toc153978301)

[*2.2.9.1* Προκαταρκτική απόδειξη κατά την υποβολή προσφορών 38](#_Toc153978302)

[2.2.9.2 Αποδεικτικά μέσα - Δικαιολογητικά προσωρινού αναδόχου 39](#_Toc153978303)

[2.3 Κριτήρια Ανάθεσης 48](#_Toc153978304)

[2.3.1 Κριτήριο ανάθεσης 48](#_Toc153978305)

[2.3.2 Βαθμολόγηση και κατάταξη προσφορών 53](#_Toc153978306)

[2.3.2.1 Βαθμολόγηση Τεχνικών Προσφορών 53](#_Toc153978307)

[2.3.2.2 Κατάταξη προσφορών 53](#_Toc153978308)

[2.3.2.3 Διαμόρφωση συγκριτικού κόστους Προσφοράς 53](#_Toc153978309)

[2.4 Κατάρτιση - Περιεχόμενο Προσφορών 54](#_Toc153978310)

[2.4.1 Γενικοί όροι υποβολής προσφορών 54](#_Toc153978311)

[2.4.2 Χρόνος και Τρόπος υποβολής προσφορών 54](#_Toc153978312)

[2.4.3 Περιεχόμενα Φακέλου «Δικαιολογητικά Συμμετοχής - Τεχνική Προσφορά» 57](#_Toc153978313)

[2.4.3.1 Δικαιολογητικά Συμμετοχής 57](#_Toc153978314)

[2.4.3.2 Τεχνική Προσφορά 59](#_Toc153978315)

[2.4.4 Περιεχόμενα Φακέλου «Οικονομική Προσφορά» / Τρόπος σύνταξης και υποβολής οικονομικών προσφορών 59](#_Toc153978316)

[2.4.5 Χρόνος ισχύος των προσφορών 60](#_Toc153978317)

[2.4.6 Λόγοι απόρριψης προσφορών 60](#_Toc153978318)

[3. ΔΙΕΝΕΡΓΕΙΑ ΔΙΑΔΙΚΑΣΙΑΣ - ΑΞΙΟΛΟΓΗΣΗ ΠΡΟΣΦΟΡΩΝ 62](#_Toc153978319)

[3.1 Αποσφράγιση και αξιολόγηση προσφορών 62](#_Toc153978320)

[3.1.1 Ηλεκτρονική αποσφράγιση προσφορών 62](#_Toc153978321)

[3.1.2 Αξιολόγηση προσφορών 62](#_Toc153978322)

[3.2 Πρόσκληση υποβολής δικαιολογητικών προσωρινού αναδόχου - Δικαιολογητικά προσωρινού αναδόχου 64](#_Toc153978323)

[3.3 Κατακύρωση - σύναψη σύμβασης 66](#_Toc153978324)

[3.4 Προδικαστικές Προσφυγές - Προσωρινή και Οριστική Δικαστική Προστασία 67](#_Toc153978325)

[3.5 Ματαίωση Διαδικασίας 70](#_Toc153978326)

[4. ΟΡΟΙ ΕΚΤΕΛΕΣΗΣ ΤΗΣ ΣΥΜΒΑΣΗΣ 71](#_Toc153978327)

[4.1 Εγγυήσεις (καλής εκτέλεσης, προκαταβολής, καλής λειτουργίας) 71](#_Toc153978328)

[4.2 Συμβατικό πλαίσιο – Εφαρμοστέα νομοθεσία 72](#_Toc153978329)

[4.3 Όροι εκτέλεσης της σύμβασης 72](#_Toc153978330)

[4.4 Υπεργολαβία 75](#_Toc153978331)

[4.5 Τροποποίηση σύμβασης κατά τη διάρκειά της 76](#_Toc153978332)

[4.5.1 Δικαιώματα προαίρεσης 77](#_Toc153978333)

[4.6 Δικαίωμα μονομερούς λύσης της σύμβασης 77](#_Toc153978334)

[5. ΕΙΔΙΚΟΙ ΟΡΟΙ ΕΚΤΕΛΕΣΗΣ ΤΗΣ ΣΥΜΒΑΣΗΣ 79](#_Toc153978335)

[5.1 Τρόπος πληρωμής 79](#_Toc153978336)

[5.2 Κήρυξη οικονομικού φορέα έκπτωτου - Κυρώσεις 80](#_Toc153978337)

[5.3 Διοικητικές προσφυγές κατά τη διαδικασία εκτέλεσης 81](#_Toc153978338)

[5.4 Δικαστική επίλυση διαφορών 82](#_Toc153978339)

[6. ΧΡΟΝΟΣ ΚΑΙ ΤΡΟΠΟΣ ΕΚΤΕΛΕΣΗΣ 83](#_Toc153978340)

[6.1 Παρακολούθηση της σύμβασης 83](#_Toc153978341)

[6.2 Διάρκεια σύμβασης 83](#_Toc153978342)

[6.3 Παραλαβή του αντικειμένου της σύμβασης 83](#_Toc153978343)

[6.4 Απόρριψη παραδοτέων – Αντικατάσταση 84](#_Toc153978344)

[6.5 Αναπροσαρμογή τιμής 85](#_Toc153978345)

[ΠΑΡΑΡΤΗΜΑΤΑ 86](#_Toc153978346)

[ΠΑΡΑΡΤΗΜΑ Ι – Αναλυτική Περιγραφή Φυσικού και Οικονομικού Αντικειμένου της Σύμβασης 86](#_Toc153978347)

[1. Περιβάλλον της Σύμβασης 86](#_Toc153978348)

[1.1. Εμπλεκόμενοι στην υλοποίηση της Σύμβασης 86](#_Toc153978349)

[1.1.1. Φορέας Υλοποίησης – Αναθέτουσα Αρχή 86](#_Toc153978350)

[1.1.2. Φορέας Χρηματοδότησης 87](#_Toc153978351)

[1.1.3. Κύριος του Έργου – Φορέας Λειτουργίας 87](#_Toc153978352)

[1.1.4. Όργανα & Επιτροπές Παρακολούθησης, Διακυβέρνησης και Ελέγχου του Έργου 87](#_Toc153978353)

[1.2. Υφιστάμενη Κατάσταση 89](#_Toc153978354)

[1.2.1 Συνοπτική περιγραφή των παρεχόμενων υπηρεσιών και της λειτουργίας της πλατφόρμας του εξωδικαστικού μηχανισμού ρύθμισης οφειλών 89](#_Toc153978355)

[1.2.2 Συνοπτική Περιγραφή των παρεχόμενων υπηρεσιών και της λειτουργίας της πλατφόρμας του μηχανισμού έγκαιρης προειδοποίησης 90](#_Toc153978356)

[2. Σύντομη Περιγραφή αντικειμένου Έργου 90](#_Toc153978357)

[2.1 Αντικείμενο της Σύμβασης 90](#_Toc153978358)

[2.2 Σκοπιμότητα και αναμενόμενα οφέλη 91](#_Toc153978359)

[2.3 Κρίσιμοι Παράγοντες Επιτυχίας 92](#_Toc153978360)

[3. Απαιτήσεις Αρχιτεκτονικής Συστήματος της Πλατφόρμας του Εξωδικαστικού Μηχανισμού Ρύθμισης Οφειλών 92](#_Toc153978361)

[3.1 Γενικές Αρχές Σχεδιασμού Συστήματος, στοιχεία τεχνικής δομής και αρχιτεκτονικής της πλατφόρμας του Εξωδικαστικού μηχανισμού ρύθμισης οφειλών 93](#_Toc153978362)

[3.1.1 Λογική Αρχιτεκτονική 93](#_Toc153978363)

[3.1.2 Φυσική Αρχιτεκτονική 93](#_Toc153978364)

[3.1.3 Επίπεδο Παρουσίασης (Presentation Layer) 93](#_Toc153978365)

[3.1.4 Επίπεδο Εφαρμογών και Επιχειρησιακής Λογικής (Application Layer) 94](#_Toc153978366)

[3.1.5 Επίπεδο Δεδομένων (Data Layer) 94](#_Toc153978367)

[3.1.6 Φυσικοί Εξυπηρετητές 95](#_Toc153978368)

[3.1.7 Διασύνδεση με Τρίτα Συστήματα 95](#_Toc153978369)

[3.2 Βασικές Αρχές Σχεδιασμού Βάσης Δεδομένων 95](#_Toc153978370)

[3.3 Μηχανισμός Λεκτικών 95](#_Toc153978371)

[3.4 Μηχανισμός Logging 96](#_Toc153978372)

[3.5 Τεχνολογίες ανάπτυξης 96](#_Toc153978373)

[3.6 Περιβάλλον ανάπτυξης 96](#_Toc153978374)

[4. Απαιτήσεις Αρχιτεκτονικής Συστήματος της Πλατφόρμας του Μηχανισμού Έγκαιρης Προειδοποίησης 96](#_Toc153978375)

[4.1 Γενικές Αρχές Σχεδιασμού Συστήματος, στοιχεία τεχνικής δομής και αρχιτεκτονικής της πλατφόρμας του Μηχανισμού Έγκαιρης Προειδοποίησης 97](#_Toc153978376)

[4.1.1.Λογική Αρχιτεκτονική 97](#_Toc153978377)

[4.1.2. Φυσική Αρχιτεκτονική 97](#_Toc153978378)

[4.1.3. Επίπεδο Παρουσίασης (Presentation Layer) 97](#_Toc153978379)

[4.1.4. Επίπεδο Εφαρμογών και Επιχειρησιακής Λογικής (Application Layer) 98](#_Toc153978380)

[4.1.5 Επίπεδο Δεδομένων (Data Layer) 98](#_Toc153978381)

[4.1.6 Φυσικοί Εξυπηρετητές 98](#_Toc153978382)

[4.1.7 Τεχνολογίες ανάπτυξης 99](#_Toc153978383)

[4.1.8 Περιβάλλον Ανάπτυξης 99](#_Toc153978384)

[4.2 Βασικές Αρχές Σχεδιασμού Βάσης Δεδομένων 99](#_Toc153978385)

[4.3 Μηχανισμός Λεκτικών 99](#_Toc153978386)

[4.4 Μηχανισμός Logging 100](#_Toc153978387)

[4.5 Διασύνδεση με Τρίτα Συστήματα 100](#_Toc153978388)

[5. Οριζόντιες Απαιτήσεις 100](#_Toc153978389)

[5.1 Αύξηση των δυνατοτήτων των πλατφορμών 100](#_Toc153978390)

[5.2 Υψηλή Διαθεσιμότητα 101](#_Toc153978391)

[5.3 Παρακολούθηση και Ιχνηλασιμότητα Τεχνικής Λειτουργίας του Συστήματος 101](#_Toc153978392)

[5.4 Προσβασιμότητα – Ευχρηστία 101](#_Toc153978393)

[5.5 Ανοικτά Πρότυπα και Δεδομένα 102](#_Toc153978394)

[5.6 Πολυκαναλική προσέγγιση 102](#_Toc153978395)

[6. Απαιτήσεις Ασφάλειας 102](#_Toc153978396)

[6.1 Ασφάλεια Δεδομένων 103](#_Toc153978397)

[6.2 Ασφάλεια Συστήματος 104](#_Toc153978398)

[6.3 Σχέδιο Ανάκαμψης από Καταστροφή 108](#_Toc153978399)

[7. Μεθοδολογία μέτρησης ανθρωπο-προσπάθειας 108](#_Toc153978400)

[8. Σχέδιο Υλοποίησης-Εγκατάσταση Αναδόχου 110](#_Toc153978401)

[8.1 Περίοδος προσαρμογής και εγκατάστασης αναδόχου 110](#_Toc153978402)

[8.2 Εγκατάσταση διαδικασιών Υλοποίησης Έργου – Σχέδιο υλοποίησης Έργου (ΣΥΕ) 110](#_Toc153978403)

[9. Υπηρεσίες 111](#_Toc153978404)

[9.1 Υλοποίηση αλλαγών, προσθηκών, αναβαθμίσεων και βελτιώσεων στις υφιστάμενες πλατφόρμες του εξωδικαστικού μηχανισμού ρύθμισης οφειλών και του μηχανισμού έγκαιρης προειδοποίησης, του ν. 4738/2020 112](#_Toc153978405)

[9.2 Τεχνική Υποστήριξη, αντιμετώπιση βλαβών και αστοχιών (bugs), των πλατφορμών: α) του εξωδικαστικού μηχανισμού ρύθμισης οφειλών και β) του μηχανισμού έγκαιρης προειδοποίησης του ν. 4738/2020 113](#_Toc153978406)

[9.2.1 Τεχνική Υποστήριξη 113](#_Toc153978407)

[9.2.2 Ηλεκτρονική Πλατφόρμα Διαχείρισης Αιτημάτων (Ticket Management System) 114](#_Toc153978408)

[9.2.3 Τήρηση Εγγυημένου Επιπέδου Υπηρεσιών – Ρήτρες 114](#_Toc153978409)

[9.2.4 Προγραμματισμένες διακοπές υπηρεσίας 117](#_Toc153978410)

[9.3 Υπηρεσίες Εκπαίδευσης 117](#_Toc153978411)

[9.4 Πρόσβαση Αναδόχου στις Υποδομές των δύο (2) Πλατφορμών 117](#_Toc153978412)

[9.5 Υποχρεώσεις Αναδόχου 118](#_Toc153978413)

[9.6 Διάθεση Στελεχών με Φυσική Παρουσία 119](#_Toc153978414)

[10. Μεθοδολογία Οργάνωσης, Διοίκησης και Υλοποίησης του Έργου 120](#_Toc153978415)

[10.1 Μεθοδολογία Διοίκησης, Ομάδα Έργου/Σχήμα Διοίκησης Έργου και Μεθοδολογία Διασφάλισης Ποιότητας του Έργου 120](#_Toc153978416)

[10.2 Παρακολούθηση Εξέλιξης, Χρονοδιάγραμμα & Φάσεις Υλοποίησης του Έργου 120](#_Toc153978417)

[10.2.1 Παρακολούθηση Εξέλιξης του Έργου 120](#_Toc153978418)

[10.2.2 Χρονοδιάγραμμα 121](#_Toc153978419)

[10.2.3 Φάσεις υλοποίησης του έργου –Παραδοτέα 122](#_Toc153978420)

[Φάση Φ1: Σχέδιο Υλοποίησης Έργου – Εγκατάσταση Αναδόχου 122](#_Toc153978421)

[Φάση Φ2 - Υπηρεσίες Υλοποίησης αλλαγών, προσθηκών, αναβαθμίσεων και βελτιώσεων στις υφιστάμενες πλατφόρμες του εξωδικαστικού μηχανισμού ρύθμισης οφειλών και του μηχανισμού έγκαιρης προειδοποίησης, του ν. 4738/2020 123](#_Toc153978422)

[Φάση Φ3: Τεχνική Υποστήριξη, αντιμετώπιση βλαβών και αστοχιών (bugs), των πλατφορμών: α) του εξωδικαστικού μηχανισμού ρύθμισης οφειλών και β) του μηχανισμού έγκαιρης προειδοποίησης του ν. 4738/2020 125](#_Toc153978423)

[Φάση Φ4: Εκπαίδευση / Τεκμηρίωση Τροποποιήσεων / Προσθηκών Λειτουργικότητας 125](#_Toc153978424)

[Φάση Φ5: Ολοκλήρωση του έργου 126](#_Toc153978425)

[11. Περίοδος Εγγύησης και Συντήρησης (ΠΕΣ) 127](#_Toc153978426)

[11.1 Υπηρεσίες Περιόδου Εγγύησης 128](#_Toc153978427)

[11.2 Συντήρηση Εφαρμογής/ών 128](#_Toc153978428)

[12. Τόπος υλοποίησης/ παροχής των υπηρεσιών 129](#_Toc153978429)

[ΠΑΡΑΡΤΗΜΑ ΙΙ – ΕΥΡΩΠΑΙΚΟ ΕΝΙΑΙΟ ΕΓΓΡΑΦΟ ΣΥΜΒΑΣΗΣ (ΕΕΕΣ) 131](#_Toc153978430)

[ΕΥΡΩΠΑΙΚΟ ΕΝΙΑΙΟ ΕΓΓΡΑΦΟ ΣΥΜΒΑΣΗΣ (ΕΕΕΣ) 131](#_Toc153978431)

[ΠΑΡΑΡΤΗΜΑ ΙΙI – ΠΙΝΑΚΕΣ ΣΥΜΜΟΡΦΩΣΗΣ 132](#_Toc153978432)

[ΠΑΡΑΡΤΗΜΑ ΙV – ΕΝΔΕΙΚΤΙΚΗ ΑΝΑΛΥΣΗ ΠΡΟΥΠΟΛΟΓΙΣΜΟΥ ΕΡΓΟΥ 134](#_Toc153978433)

[ΠΑΡΑΡΤΗΜΑ V – Υπόδειγμα Βιογραφικού Σημειώματος 136](#_Toc153978434)

[ΠΑΡΑΡΤΗΜΑ VΙ – Υπόδειγμα Τεχνικής Προσφοράς 138](#_Toc153978435)

[ΠΑΡΑΡΤΗΜΑ VIΙ – Υπόδειγμα Οικονομικής Προσφοράς 140](#_Toc153978436)

[1. Υπηρεσίες Φάσεων 1, 3 και 5 του έργου (Πίνακας 1) 140](#_Toc153978437)

[2. Υπηρεσίες αλλαγών, προσθηκών, αναβαθμίσεων και βελτιώσεων των δύο πλατφορμών (Πίνακας 2) 140](#_Toc153978438)

[3. Υπηρεσίες εκπαίδευσης/τεκμηρίωσης (Πίνακας 3) 140](#_Toc153978439)

[4. Συγκεντρωτικός Πίνακας Οικονομικής Προσφοράς Έργου (Πίνακας 4) 141](#_Toc153978440)

[5. Συγκεντρωτικός Πίνακας Οικονομικής Προσφοράς Συντήρησης (Πίνακας 5) 141](#_Toc153978441)

[ΠΑΡΑΡΤΗΜΑ VIIΙ – Υποδείγματα Εγγυητικών Επιστολών 142](#_Toc153978442)

[I. Εγγυητική Επιστολή Συμμετοχής 142](#_Toc153978443)

[II. Εγγυητική Επιστολή Καλής Εκτέλεσης 142](#_Toc153978444)

[III. Εγγυητική Επιστολή Προκαταβολής 144](#_Toc153978445)

[IV. Εγγυητική Επιστολή Καλής Λειτουργίας 145](#_Toc153978446)

[ΠΑΡΑΡΤΗΜΑ ΙΧ – Άλλες Δηλώσεις 146](#_Toc153978447)

[ΠΑΡΑΡΤΗΜΑ Χ– ΕΝΗΜΕΡΩΣΗ ΓΙΑ ΤΗΝ ΕΠΕΞΕΡΓΑΣΙΑ ΠΡΟΣΩΠΙΚΩΝ ΔΕΔΟΜΕΝΩΝ 147](#_Toc153978448)

[ΠΑΡΑΡΤΗΜΑ XI – Ρήτρα Ακεραιότητας 148](#_Toc153978449)

# ΑΝΑΘΕΤΟΥΣΑ ΑΡΧΗ ΚΑΙ ΑΝΤΙΚΕΙΜΕΝΟ ΣΥΜΒΑΣΗΣ

## Στοιχεία Αναθέτουσας Αρχής

|  |  |
| --- | --- |
| Επωνυμία | ΚΟΙΝΩΝΙΑ ΤΗΣ ΠΛΗΡΟΦΟΡΙΑΣ Μ.Α.Ε. |
| ΑΦΜ | 999983307 |
| Κωδικός Ηλεκτρονικής Τιμολόγησης | 1053.E00553.00005 |
| Ταχυδρομική διεύθυνση | Λεωφ. Συγγρού 194 |
| Πόλη | Καλλιθέα |
| Ταχυδρομικός Κωδικός | 176 71 |
| Χώρα | ΕΛΛΑΔΑ |
| Κωδικός ΝUTS | GR 300 |
| Τηλέφωνο | 213 1300700 |
| Φαξ | 213 1300801 |
| Ηλεκτρονικό Ταχυδρομείο | [info@ktpae.gr](mailto:info@ktpae.gr) |
| Αρμόδιος για πληροφορίες | Σπύρου Δώρα |
| Γενική Διεύθυνση στο διαδίκτυο (URL) | <http://www.ktpae.gr> |
| Διεύθυνση του προφίλ αγοραστή στο διαδίκτυο (URL) | https://www.ktpae.gr/ |

**Είδος Αναθέτουσας Αρχής**

Η Αναθέτουσα Αρχή είναι η Κοινωνία της Πληροφορίας Μονοπρόσωπη Ανώνυμη Εταιρία του Δημόσιου Τομέα (μη Κεντρική Αναθέτουσα Αρχή) και ανήκει στην Κεντρική Κυβέρνηση – Υποτομέας Νομικά Πρόσωπα Κεντρικής Κυβέρνησης και Δημόσιες Επιχειρήσεις

**Κύρια δραστηριότητα Α.Α.**

Η κύρια δραστηριότητα της Αναθέτουσας Αρχής είναι «Γενικές Δημόσιες Υπηρεσίες».

Εφαρμοστέο εθνικό δίκαιο είναι το Ελληνικό :

**Στοιχεία Επικοινωνίας**

α) Τα έγγραφα της σύμβασης είναι διαθέσιμα για ελεύθερη, πλήρη, άμεση & δωρεάν ηλεκτρονική πρόσβαση στην διεύθυνση (URL) : μέσω της διαδικτυακής πύλης www.promitheus.gov.gr του Ε.Σ.Η.ΔΗ.Σ. και μέσω της διαδικτυακής πύλης της Αναθέτουσας Αρχής <http://www.ktpae.gr>

Κάθε είδους επικοινωνία και ανταλλαγή πληροφοριών πραγματοποιείται μέσω της διαδικτυακής πύλης www.promitheus.gov.gr του Ε.Σ.Η.ΔΗ.Σ.

β) Οι προσφορές πρέπει να υποβάλλονται ηλεκτρονικά στην διεύθυνση : [www.promitheus.gov.gr](http://www.promitheus.gov.gr/)

## Στοιχεία Διαδικασίας - Χρηματοδότηση

**Είδος διαδικασίας**

Ο διαγωνισμός θα διεξαχθεί με την ανοικτή διαδικασία του άρθρου 27 του ν. 4412/16.

**Χρηματοδότηση της σύμβασης**

Φορέας χρηματοδότησης της παρούσας σύμβασης είναι το Υπουργείο Εθνικής Οικονομίας και Οικονομικών (π.δ. 82/2023, Α΄139).

Οι δαπάνες της σύμβασης, μη περιλαμβανομένων των δικαιωμάτων προαίρεσης, θα βαρύνουν το Πρόγραμμα Δημοσίων Επενδύσεων-TA, στη ΣΑΤΑ TA051 με ενάριθμο κωδικό 2023ΤΑ05100010.

Η σύμβαση υλοποιείται στο πλαίσιο του Εθνικού Σχεδίου Ανάκαμψης και Ανθεκτικότητας «Ελλάδα 2.0» με τη χρηματοδότηση της Ευρωπαϊκής Ένωσης – NextGeneration EU (κωδικός Δράσης: 16580 / Άξονας 4.4), με βάση την Απόφαση Ένταξης ΥΠΟΙΚ 140725/27-09-2023 (με αρ. πρωτ. ΚτΠ ΜΑΕ 20207/27-09-2023) και ΑΔΑ: 61Ψ8Η-6ΚΛ, έχει δε λάβει κωδικό ΟΠΣ ΤΑ: 5189871.

Τα δικαιώματα προαίρεσης δύναται να χρηματοδοτηθούν από οποιαδήποτε άλλη πηγή.

## Συνοπτική Περιγραφή φυσικού και οικονομικού αντικειμένου της σύμβασης

### Αντικείμενο της σύμβασης

Αντικείμενο της Σύμβασης η Υλοποίηση αλλαγών, προσθηκών, αναβαθμίσεων και βελτιώσεων και η τεχνική υποστήριξη ως προς την αντιμετώπιση βλαβών και αστοχιών στις υφιστάμενες πλατφόρμες του εξωδικαστικού μηχανισμού ρύθμισης οφειλών και του μηχανισμού έγκαιρης προειδοποίησης του ν. 4738/2020. Ο προϋπολογισμός του έργου έχει συνταχθεί σύμφωνα με τις τιμές για τις επιμέρους εργασίες που περιλαμβάνονται στο φυσικό αντικείμενο του έργου (Βλ. ΠΑΡΑΡΤΗΜΑ IV- ΕΝΔΕΙΚΤΙΚΗ ΑΝΑΛΥΣΗ ΠΡΟΥΠΟΛΟΓΙΣΜΟΥ ΕΡΓΟΥ)

Οι παρεχόμενες υπηρεσίες από τον Ανάδοχο περιλαμβάνουν:

1. Προοδευτική και συνεχώς προσαρμοζόμενη υλοποίηση (κατά αναλογία με μεθοδολογίες Agile) αλλαγών, προσθηκών, αναβαθμίσεων και βελτιώσεων στις υφιστάμενες πλατφόρμες του εξωδικαστικού μηχανισμού ρύθμισης οφειλών του ν. 4738/2020 και του μηχανισμού έγκαιρης προειδοποίησης του ν. 4738/2020.
2. Τεχνική Υποστήριξη, αντιμετώπιση βλαβών και αστοχιών (bugs), των Πλατφορμών: α) του εξωδικαστικού μηχανισμού ρύθμισης οφειλών και β) του μηχανισμού έγκαιρης προειδοποίησης του ν. 4738/2020
3. Παροχή εκπαιδευτικού και υποστηρικτικού υλικού (π.χ. οδηγοί χρήσης), εκπαίδευσης επιχειρησιακών διαχειριστών και χρηστών της υπηρεσίας και των εμπλεκόμενων πιστωτών.

Οι παρεχόμενες υπηρεσίες κατατάσσονται στους ακόλουθους κωδικούς του Κοινού Λεξιλογίου δημοσίων συμβάσεων (CPV):

|  |  |
| --- | --- |
| **72253200-5** | **Υπηρεσίες υποστήριξης συστημάτων πληροφορικής** |
| **72222300-0** | **Υπηρεσίες τεχνολογίας των πληροφοριών** |
| **72000000-5** | **Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη** |
| **72262000-9** | **Υπηρεσίες ανάπτυξης λογισμικού** |
| **80533100-0** | **Υπηρεσίες εκπαίδευσης στον τομέα της πληροφορικής** |

### Υποδιαίρεση σύμβασης σε τμήματα

Το αντικείμενο της παρούσας σύμβασης είναι η υλοποίηση αλλαγών, προσθηκών, αναβαθμίσεων και βελτιώσεων και η τεχνική υποστήριξη ως προς την αντιμετώπιση βλαβών και αστοχιών στις υφιστάμενες πλατφόρμες του εξωδικαστικού μηχανισμού ρύθμισης οφειλών και του μηχανισμού έγκαιρης προειδοποίησης του ν. 4738/2020 που φιλοξενούνται και λειτουργούν στην κεντρική πληροφοριακή υποδομή της Γενικής Γραμματείας Πληροφοριακών Συστημάτων & Ψηφιακής Διακυβέρνησης του Υπουργείου Ψηφιακής Διακυβέρνησης (ΓΓΠΣΨΔ).

Ο Εξωδικαστικός Μηχανισμός Ρύθμισης Οφειλών, αποτελεί εξωδικαστική διαδικασία ρύθμισης χρηματικών οφειλών προς χρηματοδοτικούς φορείς, Δημόσιο και Φορείς Κοινωνικής Ασφάλισης. Η ρύθμιση παράγεται από υπολογιστικό εργαλείο το οποίο αντλεί τα στοιχεία που είναι απαραίτητα για τον προσδιορισμό της αυτοματοποιημένης λύσης και τον καθορισμό σε μηνιαίες δόσεις του τελικού ποσού αποπληρωμής. Τα στοιχεία αυτά αφορούν στον οφειλέτη, στα εισοδήματα, στις οφειλές, στα περιουσιακά στοιχεία και τα βάρη επί των περιουσιακών στοιχείων.

Ο μηχανισμός έγκαιρης προειδοποίησης οφειλετών τριών (3) επιπέδων κινδύνου αφερεγγυότητας, χαμηλού-μέτριου-υψηλού, για φυσικά και νομικά πρόσωπα, παρέχει τη δυνατότητα προσδιορισμού του επιπέδου κινδύνου αφερεγγυότητας του ενδιαφερόμενου μετά από τη συλλογή, την επεξεργασία και τη διασταύρωση δεδομένων που τον αφορούν, καθώς επίσης παρέχεται η δυνατότητα στους οφειλέτες που έχουν προσδιοριστεί ως μέτριου-υψηλού κινδύνου αφερεγγυότητας να λάβουν δωρεάν συμβουλευτικές υπηρεσίες και υπηρεσίες υποστήριξης.

Ως προς την τεχνική υλοποίησης των δύο ηλεκτρονικών πλατφορμών επισημαίνεται ότι το λογισμικό για την άντληση των δεδομένων από τους πιστωτές είναι κοινό, όπως κοινός είναι και ο τρόπος για την αυθεντικοποίηση των πιστωτών που παρέχουν τα δεδομένα. Επίσης κοινή είναι και η αρχιτεκτονική των δύο πλατφορμών που βασίζεται σε τεχνολογία Web multi-tier. Η αρχιτεκτονική των συστημάτων των δύο (2) πλατφορμών κατανέμεται σε επιμέρους λογικά επίπεδα και έχει υλοποιηθεί σε αρχιτεκτονική τριών επιπέδων (3-tier architecture). Τα συστήματα των δύο πλατφορμών έχουν εγκατασταθεί και λειτουργούν σε περιβάλλον εικονικών μηχανών και υποδομή virtualization (εκτός του επιπέδου δεδομένων της κάθε πλατφόρμας που λειτουργεί απευθείας σε περιβάλλον φυσικών εξυπηρετητών), όπως αυτή παρέχεται από τη Γενική Γραμματεία Πληροφοριακών Συστημάτων & Ψηφιακής Διακυβέρνησης του Υπουργείου Ψηφιακής Διακυβέρνησης (ΓΓΠΣΨΔ).

Με βάση την προαναφερόμενη παρουσίαση των δύο πλατφορμών είναι έκδηλη η συμπληρωματικότητα και η αλληλοεξάρτηση των δύο πληροφοριακών συστημάτων τόσο σε λειτουργικό όσο και σε τεχνολογικό επίπεδο.

Επιπλέον, η υποβολή προσφορών για το σύνολο του φυσικού και οικονομικού αντικειμένου της παρούσας, συμβάλει στην εξοικονόμηση του χρόνου ολοκλήρωσης του έργου, στην εξοικονόμηση και ευέλικτη διαχείριση ανθρώπινου δυναμικού, στην ικανοποίηση των κρίσιμων παραγόντων επιτυχίας, με τελικό στόχο την επίτευξη των σκοπών και των αναμενόμενων οφελών, που προκύπτουν από τη εύρυθμη λειτουργία των εν λόγω πληροφοριακών συστημάτων, λαμβάνοντας υπόψη και τις σημαντικές οικονομικές και κοινωνικές προεκτάσεις που απορρέουν.

Ως εκ τούτου η αναβάθμιση των εν λόγω ηλεκτρονικών πλατφορμών δεν υποδιαιρείται σε τμήματα.

Προσφορές γίνονται αποδεκτές για το σύνολο των υπηρεσιών που περιγράφονται.

### Εκτιμώμενη αξία της σύμβασης

Η Συνολική Εκτιμώμενη Αξία της σύμβασης ανέρχεται σε: 2.224.838,88€ μη περιλαμβανομένου ΦΠΑ, (Προϋπολογισμός με ΦΠΑ: 2.758.800,21€, ΦΠΑ 24% 533.961,33€)

* Εκτιμώμενη αξία παρούσας σύμβασης 1.685.484,00€ μη περιλαμβανομένου ΦΠΑ (Προϋπολογισμός με ΦΠΑ: 2.090.000,16€, ΦΠΑ 24% 404.516,16€)
* Εκτιμώμενη αξία δικαιώματος προαίρεσης αύξησης φυσικού αντικειμένου: έως είκοσι τοις εκατό (20%) 337.096,80€ μη περιλαμβανομένου ΦΠΑ (Προϋπολογισμός με ΦΠΑ: 418.000,03€,ΦΠΑ 24% 80.903,23€)

Μετά την σύναψη της αρχικής σύμβασης, κατά την διάρκεια υλοποίησης του έργου και πριν τη λήξη της σύμβασης, η Αναθέτουσα Αρχή σε συνεργασία με τον κύριο του έργου δύναται να αποφασίσει την άσκηση δικαιώματος προαίρεσης με αύξηση του φυσικού αντικειμένου του έργου (όπως αυτό περιγράφεται στην παρούσα) έως ποσοστού είκοσι τοις εκατό (20%) του συμβατικού τιμήματος, με βάση τις τιμές μονάδας της Οικονομικής Προσφοράς του Αναδόχου για το έργο.

* Εκτιμώμενη αξία δικαιώματος προαίρεσης υπηρεσιών συντήρησης για τρία (3) έτη: (έως τέσσερα τοις εκατό (4%) ανά έτος) συνολικού ποσού 202.258,08€ μη περιλαμβανομένου ΦΠΑ, (Προϋπολογισμός με ΦΠΑ: 250.800,02€, ΦΠΑ 24% 48.541,94€)

Πριν την λήξη της περιόδου εγγύησης, ο Κύριος του Έργου δύναται να αποφασίσει την άσκηση δικαιώματος προαίρεσης συντήρησης για τρία (3) έτη. Το κόστος για κάθε ένα έτος για τις υπηρεσίες συντήρησης (όπως αυτές περιγράφονται στο Παράρτημα Ι) ανέρχεται έως ποσοστού τέσσερα τοις εκατό (4%) του συμβατικού τιμήματος του έργου, με βάση την Οικονομική Προσφορά του Αναδόχου.

### Διάρκεια της σύμβασης

Η διάρκεια της σύμβασης ορίζεται σε δώδεκα (12) μήνες συμπεριλαμβανομένης της διαδικασίας ελέγχου και παραλαβής παραδοτέων, όπως ορίζεται στην Παρ. 6.3 της παρούσας.

Επισημαίνεται ότι το συνολικό χρονοδιάγραμμα δύναται να προσαρμοστεί ανάλογα σύμφωνα με τυχόν αναθεώρηση των οροσήμων της Δράσης με κωδ. 16580, Άξονας 4.4 του Εθνικού Σχεδίου Ανάκαμψης & Ανθεκτικότητας «Ελλάδα 2.0».

Αναλυτική περιγραφή του φυσικού και οικονομικού αντικειμένου της σύμβασης δίδεται στο ΠΑΡΑΡΤΗΜΑ Ι – Αναλυτική Περιγραφή Φυσικού και Οικονομικού Αντικειμένου της Σύμβασης.

### Κριτήριο Ανάθεσης

Η σύμβαση θα ανατεθεί με το κριτήριο της πλέον συμφέρουσας από οικονομική άποψη προσφοράς, βάσει βέλτιστης σχέσης ποιότητας – τιμή.

## Θεσμικό πλαίσιο

Η ανάθεση και εκτέλεση της διέπεται από την κείμενη νομοθεσία και τις κατ΄ εξουσιοδότηση αυτής εκδοθείσες κανονιστικές πράξεις, όπως ισχύουν και ιδίως:

1. Το Α.88 του Ν. 1892/1990 «Για τον εκσυγχρονισμό και την ανάπτυξη και άλλες διατάξεις» (ΦΕΚ 101/Α/31-07-1990).
2. Τον Ν. 2121/1993 “Πνευματική Ιδιοκτησία, Συγγενικά Δικαιώματα και Πολιτιστικά Θέματα”, (ΦΕΚ 25/Α/04-03-1993), όπως τούτος τροποποιήθηκε και ισχύει δυνάμει των διατάξεων του Ν. 4481/2017 (ΦΕΚ 100/Α/2017).
3. Τον Ν. 2859/2000 “Κύρωση Κώδικα Φόρου Προστιθέμενης Αξίας” (ΦΕΚ 248/Α/07-11-2000).
4. Το Α.24 του Ν. 2860/2000 «Διαχείριση, παρακολούθηση και έλεγχος του κοινοτικού πλαισίου στήριξης και άλλες διατάξεις» (ΦΕΚ 251/Α/14-11-2000), όπως τροποποιήθηκε με το Α.32 του Ν. 3614/2007 «Διαχείριση, έλεγχος και εφαρμογή αναπτυξιακών παρεμβάσεων για την προγραμματική περίοδο 2007 - 2013» (ΦΕΚ 267/Α/03-12-2007), συμπληρώθηκε με το Α.59, παρ. 17 του Ν. 4314/2014 «Α) Για τη διαχείριση, τον έλεγχο και την εφαρμογή αναπτυξιακών παρεμβάσεων για την προγραμματική περίοδο 2014 - 2020, Β) Ενσωμάτωση της Οδηγίας 2012/17 του Ευρωπαϊκού Κοινοβουλίου και του Συμβουλίου της 13ης Ιουνίου 2012 (ΕΕ L 156/16-06-2012) στο ελληνικό δίκαιο, τροποποίηση του ν. 3419/2005 (Α 297) και άλλες διατάξεις» (ΦΕΚ 265/Α/23-12-2014) και ισχύει.
5. Τον N. 3213/2003 “Δήλωση και έλεγχος περιουσιακής κατάστασης βουλευτών, δημόσιων λειτουργών και υπαλλήλων, ιδιοκτητών μέσων μαζικής ενημέρωσης και άλλων κατηγοριών προσώπων.” (ΦΕΚ 309/A/31-12-2003), όπως τούτος τροποποιήθηκε και ισχύει.
6. Τον Ν. 3310/2005 «Μέτρα για τη διασφάλιση της διαφάνειας και την αποτροπή καταστρατηγήσεων κατά τη διαδικασία σύναψης δημοσίων συμβάσεων» (ΦΕΚ 30/Α/14-02-2005) σε συνδυασμό με την υπ’ αριθ. 1108437/2565/ΔΟΣ/15-11-2005 απόφαση του Υφυπουργού Οικονομίας και Οικονομικών «Καθορισμός χωρών στις οποίες λειτουργούν εξωχώριες εταιρίες» (1590/Β/16-11-2005).
7. Την υπ’ αριθ. 20977 Κοινή Απόφαση των Υπουργών Ανάπτυξης και Επικρατείας «Δικαιολογητικά για την τήρηση των μητρώων του Ν.3310/2005, όπως τροποποιήθηκε με το Ν. 3414/2005» (ΦΕΚ 1673/B/23-08-2007).
8. Τον Ν. 3389/2005 «Συμπράξεις Δημόσιου και Ιδιωτικού Τομέα» (ΦΕΚ 232/Α/ 22-09-2005).
9. Τον Ν. 3419/2005 “Γενικό Εμπορικό Μητρώο (Γ.Ε.ΜΗ.) και Εκσυγχρονισμός της Επιμελητηριακής Νομοθεσίας” (ΦΕΚ 297/Α/06-12-2005).
10. Τον N. 3429/2005 «Δημόσιες Επιχειρήσεις και Οργανισμοί (Δ.Ε.Κ.Ο.).» ΦΕΚ (314/Α/27-12-2005), όπως τροποποιήθηκε από Α.31, Κεφ. Β, Ν. 4465/2017 (ΦΕΚ 47/Α/04-04-2017) και «Αριθ. 30422/ΕΓΔΕΚΟ 342 «Εξαίρεση από το πεδίο εφαρμογής του άρθρου 3 του ν. 3429/2005 της Ανώνυμης Εταιρείας «Κοινωνία της Πληροφορίας Α.Ε.» ΦΕΚ (967/Β/21-07-2006).
11. Τον N. 4013/2011 «Σύσταση ενιαίας Ανεξάρτητης Αρχής Δημοσίων Συμβάσεων και Κεντρικού Ηλεκτρονικού Μητρώου Δημοσίων Συμβάσεων - Αντικατάσταση του έκτου κεφαλαίου του Ν. 3588/2007 (πτωχευτικός κώδικας) - Προπτωχευτική διαδικασία εξυγίανσης και άλλες διατάξεις» (ΦΕΚ 204/Α/15-09-2011).
12. Τον Ν. 4152/2013 «Επείγοντα μέτρα εφαρμογής των νόμων 4046/2012, 4093/2012 και 4127/2013» (ΦΕΚ 107/Α/09-05-2013).
13. Τον Ν. 4270/2014 «Αρχές δημοσιονομικής διαχείρισης και εποπτείας (ενσωμάτωση της Οδηγίας 2011/85/ΕΕ) - δημόσιο λογιστικό και άλλες διατάξεις» και ειδικότερα το υποκεφάλαιο 3 - Προϋπολογισμός Δημοσίων Επενδύσεων - Ανακατανομές πιστώσεων έργων, Ανάληψη υποχρεώσεων, Εκτέλεση προϋπολογισμού (ΦΕΚ 143/Α/28-06-2014).
14. Το Π.Δ. 28/2015 “Κωδικοποίηση διατάξεων για την πρόσβαση σε δημόσια έγγραφα και στοιχεία» ΦΕΚ (34/Α/23-03-2015).
15. Την υπ’ αριθ. 134453/23-12-2015 κοινή απόφαση των Υπουργών Οικονομίας, Ανάπτυξης και Τουρισμού και Οικονομικών «Ρυθμίσεις για τις πληρωμές των δαπανών του Προγράμματος Δημοσίων Επενδύσεων - ΠΔΕ» (ΦΕΚ 2857/Β/28-12-2015), όπως εκάστοτε ισχύει.
16. Τον Ν. 4412/2016 «Δημόσιες Συμβάσεις Έργων, Προμηθειών και Υπηρεσιών (προσαρμογή στις Οδηγίες 2014/24/ΕΕ και 2014/25/ΕΕ)» (ΦΕΚ 147/Α/08-08-2016), όπως τροποποιήθηκε και ισχύει δυνάμει των διατάξεων του Ν. 4782/2021 (ΦΕΚ 36/Β/09-03-2021).
17. Τον Ν. 4413/2016 «Ανάθεση και εκτέλεση συμβάσεων παραχώρησης Εναρμόνιση με την Οδηγία 2014/23/ΕΕ του Ευρωπαϊκού Κοινοβουλίου και του Συμβουλίου της 26ης Φεβρουαρίου 2014 σχετικά με την ανάθεση συμβάσεων παραχώρησης (ΕΕ L 94/1/28-03-2014) και άλλες διατάξεις» (ΦΕΚ 148/Α/08-08-2016).
18. Το Π.Δ. 39/2017 “Κανονισμός εξέτασης Προδικαστικών Προσφυγών ενώπιων της Αρχής Εξέτασης Προδικαστικών Προσφυγών” (ΦΕΚ 64/Α/04-05-2017).
19. Τον Κανονισμό (ΕΕ, Ευρατόμ) αριθ. 2018/1046 του Ευρωπαϊκού Κοινοβουλίου και του Συμβουλίου της 18ης Ιουλίου 2018 σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης, την τροποποίηση των κανονισμών (ΕΕ) αριθ. 1296/2013, (ΕΕ) αριθ. 1301/2013, (ΕΕ) αριθ. 1303/2013, (ΕΕ) αριθ. 1304/2013, (ΕΕ) αριθ. 1309/2013, (ΕΕ) αριθ. 1316/2013, (ΕΕ) αριθ. 223/2014, (ΕΕ) αριθ. 283/2014 και της απόφασης αριθ. 541/2014/ΕΕ και για την κατάργηση του κανονισμού (ΕΕ, Ευρατόμ) αριθ. 966/2012 (L 193/1).
20. Τη με αριθμό 3/2018 Γνωμοδότηση του Νομικού Συμβουλίου του Κράτους.
21. Το από 13-07-2018 έντυπο της ΕΑΔΔΗΣΥ με θέμα: «ΥΠΟΧΡΕΩΣΕΙΣ ΔΗΜΟΣΙΕΥΣΕΩΝ ΣΤΟΝ ΕΘΝΙΚΟ ΤΥΠΟ ΚΑΤΑ ΤΟΝ Ν.4412/2016».
22. Το Α.39 του Ν. 4578/2018 «Μείωση ασφαλιστικών εισφορών και άλλες διατάξεις» (ΦΕΚ 200/Α/03-12-2018).
23. Το Α.1, παρ. 2.1 του ΠΔ 81 "Σύσταση, συγχώνευση, μετονομασία και κατάργηση Υπουργείων και καθορισμός των αρμοδιοτήτων τους - Μεταφορά υπηρεσιών και αρμοδιοτήτων μεταξύ Υπουργείων." (ΦΕΚ 119/Α/08-07-2019).
24. Τον Ν. 4601/2019 “Εταιρικοί µετασχηµατισµοί και εναρμόνιση του νομοθετικού πλαισίου µε τις διατάξεις της Οδηγίας 2014/55/ΕΕ του Ευρωπαϊκού Κοινοβουλίου και του Συμβουλίου της 16ης Απριλίου 2014 για την έκδοση ηλεκτρονικών τιμολογίων στο πλαίσιο δημόσιων συβάσεων και λοιπές διατάξεις” (ΦΕΚ 44/Α/09-03-2019).
25. Τον Ν.4610/2019 Συνέργειες Πανεπιστημίων και Τ.Ε.Ι., πρόσβαση στην τριτοβάθμια εκπαίδευση, πειραματικά σχολεία, Γενικά Αρχεία του Κράτους και λοιπές διατάξεις (αριθ. 160-201) και ειδικότερα τα: αριθ. 160 αριθ. 161, αριθ. 162, παρ. 5, περ. α, β-163, αριθ. 168, παρ.1, περ. β’-αρ., παρ., 3-αρ. 171, παρ. 4-αρ. 171, παρ. 5- αριθ. 175, αριθ. 176, αριθ. 177, αριθ. 188, αριθ. 189 και αριθ. 194.
26. Τον Ν. 4622/2019 “Επιτελικό Κράτος: οργάνωση, λειτουργία & διαφάνεια της Κυβέρνησης, των κυβερνητικών οργάνων & της κεντρικής δημόσιας διοίκησης” και άλλες διατάξεις. (ΦΕΚ 133/Α/07-08-2019).
27. Τον Κανονισμό (ΕΕ) 2016/679 του Ευρωπαϊκού Κοινοβουλίου και του Συμβουλίου, της 27ης Απριλίου 2016, για την προστασία των φυσικών προσώπων έναντι της επεξεργασίας των δεδομένων προσωπικού χαρακτήρα και για την ελεύθερη κυκλοφορία των δεδομένων αυτών και την κατάργηση της οδηγίας 95/46/ΕΚ (Γενικός Κανονισμός για την Προστασία Δεδομένων) (L 119).
28. Τον Ν. 4624/2019 «Αρχή Προστασίας Δεδομένων Προσωπικού Χαρακτήρα, μέτρα εφαρμογής του Κανονισμού (ΕΕ) 2016/679 του Ευρωπαϊκού Κοινοβουλίου και του Συμβουλίου της 27ης Απριλίου 2016 για την προστασία των φυσικών προσώπων έναντι της επεξεργασίας δεδομένων προσωπικού χαρακτήρα και ενσωμάτωση στην εθνική νομοθεσία της Οδηγίας (ΕΕ) 2016/680 του Ευρωπαϊκού Κοινοβουλίου και του Συμβουλίου της 27ης Απριλίου 2016 και άλλες διατάξεις» (ΦΕΚ 137/Α/29-08-2019).
29. Τον Ν. 4635/2019 (ιδίως των άρθρων 85 επ.) “Επενδύω στην Ελλάδα και άλλες διατάξεις” (ΦΕΚ 167/Α/30-10-2019).
30. Τον Ν. 4700/2020 «Ενιαίο κείμενο Δικονομίας για το Ελεγκτικό Συνέδριο, ολοκληρωμένο νομοθετικό πλαίσιο για τον προσυμβατικό έλεγχο, τροποποιήσεις στον Κώδικα Νόμων για το Ελεγκτικό Συνέδριο, διατάξεις για την αποτελεσματική απονομή της δικαιοσύνης και άλλες διατάξεις» (ΦΕΚ 127/A/29-06-2020).
31. Τον Ν. 4727/2020 «Ψηφιακή Διακυβέρνηση (Ενσωμάτωση στην Ελληνική Νομοθεσία της Οδηγίας (ΕΕ) 2016/2102 και της Οδηγίας (ΕΕ) 2019/1024) - Ηλεκτρονικές Επικοινωνίες (Ενσωμάτωση στο Ελληνικό Δίκαιο της Οδηγίας (ΕΕ) 2018/1972) και άλλες διατάξεις» (ΦΕΚ 184/Α/23-09-2020).
32. Τα Α. 270 έως και Α.281 του Ν. 4738/2020 «Ρύθμιση οφειλών και παροχή δεύτερης ευκαιρίας και άλλες διατάξεις» (ΦΕΚ 207/Α/27-10-2020) και ιδίως το Α.272 για την σύσταση στο Υπουργείο Οικονομικών της αυτοτελούς Ειδικής Υπηρεσίας Συντονισμού Ταμείου Ανάκαμψης.
33. Τον Κανονισμό (ΕΕ) αριθ. 2021/240 του Ευρωπαϊκού Κοινοβουλίου και του Συμβουλίου της 10ης Φεβρουαρίου 2021 για τη θέσπιση Μέσου Τεχνικής Υποστήριξης (L 57/1).
34. Τον Κανονισμό (ΕΕ) αριθ. 2021/241 του Ευρωπαϊκού Κοινοβουλίου και του Συμβουλίου της 12ης Φεβρουαρίου 2021 για τη θέσπιση του μηχανισμού ανάκαμψης και ανθεκτικότητας (L 57/17).
35. Την υπ’ αριθ. 2021/0159/17-06-2021 Πρόταση της Ευρωπαϊκής Επιτροπής για την Εκτελεστική Απόφαση του Συμβουλίου για την έγκριση της αξιολόγησης του Σχεδίου Ανάκαμψης και Ανθεκτικότητας της Ελλάδας (στο εξής το «Σ.Α.Α.»).
36. Την από 13 Ιουλίου 2021 εκτελεστική απόφαση του Συμβουλίου της Ευρωπαϊκής Ένωσης, για την έγκριση της αξιολόγησης του σχεδίου ανάκαμψης και ανθεκτικότητας για την Ελλάδα (ST 10152/21, ST 10152/21 ADD 1).
37. Την αριθ. 63446/2021 Κ.Υ.Α. “Καθορισμός Εθνικού Μορφότυπου ηλεκτρονικού τιμολογίου στο πλαίσιο των Δημοσίων Συμβάσεων” (2338/Β/02-06-2021).
38. Τον Ν. 4772/2021 «Διενέργεια Γενικών Απογραφών έτους 2021 από την Ελληνική Στατιστική Αρχή, επείγουσες ρυθμίσεις για την αντιμετώπιση των επιπτώσεων της πανδημίας του κορωνοϊού COVID- 19, επείγουσες δημοσιονομικές και φορολογικές ρυθμίσεις και άλλες διατάξεις» (ΦΕΚ 17/A/05-02-2021)
39. Τον Ν. 4820/2021 «Οργανικός Νόμος του Ελεγκτικού Συνεδρίου και άλλες ρυθμίσεις» (ΦΕΚ 130/Α/23-07-2021) και ιδίως το άρθρο 189 περί ορισμού της Επιτροπής Δημοσιονομικού Ελέγχου ως αρμόδιας για τον έλεγχο του Μηχανισμού Ανάκαμψης και Ανθεκτικότητας.
40. Τον Ν. 4822/2021 «Κύρωση της Σύμβασης Χρηματοδότησης μεταξύ της Ευρωπαϊκής Επιτροπής και της Ελληνικής Δημοκρατίας, της Δανειακής Σύμβασης μεταξύ της Ευρωπαϊκής Επιτροπής και της Ελληνικής Δημοκρατίας και των Παραρτημάτων τους και άλλες διατάξεις για το Ταμείο Ανάκαμψης και Ανθεκτικότητας» (ΦΕΚ 135/Α/02-08-2021).
41. Την υπ’ αριθ. 35259/24-03-2021 κοινή απόφαση των Υπουργών Οικονομικών και Ανάπτυξης και Επενδύσεων «Σύσταση και Λειτουργία Λογαριασμού για την εθνική χρηματοδότηση των έργων του Ταμείου Ανάκαμψης και Ανθεκτικότητας της Ευρωπαϊκής Ένωσης» (ΦΕΚ 1197/Β/29-03-2021).
42. Την με αριθ. 64233 Απόφαση των Υπουργών Ανάπτυξης και Επενδύσεων – Επικρατείας “Ρυθμίσεις τεχνικών ζητημάτων που αφορούν την ανάθεση των Δημοσίων Συμβάσεων Προμηθειών και Υπηρεσιών με χρήση των επιμέρους εργαλείων και διαδικασιών του Εθνικού Συστήματος Ηλεκτρονικών Δημοσίων Συμβάσεων (ΕΣΗΔΗΣ)” (ΦΕΚ 2453/Β/09-06-2021).
43. Την υπ’ αριθ. 76928 Απόφαση των Υπουργών Ανάπτυξης και Επενδύσεων και Επικρατείας ”Ρύθμιση ειδικότερων θεμάτων λειτουργίας και διαχείρισης του Κεντρικού Ηλεκτρονικού Μητρώου Δημοσίων Συμβάσεων (ΚΗΜΔΗΣ)” (ΦΕΚ 3075/Β/13-07-2021).
44. Την υπ’ αριθ. 119126EΞ2021/29-09-2021 (ΦΕΚ 4498/Β/29-09-2021) απόφαση του Αναπληρωτή Υπουργού Οικονομικών περί καθορισμού του Συστήματος Διαχείρισης και Ελέγχου των Δράσεων και των Έργων του Ταμείου Ανάκαμψης και Ανθεκτικότητας.
45. Την υπ’ αριθ. 119138 ΕΞ 2021/29-09-2021 (ΦΕΚ 4499/Β/30-09-2021), με θέμα «Συμπλήρωση και εξειδίκευση των Αρμοδιοτήτων της Ειδικής Υπηρεσίας Συντονισμού Ταμείου Ανάκαμψης του Υπουργείου Οικονομικών».
46. Το εγκεκριμένο Εγχειρίδιο Διαδικασιών του Συστήματος Διαχείρισης και Ελέγχου του Ταμείου Ανάκαμψης και Ανθεκτικότητας (Απόφαση Υπ. Οικονομικών με αριθ. Πρωτ: 120141ΕΞ2021 / ΥΠΟΙΚ 30-09-2021 - ΑΔΑ: 6ΝΞ3Η-ΨΘ0), όπως τροποποιήθηκε με την υπ’ αριθ. 52415 ΕΞ 2022 Απόφαση του Αναπληρωτή Υπ. Οικονομικών (ΦΕΚ 1927/Β/19-04-2022).
47. Την με αριθ. 166278 Απόφαση των Υπουργών Οικονομικών – Υποδομών και Μεταφορών – Επικρατείας “Ρυθμίσεις τεχνικών ζητημάτων που αφορούν στην ανάθεση των δημοσίων συμβάσεων έργων, μελετών και παροχής τεχνικών και λοιπών συναφών επιστημονικών υπηρεσιών με χρήση των επιμέρους εργαλείων και διαδικασιών του Εθνικού Συστήματος Ηλεκτρονικών Δημοσίων Συμβάσεων (ΕΣΗΔΗΣ)” (ΦΕΚ 2813/Β/30-06-2021).
48. Τον Ν. 4912/2022 Ενιαία Αρχή Δημοσίων Συμβάσεων και άλλες διατάξεις του Υπουργείου Δικαιοσύνης” (ΦΕΚ 59/A/17-03-2022)
49. Το Καταστατικό της μονοπρόσωπης ανώνυμης εταιρείας με την επωνυμία "Κοινωνία της Πληροφορίας Μονοπρόσωπη Α.Ε.", όπως δημοσιεύτηκε στο Γ.Ε.ΜΗ. στις 14-10-2021 και εγκρίθηκε με την υπ’ αριθ. 38427 ΕΞ 2021 Απόφαση του Υπουργού Επικρατείας «Τροποποίηση του καταστατικού της ανώνυμης εταιρείας "Κοινωνία της Πληροφορίας Μ.Α.Ε." και κωδικοποίηση αυτού» (ΦΕΚ 5111/Β/04-11-2021).
50. Τον Κανονισμό της μονοπρόσωπης ανώνυμης εταιρείας ’’Κοινωνία της Πληροφορίας Μονοπρόσωπη Α.Ε.’’, ο οποίος εγκρίθηκε με την υπ’ αριθ. 43345 ΕΞ 2021 Απόφαση του Υπουργού Επικρατείας «Έγκριση του Κανονισμού της Ανώνυμης Εταιρείας «Κοινωνία της Πληροφορίας Μονοπρόσωπη Α.Ε.», με κατάργηση της υπό στοιχεία 13845 ΕΞ 2021/12.05.2021 υπουργικής απόφασης με θέμα: «Έγκριση του Κανονισμού της Ανώνυμης Εταιρείας «Κοινωνία της Πληροφορίας Μονοπρόσωπη Α.Ε.», με κατάργηση της υπό στοιχεία 252/ΓΔΟΔΥ/ΔΔΥ/2020/22-1-2020 υπουργικής απόφασης «Έγκριση του Κανονισμού της Ανώνυμης Εταιρείας «Κοινωνία της Πληροφορίας Α.Ε.», με κατάργηση της υπό στοιχεία ΔΙΔΚ/ΚτΠ/οικ. 21588/04-11-2011 (Β’ 2541) υπουργικής απόφασης «Κανονισμός της Ανώνυμης Εταιρείας “Κοινωνία της Πληροφορίας Α.Ε.”», όπως τροποποιήθηκε με την υπό στοιχεία ΔΙΔΚ/οικ 35181/11-11-2015 (Β’ 2532) κοινή υπουργική απόφαση «Τροποποίηση άρθρων του Κανονισμού της Ανώνυμης Εταιρείας “Κοινωνία της Πληροφορίας Α.Ε.”» (Β’ 164)» ΦΕΚ 2060/Β’/2021))» (ΦΕΚ 5807/Β/10-12-2021).
51. Την υπ’ αριθ. 4151/05-08-2022 Απόφαση του Υπουργού Επικρατείας με θέμα: "Ανανέωση της θητείας του Προέδρου και των Μελών του Διοικητικού Συμβουλίου της Ανώνυμης Εταιρείας «Κοινωνία της Πληροφορίας ΜΟΝΟΠΡΟΣΩΠΗ Α.Ε.»" (ΦΕΚ 752/ΥΟΔΔ/24-08-2022).
52. Το π.δ. 77/2023 «Σύσταση Υπουργείου και μετονομασία Υπουργείων – Σύσταση, κατάργηση και μετονομασία Γενικών και Ειδικών Γραμματειών – Μεταφορά αρμοδιοτήτων, υπηρεσιακών μονάδων, θέσεων προσωπικού και εποπτευόμενων φορέων.», (Α΄130).
53. Το π.δ. 82/2023 «Μετονομασία Υπουργείου - Σύσταση και μετονομασία Γενικών Γραμματειών - Μεταφορά αρμοδιοτήτων, υπηρεσιακών μονάδων και θέσεων προσωπικού - Τροποποίηση και συμπλήρωση του π.δ. 77/2023 (Α’ 130) - Μεταβατικές διατάξεις.», (Α΄139).
54. Ν.4389/2016 (ΦΕΚ 94/Α/27-5-2016) «Επείγουσες διατάξεις για την εφαρμογή της συμφωνίας δημοσιονομικών στόχων και διαρθρωτικών μεταρρυθμίσεων και άλλες διατάξεις», που αφορά στη σύσταση της Ειδικής Γραμματείας Διαχείρισης Ιδιωτικού Χρέους, όπως τροποποιήθηκε και ισχύει με το άρθρο 102 του Ν. 4497/2017 «Διατάξεις για την εύρυθμη λειτουργία της ΕΓΔΙΧ και των ΚΕΥΔ».
55. Τη ΣΑΤΑ ΤΑ051 (Κωδ. Έργου: 2023ΤΑ05100010) του Υπουργείου Eθνικής Οικονομίας και Οικονομικών με την οποία εγκρίθηκε η Ένταξη του Έργου «(SUB1 - SUB2) Αναβάθμιση της ηλεκτρονικής πλατφόρμας για την υποστήριξη του μηχανισμού έγκαιρης προειδοποίησης και Αναβάθμιση της ηλεκτρονικής πλατφόρμας για την υποστήριξη του εξωδικαστικού μηχανισμού ρύθμισης οφειλών για φυσικά και νομικά πρόσωπα» με κωδικό ΟΠΣ ΤΑ 5189871, στο Ταμείο Ανάκαμψης και Ανθεκτικότητας, το οποίο χρηματοδοτείται από την Ευρωπαϊκή Ένωση – NextGeneration EU.
56. Την από 10-06-2022 (Αρ. Πρωτ. ΚτΠ Μ.Α.Ε.: 12157/11-07-2022) Προγραμματική Συμφωνία μεταξύ του Υπουργείου Οικονομικών/ Ειδική Γραμματεία Διαχείρισης Ιδιωτικού Χρέους (Ε.Γ.Δ.Ι.Χ.) και της ΚτΠ Μ.Α.Ε., με την οποία ορίζεται η ΚτΠ Μ.Α.Ε. Δικαιούχος για την εκτέλεση των έργων: «1. Ανάπτυξη Μητρώου παρακολούθησης του Ιδιωτικού Χρέους. 2. Αναβάθμιση/Ανάπτυξη Ηλεκτρονικής Πλατφόρμας για την Υποστήριξη του Μηχανισμού Έγκαιρης Προειδοποίησης για Φυσικά και Νομικά Πρόσωπα. 3. Αναβάθμιση/Ανάπτυξη Ηλεκτρονικής Πλατφόρμας για τον Εξωδικαστικό Μηχανισμό Ρύθμισης Οφειλών για Φυσικά και Νομικά Πρόσωπα».
57. Την υπ’ αριθ. πρωτ. 140725 ΕΞ 2023/ 27-09-2023 (αριθ. πρωτ. ΚτΠ Μ.Α.Ε. 20207/27-09-2023) Απόφαση του Υπουργείου Εθνικής Οικονομίας και Οικονομικών/ΕΥΣΤΑ με θέμα: “Ένταξη του Έργου με τίτλο «(SUB1 - SUB2) Αναβάθμιση της ηλεκτρονικής πλατφόρμας για την υποστήριξη του μηχανισμού έγκαιρης προειδοποίησης και Αναβάθμιση της ηλεκτρονικής πλατφόρμας για την υποστήριξη του εξωδικαστικού μηχανισμού ρύθμισης οφειλών για φυσικά και νομικά πρόσωπα» (κωδικός ΟΠΣ ΤΑ 5189871) στο Ταμείο Ανάκαμψης και Ανθεκτικότητας”.
58. Την υπ’ αρ. πρωτ. 95635/18-10-2023 (αριθ. πρωτ. ΚτΠ Μ.Α.Ε. 21969/19-10-2023) Απόφαση του Υπουργείου Εθνικής Οικονομίας και Οικονομικών/Γενική Γραμματεία Δημοσίων επενδύσεων περί έγκριση ένταξης του έργου με τίτλο «(SUB1 - SUB2) Αναβάθμιση της ηλεκτρονικής πλατφόρμας για την υποστήριξη του μηχανισμού έγκαιρης προειδοποίησης και Αναβάθμιση της ηλεκτρονικής πλατφόρμας για την υποστήριξη του εξωδικαστικού μηχανισμού ρύθμισης οφειλών για φυσικά και νομικά πρόσωπα» (κωδικός ΟΠΣ ΤΑ 5189871) στο Ταμείο Ανάκαμψης και Ανθεκτικότητας με ενάριθμο κωδικό 2023ΤΑ05100010”.
59. Το υπ΄ αρ. πρωτ. 167362 ΕΞ 2023/ 13-11-2023 (αρ. πρωτ. ΚτΠ Μ.Α.Ε. 24104/14-11-2023) έγγραφο του Υπουργείου Εθνικής Οικονομίας και Οικονομικών/ΕΥΣΤΑ με θέμα: “Έγκριση Διακήρυξης για το Υποέργο «(SUB1 - SUB2) Αναβάθμιση ηλεκτρονικής πλατφόρμας για την υποστήριξη του μηχανισμού έγκαιρης προειδοποίησης και Αναβάθμιση ηλεκτρονικής πλατφόρμας για τον εξωδικαστικό μηχανισμό ρύθμισης οφειλών για φυσικά και νομικά πρόσωπα» Α/Α 1 του Έργου «(SUB1 - SUB2) Αναβάθμιση της ηλεκτρονικής πλατφόρμας για την υποστήριξη του μηχανισμού έγκαιρης προειδοποίησης και Αναβάθμιση της ηλεκτρονικής πλατφόρμας για την υποστήριξη του εξωδικαστικού» (Κωδικός ΟΠΣ ΤΑ 5189871)”.
60. Το υπ’ αριθ. πρωτ. 26718/14-12-2023 ηλεκτρονικό μήνυμα του Υπουργείου Εθνικής Οικονομίας και Οικονομικών/ Γενική Γραμματεία Χρηματοπιστωτικού Τομέα και Διαχείρισης Ιδιωτικού Χρέους (ΓΓΧΤΔΙΧ) με θέμα: «Σχόλια του Κυρίου του Έργου επί του Τεύχους Διακήρυξης για το έργο «(1) Αναβάθμιση Ηλεκτρονικής Πλατφόρμας για την Υποστήριξη του Μηχανισμού Έγκαιρης Προειδοποίησης και (2) Αναβάθμιση Ηλεκτρονικής Πλατφόρμας για τον Εξωδικαστικό Μηχανισμό Ρύθμισης Οφειλών για φυσικά και νομικά πρόσωπα» (κωδικός ΟΠΣ ΤΑ 5189871)».
61. Tην από 15-12-2023 (411470 Docutracks) Εισήγηση της Γενικής Διεύθυνσης Έργων/ Διεύθυνση Διαχείρισης Έργων/ Τμήμα Προγραμματισμού, Συντονισμού & Παρακολούθησης Έργων με θέμα: “ Τροποποίηση του Τεύχους Διακήρυξης για το έργο «(1) Αναβάθμιση Ηλεκτρονικής Πλατφόρμας για την Υποστήριξη του Μηχανισμού Έγκαιρης Προειδοποίησης και (2) Αναβάθμιση Ηλεκτρονικής Πλατφόρμας για τον Εξωδικαστικό Μηχανισμό Ρύθμισης Οφειλών για φυσικά και νομικά πρόσωπα» με Κωδ. ΟΠΣ: 5189871, του Ταμείου Ανάκαμψης & Ανθεκτικότητας σύμφωνα με τις επισημάνσεις του Κυρίου του ‘Έργου”.
62. Το υπ’ αριθ. πρωτ. 26854/15-12-2023 ηλεκτρονικό μήνυμα του Υπουργείου Εθνικής Οικονομίας και Οικονομικών/ Γενική Γραμματεία Χρηματοπιστωτικού Τομέα και Διαχείρισης Ιδιωτικού Χρέους (ΓΓΧΤΔΙΧ) περί σύμφωνης γνώμης του τεύχους Διακήρυξης του Ηλεκτρονικού Ανοικτού Άνω των Ορίων Διαγωνισμού αναφορικά με το έργο «(1) Αναβάθμιση Ηλεκτρονικής Πλατφόρμας για την Υποστήριξη του Μηχανισμού Έγκαιρης Προειδοποίησης και (2) Αναβάθμιση Ηλεκτρονικής Πλατφόρμας για τον Εξωδικαστικό Μηχανισμό Ρύθμισης Οφειλών για φυσικά και νομικά πρόσωπα» της δράσης 16580, Άξονας 4.4 του Σχεδίου Ανάκαμψης & Ανθεκτικότητας «Ελλάδα 2.0» με κωδικό ΟΠΣ ΤΑ 5189871.
63. Την Απόφαση του ΔΣ της ΚτΠ Μ.Α.Ε. κατά την υπ’ αριθ. 856/25-08-2022 Συνεδρίασή του, με θέμα Εκλογή Διευθύνοντος Συμβούλου (Θέμα 1).
64. Την Απόφαση του ΔΣ της ΚτΠ Μ.Α.Ε. κατά την υπ’ αριθ. 857/26-08-2022 Συνεδρίασή του, με θέμα γενικές εξουσιοδοτήσεις προς Διευθύνοντα Σύμβουλο (Θέμα 2.2).
65. Την υπ’ αριθ. πρωτ. ΚτΠ Μ.Α.Ε. 22683/20-12-2022/ΟΕ:23-10-2023 Απόφαση του Διευθύνοντος Συμβούλου της ΚτΠ Μ.Α.Ε. με θέμα «Εξουσιοδότηση δικαιώματος υπογραφής σε Γενικούς Διευθυντές και Διευθυντές της ΚτΠ Μ.Α.Ε.».
66. Την Απόφαση του Διοικητικού Συμβουλίου της ΚτΠ Μ.Α.Ε. κατά την υπ’ αριθ. 951/22-11-2023 Συνεδρίασή του (Θέμα 6.10).

## Προθεσμία παραλαβής προσφορών και διενέργεια διαγωνισμού

Η καταληκτική ημερομηνία παραλαβής των προσφορών είναι η **22/01/2024** και ώρα **14:00** και η Ημερομηνία έναρξης υποβολής προσφορών είναι η **27/12/2023**.

Η διαδικασία θα διενεργηθεί με χρήση της πλατφόρμας του Εθνικού Συστήματος Ηλεκτρονικών Δημοσίων Συμβάσεων (Ε.Σ.Η.Δ.Η.Σ.), μέσω της Διαδικτυακής πύλης www.promitheus.gov.gr του ως άνω συστήματος, **τέσσερις (4) εργάσιμες** ημέρες μετά την καταληκτική ημερομηνία υποβολής των προσφορών **ήτοι 26/01/2024 και ώρα 14:00**.

## Δημοσιότητα

**Α. Δημοσίευση στην Επίσημη Εφημερίδα της Ευρωπαϊκής Ένωσης**

Προκήρυξη της παρούσας σύμβασης απεστάλη με ηλεκτρονικά μέσα για δημοσίευση στις **22/12/2023** στην Υπηρεσία Εκδόσεων της Ευρωπαϊκής Ένωσης.

Προκαταρκτική Προκήρυξη της παρούσας σύμβασης απεστάλη με ηλεκτρονικά μέσα για δημοσίευση στις **20/12/2023** στην Υπηρεσία Εκδόσεων της Ευρωπαϊκής Ένωσης.

**Β. Δημοσίευση σε εθνικό επίπεδο**

Η προκήρυξη και το πλήρες κείμενο της παρούσας Διακήρυξης καταχωρήθηκε στο Κεντρικό Ηλεκτρονικό Μητρώο Δημοσίων Συμβάσεων (ΚΗΜΔΗΣ) στις **27/12/2023.**

Τα έγγραφα της σύμβασης της παρούσας Διακήρυξης καταχωρήθηκαν στη σχετική ηλεκτρονική διαδικασία σύναψης δημόσιας σύμβασης στο ΕΣΗΔΗΣ στις **27/12/2023**, η οποία έλαβε Συστημικό Αύξοντα Αριθμό: **284503** και αναρτήθηκαν στη Διαδικτυακή Πύλη ([www.promitheus.gov.gr](http://www.promitheus.gov.gr)) του ΟΠΣ ΕΣΗΔΗΣ.

Περίληψη της παρούσας Διακήρυξης όπως προβλέπεται στην περίπτωση (ιστ) της παραγράφου 3 του άρθρου 76 του Ν.4727/23-09-2020 (ΦΕΚ/Α/184/23.09.2020), αναρτήθηκε στο διαδίκτυο, στον ιστότοπο http://et.diavgeia.gov.gr/ (ΠΡΟΓΡΑΜΜΑ ΔΙΑΥΓΕΙΑ) στις **27/12/2023.**

Η Διακήρυξη θα αναρτηθεί στο διαδίκτυο, στην ιστοσελίδα της αναθέτουσας αρχής, στη διεύθυνση (URL) : <http://www.ktpae.gr> στη θέση Διαγωνισμοί στις **27/12/2023.**

## Αρχές εφαρμοζόμενες στη διαδικασία σύναψης

Οι οικονομικοί φορείς δεσμεύονται ότι:

α) τηρούν και θα εξακολουθήσουν να τηρούν κατά την εκτέλεση της σύμβασης, εφόσον επιλεγούν, τις υποχρεώσεις τους που απορρέουν από τις διατάξεις της περιβαλλοντικής, κοινωνικοασφαλιστικής και εργατικής νομοθεσίας, που έχουν θεσπιστεί με το δίκαιο της Ένωσης, το εθνικό δίκαιο, συλλογικές συμβάσεις ή διεθνείς διατάξεις περιβαλλοντικού, κοινωνικού και εργατικού δικαίου, οι οποίες απαριθμούνται στο Παράρτημα Χ του Προσαρτήματος Α του ν. 4412/2016. Η τήρηση των εν λόγω υποχρεώσεων ελέγχεται και βεβαιώνεται από τα όργανα που επιβλέπουν την εκτέλεση των δημοσίων συμβάσεων και τις αρμόδιες δημόσιες αρχές και υπηρεσίες που ενεργούν εντός των ορίων της ευθύνης και της αρμοδιότητάς τους

β) δεν θα ενεργήσουν αθέμιτα, παράνομα ή καταχρηστικά καθ’ όλη τη διάρκεια της διαδικασίας ανάθεσης, αλλά και κατά το στάδιο εκτέλεσης της σύμβασης, εφόσον επιλεγούν

γ) λαμβάνουν τα κατάλληλα μέτρα για να διαφυλάξουν την εμπιστευτικότητα των πληροφοριών που έχουν χαρακτηρισθεί ως τέτοιες.

# ΓΕΝΙΚΟΙ ΚΑΙ ΕΙΔΙΚΟΙ ΟΡΟΙ ΣΥΜΜΕΤΟΧΗΣ

# Γενικές Πληροφορίες

### Έγγραφα της σύμβασης

Τα έγγραφα της παρούσας διαδικασίας σύναψης είναι τα ακόλουθα:

* η από **20/12/2023** παρούσα Διακήρυξη με τα Παραρτήματα που αποτελούν αναπόσπαστο μέρος αυτής
* το Ευρωπαϊκό Ενιαίο Έγγραφο Σύμβασης [ΕΕΕΣ]
* οι συμπληρωματικές πληροφορίες που τυχόν παρέχονται στο πλαίσιο της διαδικασίας, ιδίως σχετικά με τις προδιαγραφές και τα σχετικά δικαιολογητικά

### Επικοινωνία – Πρόσβαση στα έγγραφα της Σύμβασης

Όλες οι επικοινωνίες σε σχέση με τα βασικά στοιχεία της διαδικασίας σύναψης της σύμβασης, καθώς και όλες οι ανταλλαγές πληροφοριών, ιδίως η ηλεκτρονική υποβολή, εκτελούνται με τη χρήση της πλατφόρμας του Εθνικού Συστήματος Ηλεκτρονικών Δημοσίων Συμβάσεων (ΕΣΗΔΗΣ), η οποία είναι προσβάσιμη μέσω της Διαδικτυακής πύλης ([www.promitheus.gov.gr](http://www.promitheus.gov.gr)).

### Παροχή Διευκρινίσεων

Τα σχετικά αιτήματα παροχής διευκρινίσεων υποβάλλονται ηλεκτρονικά, το αργότερο έως **05/01/2024** και απαντώνται αντίστοιχα στο πλαίσιο της παρούσας, στη σχετική ηλεκτρονική διαδικασία σύναψης δημόσιας σύμβασης στην πλατφόρμα του ΕΣΗΔΗΣ, η οποία είναι προσβάσιμη μέσω της Διαδικτυακής πύλης [www.promitheus.gov.gr](http://www.promitheus.gov.gr/). Αιτήματα παροχής συμπληρωματικών πληροφοριών – διευκρινίσεων υποβάλλονται από εγγεγραμμένους στο σύστημα οικονομικούς φορείς, δηλαδή από εκείνους που διαθέτουν σχετικά διαπιστευτήρια που τους έχουν χορηγηθεί (όνομα χρήστη και κωδικός πρόσβασης) και απαραίτητα το ηλεκτρονικό αρχείο με το κείμενο των ερωτημάτων είναι ηλεκτρονικά υπογεγραμμένο. Αιτήματα παροχής διευκρινήσεων που υποβάλλονται είτε με άλλο τρόπο είτε το ηλεκτρονικό αρχείο που τα συνοδεύει δεν είναι ηλεκτρονικά υπογεγραμμένο, δεν εξετάζονται.

Η αναθέτουσα αρχή μπορεί να παρατείνει την προθεσμία παραλαβής των προσφορών, ούτως ώστε όλοι οι ενδιαφερόμενοι οικονομικοί φορείς να μπορούν να λάβουν γνώση όλων των αναγκαίων πληροφοριών για την κατάρτιση των προσφορών στις ακόλουθες περιπτώσεις:

α) όταν, για οποιονδήποτε λόγο, πρόσθετες πληροφορίες, αν και ζητήθηκαν από τον οικονομικό φορέα έγκαιρα, δεν έχουν παρασχεθεί **το αργότερο έξι (6) ημέρες** πριν από την προθεσμία που ορίζεται για την παραλαβή των προσφορών,

β) όταν τα έγγραφα της σύμβασης υφίστανται σημαντικές αλλαγές.

Η διάρκεια της παράτασης θα είναι ανάλογη με τη σπουδαιότητα των πληροφοριών που ζητήθηκαν ή των αλλαγών.

Όταν οι πρόσθετες πληροφορίες δεν έχουν ζητηθεί έγκαιρα ή δεν έχουν σημασία για την προετοιμασία κατάλληλων προσφορών, η παράταση της προθεσμίας εναπόκειται στη διακριτική ευχέρεια της αναθέτουσας αρχής.

Τροποποίηση των όρων της διαγωνιστικής διαδικασίας (πχ αλλαγή/μετάθεση της καταληκτικής ημερομηνίας υποβολής προσφορών καθώς και σημαντικές αλλαγές των εγγράφων της σύμβασης, σύμφωνα με την προηγούμενη παράγραφο) δημοσιεύεται στην ΕΕΕΕ (με το τυποποιημένο έντυπο «Διορθωτικό») και στο ΚΗΜΔΗΣ.

### Γλώσσα

Τα έγγραφα της σύμβασης έχουν συνταχθεί στην ελληνική γλώσσα.

Τυχόν προδικαστικές προσφυγές υποβάλλονται στην ελληνική γλώσσα.

Οι προσφορές, τα στοιχεία που περιλαμβάνονται σε αυτές, καθώς και τα αποδεικτικά έγγραφα σχετικά με τη μη ύπαρξη λόγου αποκλεισμού και την πλήρωση των κριτηρίων ποιοτικής επιλογής[[1]](#footnote-1) συντάσσονται στην ελληνική γλώσσα ή συνοδεύονται από επίσημη μετάφρασή τους στην ελληνική γλώσσα.

Τα αλλοδαπά δημόσια και ιδιωτικά έγγραφα συνοδεύονται από μετάφρασή τους στην ελληνική γλώσσα, επικυρωμένη είτε από πρόσωπο αρμόδιο κατά τις κείμενες διατάξεις της εθνικής νομοθεσίας είτε από πρόσωπο κατά νόμο αρμόδιο της χώρας στην οποία έχει συνταχθεί το έγγραφο..

Ενημερωτικά και τεχνικά φυλλάδια και άλλα έντυπα -εταιρικά ή μη- με ειδικό τεχνικό περιεχόμενο μπορούν να υποβάλλονται στην Αγγλική γλώσσα, χωρίς να συνοδεύονται από μετάφραση στην ελληνική.

Κάθε μορφής επικοινωνία με την αναθέτουσα αρχή, καθώς και μεταξύ αυτής και του αναδόχου, θα γίνονται υποχρεωτικά στην ελληνική γλώσσα.

### Εγγυήσεις

Οι εγγυήσεις (παρ. 2.2.2 & 4.1) εκδίδονται από πιστωτικά ή χρηματοδοτικά ιδρύματα ή ασφαλιστικές επιχειρήσεις κατά την έννοια των περιπτώσεων β΄ και γ΄ της παρ. 1 του άρθρου 14 του ν. 4364/ 2016 (Α΄13)» που λειτουργούν νόμιμα στα κράτη - μέλη της Ένωσης ή του Ευρωπαϊκού Οικονομικού Χώρου ή στα κράτη-μέρη της ΣΔΣ και έχουν, σύμφωνα με τις ισχύουσες διατάξεις, το δικαίωμα αυτό. Μπορούν, επίσης, να εκδίδονται από το Τ.Μ.Ε.Δ.Ε. ή να παρέχονται με γραμμάτιο του Ταμείου Παρακαταθηκών και Δανείων με παρακατάθεση σε αυτό του αντίστοιχου χρηματικού ποσού. Αν συσταθεί παρακαταθήκη με γραμμάτιο παρακατάθεσης χρεογράφων στο Ταμείο Παρακαταθηκών και Δανείων, τα τοκομερίδια ή μερίσματα που λήγουν κατά τη διάρκεια της εγγύησης επιστρέφονται μετά τη λήξη τους στον υπέρ ου η εγγύηση οικονομικό φορέα.

Οι εγγυητικές επιστολές εκδίδονται κατ’ επιλογή των οικονομικών φορέων από έναν ή περισσότερους εκδότες της παραπάνω παραγράφου.

Οι εγγυήσεις αυτές περιλαμβάνουν κατ’ ελάχιστον τα ακόλουθα στοιχεία: α) την ημερομηνία έκδοσης, β) τον εκδότη, γ) την αναθέτουσα αρχή προς την οποία απευθύνονται, δ) τον αριθμό της εγγύησης, ε) το ποσό που καλύπτει η εγγύηση, στ) την πλήρη επωνυμία, τον Α.Φ.Μ. και τη διεύθυνση του οικονομικού φορέα υπέρ του οποίου εκδίδεται η εγγύηση (στην περίπτωση ένωσης αναγράφονται όλα τα παραπάνω για κάθε μέλος της ένωσης), ζ) τους όρους ότι: αα) η εγγύηση παρέχεται ανέκκλητα και ανεπιφύλακτα, ο δε εκδότης παραιτείται του δικαιώματος της διαιρέσεως και της διζήσεως, και ββ) ότι σε περίπτωση κατάπτωσης αυτής, το ποσό της κατάπτωσης υπόκειται στο εκάστοτε ισχύον τέλος χαρτοσήμου, η) τα στοιχεία της σχετικής διακήρυξης και την καταληκτική ημερομηνία διενέργειας του διαγωνισμού, θ) την ημερομηνία λήξης ή τον χρόνο ισχύος της εγγύησης, ι) την ανάληψη υποχρέωσης από τον εκδότη της εγγύησης να καταβάλει το ποσό της εγγύησης ολικά ή μερικά εντός πέντε (5) ημερών μετά από απλή έγγραφη ειδοποίηση εκείνου προς τον οποίο απευθύνεται και ια) στην περίπτωση των εγγυήσεων καλής εκτέλεσης και προκαταβολής, τον αριθμό και τον τίτλο της σχετικής σύμβασης.

Η περ. αα’ του προηγούμενου εδαφίου ζ΄ δεν εφαρμόζεται για τις εγγυήσεις που παρέχονται με γραμμάτιο του Ταμείου Παρακαταθηκών και Δανείων.

Οι εγγυητικές επιστολές συντάσσονται σύμφωνα με τα υποδείγματα του Παραρτήματος της παρούσας.

Επισημαίνεται ότι εγγυήσεις που εκδίδονται από το Τ.Μ.Ε.Δ.Ε και το Ταμείο Παρακαταθηκών και Δανείων δεν συμμορφώνονται με τα υποδείγματα των εγγυητικών επιστολών της παρούσας αλλά εκδίδονται σύμφωνα με τις οικείες διατάξεις που διέπουν τους εν λόγω φορείς.

Η αναθέτουσα αρχή επικοινωνεί με τους εκδότες των εγγυητικών επιστολών προκειμένου να διαπιστώσει την εγκυρότητά τους.

### Προστασία Προσωπικών Δεδομένων

Η αναθέτουσα αρχή ενημερώνει το φυσικό πρόσωπο που υπογράφει την προσφορά ως Προσφέρων ή ως Νόμιμος Εκπρόσωπος Προσφέροντος, ότι η ίδια ή και τρίτοι, κατ’ εντολή και για λογαριασμό της, θα επεξεργάζονται προσωπικά δεδομένα που περιέχονται στους φακέλους της προσφοράς και τα αποδεικτικά μέσα τα οποία υποβάλλονται σε αυτήν, στο πλαίσιο του παρόντος Διαγωνισμού, για το σκοπό της αξιολόγησης των προσφορών και της ενημέρωσης έτερων συμμετεχόντων σε αυτόν, λαμβάνοντας κάθε εύλογο μέτρο για τη διασφάλιση του απόρρητου και της ασφάλειας της επεξεργασίας των δεδομένων και της προστασίας τους από κάθε μορφής αθέμιτη επεξεργασία, σύμφωνα με τις διατάξεις της κείμενης νομοθεσίας περί προστασίας προσωπικών δεδομένων, κατά τα αναλυτικώς αναφερόμενα στην αναλυτική ενημέρωση που επισυνάπτεται στο ΠΑΡΑΡΤΗΜΑ Χ– ΕΝΗΜΕΡΩΣΗ ΓΙΑ ΤΗΝ ΕΠΕΞΕΡΓΑΣΙΑ ΠΡΟΣΩΠΙΚΩΝ ΔΕΔΟΜΕΝΩΝ στην παρούσα.

# Δικαίωμα Συμμετοχής - Κριτήρια Ποιοτικής Επιλογής

### Δικαιούμενοι συμμετοχής

1. Δικαίωμα συμμετοχής στη διαδικασία σύναψης της παρούσας σύμβασης έχουν φυσικά ή νομικά πρόσωπα και, σε περίπτωση ενώσεων οικονομικών φορέων, τα μέλη αυτών, που είναι εγκατεστημένα σε:

α) κράτος-μέλος της Ένωσης,

β) κράτος-μέλος του Ευρωπαϊκού Οικονομικού Χώρου (Ε.Ο.Χ.),

γ) τρίτες χώρες που έχουν υπογράψει και κυρώσει τη ΣΔΣ, στο βαθμό που η υπό ανάθεση δημόσια σύμβαση καλύπτεται από τα Παραρτήματα 1, 2, 4 ,5, 6 και 7 και τις γενικές σημειώσεις του σχετικού με την Ένωση Προσαρτήματος I της ως άνω Συμφωνίας, καθώς και

δ) σε τρίτες χώρες που δεν εμπίπτουν στην περίπτωση γ΄ της παρούσας παραγράφου και έχουν συνάψει διμερείς ή πολυμερείς συμφωνίες με την Ένωση σε θέματα διαδικασιών ανάθεσης δημοσίων συμβάσεων.

Στο βαθμό που καλύπτονται από τα Παραρτήματα 1, 2, 4, 5 6 και 7 και τις γενικές σημειώσεις του σχετικού με την Ένωση Προσαρτήματος I της ΣΔΣ, καθώς και τις λοιπές διεθνείς συμφωνίες από τις οποίες δεσμεύεται η Ένωση, οι αναθέτουσες αρχές επιφυλάσσουν για τα έργα, τα αγαθά, τις υπηρεσίες και τους οικονομικούς φορείς των χωρών που έχουν υπογράψει τις εν λόγω συμφωνίες μεταχείριση εξίσου ευνοϊκή με αυτήν που επιφυλάσσουν για τα έργα, τα αγαθά, τις υπηρεσίες και τους οικονομικούς φορείς της Ένωσης[[2]](#footnote-2)

2. Δυνάμει του Κανονισμού (ΕΕ) 2022/576 του Συμβουλίου της 8ης Απριλίου 2022, για την τροποποίηση του Κανονισμού (ΕΕ) αριθ.833/2014 σχετικά με περιοριστικά μέτρα λόγω ενεργειών της Ρωσίας που αποσταθεροποιούν την κατάσταση στην Ουκρανία: Απαγορεύεται η ανάθεση οποιασδήποτε δημόσιας σύμβασης ή σύμβασης παραχώρησης που εμπίπτει στο πεδίο εφαρμογής των οδηγιών για τις δημόσιες συμβάσεις, καθώς και του άρθρου 10 παράγραφοι 1 και 3, παράγραφος 6 στοιχεία α) έως ε), παράγραφοι 8, 9 και 10 και των άρθρων 11, 12, 13 και 14 της οδηγίας 2014/23/ΕΕ, των άρθρων 7 και 8, του άρθρου 10 στοιχεία β) έως στ) και η) έως ι) της οδηγίας 2014/24/ΕΕ, του άρθρου 18, του άρθρου 21 στοιχεία β) έως ε), και ζ) έως θ) και των άρθρων 29 και 30 της οδηγίας 2014/25/ΕΕ, καθώς και του άρθρου 13 στοιχεία α) έως δ), στ) έως η) και ι) της οδηγίας 2009/81/ΕΚ, σε ή με:

α) Ρώσο υπήκοο ή φυσικό ή νομικό πρόσωπο, οντότητα ή φορέα που έχει την έδρα του στη Ρωσία,

β) νομικό πρόσωπο, οντότητα ή φορέα του οποίου τα δικαιώματα ιδιοκτησίας κατέχει άμεσα ή έμμεσα σε ποσοστό άνω του 50% οντότητα αναφερόμενη στο στοιχείο α) της παρούσας παραγράφου ή

γ) φυσικό ή νομικό πρόσωπο, οντότητα ή φορέα που ενεργεί εξ ονόματος ή κατ’ εντολή οντότητας αναφερόμενης στο στοιχείο α) ή β) της παρούσας παραγράφου, συμπεριλαμβανομένων, όταν αντιστοιχούν σε περισσότερο από το 10% της αξίας της σύμβασης, των υπεργολάβων, προμηθευτών ή οντοτήτων στις ικανότητες των οποίων στηρίζεται κατά την έννοια των οδηγιών για τις δημόσιες συμβάσεις.

Οι οικονομικοί φορείς υποβάλλουν σχετική υπεύθυνη δήλωση με αντίστοιχο περιεχόμενο μαζί με τα λοιπά δικαιολογητικά συμμετοχής τους, σύμφωνα με τα αναλυτικότερα οριζόμενα στην υποπαρ. 2.4.3.1 και το ΠΑΡΑΡΤΗΜΑ ΙΧ – Άλλες Δηλώσεις της παρούσας».

3. Οικονομικός φορέας συμμετέχει είτε μεμονωμένα είτε ως μέλος ένωσης. Οι ενώσεις οικονομικών φορέων, συμπεριλαμβανομένων και των προσωρινών συμπράξεων, δεν απαιτείται να περιβληθούν συγκεκριμένη νομική μορφή για την υποβολή προσφοράς. Η αναθέτουσα αρχή μπορεί να απαιτήσει από τις ενώσεις οικονομικών φορέων να περιβληθούν συγκεκριμένη νομική μορφή, εφόσον τους ανατεθεί η σύμβαση.

4. Στις περιπτώσεις υποβολής προσφοράς από ένωση οικονομικών φορέων, όλα τα μέλη της ευθύνονται έναντι της αναθέτουσας αρχής αλληλέγγυα και εις ολόκληρον.

### Εγγύηση συμμετοχής

**2.2.2.1**. Για την έγκυρη συμμετοχή στη διαδικασία σύναψης της παρούσας σύμβασης, κατατίθεται από τους συμμετέχοντες οικονομικούς φορείς (προσφέροντες), εγγυητική επιστολή συμμετοχής, σύμφωνα με το αντίστοιχο υπόδειγμα στο «ΠΑΡΑΡΤΗΜΑ VIIΙ – Υποδείγματα Εγγυητικών Επιστολών» της παρούσας.

Το ποσό της εγγυητικής επιστολής θα πρέπει να καλύπτει σε ευρώ (€) ποσοστό δύο (2) % του προϋπολογισμού του Έργου (μη συμπεριλαμβανομένου ΦΠΑ), ήτοι ποσό **τριάντα τριών χιλιάδων επτακοσίων εννέα ευρώ και εξήντα οκτώ λεπτών** (**33.709,68€**).

Στην περίπτωση ένωσης οικονομικών φορέων, η εγγύηση συμμετοχής περιλαμβάνει και τον όρο ότι η εγγύηση καλύπτει τις υποχρεώσεις όλων των οικονομικών φορέων που συμμετέχουν στην ένωση.

Η εγγύηση συμμετοχής πρέπει να ισχύει τουλάχιστον για τριάντα (30) ημέρες μετά τη λήξη του χρόνου ισχύος της προσφοράς της παρ. 2.4.5 «Χρόνος Ισχύος των Προσφορών» της παρούσας, άλλως η προσφορά απορρίπτεται. Η αναθέτουσα αρχή μπορεί, πριν τη λήξη της προσφοράς, να ζητά από τους προσφέροντες να παρατείνουν, πριν τη λήξη τους, τη διάρκεια ισχύος της προσφοράς και της εγγύησης συμμετοχής.

Οι πρωτότυπες εγγυήσεις συμμετοχής, πλην των εγγυήσεων που εκδίδονται ηλεκτρονικά, προσκομίζονται, σε κλειστό φάκελο με ευθύνη του οικονομικού φορέα, το αργότερο πριν την ημερομηνία και ώρα αποσφράγισης των προσφορών που ορίζεται στην παρ. 3.1 της παρούσας, άλλως η προσφορά απορρίπτεται ως απαράδεκτη, μετά από γνώμη της Επιτροπής Διαγωνισμού.

2.2.2.2.Η εγγύηση συμμετοχής επιστρέφεται στον ανάδοχο με την προσκόμιση της εγγύησης καλής εκτέλεσης.

Η εγγύηση συμμετοχής επιστρέφεται στους λοιπούς προσφέροντες σύμφωνα με τα ειδικότερα οριζόμενα στην παρ. 3 του άρθρου 72 του ν. 4412/2016. [[3]](#footnote-3)

μετά από :

αα) την άπρακτη πάροδο της προθεσμίας άσκησης ενδικοφανούς προσφυγής ή την έκδοση απόφασης επί ασκηθείσας προσφυγής κατά της απόφασης κατακύρωσης,

ββ) την άπρακτη πάροδο της προθεσμίας άσκησης ενδίκων βοηθημάτων προσωρινής δικαστικής προστασίας ή την έκδοση απόφασης επ’ αυτών,

γγ) την ολοκλήρωση του προσυμβατικού ελέγχου από το Ελεγκτικό Συνέδριο, σύμφωνα με τα άρθρα 324 έως 327 του ν. 4700/2020 (Α’ 127), εφόσον απαιτείται.

Για τα προηγούμενα στάδια της κατακύρωσης η εγγύηση συμμετοχής επιστρέφεται στους συμμετέχοντες σε περίπτωση:

α) λήξης του χρόνου ισχύος της προσφοράς και μη ανανέωσης αυτής και

β) απόρριψης της προσφοράς τους και εφόσον δεν έχει ασκηθεί ενδικοφανής προσφυγή ή ένδικο βοήθημα ή έχει εκπνεύσει άπρακτη η προθεσμία άσκησης ενδικοφανούς προσφυγής ή ενδίκων βοηθημάτων ή έχει λάβει χώρα παραίτηση από το δικαίωμα άσκησης αυτών ή αυτά έχουν απορριφθεί αμετακλήτως.

2.2.2.3. Η εγγύηση συμμετοχής καταπίπτει, εάν ο προσφέρων α) αποσύρει την προσφορά του κατά τη διάρκεια ισχύος αυτής, β) παρέχει, εν γνώσει του, ψευδή στοιχεία ή πληροφορίες που αναφέρονται στις παραγράφους 2.2.3.1 έως 2.2.8 της παρούσας, γ) δεν προσκομίσει εγκαίρως τα προβλεπόμενα από την παρούσα δικαιολογητικά (παρ. 2.2.9.2 & 3.2) ή δ) δεν προσέλθει εγκαίρως για υπογραφή της σύμβασης, ε) υποβάλει μη κατάλληλη προσφορά, με την έννοια της περ. 46 της παρ. 1 του άρθρου 2 του ν. 4412/2016, στ) δεν ανταποκριθεί στη σχετική πρόσκληση της αναθέτουσας αρχής να εξηγήσει την τιμή ή το κόστος της προσφοράς του εντός της τεθείσας προθεσμίας και η προσφορά του απορριφθεί , ζ) στις περιπτώσεις των παρ. 3, 4 και 5 του άρθρου 103 του ν. 4412/2016, περί πρόσκλησης για υποβολή δικαιολογητικών από τον προσωρινό ανάδοχο, αν, κατά τον έλεγχο των παραπάνω δικαιολογητικών, σύμφωνα με τις παραγράφους 3.2 και 3.4 της παρούσας, διαπιστωθεί ότι τα στοιχεία που δηλώθηκαν στο ΕΕΕΣ είναι εκ προθέσεως απατηλά, ή ότι έχουν υποβληθεί πλαστά αποδεικτικά στοιχεία, ή αν, από τα παραπάνω δικαιολογητικά που προσκομίσθηκαν νομίμως και εμπροθέσμως, δεν αποδεικνύεται η μη συνδρομή των λόγων αποκλεισμού της παραγράφου 2.2.3 ή η πλήρωση μιας ή περισσότερων από τις απαιτήσεις των κριτηρίων ποιοτικής επιλογής.

### Λόγοι αποκλεισμού

Αποκλείεται από τη συμμετοχή στην παρούσα διαδικασία σύναψης σύμβασης (διαγωνισμό) προσφέρων οικονομικός φορέας, εφόσον συντρέχει στο πρόσωπό του (εάν πρόκειται για μεμονωμένο φυσικό ή νομικό πρόσωπο) ή σε ένα από τα μέλη του (εάν πρόκειται για ένωση οικονομικών φορέων) ένας ή περισσότεροι από τους ακόλουθους λόγους:

* + - 1. Όταν υπάρχει σε βάρος του αμετάκλητη καταδικαστική απόφαση για ένα από τα ακόλουθα εγκλήματα:

α) συμμετοχή σε εγκληματική οργάνωση, όπως αυτή ορίζεται στο άρθρο 2 της απόφασης-πλαίσιο 2008/841/ΔΕΥ του Συμβουλίου της 24ης Οκτωβρίου 2008, για την καταπολέμηση του οργανωμένου εγκλήματος (ΕΕ L 300 της 11.11.2008 σ.42 και τα εγκλήματα του άρθρου 187 του Ποινικού Κώδικα (εγκληματική οργάνωση),

β) ενεργητική δωροδοκία, όπως ορίζεται στο άρθρο 3 της σύμβασης περί της καταπολέμησης της διαφθοράς στην οποία ενέχονται υπάλληλοι των Ευρωπαϊκών Κοινοτήτων ή των κρατών-μελών της Ένωσης (ΕΕ C 195 της 25.6.1997, σ. 1) και στην παράγραφο 1 του άρθρου 2 της απόφασης-πλαίσιο 2003/568/ΔΕΥ του Συμβουλίου της 22ας Ιουλίου 2003, για την καταπολέμηση της δωροδοκίας στον ιδιωτικό τομέα (ΕΕ L 192 της 31.7.2003, σ. 54), καθώς και όπως ορίζεται στο εθνικό δίκαιο του οικονομικού φορέα, και τα εγκλήματα των άρθρων 159Α (δωροδοκία πολιτικών προσώπων), 236 (δωροδοκία υπαλλήλου), 237 παρ.2-4 (δωροδοκία δικαστικών λειτουργών), 237Α παρ.2 (εμπορία επιρροής – μεσάζοντες) 396 παρ.2 (δωροδοκία στον ιδιωτικό τομέα) του Ποινικού Κώδικα.

γ) απάτη εις βάρος των οικονομικών συμφερόντων της Ένωσης, κατά την έννοια των άρθρων 3 και 4 της Οδηγίας (ΕΕ) 2017/1371 του Ευρωπαϊκού Κοινοβουλίου και του Συμβουλίου της 5ης Ιουλίου 2017 σχετικά με την καταπολέμηση, μέσω του ποινικού δικαίου, της απάτης εις βάρος των οικονομικών συμφερόντων της Ένωσης (L 198/28.07.2017) και τα εγκλήματα των άρθρων 159Α (δωροδοκία πολιτικών προσώπων), 216 (πλαστογραφία), 236 (δωροδοκία υπαλλήλου), 237 παρ. 2-4 (δωροδοκία δικαστικών λειτουργών), 242 (ψευδής βεβαίωση, νόθευση κ.λπ.), 374 (διακεκριμένη κλοπή), 375 (υπεξαίρεση), 386 (απάτη), 386Α (απάτη με υπολογιστή), 386Β (απάτη σχετική με τις επιχορηγήσεις), 390 (απιστία) του Ποινικού Κώδικα και των άρθρων 155 επ. του Εθνικού Τελωνειακού Κώδικα (ν. 2960/2001, Α’ 265), όταν αυτά στρέφονται κατά των οικονομικών συμφερόντων της Ευρωπαϊκής Ένωσης ή συνδέονται με την προσβολή αυτών των συμφερόντων, καθώς και τα εγκλήματα των άρθρων 23 (διασυνοριακή απάτη σχετικά με τον ΦΠΑ) και 24 (επικουρικές διατάξεις για την ποινική προστασία των οικονομικών συμφερόντων της Ευρωπαϊκής Ένωσης) του ν. 4689/2020 (Α’ 103),

δ) τρομοκρατικά εγκλήματα ή εγκλήματα συνδεόμενα με τρομοκρατικές δραστηριότητες, όπως ορίζονται, αντιστοίχως στα άρθρα 3-4 και 5-12 της Οδηγίας (ΕΕ) 2017/541 του Ευρωπαϊκού Κοινοβουλίου και του Συμβουλίου της 15ης Μαρτίου 2017 για την καταπολέμηση της τρομοκρατίας και την αντικατάσταση της απόφασης - πλαισίου 2002/475/ΔΕΥ του Συμβουλίου και για την τροποποίηση της απόφασης 2005/671/ΔΕΥ του Συμβουλίου (EE L 88/31.03.2017) ή ηθική αυτουργία ή συνέργεια ή απόπειρα διάπραξης εγκλήματος, όπως ορίζονται στο άρθρο 14 αυτής, και τα εγκλήματα των άρθρων 187Α και 187Β του Ποινικού Κώδικα, καθώς και τα εγκλήματα των άρθρων 32-35 του ν. 4689/2020 (Α’ 103),

ε) νομιμοποίηση εσόδων από παράνομες δραστηριότητες ή χρηματοδότηση της τρομοκρατίας, όπως αυτές ορίζονται στο άρθρο 1 της Οδηγίας (ΕΕ) 2015/849 του Ευρωπαϊκού Κοινοβουλίου και του Συμβουλίου, της 20ης Μαΐου 2015, σχετικά με την πρόληψη της χρησιμοποίησης του χρηματοπιστωτικού συστήματος για τη νομιμοποίηση εσόδων από παράνομες δραστηριότητες ή για τη χρηματοδότηση της τρομοκρατίας, την τροποποίηση του κανονισμού (ΕΕ) αριθμ. 648/2012 του Ευρωπαϊκού Κοινοβουλίου και του Συμβουλίου, και την κατάργηση της οδηγίας 2005/60/ΕΚ του Ευρωπαϊκού Κοινοβουλίου και του Συμβουλίου και της οδηγίας 2006/70/ΕΚ της Επιτροπής (EE L 141/05.06.2015) και τα εγκλήματα των άρθρων 2 και 39 του ν. 4557/2018 (Α’ 139),

στ) παιδική εργασία και άλλες μορφές εμπορίας ανθρώπων, όπως ορίζονται στο άρθρο 2 της Οδηγίας 2011/36/ ΕΕ του Ευρωπαϊκού Κοινοβουλίου και του Συμβουλίου της 5ης Απριλίου 2011, για την πρόληψη και την καταπολέμηση της εμπορίας ανθρώπων και για την προστασία των θυμάτων της, καθώς και για την αντικατάσταση της απόφασης - πλαίσιο 2002/629/ΔΕΥ του Συμβουλίου (ΕΕ L 101 της 15.4.2011, σ. 1) και τα εγκλήματα του άρθρου 323Α του Ποινικού κώδικα (εμπορία ανθρώπων).

Ο οικονομικός φορέας αποκλείεται, επίσης, όταν το πρόσωπο εις βάρος του οποίου εκδόθηκε τελεσίδικη αμετάκλητη καταδικαστική απόφαση είναι μέλος του διοικητικού, διευθυντικού ή εποπτικού οργάνου του ή έχει εξουσία εκπροσώπησης, λήψης αποφάσεων ή ελέγχου σε αυτό.

Η υποχρέωση του προηγούμενου εδαφίου αφορά:

- στις περιπτώσεις εταιρειών περιορισμένης ευθύνης (Ε.Π.Ε.) ιδιωτικών κεφαλαιουχικών εταιρειών (Ι.Κ.Ε.) και προσωπικών εταιρειών (Ο.Ε. και Ε.Ε.) τους διαχειριστές.

- στις περιπτώσεις ανωνύμων εταιρειών (Α.Ε.), τον διευθύνοντα Σύμβουλο, τα μέλη του Διοικητικού Συμβουλίου, καθώς και τα πρόσωπα στα οποία με απόφαση του Διοικητικού Συμβουλίου έχει ανατεθεί το σύνολο της διαχείρισης και εκπροσώπησης της εταιρείας.

- στις περιπτώσεις Συνεταιρισμών, τα μέλη του Διοικητικού Συμβουλίου.

- σε όλες τις υπόλοιπες περιπτώσεις νομικών προσώπων, τον κατά περίπτωση νόμιμο εκπρόσωπο.

**Εάν στις ως άνω περιπτώσεις (α) έως (στ) η κατά τα ανωτέρω περίοδος αποκλεισμού δεν έχει καθοριστεί με αμετάκλητη απόφαση, αυτή ανέρχεται σε πέντε (5) έτη από την ημερομηνία της καταδίκης με αμετάκλητη απόφαση.**

* + - 1. Στις ακόλουθες περιπτώσεις

α) όταν ο οικονομικός φορέας έχει αθετήσει τις υποχρεώσεις του όσον αφορά στην καταβολή φόρων ή εισφορών κοινωνικής ασφάλισης και αυτό έχει διαπιστωθεί από δικαστική ή διοικητική απόφαση με τελεσίδικη και δεσμευτική ισχύ, σύμφωνα με διατάξεις της χώρας όπου είναι εγκατεστημένος ή την εθνική νομοθεσία ή

β) όταν η αναθέτουσα αρχή μπορεί να αποδείξει με τα κατάλληλα μέσα ότι ο οικονομικός φορέας έχει αθετήσει τις υποχρεώσεις του όσον αφορά την καταβολή φόρων ή εισφορών κοινωνικής ασφάλισης.

Αν ο οικονομικός φορέας είναι Έλληνας πολίτης ή έχει την εγκατάστασή του στην Ελλάδα, οι υποχρεώσεις του που αφορούν τις εισφορές κοινωνικής ασφάλισης καλύπτουν τόσο την κύρια όσο και την επικουρική ασφάλιση.

Οι υποχρεώσεις των περ. α’ και β’ της παρ. 2.2.3.2 θεωρείται ότι δεν έχουν αθετηθεί εφόσον δεν έχουν καταστεί ληξιπρόθεσμες ή εφόσον αυτές έχουν υπαχθεί σε δεσμευτικό διακανονισμό που τηρείται.

Δεν αποκλείεται ο οικονομικός φορέας, όταν έχει εκπληρώσει τις υποχρεώσεις του είτε καταβάλλοντας τους φόρους ή τις εισφορές κοινωνικής ασφάλισης που οφείλει, συμπεριλαμβανομένων, κατά περίπτωση, των δεδουλευμένων τόκων ή των προστίμων είτε υπαγόμενος σε δεσμευτικό διακανονισμό για την καταβολή τους στο μέτρο που τηρεί τους όρους του δεσμευτικού κανονισμού.

* + - 1. Αποκλείεται από τη συμμετοχή στη διαδικασία σύναψης της παρούσας σύμβασης, οικονομικός φορέας σε οποιαδήποτε από τις ακόλουθες καταστάσεις :

(α) εάν έχει αθετήσει τις υποχρεώσεις που προβλέπονται στην παρ. 2 του άρθρου 18 του ν. 4412/2016, περί αρχών που εφαρμόζονται στις διαδικασίες σύναψης δημοσίων συμβάσεων

(β) εάν τελεί υπό πτώχευσηή έχει υπαχθεί σε διαδικασία ειδικής εκκαθάρισηςή τελεί υπό αναγκαστική διαχείρισηαπό εκκαθαριστή ή από το δικαστήριο ή έχει υπαχθεί σε διαδικασία πτωχευτικού συμβιβασμού ή έχει αναστείλει τις επιχειρηματικές του δραστηριότητες ή έχει υπαχθεί σε διαδικασία εξυγίανσης και δεν τηρεί τους όρους αυτής ή εάν βρίσκεται σε οποιαδήποτε ανάλογη κατάσταση προκύπτουσα από παρόμοια διαδικασία, προβλεπόμενη σε εθνικές διατάξεις νόμου.

(γ) εάν, με την επιφύλαξη της παραγράφου 3β του άρθρου 44 του ν. 3959/2011 περί ποινικών κυρώσεων και άλλων διοικητικών συνεπειών, υπάρχουν επαρκώς εύλογες ενδείξεις που οδηγούν στο συμπέρασμα ότι ο οικονομικός φορέας συνήψε συμφωνίες με άλλους οικονομικούς φορείς με στόχο τη στρέβλωση του ανταγωνισμού,

δ) εάν μία κατάσταση σύγκρουσης συμφερόντων κατά την έννοια του άρθρου 24 του ν. 4412/2016 δεν μπορεί να θεραπευθεί αποτελεσματικά με άλλα, λιγότερο παρεμβατικά, μέσα,

ε) εάν μία κατάσταση στρέβλωσης του ανταγωνισμού από την πρότερη συμμετοχή του οικονομικού φορέα κατά την προετοιμασία της διαδικασίας σύναψης σύμβασης, κατά τα οριζόμενα στο άρθρο 48 του ν. 4412/2016 όπως ισχύει, δεν μπορεί να θεραπευθεί με άλλα, λιγότερο παρεμβατικά, μέσα,

στ) εάν έχει επιδείξει σοβαρή ή επαναλαμβανόμενη πλημμέλεια κατά την εκτέλεση ουσιώδους απαίτησης στο πλαίσιο προηγούμενης δημόσιας σύμβασης, προηγούμενης σύμβασης με αναθέτοντα φορέα ή προηγούμενης σύμβασης παραχώρησης που είχε ως συνέπεια την έκπτωσή του από τη σύμβαση και την επιβολή σε αυτόν συνακόλουθων κυρώσεων,

ζ) εάν έχει κριθεί ένοχος εκ προθέσεως σοβαρών απατηλών δηλώσεων κατά την παροχή των πληροφοριών που απαιτούνται για την εξακρίβωση της απουσίας των λόγων αποκλεισμού ή την πλήρωση των κριτηρίων επιλογής, έχει αποκρύψει τις πληροφορίες αυτές ή δεν είναι σε θέση να προσκομίσει τα δικαιολογητικά που απαιτούνταικατ’ εφαρμογή της παραγράφου 2.2.9.2 Αποδεικτικά μέσα - Δικαιολογητικά προσωρινού αναδόχου της παρούσας.

η) εάν επιχείρησε να επηρεάσει με αθέμιτο τρόπο τη διαδικασία λήψης αποφάσεων της αναθέτουσας αρχής, να αποκτήσει εμπιστευτικές πληροφορίες που ενδέχεται να του αποφέρουν αθέμιτο πλεονέκτημα στη διαδικασία σύναψης σύμβασης ή να παράσχει με απατηλό τρόπο παραπλανητικές πληροφορίες που ενδέχεται να επηρεάσουν ουσιωδώς τις αποφάσεις που αφορούν τον αποκλεισμό, την επιλογή ή την ανάθεση,

θ) εάν η αναθέτουσα αρχή μπορεί να αποδείξει, με κατάλληλα μέσα ότι έχει διαπράξει σοβαρό επαγγελματικό παράπτωμα, το οποίο θέτει εν αμφιβόλω την ακεραιότητά του.

**Εάν στις ως άνω περιπτώσεις (α) έως (θ) η περίοδος αποκλεισμού δεν έχει καθοριστεί με αμετάκλητη απόφαση, αυτή ανέρχεται σε τρία (3) έτη από την ημερομηνία έκδοσης πράξης που βεβαιώνει το σχετικό γεγονός.**

* + - 1. Αποκλείεται, επίσης, οικονομικός φορέας από τη συμμετοχή στη διαδικασία σύναψης της παρούσας σύμβασης εάν συντρέχουν οι προϋποθέσεις εφαρμογής της παρ. 4 του άρθρου 8 του ν. 3310/2005, όπως ισχύει (αμιγώς εθνικός λόγος αποκλεισμού). Οι υποχρεώσεις της παρούσης αφορούν τις ανώνυμες εταιρείες που υποβάλλουν προσφορά αυτοτελώς ή ως μέλη ένωσης ή που συμμετέχουν στο μετοχικό κεφάλαιο άλλου νομικού προσώπου που υποβάλλει προσφορά ή νομικά πρόσωπα της αλλοδαπής που αντιστοιχούν σε ανώνυμη εταιρεία.

Εξαιρούνται της υποχρέωσης αυτής: α) οι εισηγμένες στα χρηματιστήρια κρατών-μελών της Ευρωπαϊκής Ένωσης ή του Οργανισμού Οικονομικής Συνεργασίας και Ανάπτυξης (Ο.Ο.Σ.Α.) εταιρείες, β) οι εταιρείες, τα δικαιώματα ψήφου των οποίων ελέγχονται από μία ή περισσότερες επιχειρήσεις επενδύσεων (investment firms), εταιρείες διαχείρισης κεφαλαίων/ενεργητικού (asset/fund managers) ή εταιρείες διαχείρισης κεφαλαίων επιχειρηματικών συμμετοχών (private equity firms), υπό την προϋπόθεση ότι οι τελευταίες αυτές εταιρείες ελέγχουν, συνολικά ποσοστό που υπερβαίνει το εβδομήντα πέντε τοις εκατό (75%) των δικαιωμάτων ψήφων και είναι εποπτευόμενες από Επιτροπές Κεφαλαιαγοράς ή άλλες αρμόδιες χρηματοοικονομικές αρχές κρατών μελών της Ευρωπαϊκής Ένωσης ή του Ο.Ο.Σ.Α.

* + - 1. Ο οικονομικός φορέας αποκλείεται σε οποιοδήποτε χρονικό σημείο κατά τη διάρκεια της διαδικασίας σύναψης της παρούσας σύμβασης, όταν αποδεικνύεται ότι βρίσκεται, λόγω πράξεων ή παραλείψεών του, είτε πριν είτε κατά τη διαδικασία, σε μία από τις ως άνω περιπτώσεις.
      2. Ο οικονομικός φορέας που εμπίπτει σε μια από τις καταστάσεις που αναφέρονται στις παραγράφους 2.2.3.1 και 2.2.3.3 εκτός από την περ. β αυτής, μπορεί να προσκομίζει στοιχεία προκειμένου να αποδείξει ότι τα μέτρα που έλαβε επαρκούν για να αποδείξουν την αξιοπιστία του, παρότι συντρέχει ο σχετικός λόγος αποκλεισμού (αυτoκάθαρση). Για τον σκοπό αυτόν, ο οικονομικός φορέας αποδεικνύει ότι έχει καταβάλει ή έχει δεσμευθεί να καταβάλει αποζημίωση για ζημίες που προκλήθηκαν από το ποινικό αδίκημα ή το παράπτωμα, ότι έχει διευκρινίσει τα γεγονότα και τις περιστάσεις με ολοκληρωμένο τρόπο, μέσω ενεργού συνεργασίας με τις ερευνητικές αρχές, και έχει λάβει συγκεκριμένα τεχνικά και οργανωτικά μέτρα, καθώς και μέτρα σε επίπεδο προσωπικού κατάλληλα για την αποφυγή περαιτέρω ποινικών αδικημάτων ή παραπτωμάτων. Τα μέτρα που λαμβάνονται από τους οικονομικούς φορείς αξιολογούνται σε συνάρτηση με τη σοβαρότητα και τις ιδιαίτερες περιστάσεις του ποινικού αδικήματος ή του παραπτώματος. Εάν τα στοιχεία κριθούν επαρκή, ο εν λόγω οικονομικός φορέας δεν αποκλείεται από τη διαδικασία σύναψης σύμβασης. Αν τα μέτρα κριθούν ανεπαρκή, γνωστοποιείται στον οικονομικό φορέα το σκεπτικό της απόφασης αυτής. Οικονομικός φορέας που έχει αποκλειστεί, σύμφωνα με τις κείμενες διατάξεις, με τελεσίδικη απόφαση, σε εθνικό επίπεδο, από τη συμμετοχή σε διαδικασίες σύναψης σύμβασης ή ανάθεσης παραχώρησης δεν μπορεί να κάνει χρήση της ανωτέρω δυνατότητας κατά την περίοδο του αποκλεισμού που ορίζεται στην εν λόγω απόφαση.
      3. Η απόφαση για τη διαπίστωση της επάρκειας ή μη των επανορθωτικών μέτρων κατά την προηγούμενη παράγραφο εκδίδεται σύμφωνα με τα οριζόμενα στις παρ. 8 και 9 του άρθρου 73 του ν. 4412/2016.
      4. Οικονομικός φορέας, σε βάρος του οποίου έχει επιβληθεί η κύρωση του οριζόντιου αποκλεισμού σύμφωνα με τις κείμενες διατάξεις και για το χρονικό διάστημα που αυτή ορίζει, αποκλείεται από την παρούσα διαδικασία σύναψης της σύμβασης.

### Κριτήρια Ποιοτικής Επιλογής & αποδεικτά στοιχεία

### Καταλληλόλητα άσκησης επαγγελματικής δραστηριότητας

Οι οικονομικοί φορείς που συμμετέχουν στη διαδικασία σύναψης της παρούσας απαιτείται να ασκούν επαγγελματική δραστηριότητα συναφή με το αντικείμενο των προς παροχή υπηρεσιών, ήτοι **Υπηρεσίες Σχεδιασμού και Ανάπτυξης Τεχνολογιών της Πληροφορίας, Υπηρεσίες Τεχνικής Υποστήριξης για Τεχνολογίες της Πληροφορίας, Υπηρεσίες Επεξεργασίας Δεδομένων**.

Οι οικονομικοί φορείς που είναι εγκατεστημένοι σε κράτος μέλος της Ευρωπαϊκής Ένωσης απαιτείται να είναι εγγεγραμμένοι σε ένα από τα επαγγελματικά ή εμπορικά μητρώα που τηρούνται στο κράτος εγκατάστασής τους ή να ικανοποιούν οποιαδήποτε άλλη απαίτηση ορίζεται στο Παράρτημα XI του Προσαρτήματος Α΄ του ν. 4412/2016. Εφόσον οι οικονομικοί φορείς απαιτείται να διαθέτουν ειδική έγκριση ή να είναι μέλη συγκεκριμένου οργανισμού για να μπορούν να παράσχουν τη σχετική υπηρεσία στη χώρα καταγωγής τους, η αναθέτουσα αρχή μπορεί να τους ζητεί να αποδείξουν ότι διαθέτουν την έγκριση αυτή ή ότι είναι μέλη του εν λόγω οργανισμού ή να τους καλέσει να προβούν σε ένορκη δήλωση ενώπιον συμβολαιογράφου σχετικά με την άσκηση του συγκεκριμένου επαγγέλματος.

Στην περίπτωση οικονομικών φορέων εγκατεστημένων σε κράτος μέλους του Ευρωπαϊκού Οικονομικού Χώρου (Ε.Ο.Χ) ή σε τρίτες χώρες που έχουν προσχωρήσει στη ΣΔΣ, ή σε τρίτες χώρες που δεν εμπίπτουν στην προηγούμενη περίπτωση και έχουν συνάψει διμερείς ή πολυμερείς συμφωνίες με την Ένωση σε θέματα διαδικασιών ανάθεσης δημοσίων συμβάσεων, απαιτείται να είναι εγγεγραμμένοι σε αντίστοιχα επαγγελματικά μητρώα.

Οι εγκατεστημένοι στην Ελλάδα οικονομικοί φορείς θα πρέπει να είναι εγγεγραμμένοι στο οικείο επαγγελματικό μητρώο, εφόσον, κατά την κείμενη νομοθεσία, απαιτείται η εγγραφή τους για την υπό ανάθεση υπηρεσία.

Στην περίπτωση ένωσης οικονομικών φορέων η καταλληλότητα άσκησης επαγγελματικής δραστηριότητας απαιτείται να καλύπτεται από τουλάχιστον ένα μέλος της ένωσης.

### Οικονομική και χρηματοοικονομική επάρκεια

Οι οικονομικοί φορείς που συμμετέχουν στη διαδικασία σύναψης της παρούσας απαιτείται:

1. Να διαθέτουν μέσο γενικό ετήσιο κύκλο εργασιών, για τις **τρεις (3) τελευταίες οικονομικές χρήσεις** (2020, 2021, 2022 ) ύψους κατ’ ελάχιστον ίσου με το **150%** της εκτιμώμενης αξίας της σύμβασης (μη συμπεριλαμβανομένου του ΦΠΑ και των δικαιωμάτων προαίρεσης) και να μην παρουσιάζουν ζημιές μετά φόρων σε καμία εκ των τριών τελευταίων οικονομικών διαχειριστικών χρήσεων.
2. Σε περίπτωση που ο Υποψήφιος Ανάδοχος δραστηριοποιείται για χρονικό διάστημα μικρότερο των τριών διαχειριστικών χρήσεων, τότε ο μέσος κύκλος εργασιών για όσες διαχειριστικές χρήσεις δραστηριοποιείται, θα πρέπει να είναι μεγαλύτερος ή ίσος από το **150%** της εκτιμώμενης αξίας της σύμβασης (μη συμπεριλαμβανομένου του ΦΠΑ και των δικαιωμάτων προαίρεσης), και να μην παρουσιάζει ζημιές μετά φόρων σε καμία εκ των οικονομικών διαχειριστικών χρήσεων που δραστηριοποιείται.

Σε περίπτωση ένωσης η παραπάνω απαιτούμενη οικονομική και χρηματοοικονομική επάρκεια μπορεί να καλύπτεται αθροιστικά από όλα τα μέλη της ένωσης.

Επί ποινή αποκλεισμού δεν μπορεί ο υποψήφιος οικονομικός φορέας να εμφανίζει στις δημοσιευμένες οικονομικές καταστάσεις είτε α) ζημιογόνα αποτελέσματα μετά φόρων σε κάθε μία χωριστά κατά τις τρεις τελευταίες χρήσεις είτε β) αρνητικά ίδια κεφάλαια σε κάθε μία χωριστά κατά τις τρεις τελευταίες χρήσεις.

Σε περίπτωση Ένωσης η ανωτέρω προϋπόθεση πρέπει να πληρείται από κάθε μέλος της ένωσης.

### Τεχνική και επαγγελματική ικανότητα

#### Τεχνική Ικανότητα

Οι οικονομικοί φορείς που συμμετέχουν στη διαδικασία σύναψης της παρούσας απαιτείται να διαθέτουν την κατάλληλα τεκμηριωμένη και αποδεδειγμένη επαγγελματική ικανότητα στην υλοποίηση έργων αντίστοιχου μεγέθους και πολυπλοκότητας με το υπό ανάθεση Έργο.

Συγκεκριμένα απαιτείται κατά την περίοδο αναφοράς, ήτοι κατά την τελευταία πενταετία από την ημερομηνία διενέργειας του διαγωνισμού, να έχουν ολοκληρώσει ή να συντηρούν / υποστηρίζουν, μεμονωμένα ή ως μέλη ένωσης, έργα ως ακολούθως:

* Ένα (1) τουλάχιστον έργο, σε Φορέα του Δημοσίου ή του ευρύτερου Δημοσίου Τομέα ή του Ιδιωτικού τομέα με αντικείμενο την υποστήριξη και την αναβάθμιση ή ανάπτυξη ολοκληρωμένου πληροφοριακού συστήματος το οποίο να περιλαμβάνει πολλαπλά υποσυστήματα, διαλειτουργικότητα με Ολοκληρωμένα Πληροφοριακά Συστήματα τρίτων και διεπαφή με τελικούς χρήστες (πολίτες ή/και νομικά πρόσωπα) συμβατικής αξίας τουλάχιστον ίσης με το 50% της εκτιμώμενης αξίας της σύμβασης (μη συμπεριλαμβανομένου του ΦΠΑ και των δικαιωμάτων προαίρεσης).
* Ένα (1) τουλάχιστον έργο με αντικείμενο την υλοποίηση πληροφοριακού συστήματος πολυεπίπεδης αρχιτεκτονικής με web interface.

Σε περίπτωση που κάποιες από τις ανωτέρω συμβάσεις έχουν υλοποιηθεί από τον υποψήφιο (ή τον δανείζοντα εμπειρία) ως μέλος ένωσης, προσμετράται μόνο το τίμημα που αντιστοιχεί στο ποσοστό συμμετοχής του.

Σε περίπτωση ένωσης οικονομικών φορέων, το συγκεκριμένο κριτήριο καλύπτεται αθροιστικά από όλα τα μέλη της Ένωσης.

#### Επαγγελματική Ικανότητα – Ομάδα Έργου

Οι οικονομικοί φορείς που συμμετέχουν στη διαδικασία σύναψης της παρούσας απαιτείται να διαθέτουν Ομάδα Έργου με στελέχη επαρκή σε πλήθος και δεξιότητες για την ανάληψη του Έργου.

Συγκεκριμένα απαιτείται να διατεθούν στην Ομάδα Έργου κατ’ ελάχιστον στελέχη με τις κάτωθι ειδικότητες:

* **Έναν (1) Υπεύθυνο έργου**

Ο Υπεύθυνος έργου πρέπει να διαθέτει κατ’ ελάχιστον τα εξής προσόντα:

* Πανεπιστημιακό & Μεταπτυχιακό Τίτλο Σπουδών στον τομέα της Πληροφορικής ή Μηχανικού Η/Υ
* 7ετή επαγγελματική εμπειρία, με εξειδίκευση στην διαχείριση έργων πληροφοριακών συστημάτων
* Διεθνή πιστοποίηση στη διαχείριση έργων (επιπέδου τουλάχιστον PMP/PMI ή ισοδύναμου)
* Να έχει συμμετέχει ως Υπεύθυνος ή Αναπληρωτής Υπεύθυνος έργου σε τουλάχιστον δύο (2) συναφή έργα τα οποία να καλύπτουν αθροιστικά τα εξής:
  + Με αντικείμενο την υποστήριξη και την αναβάθμιση ή ανάπτυξη ολοκληρωμένου πληροφοριακού συστήματος το οποίο να περιλαμβάνει πολλαπλά υποσυστήματα, διαλειτουργικότητα με Ολοκληρωμένα Πληροφοριακά Συστήματα τρίτων και διεπαφή με τελικούς χρήστες (πολίτες ή/και νομικά πρόσωπα) συμβατικής αξίας τουλάχιστον ίσης με το 50% της προϋπολογισθείσας δαπάνης του παρόντος έργου σε Φορέα του Δημοσίου ή το ευρύτερου Δημοσίου Τομέα ή του Ιδιωτικού τομέα
  + Υλοποίηση πληροφοριακού συστήματος πολυεπίπεδης αρχιτεκτονικής με web interface
* **Έναν (1) Αναπληρωτή Υπεύθυνο Έργου**

Ο Αναπληρωτής Υπεύθυνος έργου πρέπει να διαθέτει κατ’ ελάχιστον τα εξής προσόντα:

* Πανεπιστημιακό & Μεταπτυχιακό Τίτλο Σπουδών στον τομέα της Πληροφορικής ή Μηχανικού Η/Υ, 5ετή επαγγελματική εμπειρία με εξειδίκευση στην διαχείριση έργων πληροφοριακών συστημάτων
* Πιστοποίηση στη διαχείριση έργων
* Να έχει συμμετάσχει σε τουλάχιστον ένα (1) συναφές έργο το οποίο να καλύπτει τα εξής:
* Με αντικείμενο την υποστήριξη και την αναβάθμιση ή ανάπτυξη ολοκληρωμένου πληροφοριακού συστήματος το οποίο να περιλαμβάνει πολλαπλά υποσυστήματα, διαλειτουργικότητα με Ολοκληρωμένα Πληροφοριακά Συστήματα τρίτων και διεπαφή με τελικούς χρήστες (πολίτες ή/και νομικά πρόσωπα) συμβατικής αξίας τουλάχιστον ίσης με το 50% της προϋπολογισθείσας δαπάνης του παρόντος έργου σε Φορέα του Δημοσίου ή το ευρύτερου Δημοσίου Τομέα ή του Ιδιωτικού τομέα
* Υλοποίηση πληροφοριακού συστήματος πολυεπίπεδης αρχιτεκτονικής με web interface
* **Ένα (1) Στέλεχος Διασφάλισης Ποιότητας (QA)**

Το Στέλεχος Διασφάλισης Ποιότητας (QA) πρέπει να διαθέτει κατ’ ελάχιστον τα εξής προσόντα:

* Πανεπιστημιακό & Μεταπτυχιακό Τίτλο Σπουδών στον τομέα της Πληροφορικής ή Μηχανικού Η/Υ.
* Πέντε (5) έτη επαγγελματική εμπειρία στον έλεγχο ποιότητας έργων Πληροφορικής.
* **Ένας (1) Ειδικός σε θέματα Σχεδιασμού και Ανάπτυξης Web Services και Υπηρεσιών Διαλειτουργικότητας**

Ο Ειδικός σε θέματα Σχεδιασμού και Ανάπτυξης Web Services και Υπηρεσιών Διαλειτουργικότητας θα πρέπει να διαθέτει κατ’ ελάχιστον τα εξής προσόντα:

* Πανεπιστημιακό & Μεταπτυχιακό Τίτλο Σπουδών στον τομέα της Πληροφορικής ή Μηχανικού Η/Υ
* Πέντε (5) έτη επαγγελματική εμπειρία στο σχεδιασμό & ανάπτυξη web services & υπηρεσιών διαλειτουργικότητας
* Να έχει συμμετέχει σε τουλάχιστον ένα (1) έργο - κατά την τελευταία πενταετία - υλοποίησης web πολυεπίπεδης εφαρμογής (web application) βασισμένο σε τεχνολογίες J2EE, JSF, Primefaces, XML, Html, CSS3, SOAP και REST.
* **Δύο (2) Ειδικοί Ανάπτυξης Web Εφαρμογών**

Οι Ειδικοί Ανάπτυξης Web Εφαρμογών θα πρέπει να διαθέτουν κατ’ ελάχιστον τα εξής προσόντα:

* Πανεπιστημιακό & Μεταπτυχιακό Τίτλο Σπουδών στον τομέα της Πληροφορικής ή Μηχανικού Η/Υ
* Τρία (3) έτη επαγγελματική εμπειρία στο χώρο της ανάπτυξης web εφαρμογών.
* Να έχουν συμμετέχει σε τουλάχιστον ένα (1) έργο - κατά την τελευταία πενταετία - υλοποίησης web πολυεπίπεδης εφαρμογής (web application) βασισμένο σε τεχνολογίες J2EE, JSF, Primefaces, XML, Html, CSS3, SOAP και REST.
* **Ειδικός Ασφάλειας Πληροφοριακών Συστημάτων**

Ο Ειδικός Ασφάλειας Πληροφοριακών Συστημάτων πρέπει να διαθέτει κατ’ ελάχιστον τα εξής προσόντα:

* Πανεπιστημιακό & Μεταπτυχιακό Τίτλο Σπουδών στον τομέα της Πληροφορικής ή Μηχανικού Η/Υ
* Πέντε (5) έτη επαγγελματική εμπειρία στο χώρο της ασφάλειας πληροφοριακών Συστημάτων.
* **Δύο (2) Μηχανικούς Πληροφορικής για Υποστήριξη & Συντήρηση Πληροφοριακών Συστημάτων**

Οι Μηχανικοί Πληροφορικής για την Υποστήριξη & Συντήρηση των Πληροφοριακών Συστημάτων πρέπει να διαθέτουν κατ’ ελάχιστον τα εξής προσόντα:

* Πανεπιστημιακό & Μεταπτυχιακό Τίτλο Σπουδών στον τομέα της Πληροφορικής ή Μηχανικού Η/Υ
* Πέντε (5) έτη επαγγελματική εμπειρία σε υλοποίηση πληροφοριακών συστημάτων μεγάλης κλίμακας που χρησιμοποιούν αρχιτεκτονική πολλαπλών επιπέδων
* **Δύο (2) Μηχανικούς Πληροφορικής Εξειδικευμένους σε Διαχείριση Βάσεων Δεδομένων**

Οι Μηχανικοί Πληροφορικής Εξειδικευμένοι σε Διαχείριση Βάσεων Δεδομένων πρέπει να διαθέτουν κατ’ ελάχιστον τα εξής προσόντα:

* Πανεπιστημιακό & Μεταπτυχιακό Τίτλο Σπουδών στον τομέα της Πληροφορικής ή Μηχανικού Η/Υ.
* Πέντε (5) έτη επαγγελματική εμπειρία σε διαχείριση, τεχνική υποστήριξη λειτουργίας και διασφάλιση καλής λειτουργίας βάσεων δεδομένων.
* **Δύο (2) Έμπειρους Επιχειρηματικούς ή/και Χρηματοοικονομικούς Συμβούλους**

Οι Έμπειροι Επιχειρηματικοί/Χρηματοοικονομικοί Σύμβουλοι πρέπει να διαθέτουν κατ’ ελάχιστον τα εξής προσόντα:

* Πτυχίο & Μεταπτυχιακό Τίτλο Σπουδών στον τομέα των Επιχειρηματικών ή Οικονομικών ή Χρηματοοικονομικών Επιστημών.
* Επτά (7) έτη εμπειρίας στο χώρο της παροχής επιχειρηματικών ή/και χρηματοοικονομικών συμβουλευτικών υπηρεσιών σε φορείς του ιδιωτικού ή / και δημοσίου τομέα.

### Πρότυπα διασφάλισης ποιότητας και πρότυπα περιβαλλοντικής διαχείρισης

Οι οικονομικοί φορείς που συμμετέχουν στη διαδικασία σύναψης της παρούσας απαιτείται να εξασφαλίζουν την ποιότητα των παρεχόμενων υπηρεσιών και να διαθέτουν τα ακόλουθα οργανωμένα Συστήματα Διαχείρισης:

* Πιστοποιημένο Σύστημα Διαχείρισης Ποιότητας κατά **ISO 9001:2015** ή ισοδύναμο στη Παροχή Συμβουλευτικών Υπηρεσιών σε Στρατηγικό & Επιχειρησιακό Σχεδιασμό καθώς και σε Διαχείριση Έργων.
* Πιστοποιημένο Σύστημα Διαχείρισης Ασφάλειας πληροφοριών **ISO 27001:2013, ή** ισοδύναμο στην Παροχή Συμβουλευτικών Υπηρεσιών σε Στρατηγικό & Επιχειρησιακό Σχεδιασμό καθώς και σε Διαχείριση Έργων**.**
* Πιστοποιημένο Σύστημα  Διαχείρισης Κοινωνικής Ασφάλειας – Συστημάτων Διαχείρισης Επιχειρησιακής Συνέχειας  **ISO 22301:2012, ή** ισοδύναμοστην Παροχή Συμβουλευτικών Υπηρεσιών σε Στρατηγικό & Επιχειρησιακό Σχεδιασμό καθώς και σε Διαχείριση Έργων
* Οργανωμένο Σύστημα Διαχείρισης Υπηρεσιών Τεχνικής Υποστήριξης - IT Service Management (**ISO/IEC 20000-1:2018**) ή ισοδύναμο.

Σε περίπτωση ένωσης οικονομικών φορέων, το συγκεκριμένο κριτήριο καλύπτεται αθροιστικά από όλα τα μέλη της Ένωσης.

Η αναθέτουσα αρχή αναγνωρίζει ισοδύναμα πιστοποιητικά που έχουν εκδοθεί από φορείς διαπιστευμένους από ισοδύναμους Οργανισμούς διαπίστευσης, εδρεύοντες και σε άλλα κράτη - μέλη. Επίσης, κάνει δεκτά άλλα αποδεικτικά στοιχεία για ισοδύναμα μέτρα διασφάλισης ποιότητας, εφόσον ο ενδιαφερόμενος οικονομικός φορέας δεν είχε τη δυνατότητα να αποκτήσει τα εν λόγω πιστοποιητικά εντός των σχετικών προθεσμιών για λόγους για τους οποίους δεν ευθύνεται ο ίδιος, υπό την προϋπόθεση ότι ο οικονομικός φορέας αποδεικνύει ότι τα προτεινόμενα μέτρα διασφάλισης ποιότητας πληρούν τα απαιτούμενα πρότυπα διασφάλισης ποιότητας.

### Στήριξη στην ικανότητα τρίτων – Υπεργολαβία

#### Στήριξη στην ικανότητα τρίτων

Οι οικονομικοί φορείς μπορούν, όσον αφορά τα κριτήρια της οικονομικής και χρηματοοικονομικής επάρκειας (της παραγράφου 2.2.5) και τα σχετικά με την τεχνική και επαγγελματική ικανότητα (της παραγράφου 2.2.6), να στηρίζονται στις ικανότητες άλλων φορέων, ασχέτως της νομικής φύσης των δεσμών τους με αυτούς. Στην περίπτωση αυτή, αποδεικνύουν ότι θα έχουν στη διάθεσή τους τους αναγκαίους πόρους, με την προσκόμιση της σχετικής δέσμευσης των φορέων στην ικανότητα των οποίων στηρίζονται.

Ειδικά, όσον αφορά στα κριτήρια επαγγελματικής ικανότητας που σχετίζονται με τους τίτλους σπουδών και τα επαγγελματικά προσόντα που ορίζονται στην περίπτωση στ΄του Μέρους ΙΙ του Παραρτήματος ΧΙΙ του Προσαρτήματος Α΄του ν. 4412/2016 ή με την σχετική επαγγελματική εμπειρία, οι οικονομικοί φορείς, μπορούν να στηρίζονται στις ικανότητες άλλων φορέων, μόνο, εάν οι τελευταίοι θα εκτελέσουν τις εργασίες ή τις υπηρεσίες για τις οποίες απαιτούνται οι συγκεκριμένες ικανότητες.

Όταν οι οικονομικοί φορείς στηρίζονται στις ικανότητες άλλων φορέων όσον αφορά τα κριτήρια που σχετίζονται με την απαιτούμενη με τη διακήρυξη οικονομική και χρηματοοικονομική επάρκεια, οι εν λόγω οικονομικοί φορείς και αυτοί στους οποίους στηρίζονται είναι από κοινού υπεύθυνοι για την εκτέλεση της σύμβασης.

Υπό τους ίδιους όρους οι ενώσεις οικονομικών φορέων μπορούν να στηρίζονται στις ικανότητες των συμμετεχόντων στην ένωση ή άλλων φορέων.

Επισημαίνεται ότι σε περίπτωση που ο υποψήφιος Ανάδοχος αποτελεί Ένωση / Κοινοπραξία επιτρέπεται η μερική κάλυψη των προϋποθέσεων από τα Μέλη της, αρκεί όμως συνολικά-αθροιστικά να καλύπτονται όλες.

Η αναθέτουσα αρχή ελέγχει αν οι φορείς, στις ικανότητες των οποίων προτίθεται να στηριχθεί ο οικονομικός φορέας, πληρούν κατά περίπτωση τα σχετικά κριτήρια επιλογής και εάν συντρέχουν λόγοι αποκλεισμού της παραγράφου 2.2.3. Ο οικονομικός φορέας υποχρεούται να αντικαταστήσει έναν φορέα στην ικανότητα του οποίου στηρίζεται, εφόσον ο τελευταίος δεν πληροί το σχετικό κριτήριο επιλογής ή για τον οποίο συντρέχουν λόγοι αποκλεισμού, εντός προθεσμίας τριάντα (30) ημερών από την σχετική ηλεκτρονική πρόσκληση της αναθέτουσας αρχής, η οποία απευθύνεται στον οικονομικό φορέα μέσω της λειτουργικότητας «Επικοινωνία» του ΕΣΗΔΗΣ. Ο φορέας που αντικαθιστά φορέα του προηγούμενου εδαφίου δεν επιτρέπεται να αντικατασταθεί εκ νέου.

#### Υπεργολαβία

Ο οικονομικός φορέας αναφέρει στην προσφορά του το τμήμα της σύμβασης που προτίθεται να αναθέσει υπό μορφή υπεργολαβίας σε τρίτους, καθώς και τους υπεργολάβους που προτείνει. Στην περίπτωση που o προσφέρων αναφέρει στην προσφορά του, ότι προτίθεται να αναθέσει τμήμα(τα) της σύμβασης υπό μορφή υπεργολαβίας σε τρίτους σε ποσοστό που υπερβαίνει το τριάντα τοις εκατό (30%) της συνολικής αξίας της σύμβασης, η αναθέτουσα αρχή ελέγχει ότι δεν συντρέχουν οι λόγοι αποκλεισμού της παραγράφου 2.2.3 της παρούσας. Ο οικονομικός φορέας υποχρεούται να αντικαταστήσει έναν υπεργολάβο, εφόσον συντρέχουν στο πρόσωπό του λόγοι αποκλεισμού της ως άνω παραγράφου 2.2.3.

### Κανόνες απόδειξης ποιοτικής επιλογής

Το δικαίωμα συμμετοχής των οικονομικών φορέων και οι όροι και προϋποθέσεις συμμετοχής τους, όπως ορίζονται στις παραγράφους 2.2.1 έως 2.2.8, κρίνονται κατά την υποβολή της προσφοράς δια του ΕΕΕΣ κατά τα οριζόμενα στην παράγραφο 2.2.9.1, κατά την υποβολή των δικαιολογητικών της παραγράφου 2.2.9.2 και κατά τη σύναψη της σύμβασης δια της υπεύθυνης δήλωσης, της περ. δ΄ της παρ. 3 του άρθρου 105 του ν. 4412/2016.

Στην περίπτωση που ο οικονομικός φορέας στηρίζεται στις ικανότητες άλλων φορέων, σύμφωνα με την παράγραφο 2.2.8 της παρούσας, οι φορείς στην ικανότητα των οποίων στηρίζεται υποχρεούνται να αποδεικνύουν, κατά τα οριζόμενα στις παραγράφους 2.2.9.1 και 2.2.9.2 και κατά τη σύναψη της σύμβασης δια της υπεύθυνης δήλωσης, της περ. δ΄ της παρ. 3 του άρθρο, ότι δεν συντρέχουν οι λόγοι αποκλεισμού της παραγράφου 2.2.3 της παρούσας και ότι πληρούν τα σχετικά κριτήρια επιλογής κατά περίπτωση (παράγραφοι 2.2.6 και 2.2.7).

Στην περίπτωση που o οικονομικός φορέας αναφέρει στην προσφορά του ότι προτίθεται να αναθέσει τμήμα(τα) της σύμβασης υπό μορφή υπεργολαβίας σε τρίτους σε ποσοστό που υπερβαίνει το τριάντα τοις εκατό (30%) της συνολικής αξίας της σύμβασης, οι υπεργολάβοι υποχρεούνται να αποδεικνύουν, κατά τα οριζόμενα στις παραγράφους 2.2.9.1 και 2.2.9.2, ότι δεν συντρέχουν οι λόγοι αποκλεισμού της παραγράφου 2.2.3 της παρούσας.

Αν επέλθουν μεταβολές στις προϋποθέσεις τις οποίες οι προσφέροντες δηλώσουν ότι πληρούν, σύμφωνα με το παρόν άρθρο, οι οποίες επέλθουν ή για τις οποίες λάβουν γνώση μετά την συμπλήρωση του ΕΕΕΣ και μέχρι την ημέρα της έγγραφης πρόσκλησης για τη σύναψη του συμφωνητικού οι προσφέροντες οφείλουν να ενημερώσουν αμελλητί την αναθέτουσα αρχή.

#### Προκαταρκτική απόδειξη κατά την υποβολή προσφορών

Προς προκαταρκτική απόδειξη ότι οι προσφέροντες οικονομικοί φορείς: α) δεν βρίσκονται σε μία από τις καταστάσεις της παραγράφου 2.2.3 «Λόγοι Αποκλεισμού» και β) πληρούν τα «Κριτήρια Ποιοτικής Επιλογής» των παραγράφων 2.2.4, 2.2.5, 2.2.6 και 2.2.7 της παρούσης, προσκομίζουν κατά την υποβολή της προσφοράς τους, ως δικαιολογητικό συμμετοχής, το προβλεπόμενο από το άρθρο 79 παρ. 1 και 3 του ν. 4412/2016 Ευρωπαϊκό Ενιαίο Έγγραφο Σύμβασης (ΕΕΕΣ), σύμφωνα με το επισυναπτόμενο στην παρούσα ΕΥΡΩΠΑΙΚΟ ΕΝΙΑΙΟ ΕΓΓΡΑΦΟ ΣΥΜΒΑΣΗΣ (ΕΕΕΣ) ΠΑΡΑΡΤΗΜΑ ΙΙ – ΕΥΡΩΠΑΙΚΟ ΕΝΙΑΙΟ ΕΓΓΡΑΦΟ ΣΥΜΒΑΣΗΣ (ΕΕΕΣ), το οποίο ισοδυναμεί με ενημερωμένη υπεύθυνη δήλωση, με τις συνέπειες του ν. 1599/1986. Το ΕΕΕΣ καταρτίζεται βάσει του τυποποιημένου εντύπου του Παραρτήματος 2 του Κανονισμού (ΕΕ) 2016/7 και συμπληρώνεται από τους προσφέροντες οικονομικούς φορείς σύμφωνα με τις οδηγίες του Παραρτήματος 1.

Επισημαίνεται ότι οι προσφέροντες για το μέρος IV Κριτήρια επιλογής του ΕΕΕΣ συμπληρώνουν μόνο την **ενότητα α «Γενική ένδειξη για όλα τα κριτήρια επιλογής».**

Το ΕΕΕΣ φέρει υπογραφή με ημερομηνία εντός του χρονικού διαστήματος κατά το οποίο μπορούν να υποβάλλονται προσφορές. Αν στο διάστημα που μεσολαβεί μεταξύ της ημερομηνίας υπογραφής του ΕΕΕΣ και της καταληκτικής ημερομηνίας υποβολής προσφορών έχουν επέλθει μεταβολές στα δηλωθέντα στοιχεία, εκ μέρους του, στο ΕΕΕΣ, ο οικονομικός φορέας αποσύρει την προσφορά του, χωρίς να απαιτείται απόφαση της αναθέτουσας αρχής. Στη συνέχεια μπορεί να την υποβάλει εκ νέου με επίκαιρο ΕΕΕΣ. Ο οικονομικός φορέας δύναται να διευκρινίζει τις δηλώσεις και πληροφορίες που παρέχει στο ΕΕΕΣ με συνοδευτική υπεύθυνη δήλωση, την οποία υποβάλλει μαζί με το ΕΕΕΣ.

Κατά την υποβολή του ΕΕΕΣ, καθώς και της συνοδευτικής υπεύθυνης δήλωσης, είναι δυνατή, με μόνη την υπογραφή του κατά περίπτωση εκπροσώπου του οικονομικού φορέα, η προκαταρκτική απόδειξη των λόγων αποκλεισμού που αναφέρονται στην παράγραφο 2.2.3 της παρούσας, για το σύνολο των φυσικών προσώπων που είναι μέλη του διοικητικού, διευθυντικού ή εποπτικού οργάνου του ή έχουν εξουσία εκπροσώπησης, λήψης αποφάσεων ή ελέγχου σε αυτόν.

Ως εκπρόσωπος του οικονομικού φορέα νοείται ο νόμιμος εκπρόσωπος αυτού, όπως προκύπτει από το ισχύον καταστατικό ή το πρακτικό εκπροσώπησής του κατά το χρόνο υποβολής της προσφοράς ή το αρμοδίως εξουσιοδοτημένο φυσικό πρόσωπο να εκπροσωπεί τον οικονομικό φορέα για διαδικασίες σύναψης συμβάσεων ή για συγκεκριμένη διαδικασία σύναψης σύμβασης.

Στην περίπτωση υποβολής προσφοράς από ένωση οικονομικών φορέων, το Ευρωπαϊκό Ενιαίο Έγγραφο Σύμβασης (ΕΕΕΣ), υποβάλλεται χωριστά από κάθε μέλος της ένωσης. Στο ΕΕΕΣ απαραιτήτως πρέπει να προσδιορίζεται η έκταση και το είδος της συμμετοχής του (συμπεριλαμβανομένης της κατανομής αμοιβής μεταξύ τους) κάθε μέλους της ένωσης, καθώς και ο εκπρόσωπος/συντονιστής αυτής.

Ο οικονομικός φορέας φέρει την ειδική υποχρέωση, να δηλώσει, μέσω του ΕΕΕΣ, την κατάστασή του σε σχέση με τους λόγους που προβλέπονται στο άρθρο 73 του ν. 4412/2016 και την παράγραφο 2.2.3 της παρούσης και ταυτόχρονα να επικαλεσθεί και τυχόν ληφθέντα μέτρα προς αποκατάσταση της αξιοπιστίας του.

Ιδίως επισημαίνεται ότι, κατά την απάντηση οικονομικού φορέα στο σχετικό πεδίο του ΕΕΕΣ για τυχόν σύναψη συμφωνιών με άλλους οικονομικούς φορείς με στόχο τη στρέβλωση του ανταγωνισμού, η συνδρομή περιστάσεων, όπως η πάροδος της τριετούς περιόδου της ισχύος του λόγου αποκλεισμού (παραγράφου 10 του άρθρου 73) ή η εφαρμογή της διάταξης της παραγράφου 3β του άρθρου 44 του ν. 3959/2011, σύμφωνα με την περ. γ της παραγράφου 2.2.3.3 της παρούσης, αναλύεται στο σχετικό πεδίο που προβάλλει κατόπιν θετικής απάντησης.

Όσον αφορά στις υποχρεώσεις του όσον αφορά στην καταβολή φόρων ή εισφορών κοινωνικής ασφάλισης (περ. α’ και β’ της παρ. 2 του άρθρου 73 του ν. 4412/2016) αυτές θεωρείται ότι δεν έχουν αθετηθεί εφόσον δεν έχουν καταστεί ληξιπρόθεσμες ή εφόσον έχουν υπαχθεί σε δεσμευτικό διακανονισμό που τηρείται. Στην περίπτωση αυτή, ο οικονομικός φορέας δεν υποχρεούται να απαντήσει καταφατικά στο σχετικό πεδίο του ΕΕΕΣ με το οποίο ερωτάται εάν ο οικονομικός φορέας έχει ανεκπλήρωτες υποχρεώσεις όσον αφορά στην καταβολή φόρων ή εισφορών κοινωνικής ασφάλισης ή, κατά περίπτωση, εάν έχει αθετήσει τις παραπάνω υποχρεώσεις του.

#### Αποδεικτικά μέσα - Δικαιολογητικά προσωρινού αναδόχου

**Α**. Για την απόδειξη της μη συνδρομής λόγων αποκλεισμού κατ’ άρθρο 2.2.3 και της πλήρωσης των κριτηρίων ποιοτικής επιλογής κατά τις παραγράφους 2.2.4, 2.2.5, 2.2.6 και 2.2.7, οι οικονομικοί φορείς προσκομίζουν τα δικαιολογητικά του παρόντος. Η προσκόμιση των εν λόγω δικαιολογητικών γίνεται κατά τα οριζόμενα στην παράγραφο 3.2 από τον προσωρινό ανάδοχο. Η αναθέτουσα αρχή μπορεί να ζητεί από προσφέροντες, σε οποιοδήποτε χρονικό σημείο κατά τη διάρκεια της διαδικασίας, να υποβάλλουν όλα ή ορισμένα δικαιολογητικά, όταν αυτό απαιτείται για την ορθή διεξαγωγή της διαδικασίας.

Οι οικονομικοί φορείς δεν υποχρεούνται να υποβάλλουν δικαιολογητικά ή άλλα αποδεικτικά στοιχεία, αν και στο μέτρο που η αναθέτουσα αρχή έχει τη δυνατότητα να λαμβάνει τα πιστοποιητικά ή τις συναφείς πληροφορίες απευθείας μέσω πρόσβασης σε εθνική βάση δεδομένων σε οποιοδήποτε κράτος - μέλος της Ένωσης, η οποία διατίθεται δωρεάν, όπως εθνικό μητρώο συμβάσεων, εικονικό φάκελο επιχείρησης, ηλεκτρονικό σύστημα αποθήκευσης εγγράφων ή σύστημα προεπιλογής. Η δήλωση για την πρόσβαση σε εθνική βάση δεδομένων εμπεριέχεται στο Ευρωπαϊκό Ενιαίο Έγγραφο Σύμβασης (ΕΕΕΣ), στο οποίο περιέχονται επίσης οι πληροφορίες που απαιτούνται για τον συγκεκριμένο σκοπό, όπως η ηλεκτρονική διεύθυνση της βάσης δεδομένων, τυχόν δεδομένα αναγνώρισης και, κατά περίπτωση, η απαραίτητη δήλωση συναίνεσης.

Οι οικονομικοί φορείς δεν υποχρεούνται να υποβάλουν δικαιολογητικά, όταν η αναθέτουσα αρχή που έχει αναθέσει τη σύμβαση διαθέτει ήδη τα ως άνω δικαιολογητικά και αυτά εξακολουθούν να ισχύουν.

Τα δικαιολογητικά του παρόντος υποβάλλονται και γίνονται αποδεκτά σύμφωνα με την παράγραφο 2.4.2.5 και 3.2 της παρούσας.

α αποδεικτικά έγγραφα συντάσσονται στην ελληνική γλώσσα ή συνοδεύονται από επίσημη μετάφρασή τους στην ελληνική γλώσσα σύμφωνα με την παράγραφο 2.1.4.

**Β.** **1**. Για την απόδειξη της μη συνδρομής των λόγων αποκλεισμού της παραγράφου 2.2.3 οι προσφέροντες οικονομικοί φορείς προσκομίζουν αντίστοιχα τα δικαιολογητικά που αναφέρονται παρακάτω:

Αν το αρμόδιο για την έκδοση των ανωτέρω κράτος-μέλος ή χώρα δεν εκδίδει τέτοιου είδους έγγραφα ή πιστοποιητικά ή όπου τα έγγραφα ή τα πιστοποιητικά αυτά δεν καλύπτουν όλες τις περιπτώσεις που αναφέρονται στις παραγράφους 2.2.3.1 και 2.2.3.2 περ. α’ και β’, καθώς και στην περ. β΄ της παραγράφου 2.2.3.3, τα έγγραφα ή τα πιστοποιητικά μπορεί να αντικαθίστανται από ένορκη βεβαίωση ή, στα κράτη - μέλη ή στις χώρες όπου δεν προβλέπεται ένορκη βεβαίωση, από υπεύθυνη δήλωση του ενδιαφερομένου ενώπιον αρμόδιας δικαστικής ή διοικητικής αρχής, συμβολαιογράφου ή αρμόδιου επαγγελματικού ή εμπορικού οργανισμού του κράτους - μέλους ή της χώρας καταγωγής ή της χώρας όπου είναι εγκατεστημένος ο οικονομικός φορέας. Οι αρμόδιες δημόσιες αρχές παρέχουν, όπου κρίνεται αναγκαίο, επίσημη δήλωση στην οποία αναφέρεται ότι δεν εκδίδονται τα έγγραφα ή τα πιστοποιητικά της παρούσας παραγράφου ή ότι τα έγγραφα αυτά δεν καλύπτουν όλες τις περιπτώσεις που αναφέρονται στις παραγράφους 2.2.3.1 και 2.2.3.2 περ. α’ και β’, καθώς και στην περ. β΄ της παραγράφου 2.2.3.3. Οι επίσημες δηλώσεις καθίστανται διαθέσιμες μέσω του επιγραμμικού αποθετηρίου πιστοποιητικών (e-Certis) του άρθρου 81 του ν. 4412/2016.

Ειδικότερα οι οικονομικοί φορείς προσκομίζουν:

α) για την παράγραφο 2.2.3.1 απόσπασμα του σχετικού μητρώου, όπως του ποινικού μητρώου ή, ελλείψει αυτού, ισοδύναμο έγγραφο που εκδίδεται από αρμόδια δικαστική ή διοικητική αρχή του κράτους-μέλους ή της χώρας καταγωγής ή της χώρας όπου είναι εγκατεστημένος ο οικονομικός φορέας, από το οποίο προκύπτει ότι πληρούνται αυτές οι προϋποθέσεις, που να έχει εκδοθεί έως τρεις (3) μήνες πριν από την υποβολή του.

Η υποχρέωση προσκόμισης του ως άνω αποσπάσματος αφορά και στα μέλη του διοικητικού, διευθυντικού ή εποπτικού οργάνου του εν λόγω οικονομικού φορέα ή στα πρόσωπα που έχουν εξουσία εκπροσώπησης, λήψης αποφάσεων ή ελέγχου σε αυτό κατά τα ειδικότερα αναφερόμενα στην ως άνω παράγραφο 2.2.3.1,

β) για την παράγραφο 2.2.3.2 πιστοποιητικό που εκδίδεται από την αρμόδια αρχή του οικείου κράτους - μέλους ή χώρας, που να είναι εν ισχύ κατά το χρόνο υποβολής του, άλλως, στην περίπτωση που δεν αναφέρεται σε αυτό χρόνος ισχύος, που να έχει εκδοθεί έως τρεις (3) μήνες πριν από την υποβολή του

Ιδίως οι οικονομικοί φορείς που είναι εγκατεστημένοι στην Ελλάδα προσκομίζουν:

i) Για την απόδειξη της εκπλήρωσης των φορολογικών υποχρεώσεων της παραγράφου 2.2.3.2 περίπτωση α’ αποδεικτικό ενημερότητας εκδιδόμενο από την Α.Α.Δ.Ε..

ii) Για την απόδειξη της εκπλήρωσης των υποχρεώσεων προς τους οργανισμούς κοινωνικής ασφάλισης της παραγράφου 2.2.3.2 περίπτωση α’ πιστοποιητικό εκδιδόμενο από τον e-ΕΦΚΑ. Επιπλέον προσκομίζεται υπεύθυνη δήλωση του οικονομικού φορέα αναφορικά με τους οργανισμούς κοινωνικής ασφάλισης (στην περίπτωση που ο οικονομικός φορέας έχει την εγκατάστασή του στην Ελλάδα αφορά Οργανισμούς κύριας και επικουρικής ασφάλισης) στους οποίους οφείλει να καταβάλει εισφορές.

iii) Για την παράγραφο 2.2.3.2 περίπτωση α’, πλέον των ως άνω πιστοποιητικών, υπεύθυνη δήλωση ότι δεν έχει εκδοθεί δικαστική ή διοικητική απόφαση με τελεσίδικη και δεσμευτική ισχύ για την αθέτηση των υποχρεώσεών τους όσον αφορά στην καταβολή φόρων ή εισφορών κοινωνικής ασφάλισης.

γ) για την παράγραφο 2.2.3.3 περίπτωση β΄ πιστοποιητικό που εκδίδεται από την αρμόδια αρχή του οικείου κράτους - μέλους ή χώρας, που να έχει εκδοθεί έως τρεις (3) μήνες πριν από την υποβολή του.

Ιδίως οι οικονομικοί φορείς που είναι εγκατεστημένοι στην Ελλάδα προσκομίζουν:

i) Ενιαίο Πιστοποιητικό Δικαστικής Φερεγγυότητας από το αρμόδιο Πρωτοδικείο, από το οποίο προκύπτει ότι δεν τελούν υπό πτώχευση, πτωχευτικό συμβιβασμό ή υπό αναγκαστική διαχείριση ή δικαστική εκκαθάριση ή ότι δεν έχουν υπαχθεί σε διαδικασία εξυγίανσης. Για τις ΙΚΕ προσκομίζεται επιπλέον και πιστοποιητικό του Γ.Ε.Μ.Η. περί μη έκδοσης απόφασης λύσης ή κατάθεσης αίτησης λύσης του νομικού προσώπου, ενώ για τις ΕΠΕ προσκομίζεται επιπλέον πιστοποιητικό μεταβολών.

ii) Πιστοποιητικό του Γ.Ε.Μ.Η. από το οποίο προκύπτει ότι το νομικό πρόσωπο δεν έχει λυθεί και τεθεί υπό εκκαθάριση με απόφαση των εταίρων.

iii) Εκτύπωση της καρτέλας “Στοιχεία Μητρώου/ Επιχείρησης” από την ηλεκτρονική πλατφόρμα της Ανεξάρτητης Αρχής Δημοσίων Εσόδων, όπως αυτά εμφανίζονται στο taxisnet, από την οποία να προκύπτει η μη αναστολή της επιχειρηματικής δραστηριότητάς τους.

Προκειμένου για τα σωματεία και τους συνεταιρισμούς, το Ενιαίο Πιστοποιητικό Δικαστικής Φερεγγυότητας εκδίδεται για τα σωματεία από το αρμόδιο Πρωτοδικείο, και για τους συνεταιρισμούς για το χρονικό διάστημα έως τις 31.12.2019 από το Ειρηνοδικείο και μετά την παραπάνω ημερομηνία από το Γ.Ε.Μ.Η.

δ) Για τις λοιπές περιπτώσεις της παραγράφου 2.2.3.3, υπεύθυνη δήλωση του προσφέροντος οικονομικού φορέα ότι δεν συντρέχουν στο πρόσωπό του οι οριζόμενοι στην παράγραφο λόγοι αποκλεισμού

ε) για την παράγραφο 2.2.3.8 υπεύθυνη δήλωση του προσφέροντος οικονομικού φορέα περί μη επιβολής σε βάρος του της κύρωσης του οριζόντιου αποκλεισμού, σύμφωνα τις διατάξεις της κείμενης νομοθεσίας.

στ) για την παράγραφο 2.2.3.4, δικαιολογητικά ονομαστικοποίησης των μετοχών, που καθορίζονται κατωτέρω, εφόσον ο προσωρινός ανάδοχος είναι ανώνυμη εταιρία ή νομικό πρόσωπο στη μετοχική σύνθεση του οποίου συμμετέχει ανώνυμη εταιρεία ή νομικό πρόσωπο της αλλοδαπής που αντιστοιχεί σε ανώνυμη εταιρεία (πλην των περιπτώσεων που αναφέρθηκαν στην παρ. 2.2.3.4 της παρούσας ανωτέρω).

Συγκεκριμένα, προσκομίζονται:

**i**) Για την απόδειξη της εξαίρεσης από την υποχρέωση ονομαστικοποίησης των μετοχών τους κατά την περ. α) της παραγράφου 2.2.3.4 βεβαίωση του αρμοδίου Χρηματιστηρίου.

**ii**) Όσον αφορά την εξαίρεση της περ. β) της παραγράφου 2.2.3.4, για την απόδειξη του ελέγχου δικαιωμάτων ψήφου, υπεύθυνη δήλωση της ελεγχόμενης εταιρείας και, εάν αυτή είναι διαφορετική του προσωρινού αναδόχου, πρόσθετη υπεύθυνη δήλωση του τελευταίου, στις οποίες αναφέρονται οι επιχειρήσεις επενδύσεων, οι εταιρείες διαχείρισης κεφαλαίων/ενεργητικού ή κεφαλαίων επιχειρηματικών συμμετοχών, ανά περίπτωση και το συνολικό ποσοστό των δικαιωμάτων ψήφου που ελέγχουν στην ελεγχόμενη από αυτές εταιρεία. Οι υπεύθυνες αυτές δηλώσεις συνοδεύονται υποχρεωτικά από βεβαίωση ή άλλο έγγραφο από το οποίο προκύπτει ότι οι ελέγχουσες τα δικαιώματα ψήφου εταιρείες είναι εποπτευόμενες κατά τα οριζόμενα στην παράγραφο 2.2.3.4.

**iii**) Δικαιολογητικά ονομαστικοποίησης μετοχών του προσωρινού αναδόχου:

- Πιστοποιητικό αρμόδιας αρχής του κράτους της έδρας, από το οποίο να προκύπτει ότι οι μετοχές είναι ονομαστικές, που να έχει εκδοθεί έως τριάντα (30) εργάσιμες ημέρες πριν από την υποβολή του.

- Αναλυτική κατάσταση με τα στοιχεία των μετόχων της εταιρείας και τον αριθμό των μετοχών κάθε μετόχου (μετοχολόγιο), όπως τα στοιχεία αυτά είναι καταχωρημένα στο βιβλίο μετόχων της εταιρείας, το πολύ τριάντα (30) εργάσιμες ημέρες πριν από την ημέρα υποβολής της προσφοράς.

Ειδικότερα:

**-** Όσον αφορά στις **εγκατεστημένες στην Ελλάδα ανώνυμες εταιρείες** υποβάλλεται πιστοποιητικό του Γ.Ε.Μ.Η. από το οποίο να προκύπτει ότι οι μετοχές τους είναι ονομαστικές και αναλυτική κατάσταση με τα στοιχεία των μετόχων της εταιρείας και τον αριθμό των μετοχών κάθε μετόχου (μετοχολόγιο), όπως τα στοιχεία αυτά είναι καταχωρημένα στο βιβλίο μετόχων της εταιρείας, το πολύ τριάντα (30) εργάσιμες ημέρες πριν από την ημέρα υποβολής της προσφοράς.

**-** Όσον αφορά στις **αλλοδαπές ανώνυμες εταιρίες ή αλλοδαπά νομικά πρόσωπα που αντιστοιχούν σε ανώνυμες εταιρείες**:

**Α) εφόσον έχουν κατά το δίκαιο της έδρας τους ονομαστικές μετοχές, προσκομίζουν:**

i) Πιστοποιητικό αρμόδιας αρχής του κράτους της έδρας, από το οποίο να προκύπτει ότι οι μετοχές τους είναι ονομαστικές

ii) Αναλυτική κατάσταση μετόχων, με τον αριθμό των μετοχών του κάθε μετόχου, όπως τα στοιχεία αυτά είναι καταχωρημένα στο βιβλίο μετόχων της εταιρείας με ημερομηνία το πολύ 30 εργάσιμες ημέρες πριν την υποβολή της προσφοράς.

iii) Κάθε άλλο στοιχείο από το οποίο να προκύπτει η ονομαστικοποίηση μέχρι φυσικού προσώπου των μετοχών, που έχει συντελεστεί τις τελευταίες 30 (τριάντα) εργάσιμες ημέρες πριν την υποβολή της προσφοράς.

**Β) εφόσον δεν έχουν υποχρέωση ονομαστικοποίησης μετοχών ή δεν προβλέπεται η ονομαστικοποίηση των μετοχών, προσκομίζουν:**

i) βεβαίωση περί μη υποχρέωσης ονομαστικοποίησης των μετοχών από αρμόδια αρχή, εφόσον υπάρχει σχετική πρόβλεψη, διαφορετικά προσκομίζεται υπεύθυνη δήλωση του διαγωνιζόμενου. Για την περίπτωση μη πρόβλεψης ονομαστικοποίησης προσκομίζεται υπεύθυνη δήλωση του διαγωνιζόμενου,

ii) έγκυρη και ενημερωμένη κατάσταση προσώπων που κατέχουν τουλάχιστον 1% των μετοχών ή δικαιωμάτων ψήφου,

iii) εάν δεν τηρείται τέτοια κατάσταση, προσκομίζεται σχετική κατάσταση προσώπων, που κατέχουν τουλάχιστον ένα τοις εκατό (1%) των μετοχών ή δικαιωμάτων ψήφου, σύμφωνα με την τελευταία Γενική Συνέλευση, αν τα πρόσωπα αυτά είναι γνωστά στην εταιρεία. Σε αντίθετη περίπτωση, η εταιρεία αιτιολογεί τους λόγους που δεν είναι γνωστά τα ως άνω πρόσωπα, η δε αναθέτουσα αρχή δεν διαθέτει διακριτική ευχέρεια κατά την κρίση της αιτιολογίας αυτής. Εναπόκειται στην αναθέτουσα αρχή να αποδείξει τη δυνατότητα της εταιρείας να υποβάλλει την προαναφερόμενη κατάσταση, διαφορετικά η μη υποβολή της σχετικής κατάστασης δεν επιφέρει έννομες συνέπειες σε βάρος της εταιρείας.

Όλα τα ανωτέρω έγγραφα πρέπει να είναι επικυρωμένα από την κατά νόμον αρμόδια αρχή του κράτους της έδρας του υποψηφίου και να συνοδεύονται από επίσημη μετάφραση στην ελληνική.

Ελλείψεις στα δικαιολογητικά ονομαστικοποίησης των μετοχών συμπληρώνονται κατά την παράγραφο 3.1.2 της παρούσας**.**

Η αναθέτουσα αρχή ελέγχει επίσης, επί ποινή απαραδέκτου της προσφοράς, εάν στη διαδικασία συμμετέχει εξωχώρια εταιρεία από «μη συνεργάσιμα κράτη στον φορολογικό τομέα» κατά την έννοια των παρ. 3 και 4 του άρθρου 65 του ν. 4172/2013, καθώς και από κράτη που έχουν προνομιακό φορολογικό καθεστώς, όπως αυτά ορίζονται στον κατάλογο της απόφασης της παρ. 7 του άρθρου 65 του ως άνω Κώδικα, κατά τα αναφερόμενα στην περίπτωση α της παραγράφου 4 του άρθρου 4 του ν. 3310/2005.Επιπλέον ο προσωρινός ανάδοχος, πέραν των ως άνω δικαιολογητικών ονομαστικοποίησης, προσκομίζει κατά το στάδιο κατακύρωσης υπεύθυνη δήλωση ότι δεν είναι εξωχώρια εταιρεία, κατά την ανωτέρω έννοια και δεν εμπίπτει στις διατάξεις της παρ.4 εδαφ. α & β του άρθρου 4 του Ν. 3310/2005 όπως ισχύει.

**B. 2. Για την απόδειξη της απαίτησης της παραγράφου 2.2.4 (απόδειξη καταλληλόλητας για την άσκηση επαγγελματικής δραστηριότητας)** **οι οικονομικοί φορείς προσκομίζουν τα αναφερόμενα στον κατωτέρω πίνακα:**

|  |  |
| --- | --- |
| **1.** | **Οι οικονομικοί φορείς που συμμετέχουν στη διαδικασία σύναψης της παρούσας απαιτείται να ασκούν επαγγελματική δραστηριότητα συναφή με το αντικείμενο των προς παροχή υπηρεσιών** **σύμφωνα με την παρ. 2.2.4**  Οι οικονομικοί φορείς οφείλουν να αποδείξουν το ανωτέρω κριτήριο ποιοτικής επιλογής υποβάλλοντας τα ακόλουθα στοιχεία τεκμηρίωσης: |
| 1.1 | Πιστοποιητικό/βεβαίωση του οικείου επαγγελματικού (ή εμπορικού) μητρώου του κράτους εγκατάστασης. Οι οικονομικοί φορείς που είναι εγκατεστημένοι σε κράτος μέλος της Ευρωπαϊκής Ένωσης προσκομίζουν πιστοποιητικό/βεβαίωση του αντίστοιχου επαγγελματικού (ή εμπορικού) μητρώου του Παραρτήματος XI του Προσαρτήματος Α΄ του ν. 4412/2016, με το οποίο πιστοποιείται αφενός η εγγραφή τους σε αυτό και αφετέρου το ειδικό επάγγελμά τους. Στην περίπτωση που χώρα δεν τηρεί τέτοιο μητρώο, το έγγραφο ή το πιστοποιητικό μπορεί να αντικαθίσταται από ένορκη βεβαίωση ή, στα κράτη - μέλη ή στις χώρες όπου δεν προβλέπεται ένορκη βεβαίωση, από υπεύθυνη δήλωση του ενδιαφερομένου ενώπιον αρμόδιας δικαστικής ή διοικητικής αρχής, συμβολαιογράφου ή αρμόδιου επαγγελματικού οργανισμού της χώρας καταγωγής ή της χώρας όπου είναι εγκατεστημένος ο οικονομικός φορέας ότι δεν τηρείται τέτοιο μητρώο και ότι ασκεί τη δραστηριότητα που απαιτείται για την εκτέλεση του αντικειμένου της υπό ανάθεση σύμβασης.  Οι εγκατεστημένοι στην Ελλάδα οικονομικοί φορείς προσκομίζουν βεβαίωση εγγραφής στο οικείο επαγγελματικό μητρώο ή πιστοποιητικό που εκδίδεται από την οικεία υπηρεσία του Γ.Ε.ΜΗ. |

Επισημαίνεται ότι, τα δικαιολογητικά που αφορούν στην απόδειξη της απαίτησης της 2.2.4 (απόδειξη καταλληλόλητας για την άσκηση επαγγελματικής δραστηριότητας) γίνονται αποδεκτά, εφόσον έχουν εκδοθεί έως τριάντα (30) εργάσιμες ημέρες πριν από την υποβολή τους, εκτός αν, σύμφωνα με τις ειδικότερες διατάξεις αυτών, φέρουν συγκεκριμένο χρόνο ισχύος.

**Β.3. Για την απόδειξη της οικονομικής και χρηματοοικονομικής επάρκειας της παραγράφου 2.2.5 (Οικονομική και χρηματοοικονομική επάρκεια), οι οικονομικοί φορείς προσκομίζουν τα αναφερόμενα στον κατωτέρω πίνακα:**

|  |  |
| --- | --- |
| **2.** | **Οι οικονομικοί φορείς που συμμετέχουν στη διαδικασία σύναψης της παρούσας απαιτείται να διαθέτουν την απαιτούμενη οικονομική και χρηματοοικονομική επάρκεια, σύμφωνα με την παράγραφο 2.2.5.**  Οι οικονομικοί φορείς οφείλουν να αποδείξουν το ανωτέρω κριτήριο ποιοτικής επιλογής υποβάλλοντας τα ακόλουθα στοιχεία τεκμηρίωσης: |
| **2.1** | Ισολογισμούς σύμφωνα με την περί εταιρειών νομοθεσία της χώρας όπου είναι εγκατεστημένοι, των τελευταίων τριών (3) κλεισμένων διαχειριστικών χρήσεων, σε περίπτωση που υποχρεούται στην έκδοση Ισολογισμών ή φορολογικά έγγραφα για την επιβεβαίωση του κύκλου εργασιών του ή Ένορκη Βεβαίωση του συνολικού ύψους του ετήσιου κύκλου εργασιών, σε περίπτωση που δεν υποχρεούται στην έκδοση Ισολογισμών τραπεζική βεβαίωση για την πιστοληπτική ικανότητα του οικονομικού φορέα (ημεδαπού ή αλλοδαπού) ή/ και αποσπάσματα οικονομικών καταστάσεων, τα οποία αντιστοιχούν, σε κάθε περίπτωση, στα κριτήρια οικονομικής και χρηματοοικονομικής επάρκειας που έχουν τεθεί στο άρθρο 2.2.5.  Εάν ο οικονομικός φορέας, για βάσιμο λόγο, δεν είναι σε θέση να προσκομίσει τα ανωτέρω δικαιολογητικά, μπορεί να αποδεικνύει την οικονομική και χρηματοοικονομική του επάρκεια με οποιοδήποτε άλλο κατάλληλο έγγραφο. |

**Β.4. Για την απόδειξη της τεχνικής ικανότητας της παραγράφου 2.2.6** (**Τεχνική και επαγγελματική ικανότητα), οι οικονομικοί φορείς προσκομίζουν τα αναφερόμενα στον κατωτέρω πίνακα:**

|  |  |
| --- | --- |
| **3** | **Οι οικονομικοί φορείς που συμμετέχουν στη διαδικασία σύναψης της παρούσας απαιτείται να διαθέτουν την κατάλληλα τεκμηριωμένη και αποδεδειγμένη επαγγελματική ικανότητα στην υλοποίηση έργων αντίστοιχου μεγέθους και πολυπλοκότητας με το υπό ανάθεση Έργο σύμφωνα με την παρ. 2.2.6.1.**  Οι οικονομικοί φορείς οφείλουν να αποδείξουν το ανωτέρω κριτήριο ποιοτικής επιλογής υποβάλλοντας τα ακόλουθα στοιχεία τεκμηρίωσης: |
| 3.1 | Κατάλογο των συναφών έργων (βλ. 3 ανωτέρω) που υλοποίησε επιτυχώς για το χρονικό διάστημα κατά την τελευταία πενταετία από την ημερομηνία διενέργειας του διαγωνισμού, σύμφωνα με το ακόλουθο υπόδειγμα:   |  |  |  |  |  |  |  |  | | --- | --- | --- | --- | --- | --- | --- | --- | | Α/Α | ΠΕΛΑΤΗΣ | ΣΥΝΤΟΜΗ ΠΕΡΙΓΡΑΦΗ ΤΟΥ ΕΡΓΟΥ | ΔΙΑΡΚΕΙΑ ΕΚΤΕΛΕΣΗΣ ΕΡΓΟΥ | ΠΡΟΫΠΟΛΟΓΙΣΜΟΣ | ΣΥΝΟΠΤΙΚΗ ΠΕΡΙΓΡΑΦΗ ΣΥΝΕΙΣΦΟΡΑΣ ΣΤΟ ΕΡΓΟ  (αντικείμενο) | ΠΟΣΟΣΤΟ ΣΥΜΜΕΤΟΧΗΣ  ΣΤΟ ΕΡΓΟ  (προϋπολογισμός) | ΣΤΟΙΧΕΙΟ ΤΕΚΜΗΡΙΩΣΗΣ  (τύπος & ημ/νία) | |  |  |  |  |  |  |  |  |   όπου «ΣΤΟΙΧΕΙΟ ΤΕΚΜΗΡΙΩΣΗΣ»:   * Εάν ο Πελάτης είναι Δημόσιος Φορέας ως στοιχείο τεκμηρίωσης υποβάλλεται πιστοποιητικό ή πρωτόκολλο παραλαβής ή βεβαίωση καλής εκτέλεσης που συντάσσεται από την αρμόδια Δημόσια Αρχή.   Εάν ο Πελάτης είναι ιδιώτης, ως στοιχείο τεκμηρίωσης υποβάλλεται βεβαίωση καλής εκτέλεσης του Ιδιώτη ή δήλωση είτε του ιδιώτη όπως εκπροσωπείται από το Νόμιμο Εκπρόσωπο, είτε του υποψηφίου Αναδόχου. |
| **4.** | **Οι οικονομικοί φορείς που συμμετέχουν στη διαδικασία σύναψης της παρούσας απαιτείται να διαθέτουν ομάδα έργου με στελέχη επαρκή σε πλήθος και δεξιότητες για την ανάληψη του Έργου σύμφωνα με την παρ. 2.2.6.2.**  Οι οικονομικοί φορείς οφείλουν να αποδείξουν το ανωτέρω κριτήριο ποιοτικής επιλογής υποβάλλοντας τα ακόλουθα στοιχεία τεκμηρίωσης: |
| 4.1 | Πίνακα των **υπαλλήλων του Οικονομικού Φορέα** που συμμετέχουν στην Ομάδα Έργου, σύμφωνα με το ακόλουθο υπόδειγμα:   |  |  |  |  |  |  | | --- | --- | --- | --- | --- | --- | | Α/Α | Εταιρεία (σε περίπτωση Ένωσης | Ονοματεπώνυμο Μέλους Ομάδας Έργου | Θέση στην Ομάδα Έργου | Ανθρωπομήνες | Ποσοστό συμμετοχής\* (%) | |  |  |  |  |  |  | |  |  |  |  |  |  | |  |  |  |  |  |  | | **ΜΕΡΙΚΟ ΣΥΝΟΛΟ (1)** | | | |  |  |   Πίνακα των **στελεχών των Υπεργολάβων** **του Οικονομικού Φορέα** που συμμετέχουν στην Ομάδα Έργου, σύμφωνα με το ακόλουθο υπόδειγμα:   |  |  |  |  |  |  | | --- | --- | --- | --- | --- | --- | | Α/Α | Επωνυμία Εταιρείας Υπεργολάβου | Ονοματεπώνυμο Μέλους Ομάδας Έργου | Θέση στην Ομάδα Έργου | Ανθρωπομήνες | Ποσοστό συμμετοχής\* (%) | |  |  |  |  |  |  | |  |  |  |  |  |  | |  |  |  |  |  |  | | **ΜΕΡΙΚΟ ΣΥΝΟΛΟ (2)** | | | |  |  |   Πίνακα των **εξωτερικών συνεργατών του Οικονομικού Φορέα** που συμμετέχουν στην Ομάδα Έργου, σύμφωνα με το ακόλουθο υπόδειγμα:   |  |  |  |  |  | | --- | --- | --- | --- | --- | | Α/Α | Ονοματεπώνυμο Μέλους Ομάδας Έργου | Θέση στην Ομάδα Έργου | Ανθρωπομήνες | Ποσοστό συμμετοχής\* (%) | |  |  |  |  |  | |  |  |  |  |  | |  |  |  |  |  | | **ΜΕΡΙΚΟ ΣΥΝΟΛΟ (3)** | | |  |  |   \*ως **Ποσοστό Συμμετοχής** του Μέλους ορίζεται το πηλίκο των ανθρωπομηνών του δια των συνολικών προσφερόμενων ανθρωπομηνών (άθροισμα των μερικών συνόλων 1,2,3)  Ο Οικονομικός Φορέας, συμπληρωματικά με τον παραπάνω Πίνακα, θα πρέπει να καταθέσει υπεύθυνες δηλώσεις συνεργασίας, των εξωτερικών συνεργατών και των υπεργολάβων. Οι εξωτερικοί Συνεργάτες και οι υπεργολάβοι, θα δηλώνουν ότι το έργο (αντικείμενο της παρούσας Διακήρυξης), καθώς και οι υποχρεώσεις που απορρέουν από αυτό, τελούν σε γνώση τους. |
| 4.2 | Βιογραφικά σημειώματα της Ομάδας Έργου (βάσει του υποδείγματος ΠΑΡΑΡΤΗΜΑ V – Υπόδειγμα Βιογραφικού Σημειώματος) |

**Β.5. Για την απόδειξη της συμμόρφωσής τους με πρότυπα διασφάλισης ποιότητας και πρότυπα περιβαλλοντικής διαχείρισης της παραγράφου 2.2.7 οι οικονομικοί φορείς προσκομίζουν τα αναφερόμενα στον κατωτέρω πίνακα:**

|  |  |
| --- | --- |
| **5.** | **Οι οικονομικοί φορείς που συμμετέχουν στη διαδικασία σύναψης της παρούσας απαιτείται να εξασφαλίζουν την ποιότητα των παρεχόμενων υπηρεσιών σύμφωνα με την παρ. 2.2.7 της παρούσας.**  Οι οικονομικοί φορείς οφείλουν να αποδείξουν το ανωτέρω κριτήριο ποιοτικής επιλογής υποβάλλοντας τα ακόλουθα στοιχεία τεκμηρίωσης: |
| 5.1 | Πιστοποιητικά συστημάτων διαχείρισης εν ισχύ, από διαπιστευμένο φορέα, στο πεδίο που ζητείται ή άλλα αποδεικτικά στοιχεία για ισοδύναμα μέτρα διασφάλισης ποιότητας, εφόσον ο υποψήφιος οικονομικός φορέας δεν είχε τη δυνατότητα να αποκτήσει τα εν λόγω πιστοποιητικά εντός των σχετικών προθεσμιών για λόγους για τους οποίους δεν ευθύνεται ο ίδιος, υπό την προϋπόθεση ότι ο οικονομικός φορέας αποδεικνύει ότι τα προτεινόμενα μέτρα διασφάλισης ποιότητας πληρούν τα απαιτούμενα πρότυπα διασφάλισης ποιότητας. |

**Β.6.** **Για την απόδειξη της νόμιμης σύστασης και εκπροσώπησης:**

Για την απόδειξη της νόμιμης εκπροσώπησης, στις περιπτώσεις που ο οικονομικός φορέας είναι νομικό πρόσωπο και εγγράφεται υποχρεωτικά ή προαιρετικά, κατά την κείμενη νομοθεσία, και δηλώνει την εκπροσώπηση και τις μεταβολές της σε αρμόδια αρχή (π.χ. ΓΕΜΗ), προσκομίζει σχετικό πιστοποιητικό ισχύουσας εκπροσώπησης, το οποίο πρέπει να έχει εκδοθεί έως τριάντα (30) εργάσιμες ημέρες πριν από την υποβολή του, εκτός αν αυτό φέρει συγκεκριμένο χρόνο ισχύος.

Ειδικότερα για τους ημεδαπούς οικονομικούς φορείς προσκομίζονται:

i) **για την απόδειξη της νόμιμης εκπροσώπησης**, στις περιπτώσεις που ο οικονομικός φορέας είναι νομικό πρόσωπο και υποχρεούται, κατά την κείμενη νομοθεσία, να δηλώνει την εκπροσώπηση και τις μεταβολές της στο ΓΕΜΗ, προσκομίζει σχετικό πιστοποιητικό ισχύουσας εκπροσώπησης, το οποίο πρέπει να έχει εκδοθεί έως τριάντα (30) εργάσιμες ημέρες πριν από την υποβολή του.

ii) Για την **απόδειξη της νόμιμης σύστασης και των μεταβολών** του νομικού προσώπου γενικό πιστοποιητικό μεταβολών του ΓΕΜΗ, εφόσον έχει εκδοθεί έως τρεις (3) μήνες πριν από την υποβολή του.

Στις λοιπές περιπτώσεις τα κατά περίπτωση νομιμοποιητικά έγγραφα σύστασης και νόμιμης εκπροσώπησης (όπως καταστατικά, πιστοποιητικά μεταβολών, αντίστοιχα ΦΕΚ, αποφάσεις συγκρότησης οργάνων διοίκησης σε σώμα, κλπ., ανάλογα με τη νομική μορφή του οικονομικού φορέα), συνοδευόμενα από υπεύθυνη δήλωση του νόμιμου εκπροσώπου ότι εξακολουθούν να ισχύουν κατά την υποβολή τους.

Σε περίπτωση που για τη διενέργεια της παρούσας διαδικασίας ανάθεσης έχουν χορηγηθεί εξουσίες σε πρόσωπο πλέον αυτών που αναφέρονται στα παραπάνω έγγραφα, προσκομίζεται επιπλέον απόφαση- πρακτικό του αρμοδίου καταστατικού οργάνου διοίκησης του νομικού προσώπου με την οποία χορηγήθηκαν οι σχετικές εξουσίες. Όσον αφορά τα φυσικά πρόσωπα, εφόσον έχουν χορηγηθεί εξουσίες σε τρίτα πρόσωπα, προσκομίζεται εξουσιοδότηση του οικονομικού φορέα.

Οι αλλοδαποί οικονομικοί φορείς προσκομίζουν τα προβλεπόμενα, κατά τη νομοθεσία της χώρας εγκατάστασης, αποδεικτικά έγγραφα, και εφόσον δεν προβλέπονται, υπεύθυνη δήλωση του νόμιμου εκπροσώπου, από την οποία αποδεικνύονται τα ανωτέρω ως προς τη νόμιμη σύσταση, μεταβολές και εκπροσώπηση του οικονομικού φορέα.

Οι ως άνω υπεύθυνες δηλώσεις γίνονται αποδεκτές, εφόσον έχουν συνταχθεί μετά την κοινοποίηση της πρόσκλησης για την υποβολή των δικαιολογητικών.

Από τα ανωτέρω έγγραφα πρέπει να προκύπτουν η νόμιμη σύσταση του οικονομικού φορέα, όλες οι σχετικές τροποποιήσεις των καταστατικών, το/τα πρόσωπο/α που δεσμεύει/ουν νόμιμα την εταιρία κατά την ημερομηνία διενέργειας του διαγωνισμού (νόμιμος εκπρόσωπος, δικαίωμα υπογραφής κλπ.), τυχόν τρίτοι, στους οποίους έχει χορηγηθεί εξουσία εκπροσώπησης, καθώς και η θητεία του/των ή/και των μελών του οργάνου διοίκησης/ νόμιμου εκπροσώπου.

**Β.7.** Οι οικονομικοί φορείς που είναι εγγεγραμμένοι σε επίσημους καταλόγους που προβλέπονται από τις εκάστοτε ισχύουσες εθνικές διατάξεις ή διαθέτουν πιστοποίηση από οργανισμούς πιστοποίησης που συμμορφώνονται με τα ευρωπαϊκά πρότυπα πιστοποίησης, κατά την έννοια του Παραρτήματος VII του Προσαρτήματος Α΄ του ν. 4412/2016, μπορούν να προσκομίζουν στις αναθέτουσες αρχές πιστοποιητικό εγγραφής εκδιδόμενο από την αρμόδια αρχή ή το πιστοποιητικό που εκδίδεται από τον αρμόδιο οργανισμό πιστοποίησης.

Στα πιστοποιητικά αυτά αναφέρονται τα δικαιολογητικά βάσει των οποίων έγινε η εγγραφή των εν λόγω οικονομικών φορέων στον επίσημο κατάλογο ή η πιστοποίηση και η κατάταξη στον εν λόγω κατάλογο.

Η πιστοποιούμενη εγγραφή στους επίσημους καταλόγους από τους αρμόδιους οργανισμούς ή το πιστοποιητικό, που εκδίδεται από τον οργανισμό πιστοποίησης, συνιστά τεκμήριο καταλληλότητας όσον αφορά τις απαιτήσεις ποιοτικής επιλογής, τις οποίες καλύπτει ο επίσημος κατάλογος ή το πιστοποιητικό.

Οι οικονομικοί φορείς που είναι εγγεγραμμένοι σε επίσημους καταλόγους απαλλάσσονται από την υποχρέωση υποβολής των δικαιολογητικών που αναφέρονται στο πιστοποιητικό εγγραφής τους. Ειδικώς όσον αφορά την καταβολή των εισφορών κοινωνικής ασφάλισης και των φόρων και τελών, προσκομίζονται επιπροσθέτως της βεβαίωσης εγγραφής στον επίσημο κατάλογο και πιστοποιητικά, κατά τα οριζόμενα ανωτέρω στην περίπτωση Β.1, υποπερ. i, ii και iii της περ. β.

**Β.8.** Οι ενώσεις οικονομικών φορέων που υποβάλλουν κοινή προσφορά, υποβάλλουν τα παραπάνω, κατά περίπτωση δικαιολογητικά, για κάθε οικονομικό φορέα που συμμετέχει στην ένωση, σύμφωνα με τα ειδικότερα προβλεπόμενα στο άρθρο 19 παρ. 2 του ν. 4412/2016.

Επιπλέον υποβάλλεται συμφωνητικό μεταξύ των μελών της Ένωσης με το οποίο α) συστήνεται η Ένωση β) αναγράφεται να οριοθετείται με σαφήνεια το μέρος του Έργου και το ποσοστό (όχι απόλυτη τιμή) του συμβατικού τιμήματος που θα αντιστοιχεί σε κάθε μέλος της ένωσης στο σύνολο της Προσφοράς, γ) δηλώνεται ένα Μέλος ως υπεύθυνο για το συντονισμό και τη διοίκηση όλων των Μελών της Ένωσης (leader) και δ) και ορίζεται κοινός εκπρόσωπος της Ένωσης και των μελών της για τη συμμετοχή της στο Διαγωνισμό και την εκπροσώπηση της Ένωσης και των μελών της έναντι της Αναθέτουσας Αρχής.

**Β.8.** Στην περίπτωση που οικονομικός φορέας επιθυμεί να στηριχθεί στις ικανότητες άλλων φορέων, σύμφωνα με την παράγραφο 2.2.8 για την απόδειξη ότι θα έχει στη διάθεσή του τους αναγκαίους πόρους, προσκομίζει, ιδίως, σχετική έγγραφη δέσμευση των φορέων αυτών για τον σκοπό αυτό. Ειδικότερα, προσκομίζεται έγγραφο (συμφωνητικό ή σε περίπτωση νομικού προσώπου απόφαση του αρμοδίου οργάνου διοίκησης αυτού ή σε περίπτωση φυσικού προσώπου υπεύθυνη δήλωση), δυνάμει του οποίου αμφότεροι, διαγωνιζόμενος οικονομικός φορέας και τρίτος φορέας, εγκρίνουν τη μεταξύ τους συνεργασία για την κατά περίπτωση παροχή προς τον διαγωνιζόμενο της χρηματοοικονομικής ή/και τεχνικής ή/και επαγγελματικής ικανότητας του φορέα, ώστε αυτή να είναι στη διάθεση του διαγωνιζόμενου για την εκτέλεση της Σύμβασης.

Η σχετική αναφορά θα πρέπει να είναι λεπτομερής και να αναφέρει κατ’ ελάχιστον τους συγκεκριμένους πόρους που θα είναι διαθέσιμοι για την εκτέλεση της σύμβασης και τον τρόπο δια του οποίου θα χρησιμοποιηθούν αυτοί για την εκτέλεση της σύμβασης. Ο τρίτος θα δεσμεύεται ρητά ότι θα διαθέσει στον διαγωνιζόμενο τους συγκεκριμένους πόρους κατά τη διάρκεια της σύμβασης και ο διαγωνιζόμενος ότι θα κάνει χρήση αυτών σε περίπτωση που του ανατεθεί η σύμβαση. Σε περίπτωση που ο τρίτος διαθέτει χρηματοοικονομική επάρκεια, θα δηλώνει επίσης ότι καθίσταται από κοινού με τον διαγωνιζόμενο υπεύθυνος για την εκτέλεση της σύμβασης.

Σε περίπτωση που ο τρίτος διαθέτει στοιχεία τεχνικής ή επαγγελματικής καταλληλότητας που σχετίζονται με τους τίτλους σπουδών και τα επαγγελματικά προσόντα που ορίζονται στην περίπτωση στ’ του Μέρους ΙΙ του Παραρτήματος ΧΙΙ του Προσαρτήματος Α του ν. 4412/2016 ή με την σχετική επαγγελματική εμπειρία, θα δεσμεύεται ότι θα εκτελέσει τις εργασίες ή υπηρεσίες για τις οποίες απαιτούνται οι συγκεκριμένες ικανότητες, δηλώνοντας το τμήμα της σύμβασης που θα εκτελέσει.

**Β.9.** Στην περίπτωση που ο οικονομικός φορέας δηλώνει στην προσφορά του ότι θα κάνει χρήση υπεργολάβων, στις ικανότητες των οποίων δεν στηρίζεται, προσκομίζεται υπεύθυνη δήλωση του προσφέροντος με αναφορά του τμήματος της σύμβασης το οποίο προτίθεται να αναθέσει σε τρίτους υπό μορφή υπεργολαβίας και υπεύθυνη δήλωση των υπεργολάβων ότι αποδέχονται την εκτέλεση των εργασιών.

**Β.10. Επισημαίνεται ότι γίνονται αποδεκτές:**

* **οι ένορκες βεβαιώσεις που αναφέρονται στην παρούσα Διακήρυξη, εφόσον έχουν συνταχθεί έως τρεις (3) μήνες πριν από την υποβολή τους,**
* **οι υπεύθυνες δηλώσεις, εφόσον έχουν συνταχθεί μετά την κοινοποίηση της πρόσκλησης για την υποβολή των δικαιολογητικών. Σημειώνεται ότι δεν απαιτείται θεώρηση του γνησίου της υπογραφής τους**

# Κριτήρια Ανάθεσης

### Κριτήριο ανάθεσης

Κριτήριο ανάθεσης της Σύμβασης είναι η πλέον συμφέρουσα από οικονομική άποψη προσφορά βάσει βέλτιστης σχέσης ποιότητας – τιμής, η οποία εκτιμάται βάσει των κάτωθι κριτηρίων:

|  |  |  |  |
| --- | --- | --- | --- |
| **Α/Α** | **Κριτήρια Αξιολόγησης** | **Συντελεστής βαρύτητας** | **Παραπομπή σε παρ. απαίτησης της διακήρυξης** |
| **1.** | **Κατανόηση Περιβάλλοντος και Ειδικών Απαιτήσεων** | **25%** |  |
| 1.1 | Κατανόηση αντικειμένου, σκοπού και των στόχων του Έργου. Αναγνώριση κρίσιμων παραγόντων επιτυχίας του Έργου. | 10% | ΠΑΡΑΡΤΗΜΑ Ι,  παρ. 1.1, 1.2, 2.1, 2.2, 2.3 |
| 1.2 | Αρχιτεκτονική του Ολοκληρωμένου Πληροφοριακού Συστήματος  (Χαρακτηριστικά Συστήματος, Ευχρηστία, Προσβασιμότητα, Επεκτασιμότητα & Διασυνδεσιμότητα):  α) του εξωδικαστικού μηχανισμού ρύθμισης οφειλών  β) του μηχανισμού έγκαιρης προειδοποίησης | 9% | ΠΑΡΑΡΤΗΜΑ Ι, παρ. 3, 4 και 5 |
| 1.3 | Απαιτήσεις Ασφάλειας (Συστήματος, Δεδομένων, Σχέδιο Ανάκαμψης από Καταστροφή):  α) του εξωδικαστικού μηχανισμού ρύθμισης οφειλών  β) του μηχανισμού έγκαιρης προειδοποίησης | 6% | ΠΑΡΑΡΤΗΜΑ Ι,  Παρ. 6, 6.1, 6.2, 6.3 |
| **2.** | **Υπηρεσίες Έργου** | **60%** |  |
| 2.1 | Σχέδιο Υλοποίησης του Έργου– Εγκατάσταση Αναδόχου. | 10% | ΠΑΡΑΡΤΗΜΑ Ι,  Παρ. 8, 9.5, 9.6, 12 |
| 2.2 | Υλοποίηση αλλαγών, προσθηκών, αναβαθμίσεων και βελτιώσεων στις υφιστάμενες πλατφόρμες του εξωδικαστικού μηχανισμού ρύθμισης οφειλών του ν. 4738/2020 και του μηχανισμού έγκαιρης προειδοποίησης του ν. 4738/2020. | 30% | ΠΑΡΑΡΤΗΜΑ Ι,  Παρ. 9, 9.1 |
| 2.3 | Υποστήριξη τεχνικής λειτουργίας, αντιμετώπιση βλαβών και αστοχιών (bugs), των Πλατφορμών: α) του εξωδικαστικού μηχανισμού ρύθμισης οφειλών και β) του μηχανισμού έγκαιρης προειδοποίησης του ν. 4738/2020. | 10% | ΠΑΡΑΡΤΗΜΑ Ι,  Παρ. 9, 9.2, 9.2.1, 9.2.2, 9.2.3, 9.2.4 |
| 2.4. | Μεθοδολογία μέτρησης άνθρωπο-προσπάθειας | 10% | ΠΑΡΑΡΤΗΜΑ Ι,  Παρ. 7 |
| **3.** | **Μεθοδολογία Οργάνωσης, Διοίκησης και Υλοποίησης Έργου** | **15%** |  |
| 3.1 | Μεθοδολογία Διοίκησης, Ομάδα Έργου/Σχήμα Διοίκησης Έργου και Μεθοδολογία Διασφάλισης Ποιότητας του Έργου. | 7,5% | ΠΑΡΑΡΤΗΜΑ Ι,  Παρ. 10.1 |
| 3.2 | Παρακολούθηση εξέλιξης, Χρονοδιάγραμμα και Φάσεις Υλοποίησης του Έργου. | 7,5% | ΠΑΡΑΡΤΗΜΑ Ι,  Παρ. 10.2, 10.2.1, 10.2.2, 10.2.3 |
|  | **ΣΥΝΟΛΟ** | **100%** |  |

***Επεξήγηση Κριτηρίων:***

Ανά κατηγορία και κριτήριο αξιολογούνται:

**Κριτήριο 1: Κατανόηση Περιβάλλοντος και Ειδικών Απαιτήσεων**

**Κριτήριο 1.1** : **Κατανόηση αντικειμένου, σκοπού και των στόχων του Έργου. Αναγνώριση των κρίσιμων παραγόντων επιτυχίας του Έργου**

Εξετάζεται και αξιολογείται η συνολική αντίληψη του Αναδόχου όσον αφορά στο αντικείμενο του έργου, τους σκοπούς, τους στόχους και τους κρίσιμους παράγοντες επιτυχίας του έργου και η κάλυψη των απαιτήσεων όπως αναφέρονται στις παρ. 1.1, 1.2, 2.1, 2.2 ,2.3 του ΠΑΡΑΡΤΗΜΑΤΟΣ Ι.

Συγκεκριμένα, για τη βαθμολόγηση του κριτηρίου θα αξιολογηθούν:

* + - * Η τεκμηριωμένη αντίληψη από πλευράς του Αναδόχου του περιβάλλοντος του έργου.
      * Η τεκμηριωμένη αντίληψη του Αναδόχου σχετικά με τις παραμέτρους που συνθέτουν την υφιστάμενη κατάσταση τόσο σε επιχειρησιακό, όσο και σε τεχνολογικό επίπεδο.
* Η τεκμηριωμένη αντίληψη του Αναδόχου, σχετικά με τη διαδικασία υποστήριξης της λειτουργίας του έργου, όσο και των βελτιώσεων και των αλλαγών που συνεπάγεται η υλοποίηση του έργου, τόσο σε επίπεδο λειτουργίας του φορέα, όσο και σε επίπεδο διαλειτουργικότητας.
  + - * Η ανάλυση και ο βαθμός τεκμηρίωσης των σημαντικότερων κρίσιμων παραγόντων επιτυχίας,
      * Η ανάλυση για την εμφάνιση πιθανών προβλημάτων/κινδύνων του Έργου. Η εκτίμηση των πιθανών επιπτώσεών τους  και οι τρόποι αντιμετώπισής τους για την απρόσκοπτη λειτουργία των πλατφορμών.
      * Η κάλυψη των απαιτήσεων πέρα των ζητουμένων.

**Κριτήριο 1.2: Αρχιτεκτονική του Ολοκληρωμένου Πληροφοριακού Συστήματος (Χαρακτηριστικά Συστήματος, Ευχρηστία, Προσβασιμότητα, Επεκτασιμότητα & Διασυνδεσιμότητα): α) του εξωδικαστικού μηχανισμού ρύθμισης οφειλών β) του μηχανισμού έγκαιρης προειδοποίησης**

Εξετάζεται και αξιολογείται η κατανόηση από πλευράς του αναδόχου της υπάρχουσας αρχιτεκτονικής των δύο πλατφορμών των υποδομών και του περιβάλλοντος λειτουργίας των δύο πλατφορμών, των τεχνικο-επιχειρησιακών προδιαγραφών που διέπουν τις τροποποιήσεις /αναβαθμίσεις λειτουργικότητας που θα κληθεί να υλοποιήσει και η κάλυψη των απαιτήσεων σύμφωνα με τις παραγράφους 3, 4 και 5 του ΠΑΡΑΡΤΗΜΑΤΟΣ Ι.

Συγκεκριμένα, για τη βαθμολόγηση του κριτηρίου θα αξιολογηθούν:

* + - * Ο βαθμός συμμόρφωσης με τα τεχνικά χαρακτηριστικά της αρχιτεκτονικής.
      * Ο βαθμός συνοχής και επαρκούς συγκρότησης της μεθοδολογίας ανάπτυξης λογισμικού, ελέγχου δοκιμών και διασφάλισης ποιότητας λογισμικού.
      * Η μεθοδολογία για την οργάνωση και τον συγχρονισμό των δεδομένων.
      * Η κάλυψη των απαιτήσεων πέρα των ζητουμένων.

**Κριτήριο 1.3 : Απαιτήσεις Ασφάλειας (Συστήματος, Δεδομένων, Σχέδιο Ανάκαμψης από Καταστροφή): α) του εξωδικαστικού μηχανισμού ρύθμισης οφειλών β) του μηχανισμού έγκαιρης προειδοποίησης**

• Μεθοδολογία για την εξασφάλιση της εμπιστευτικότητας, ακεραιότητας και διαθεσιμότητας (confidentiality, integrity, availability) των δεδομένων σύμφωνα με τις απαιτήσεις της παρ. 6.1 του ΠΑΡΑΡΤΗΜΑΤΟΣ Ι.

• Μεθοδολογία για την εξασφάλιση της ιδιωτικότητας των δεδομένων προσωπικού χαρακτήρα τόσο κατά την αποθήκευσή τους, όσο και κατά τη διακίνησή τους και η συμμόρφωση με τις απαιτήσεις του Γενικού Κανονισμού Προστασίας Δεδομένων 679/2016 (GDPR) και του ν.4624/2019 σύμφωνα με τις σχετικές απαιτήσεις της παρ. 6.2 του ΠΑΡΑΡΤΗΜΑΤΟΣ Ι.

• Μεθοδολογία για τη μελέτη ασφάλειας του συστήματος όσον αφορά στην ασφάλεια των υπολογιστικών πόρων, σε επίπεδο λειτουργικού συστήματος, βάσης δεδομένων και εφαρμογών σύμφωνα με τις απαιτήσεις της παρ. 6.2 του ΠΑΡΑΡΤΗΜΑΤΟΣ Ι

• Η κάλυψη των απαιτήσεων σχετικά με το σχέδιο ανάκαμψης από καταστροφή του ολοκληρωμένου πληροφοριακού συστήματος σύμφωνα με τις απαιτήσεις της παρ. 6.3 του ΠΑΡΑΡΤΗΜΑΤΟΣ Ι.

• Η κάλυψη των απαιτήσεων πέρα των ζητουμένων.

**Κριτήριο 2: Υπηρεσίες Έργου**

**Κριτήριο 2.1 : Σχέδιο Υλοποίησης του Έργου – Εγκατάστασης Αναδόχου**

Εξετάζεται και αξιολογείται ο βαθμός τεκμηρίωσης της πρότασης του Αναδόχου σχετικά με το Σχέδιο Υλοποίησης, την Μεθοδολογία και το Πλάνο Εγκατάστασης του Αναδόχου για την ανάληψη του έργου, σύμφωνα με τις απαιτήσεις των παρ. 8, 9.5, 9.6, 12 του ΠΑΡΑΡΤΗΜΑΤΟΣ Ι.

Αξιολογείται επίσης η κάλυψη των απαιτήσεων πέρα των ζητουμένων.

**Κριτήριο 2.2 : Υλοποίηση αλλαγών, προσθηκών, αναβαθμίσεων και βελτιώσεων στις υφιστάμενες πλατφόρμες του εξωδικαστικού μηχανισμού ρύθμισης οφειλών του ν. 4738/2020 και του μηχανισμού έγκαιρης προειδοποίησης του ν. 4738/2020**

Εξετάζεται και αξιολογείται ο βαθμός τεκμηρίωσης της πρότασης του Αναδόχου σχετικά με την υλοποίηση αλλαγών, προσθηκών, αναβαθμίσεων και βελτιώσεων στις υφιστάμενες πλατφόρμες α) του εξωδικαστικού μηχανισμού ρύθμισης οφειλών και β) του μηχανισμού έγκαιρης προειδοποίησης του ν. 4738/2020 σύμφωνα με τις απαιτήσεις των παρ. 9, 9.1 του ΠΑΡΑΡΤΗΜΑΤΟΣ Ι.

Αξιολογείται επίσης η κάλυψη των απαιτήσεων πέρα των ζητουμένων.

**Κριτήριο 2.3: Υποστήριξη τεχνικής λειτουργίας, αντιμετώπιση βλαβών και αστοχιών (bugs), των Πλατφορμών: α) του εξωδικαστικού μηχανισμού ρύθμισης οφειλών και β) του μηχανισμού έγκαιρης προειδοποίησης του ν. 4738/2020**

Εξετάζεται και αξιολογείται ο βαθμός τεκμηρίωσης της πρότασης του Αναδόχου σχετικά με την Υποστήριξη Τεχνικής Λειτουργίας, την αντιμετώπιση Βλαβών και αστοχιών (bugs), της πλατφόρμας του μηχανισμού εξωδικαστικής ρύθμισης οφειλών και της πλατφόρμας του μηχανισμού έγκαιρης προειδοποίησης σύμφωνα με τις απαιτήσεις των παρ. 9, 9.2, 9.2.1, 9.2.2, 9.2.3, 9.2.4 του ΠΑΡΑΡΤΗΜΑΤΟΣ Ι.

Αξιολογείται επίσης η κάλυψη των απαιτήσεων πέρα των ζητουμένων.

**Κριτήριο 2.4: Μεθοδολογία μέτρησης Άνθρωπο-προσπάθειας**

Εξετάζεται και αξιολογείται η προτεινόμενη μεθοδολογία αναφορικά με το επίπεδο λεπτομέρειας της Ανάλυσης της Δομής Εργασιών (Work Breakdown Structure) και την αποτίμηση της άνθρωπο-προσπάθειας ανά επιμέρους εργασία σύμφωνα με τις απαιτήσεις της παρ. 7 του ΠΑΡΑΡΤΗΜΑΤΟΣ Ι.

Αξιολογείται επίσης η κάλυψη των απαιτήσεων πέρα των ζητουμένων.

**Κριτήριο 3: Μεθοδολογία Οργάνωσης, Διοίκησης και Υλοποίησης Έργου**

**Κριτήριο 3.1. Μεθοδολογία Διοίκησης, Ομάδα Έργου/Σχήμα Διοίκησης Έργου και Μεθοδολογία Διασφάλισης Ποιότητας του Έργου**

Στο πλαίσιο της εύρυθμης υλοποίησης του έργου και σύμφωνα με τις απαιτήσεις της παρ. 10.1 του ΠΑΡΑΡΤΗΜΑΤΟΣ Ι εξετάζεται και αξιολογείται:

α) ο βαθμός τεκμηρίωσης της πρότασης του Αναδόχου σχετικά με την Μεθοδολογία Διοίκησης (δομή και διαδικασίες διοίκησης του έργου), το προτεινόμενο Σχήμα Διοίκησης Έργου, η αποτελεσματικότητα της προτεινόμενης οργάνωσης διοίκησης και οι διαδικασίες διοίκησης της Ομάδας Έργου στο πλαίσιο υλοποίησης του έργου. Επίσης, αξιολογείται ο τρόπος οργάνωσης της προτεινόμενης Ομάδας Έργου, οι ρόλοι και οι αρμοδιότητες των μελών της Ομάδας Έργου, καθώς και το προτεινόμενο πλαίσιο επικοινωνίας του Αναδόχου με την Αναθέτουσα Αρχή και λοιπούς εμπλεκόμενους.

β) ο βαθμός τεκμηρίωσης της πρότασης του Αναδόχου σχετικά με την Μεθοδολογία Διασφάλισης Ποιότητας του Έργου

γ) Η κάλυψη των απαιτήσεων πέρα των ζητουμένων.

**Κριτήριο 3.2 Παρακολούθηση εξέλιξης, Χρονοδιάγραμμα και Φάσεις Υλοποίησης του Έργου**

Εξετάζεται και αξιολογείται ο βαθμός τεκμηρίωσης της πρότασης του Αναδόχου σχετικά με την παρακολούθηση της εξέλιξης του έργου, ώστε να διασφαλίζεται η τήρηση του χρονοδιαγράμματος του Έργου, η συμβατή με τις προδιαγραφές εκτέλεση των υποχρεώσεων του Αναδόχου καθώς και η τήρηση των απαιτήσεων των παρ. 10.2, 10.2.1 του ΠΑΡΑΡΤΗΜΑΤΟΣ Ι.

Εξετάζεται και αξιολογείται ο βαθμός τεκμηρίωσης της πρότασης του Αναδόχου σχετικά με το Χρονοδιάγραμμα υλοποίησης Έργου, τις Φάσεις Υλοποίησης με τις περιγραφές των εργασιών και των παραδοτέων καθώς και τα κύρια ορόσημα του έργου σύμφωνα με τις απαιτήσεις των παρ. 10.2.2 και 10.2.3 του ΠΑΡΑΡΤΗΜΑΤΟΣ Ι.

Αξιολογείται επίσης η κάλυψη των απαιτήσεων πέρα των ζητουμένων.

### Βαθμολόγηση και κατάταξη προσφορών

#### Βαθμολόγηση Τεχνικών Προσφορών

Η Βαθμολόγηση των τεχνικών προσφορών θα γίνει σύμφωνα με τα “Κριτήρια Αξιολόγησης”, όπως αυτά προσδιορίζονται στον πίνακα της παρ. 2.3.1.

Η βαθμολόγηση κάθε κριτηρίου αξιολόγησης κυμαίνεται από 100 βαθμούς στην περίπτωση που ικανοποιούνται ακριβώς όλοι οι όροι των τεχνικών προδιαγραφών, αυξάνεται δε μέχρι τους 150 βαθμούς όταν υπερκαλύπτονται οι απαιτήσεις του συγκεκριμένου κριτηρίου.

Κάθε κριτήριο αξιολόγησης βαθμολογείται αυτόνομα με βάση τα στοιχεία της προσφοράς.

Βαθμολογία μικρότερη από 100 βαθμούς (ήτοι προσφορά που δεν καλύπτει/παρουσιάζει αποκλίσεις από τις τεχνικές προδιαγραφές της παρούσας) επιφέρει την απόρριψη της προσφοράς.

Η σταθμισμένη βαθμολογία του κάθε κριτηρίου θα προκύπτει από το γινόμενο του επιμέρους συντελεστή βαρύτητας επί τη βαθμολογία του, η δε συνολική βαθμολογία της προσφοράς (Βi) θα προκύπτει από το άθροισμα των σταθμισμένων βαθμολογιών όλων των κριτηρίων.

#### Κατάταξη προσφορών

Πλέον συμφέρουσα από οικονομική άποψη προσφορά βάσει βέλτιστης σχέσης ποιότητας – τιμής είναι η προσφορά με το μεγαλύτερο Λi σύμφωνα με τον παρακάτω τύπο.:

Λi = 80 \* ( Βi / Βmax ) + 20 \* (Kmin/Ki)

όπου:

|  |  |  |
| --- | --- | --- |
| Βmax | : | η συνολική βαθμολογία που έλαβε η καλύτερη Τεχνική Προσφορά |
| Βi | : | η συνολική βαθμολογία της Τεχνικής Προσφοράς i |
| Kmin | : | το συνολικό συγκριτικό κόστος της Προσφοράς με τη μικρότερη τιμή |
| Κi | : | το συνολικό συγκριτικό κόστος της Προσφοράς i |
| Λi | : | το οποίο στρογγυλοποιείται στα 2 δεκαδικά ψηφία |

#### Διαμόρφωση συγκριτικού κόστους Προσφοράς

Το συγκριτικό κόστος Κi κάθε Προσφοράς περιλαμβάνει:

* το συνολικό κόστος για το Έργο, χωρίς ΦΠΑ {βλ. ΠΑΡΑΡΤΗΜΑ VIΙ – Υπόδειγμα Οικονομικής Προσφοράς, πίνακα 4}
* το κόστος συντήρησης του 1ου έτους {**βλ. διευκρίνιση**} μετά την προσφερόμενη εγγύηση, χωρίς ΦΠΑ {βλ. ΠΑΡΑΡΤΗΜΑ VIΙ – Υπόδειγμα Οικονομικής Προσφοράς, πίνακα 5}

όπως προκύπτει από τους Πίνακες Οικονομικής Προσφοράς του υποψηφίου Οικονομικού Φορέα.

**Διευκρίνιση:**

1. το κόστος συντήρησης **περιλαμβάνεται στον προϋπολογισμό του Έργου ως δικαίωμα προαίρεσης.**

# Κατάρτιση - Περιεχόμενο Προσφορών

### Γενικοί όροι υποβολής προσφορών

Οι προσφορές υποβάλλονται με βάση τις απαιτήσεις της παρούσας Διακήρυξης, για όλες τις περιγραφόμενες υπηρεσίες.

Δεν επιτρέπονται εναλλακτικές προσφορές *.*

Η ένωση οικονομικών φορέων υποβάλλει κοινή προσφορά, η οποία υπογράφεται υποχρεωτικά ηλεκτρονικά είτε από όλους τους οικονομικούς φορείς που αποτελούν την ένωση, είτε από εκπρόσωπό τους νομίμως εξουσιοδοτημένο. Στην προσφορά, απαραιτήτως πρέπει να προσδιορίζεται η έκταση και το είδος της συμμετοχής του (συμπεριλαμβανομένης της κατανομής αμοιβής μεταξύ τους) κάθε μέλους της ένωσης, καθώς και ο εκπρόσωπος/συντονιστής αυτής[[4]](#footnote-4).

Οι οικονομικοί φορείς μπορούν να αποσύρουν την προσφορά τους, πριν την καταληκτική ημερομηνία υποβολής προσφοράς, χωρίς να απαιτείται έγκριση εκ μέρους του αποφαινομένου οργάνου της αναθέτουσας αρχής, υποβάλλοντας έγγραφη ειδοποίηση προς την αναθέτουσα αρχή μέσω της λειτουργικότητας «Επικοινωνία» του ΕΣΗΔΗΣ.

### Χρόνος και Τρόπος υποβολής προσφορών

**2.4.2.1** Οι προσφορές υποβάλλονται από τους ενδιαφερόμενους ηλεκτρονικά, μέσω της διαδικτυακής πύλης www.promitheus.gov.gr του ΕΣΗΔΗΣ, μέχρι την καταληκτική ημερομηνία και ώρα που ορίζει η παρούσα διακήρυξη (άρθρο 1.5), στην Ελληνική Γλώσσα, σε ηλεκτρονικό φάκελο, σύμφωνα με τα αναφερόμενα στο ν.4412/2016, ιδίως στα άρθρα 36 και 37 και στην κατ’ εξουσιοδότηση των διατάξεων της παρ. 5 του άρθρου 36 του ν.4412/2016 εκδοθείσα με αρ. 64233(ΦΕΚ Β’ 2453/9-06-2021) Κοινή Απόφαση των Υπουργών Ανάπτυξης και Επενδύσεων και Ψηφιακής Διακυβέρνησης «Ρυθμίσεις τεχνικών ζητημάτων που αφορούν την ανάθεση και εκτέλεση των Δημοσίων Συμβάσεων Προμηθειών και Υπηρεσιών με χρήση των επιμέρους εργαλείων και διαδικασιών του Εθνικού Συστήματος Ηλεκτρονικών Δημοσίων Συμβάσεων (ΕΣΗΔΗΣ)» εφεξής «Κ.Υ.Α. ΕΣΗΔΗΣ Προμήθειες και Υπηρεσίες».

Για τη συμμετοχή στον διαγωνισμό οι ενδιαφερόμενοι οικονομικοί φορείς απαιτείται να διαθέτουν προηγμένη ηλεκτρονική υπογραφή που υποστηρίζεται τουλάχιστον από αναγνωρισμένο (εγκεκριμένο) πιστοποιητικό, το οποίο χορηγήθηκε από πάροχο υπηρεσιών πιστοποίησης, ο οποίος περιλαμβάνεται στον κατάλογο εμπίστευσης που προβλέπεται στην απόφαση 2009/767/ΕΚ και σύμφωνα με τα οριζόμενα στο Κανονισμό (ΕΕ) 910/2014 και να εγγραφούν στο ΕΣΗΔΗΣ, σύμφωνα με την περ. β της παρ. 2 του άρθρου 37 του ν. 4412/2016 και τις διατάξεις του άρθρου 6 της Κ.Υ.Α. ΕΣΗΔΗΣ Προμήθειες και Υπηρεσίες.

**2.4.2.2** Ο χρόνος υποβολής της προσφοράς μέσω του ΕΣΗΔΗΣ βεβαιώνεται αυτόματα από το ΕΣΗΔΗΣ με υπηρεσίες χρονοσήμανσης, σύμφωνα με τα οριζόμενα στο άρθρο 37 του ν. 4412/2016 και τις διατάξεις του άρθρου 10 της ως άνω κοινής υπουργικής απόφασης.

Μετά την παρέλευση της καταληκτικής ημερομηνίας και ώρας, δεν υπάρχει η δυνατότητα υποβολής προσφοράς στο ΕΣΗΔΗΣ. Σε περιπτώσεις τεχνικής αδυναμίας λειτουργίας του ΕΣΗΔΗΣ, η αναθέτουσα αρχή ρυθμίζει τα της συνέχειας του διαγωνισμού με αιτιολογημένη απόφασή της.

Μετά την παρέλευση της καταληκτικής ημερομηνίας και ώρας, δεν υπάρχει η δυνατότητα υποβολής προσφοράς στο Σύστημα. Σε περιπτώσεις τεχνικής αδυναμίας λειτουργίας του ΕΣΗΔΗΣ, η αναθέτουσα αρχή θα ρυθμίσει τα της συνέχειας του διαγωνισμού με σχετική ανακοίνωσή της.

**2.4.2.3** Οι οικονομικοί φορείς υποβάλλουν με την προσφορά τους τα ακόλουθα, σύμφωνα με τις διατάξεις του άρθρου 13 της Κ.Υ.Α. ΕΣΗΔΗΣ Προμήθειες και Υπηρεσίες:

(α) έναν ηλεκτρονικό (υπο)φάκελο με την ένδειξη «Δικαιολογητικά Συμμετοχής–Τεχνική Προσφορά», στον οποίο περιλαμβάνεται το σύνολο των κατά περίπτωση απαιτούμενων δικαιολογητικών και η τεχνική προσφορά, σύμφωνα με τις διατάξεις της κείμενης νομοθεσίας και την παρούσα.

(β) έναν ηλεκτρονικό (υπο)φάκελο με την ένδειξη «Οικονομική Προσφορά», στον οποίο περιλαμβάνεται η οικονομική προσφορά του οικονομικού φορέα και το σύνολο των κατά περίπτωση απαιτούμενων δικαιολογητικών.

Από τον Οικονομικό Φορέα σημαίνονται, με χρήση της σχετικής λειτουργικότητας του ΕΣΗΔΗΣ, τα στοιχεία εκείνα της προσφοράς του που έχουν εμπιστευτικό χαρακτήρα σύμφωνα με τα οριζόμενα στο άρθρο 21 του ν. 4412/2016. Εφόσον ένας οικονομικός φορέας χαρακτηρίζει πληροφορίες ως εμπιστευτικές, λόγω ύπαρξης τεχνικού ή εμπορικού απορρήτου, στη σχετική δήλωσή του, αναφέρει ρητά όλες τις σχετικές διατάξεις νόμου ή διοικητικές πράξεις που επιβάλλουν την εμπιστευτικότητα της συγκεκριμένης πληροφορίας.

Δεν χαρακτηρίζονται ως εμπιστευτικές, πληροφορίες σχετικά με τις τιμές μονάδας, τις προσφερόμενες ποσότητες, την οικονομική προσφορά και τα στοιχεία της τεχνικής προσφοράς που χρησιμοποιούνται για την αξιολόγησή της.

**2.4.2.4** Εφόσον οι Οικονομικοί Φορείς καταχωρίσουν τα σχετικά στοιχεία, μεταδεδομένα και συνημμένα ηλεκτρονικά αρχεία που αφορούν δικαιολογητικά συμμετοχής-τεχνικής προσφοράς και οικονομικής προσφοράς στο ΕΣΗΔΗΣ, στην συνέχεια, μέσω σχετικής λειτουργικότητας, εξάγουν αναφορές (εκτυπώσεις) σε μορφή ηλεκτρονικών αρχείων με μορφότυπο PDF, τα οποία αποτελούν συνοπτική αποτύπωση των καταχωρισμένων στοιχείων. Τα ηλεκτρονικά αρχεία των εν λόγω αναφορών (εκτυπώσεων) υπογράφονται ψηφιακά, σύμφωνα με τις προβλεπόμενες διατάξεις (περ. β της παρ. 2 του άρθρου 37) και επισυνάπτονται από τον Οικονομικό Φορέα στους αντίστοιχους υποφακέλους. Επισημαίνεται ότι η εξαγωγή και η επισύναψη των προαναφερθέντων αναφορών (εκτυπώσεων) δύναται να πραγματοποιείται για κάθε υποφακέλο ξεχωριστά, από τη στιγμή που έχει ολοκληρωθεί η καταχώριση των στοιχείων σε αυτόν. Οι οικονομικοί φορείς συντάσσουν την τεχνική και οικονομική τους προσφορά σύμφωνα με τις απαιτήσεις της παρούσας ΠΑΡΑΡΤΗΜΑ VΙ – Υπόδειγμα Τεχνικής Προσφοράς & ΠΑΡΑΡΤΗΜΑ VIΙ – Υπόδειγμα Οικονομικής Προσφοράς δεδομένου ότι δεν έχουν αποτυπωθεί πλήρως στις ηλεκτρονικές φόρμες του ΕΣΗΔΗΣ και στη συνέχεια υπογράφονται ηλεκτρονικά και υποβάλλονται στο ΕΣΗΔΗΣ.

**2.4.2.5** Ειδικότερα, όσον αφορά τα συνημμένα ηλεκτρονικά αρχεία της προσφοράς, οι Οικονομικοί Φορείς τα καταχωρίζουν στους ανωτέρω (υπο)φακέλους μέσω του Υποσυστήματος, ως εξής :

Τα έγγραφα που καταχωρίζονται στην ηλεκτρονική προσφορά, και δεν απαιτείται να προσκομισθούν και σε έντυπη μορφή, γίνονται αποδεκτά κατά περίπτωση, σύμφωνα με τα προβλεπόμενα στις διατάξεις:

α) είτε των άρθρων 13, 14 και 28 του ν. 4727/2020 (Α΄ 184) περί ηλεκτρονικών δημοσίων εγγράφων που φέρουν ηλεκτρονική υπογραφή ή σφραγίδα και, εφόσον πρόκειται για αλλοδαπά δημόσια ηλεκτρονικά έγγραφα, εάν φέρουν επισημείωση e-Apostille

β) είτε των άρθρων 15 και 27 του ν. 4727/2020 (Α΄ 184) περί ηλεκτρονικών ιδιωτικών εγγράφων που φέρουν ηλεκτρονική υπογραφή ή σφραγίδα

γ) είτε του άρθρου 11 του ν. 2690/1999 (Α΄ 45),

δ) είτε της παρ. 2 του άρθρου 37 του ν. 4412/2016, περί χρήσης ηλεκτρονικών υπογραφών σε ηλεκτρονικές διαδικασίες δημοσίων συμβάσεων,

ε) είτε της παρ. 8 του άρθρου 92 του ν. 4412/2016, περί συνυποβολής υπεύθυνης δήλωσης στην περίπτωση απλής φωτοτυπίας ιδιωτικών εγγράφων.

Επιπλέον, δεν προσκομίζονται σε έντυπη μορφή τα ΦΕΚ και ενημερωτικά και τεχνικά φυλλάδια και άλλα έντυπα, εταιρικά ή μη, με ειδικό τεχνικό περιεχόμενο, δηλαδή έντυπα με αμιγώς τεχνικά χαρακτηριστικά, όπως αριθμούς, αποδόσεις σε διεθνείς μονάδες, μαθηματικούς τύπους και σχέδια.

Ειδικότερα, τα στοιχεία και δικαιολογητικά για τη συμμετοχή του Οικονομικού Φορέα στη διαδικασία καταχωρίζονται από αυτόν σε μορφή ηλεκτρονικών αρχείων με μορφότυπο PDF**.**

Έως την ημέρα και ώρα αποσφράγισης των προσφορών προσκομίζονται με ευθύνη του οικονομικού φορέα στην αναθέτουσα αρχή, σε έντυπη μορφή και σε κλειστούς φάκελους, στον οποίο αναγράφεται ο αποστολέας και ως παραλήπτης η Επιτροπή Διαγωνισμού του παρόντος διαγωνισμού, τα στοιχεία της ηλεκτρονικής προσφοράς του, τα οποία απαιτείται να προσκομισθούν σε πρωτότυπη μορφή. Τέτοια στοιχεία και δικαιολογητικά ενδεικτικά είναι :

α) η πρωτότυπη εγγυητική επιστολή συμμετοχής, πλην των περιπτώσεων που αυτή εκδίδεται ηλεκτρονικά, άλλως η προσφορά απορρίπτεται ως απαράδεκτη,

β) αυτά που δεν υπάγονται στις διατάξεις του άρθρου 11 παρ. 2 του ν. 2690/1999,

γ) ιδιωτικά έγγραφα τα οποία δεν έχουν επικυρωθεί από δικηγόρο ή δεν φέρουν θεώρηση από υπηρεσίες και φορείς της περίπτωσης α της παρ. 2 του άρθρου 11 του ν. 2690/1999 ή δεν συνοδεύονται από υπεύθυνη δήλωση για την ακρίβειά τους, καθώς και

δ) τα αλλοδαπά δημόσια έντυπα έγγραφα που φέρουν την επισημείωση της Χάγης (Apostille), ή προξενική θεώρηση και δεν έχουν επικυρωθεί από δικηγόρο.

Σε περίπτωση μη υποβολής ενός ή περισσότερων από τα ως άνω στοιχεία και δικαιολογητικά που υποβάλλονται σε έντυπη μορφή, πλην της πρωτότυπης εγγύησης συμμετοχής, η αναθέτουσα αρχή δύναται να ζητήσει τη συμπλήρωση και υποβολή τους, σύμφωνα με το άρθρο 102 του ν. 4412/2016.

Στα αλλοδαπά δημόσια έγγραφα και δικαιολογητικά εφαρμόζεται η Συνθήκη της Χάγης της 5ης.10.1961, που κυρώθηκε με το ν. 1497/1984 (Α΄188), εφόσον συντάσσονται σε κράτη που έχουν προσχωρήσει στην ως άνω Συνθήκη, άλλως φέρουν προξενική θεώρηση. Απαλλάσσονται από την απαίτηση επικύρωσης (με Apostille ή Προξενική Θεώρηση) αλλοδαπά δημόσια έγγραφα όταν καλύπτονται από διμερείς ή πολυμερείς συμφωνίες που έχει συνάψει η Ελλάδα (ενδεικτικά «Σύμβαση νομικής συνεργασίας μεταξύ Ελλάδας και Κύπρου – 05.03.1984» (κυρωτικός ν.1548/1985, «Σύμβαση περί απαλλαγής από την επικύρωση ορισμένων πράξεων και εγγράφων – 15.09.1977» (κυρωτικός ν.4231/2014)). Επίσης, απαλλάσσονται από την απαίτηση επικύρωσης ή παρόμοιας διατύπωσης δημόσια έγγραφα που εκδίδονται από τις αρχές κράτους μέλους που υπάγονται στον Καν ΕΕ 2016/1191 για την απλούστευση των απαιτήσεων για την υποβολή ορισμένων δημοσίων εγγράφων στην ΕΕ, όπως, ενδεικτικά, το λευκό ποινικό μητρώο, υπό τον όρο ότι τα σχετικά με το γεγονός αυτό δημόσια έγγραφα εκδίδονται για πολίτη της Ένωσης από τις αρχές του κράτους μέλους της ιθαγένειάς του.

Σημειώνεται ότι, γίνονται υποχρεωτικά αποδεκτά ευκρινή φωτοαντίγραφα εγγράφων που έχουν εκδοθεί από αλλοδαπές αρχές και έχουν επικυρωθεί από δικηγόρο, σύμφωνα με τα προβλεπόμενα στην παρ. 2 περ. β του άρθρου 11 του ν. 2690/1999 “Κώδικας Διοικητικής Διαδικασίας”, όπως αντικαταστάθηκε ως άνω με το άρθρο 1 παρ.2 του ν.4250/2014.

Οι πρωτότυπες εγγυήσεις συμμετοχής, πλην των εγγυήσεων που εκδίδονται ηλεκτρονικά, προσκομίζονται με ευθύνη του οικονομικού φορέα, σε κλειστό φάκελο, στον οποίο αναγράφεται ο αποστολέας, τα στοιχεία του παρόντος διαγωνισμού και ως παραλήπτης η Επιτροπή Διαγωνισμού, το αργότερο πριν την ημερομηνία και ώρα αποσφράγισης των προσφορών που ορίζεται στην παρ. 3.1 της παρούσας, άλλως η προσφορά απορρίπτεται ως απαράδεκτη μετά από γνώμη της Επιτροπής Διαγωνισμού.

Η προσκόμιση των εγγυήσεων συμμετοχής πραγματοποιείται είτε με κατάθεση του ως άνω φακέλου στην υπηρεσία πρωτοκόλλου της αναθέτουσας αρχής, είτε με την αποστολή του ταχυδρομικώς, επί αποδείξει. Το βάρος απόδειξης της έγκαιρης προσκόμισης φέρει ο οικονομικός φορέας. Το εμπρόθεσμο αποδεικνύεται με την επίκληση του αριθμού πρωτοκόλλου ή την προσκόμιση του σχετικού αποδεικτικού αποστολής κατά περίπτωση.

Στην περίπτωση που επιλεγεί η αποστολή του φακέλου της εγγύησης συμμετοχής ταχυδρομικώς, ο οικονομικός φορέας αναρτά, εφόσον δεν διαθέτει αριθμό έγκαιρης εισαγωγής του φακέλου του στο πρωτόκολλο της αναθέτουσας αρχής, το αργότερο έως την ημερομηνία και ώρα αποσφράγισης των προσφορών, μέσω της λειτουργικότητας «Επικοινωνία», τα σχετικό αποδεικτικό στοιχείο προσκόμισης (αποδεικτικό κατάθεσης σε υπηρεσίες ταχυδρομείου- ταχυμεταφορών), προκειμένου να ενημερώσει την αναθέτουσα αρχή περί της τήρησης της υποχρέωσής του σχετικά με την (εμπρόθεσμη) προσκόμιση της εγγύησης συμμετοχής του στον παρόντα διαγωνισμό.

### Περιεχόμενα Φακέλου «Δικαιολογητικά Συμμετοχής - Τεχνική Προσφορά»

#### **Δικαιολογητικά Συμμετοχής**

Τα στοιχεία και δικαιολογητικά για την συμμετοχή των προσφερόντων στη διαγωνιστική διαδικασία περιλαμβάνουν με ποινή αποκλεισμού τα ακόλουθα υπό α και β στοιχεία:

α) το Ευρωπαϊκό Ενιαίο Έγγραφο Σύμβασης (ΕΕΕΣ), όπως προβλέπεται στις παρ. 1 και 3 του άρθρου 79 του ν. 4412/2016 και τη συνοδευτική υπεύθυνη δήλωση με την οποία ο οικονομικός φορέας δύναται να διευκρινίζει τις πληροφορίες που παρέχει με το ΕΕΕΣ σύμφωνα με την παρ. 9 του ίδιου άρθρου,

β) την εγγύηση συμμετοχής, όπως προβλέπεται στο άρθρο 72 του Ν.4412/2016 και τις παραγράφους 2.1.5 και 2.2.2 αντίστοιχα της παρούσας διακήρυξης,

γ) Υπεύθυνη Δήλωση σύμφωνα με τον Κανονισμό (ΕΕ) 2022/576 του Συμβουλίου της 8ης Απριλίου 2022, για την τροποποίηση του Κανονισμού (ΕΕ) αριθ. 833/2014 σχετικά με περιοριστικά μέτρα λόγω ενεργειών της Ρωσίας που αποσταθεροποιούν την κατάσταση στην Ουκρανία, στην οποία θα αναφέρεται ρητά η μη συμμετοχή  φυσικού ή νομικού προσώπου στην εταιρεία που θα συμμετάσχει στην παρούσα σύμβαση, σύμφωνα με το ΠΑΡΑΡΤΗΜΑ ΙΧ – Άλλες Δηλώσεις.

Οι προσφέροντες συμπληρώνουν το σχετικό υπόδειγμα ΕΕΕΣ, το οποίο αποτελεί αναπόσπαστο μέρος της παρούσας διακήρυξης (ΠΑΡΑΡΤΗΜΑ ΙΙ – ΕΥΡΩΠΑΙΚΟ ΕΝΙΑΙΟ ΕΓΓΡΑΦΟ ΣΥΜΒΑΣΗΣ (ΕΕΕΣ) ως Παράρτημα αυτής.

Η συμπλήρωσή του δύναται να πραγματοποιηθεί με χρήση του υποσυστήματος Promitheus ESPDint, προσβάσιμου μέσω της Διαδικτυακής Πύλης (www.promitheus.gov.gr) του ΟΠΣ ΕΣΗΔΗΣ, ή άλλης σχετικής συμβατής πλατφόρμας υπηρεσιών διαχείρισης ηλεκτρονικών ΕΕΕΣ. Οι Οικονομικοί Φορείς δύνανται για αυτό το σκοπό να αξιοποιήσουν το αντίστοιχο ηλεκτρονικό αρχείο με μορφότυπο XML που αποτελεί επικουρικό στοιχείο των εγγράφων της σύμβασης.

Το συμπληρωμένο από τον Οικονομικό Φορέα ΕΕΕΣ, καθώς και η τυχόν συνοδευτική αυτού υπεύθυνη δήλωση, υποβάλλονται σύμφωνα με την περίπτωση δ΄ της παραγράφου 2.4.2.5 της παρούσας, σε ψηφιακά υπογεγραμμένο ηλεκτρονικό αρχείο με μορφότυπο PDF.

Αναλυτικές οδηγίες και πληροφορίες για το θεσμικό πλαίσιο, τον τρόπο χρήσης και συμπλήρωσης ηλεκτρονικών ΕΕΕΣ και της χρήση του υποσυστήματος Promitheus ESPDint είναι αναρτημένες σε σχετική θεματική ενότητα στη Διαδικτυακή Πύλη ([www.promitheus.gov.gr](http://www.promitheus.gov.gr)) του ΟΠΣ ΕΣΗΔΗΣ.

Οι ενώσεις οικονομικών φορέων που υποβάλλουν κοινή προσφορά, υποβάλλουν το ΕΕΕΣ για κάθε οικονομικό φορέα που συμμετέχει στην ένωση.

**ΕΕΕΣ**

Οι υποψήφιοι οικονομικοί υποβάλουν το ΕΕΕΣ, εντός του φακέλου των δικαιολογητικών συμμετοχής, ψηφιακά υπογεγραμμένο από τον κατά περίπτωση εκπρόσωπο του οικονομικού φορέα (ως εκπρόσωπος του οικονομικού φορέα, νοείται ο νόμιμος εκπρόσωπος αυτού, όπως προκύπτει από το ισχύον καταστατικό ή το πρακτικό εκπροσώπησής του κατά το χρόνο υποβολής της προσφοράς ή αίτησης συμμετοχής ή το αρμοδίως εξουσιοδοτημένο φυσικό πρόσωπο να εκπροσωπεί τον οικονομικό φορέα για διαδικασίες σύναψης συμβάσεων ή για συγκεκριμένη διαδικασία σύναψης σύμβασης).

Οι προσφέροντες συμπληρώνουν το σχετικό πρότυπο ΕΕΕΣ το οποίο έχει αναρτηθεί, σε μορφή αρχείων τύπου XML και PDF, στη διαδικτυακή πύλη www.promitheus.gov.gr του ΕΣΗΔΗΣ και αποτελεί αναπόσπαστο τμήμα της διακήρυξης ΠΑΡΑΡΤΗΜΑ ΙΙ – ΕΥΡΩΠΑΙΚΟ ΕΝΙΑΙΟ ΕΓΓΡΑΦΟ ΣΥΜΒΑΣΗΣ (ΕΕΕΣ) .

Επισημαίνονται τα ακόλουθα, αναφορικά με την συμπλήρωση και υποβολή του ΕΕΕΣ:

α. ΕΕΕΣ –Οικονομικού Φορέα

Στην περίπτωση που ένας οικονομικός φορέας συμμετέχει μόνος του στο διαγωνισμό και δεν στηρίζεται στις ικανότητες άλλων οντοτήτων προκειμένου να ανταποκριθεί στα κριτήρια επιλογής, συμπληρώνει και υποβάλλει ένα (1) ΕΕΕΣ.

β. ΕΕΕΣ – Στήριξη Οικονομικού Φορέα στις ικανότητες άλλων φορέων

Στην περίπτωση που ένας οικονομικός φορέας στηρίζεται στις ικανότητες μίας ή περισσότερων άλλων οντοτήτων προκειμένου να ανταποκριθεί στα κριτήρια επιλογής, με την προσφορά υποβάλλεται χωριστό ΕΕΕΣ, που συμπληρώνεται και υπογράφεται ψηφιακά από τον τρίτο/ους, συμπληρώνοντας:

* τις ενότητες των Α και Β του Μέρους ΙΙ, το Μέρος ΙΙΙ, το Μέρος IV σχετικά με τις ικανότητες που δανείζει στον υποψήφιο οικονομικό φορέα καθώς και το Μέρος VI Τελικές Δηλώσεις

Για την υπογραφή του ΕΕΕΣ του τρίτου/ων ισχύουν τα ανωτέρω αναφερόμενα για την υπογραφή του ΕΕΕΣ του προσφέροντος.

γ. ΕΕΕΣ - Ενώσεις οικονομικών φορέων Κοινοπραξίες κλπ

Στην περίπτωση συμμετοχής στο διαγωνισμό από κοινού ομίλων οικονομικών φορέων (λ.χ ενώσεων, κοινοπραξιών, συνεταιρισμών κλπ), υποβάλλεται χωριστό ΕΕΕΣ για κάθε έναν συμμετέχοντα οικονομικό φορέα.

δ. ΕΕΕΣ - Υπεργολάβοι:

Σε περίπτωση που ο προσφέρων προτίθεται να αναθέσει υπό μορφή υπεργολαβίας σε τρίτο/ους (βλ. ΕΕΕΣ, μέρος ΙΙ, παράγραφος Δ «Πληροφορίες σχετικά με υπεργολάβους στην ικανότητα των οποίων δεν στηρίζεται ο οικονομικός φορέας») και το τμήμα του έργου που πρόκειται να ανατεθεί υπεργολαβικά υπερβαίνει το τριάντα τοις εκατό (30%) της συνολικής αξίας της σύμβασης, τότε ο υπεργολάβος συμπληρώνει και υπογράφει ψηφιακά χωριστό ΕΕΕΣ, το οποίο υποβάλλεται εντός του φακέλου δικαιολογητικών συμμετοχής, συμπληρώνοντας τα πεδία της ενότητας Α και Β του Μέρους ΙΙ και τα πεδία των ενοτήτων του Μέρους ΙΙΙ καθώς και το Μέρος VI Τελικές Δηλώσεις.

Για την υπογραφή του ΕΕΕΣ του υπεργολάβου ισχύουν και εφαρμόζονται τα ανωτέρω αναφερόμενα για την υπογραφή του ΕΕΕΣ του προσφέροντος.

#### Τεχνική Προσφορά

H τεχνική προσφορά θα πρέπει να καλύπτει όλες τις απαιτήσεις και τις προδιαγραφές της παρούσας και συγκεκριμένα των Παραρτημάτων ΠΑΡΑΡΤΗΜΑ Ι – Αναλυτική Περιγραφή Φυσικού και Οικονομικού Αντικειμένου της Σύμβασης & ΠΑΡΑΡΤΗΜΑ ΙΙI – ΠΙΝΑΚΕΣ ΣΥΜΜΟΡΦΩΣΗΣ της παρούσας Διακήρυξης, περιγράφοντας ακριβώς πώς οι συγκεκριμένες απαιτήσεις και προδιαγραφές πληρούνται. Περιλαμβάνει ιδίως τα έγγραφα και δικαιολογητικά, βάσει των οποίων θα αξιολογηθεί η καταλληλόλητα των προσφερόμενων υπηρεσιών, με βάση το κριτήριο ανάθεσης, σύμφωνα με τα αναλυτικώς αναφερόμενα στα ως άνω Παραρτήματα.

Οι τεχνικές προδιαγραφές της παρούσας δεν έχουν αποτυπωθεί στις ειδικές ηλεκτρονικές φόρμες του ΕΣΗΔΗΣ, για αυτό οι υποψήφιοι Οικονομικοί Φορείς συντάσσουν την τεχνική προσφορά τους και υποβάλλουν ψηφιακά υπογεγραμμένα τα σχετικά ηλεκτρονικά αρχεία της Τεχνικής Προσφοράς σύμφωνα με το ΠΑΡΑΡΤΗΜΑ VΙ – Υπόδειγμα Τεχνικής Προσφοράς της παρούσας διακήρυξης (σε συμπιεσμένη μορφή και κατά προτίμηση σε ένα (1) αρχείο pdf). Επιπλέον οι οικονομικοί φορείς αναφέρουν στην τεχνική προσφορά τους το τμήμα της σύμβασης που προτίθενται να αναθέσουν υπό μορφή υπεργολαβίας σε τρίτους, καθώς και τους υπεργολάβους που προτείνουν.

### Περιεχόμενα Φακέλου «Οικονομική Προσφορά» / Τρόπος σύνταξης και υποβολής οικονομικών προσφορών

Η οικονομική προσφορά συντάσσεται με βάση το κριτήριο ανάθεσης και σύμφωνα με το υπόδειγμα που παρέχεται στο ΠΑΡΑΡΤΗΜΑ VIΙ – Υπόδειγμα Οικονομικής Προσφοράς της παρούσας Διακήρυξης και υποβάλλεται ηλεκτρονικά σε μορφή αρχείου .pdf ψηφιακά υπογεγραμμένη, στον Υποφάκελο «Οικονομική Προσφορά».

Η τιμή δίνεται σε ευρώ ανά μονάδα μέτρησης.

Στην τιμή περιλαμβάνονται οι υπέρ τρίτων κρατήσεις, ως και κάθε άλλη επιβάρυνση, σύμφωνα με την κείμενη νομοθεσία, μη συμπεριλαμβανομένου Φ.Π.Α., για την παροχή των υπηρεσιών στον τόπο και με τον τρόπο που προβλέπεται στα της παρούσας. .

Οι υπέρ τρίτων κρατήσεις υπόκεινται στο εκάστοτε ισχύον αναλογικό τέλος χαρτοσήμου και στην επ’ αυτού εισφορά υπέρ ΟΓΑ.

Οι προσφερόμενες τιμές είναι σταθερές καθ’ όλη τη διάρκεια της σύμβασης και δεν αναπροσαρμόζονται

Ως απαράδεκτες θα απορρίπτονται προσφορές στις οποίες:

α) δεν δίνεται τιμή σε ΕΥΡΩ ή που καθορίζεται σχέση ΕΥΡΩ προς ξένο νόμισμα,

β) δεν προκύπτει με σαφήνεια η προσφερόμενη τιμή, με την επιφύλαξη του άρθρου 102 του ν. 4412/2016 όπως τροποποιήθηκε με το άρθρο 42 του ν. 4782/Α36/9-3-2021 και

γ) η τιμή υπερβαίνει τον προϋπολογισμό της σύμβασης που καθορίζεται στην παρούσα διακήρυξη.

Στην οικονομική προσφορά θα πρέπει να επιλέγεται με σαφήνεια ένας από τους τρόπους πληρωμής που περιγράφονται στην παρ. 5.1 της παρούσας διακήρυξης.

### Χρόνος ισχύος των προσφορών

Οι υποβαλλόμενες προσφορές ισχύουν και δεσμεύουν τους οικονομικούς φορείς για διάστημα δώδεκα (12) μηνώναπό την επόμενη της καταληκτικής ημερομηνίας υποβολής τους.

Προσφορά η οποία ορίζει χρόνο ισχύος μικρότερο από τον ανωτέρω προβλεπόμενο απορρίπτεται.

Η ισχύς της προσφοράς μπορεί να παρατείνεται εγγράφως, εφόσον τούτο ζητηθεί από την αναθέτουσα αρχή, πριν από τη λήξη της, με αντίστοιχη παράταση της εγγυητικής επιστολής συμμετοχής σύμφωνα με τα οριζόμενα στο άρθρο 72 παρ. 1 α του ν. 4412/2016 και την παράγραφο 2.2.2 της παρούσας, κατ' ανώτατο όριο για χρονικό διάστημα ίσο με την προβλεπόμενη ως άνω αρχική διάρκεια. Σε περίπτωση αιτήματος της αναθέτουσας αρχής για παράταση της ισχύος της προσφοράς, για τους οικονομικούς φορείς, που αποδέχτηκαν την παράταση, πριν τη λήξη ισχύος των προσφορών τους, οι προσφορές ισχύουν και τους δεσμεύουν για το επιπλέον αυτό χρονικό διάστημα.

Μετά τη λήξη και του παραπάνω ανώτατου ορίου χρόνου παράτασης ισχύος της προσφοράς, τα αποτελέσματα της διαδικασίας ανάθεσης ματαιώνονται, εκτός αν η αναθέτουσα αρχή κρίνει, κατά περίπτωση, αιτιολογημένα, ότι η συνέχιση της διαδικασίας εξυπηρετεί το δημόσιο συμφέρον, οπότε οι οικονομικοί φορείς που συμμετέχουν στη διαδικασία μπορούν να επιλέξουν είτε να παρατείνουν την προσφορά και την εγγύηση συμμετοχής τους, εφόσον τους ζητηθεί πριν την πάροδο του ανωτέρω ανώτατου ορίου παράτασης της προσφοράς τους είτε όχι. Στην τελευταία περίπτωση, η διαδικασία συνεχίζεται με όσους παρέτειναν τις προσφορές τους και αποκλείονται οι λοιποί οικονομικοί φορείς. Σε περίπτωση που λήξει ο χρόνος ισχύος των προσφορών και δεν ζητηθεί παράταση της προσφοράς, η αναθέτουσα αρχή δύναται με αιτιολογημένη απόφασή της, εφόσον η εκτέλεση της σύμβασης εξυπηρετεί το δημόσιο συμφέρον, να ζητήσει εκ των υστέρων από τους οικονομικούς φορείς που συμμετέχουν στη διαδικασία είτε να παρατείνουν την προσφορά τους είτε όχι. Στην τελευταία περίπτωση, η διαδικασία συνεχίζεται με όσους παρέτειναν τις προσφορές τους.

### Λόγοι απόρριψης προσφορών

H αναθέτουσα αρχή με βάση τα αποτελέσματα του ελέγχου και της αξιολόγησης των προσφορών, απορρίπτει, σε κάθε περίπτωση, προσφορά:

1. η οποία αποκλίνει από απαράβατους όρους περί σύνταξης και υποβολής της προσφοράς, ή δεν υποβάλλεται εμπρόθεσμα, με τον τρόπο και με το περιεχόμενο που ορίζεται στην παρούσα και συγκεκριμένα στις παραγράφους 2.4.1 (Γενικοί όροι υποβολής προσφορών), 2.4.2 (Χρόνος και τρόπος υποβολής προσφορών), 2.4.3 (Περιεχόμενο φακέλων δικαιολογητικών συμμετοχής, τεχνικής προσφοράς), 2.4.4 (Περιεχόμενο φακέλου οικονομικής προσφοράς, τρόπος σύνταξης και υποβολής οικονομικών προσφορών), 2.4.5 (Χρόνος ισχύος προσφορών), 3.1 (Αποσφράγιση και αξιολόγηση προσφορών), 3.2 (Πρόσκληση υποβολής δικαιολογητικών προσωρινού αναδόχου) της παρούσας,
2. η οποία περιέχει ατελείς, ελλιπείς, ασαφείς ή λανθασμένες πληροφορίες ή τεκμηρίωση, συμπεριλαμβανομένων των πληροφοριών που περιέχονται στο ΕΕΕΣ, εφόσον αυτές δεν επιδέχονται συμπλήρωσης, διόρθωσης, αποσαφήνισης ή διευκρίνισης ή, εφόσον επιδέχονται, δεν έχουν αποκατασταθεί από τον προσφέροντα, εντός της προκαθορισμένης προθεσμίας, σύμφωνα το άρθρο 102 του ν. 4412/2016 και την παρ. 3.1.1 της παρούσας διακήρυξης,,
3. για την οποία ο προσφέρων δεν παράσχει τις απαιτούμενες εξηγήσεις, εντός της προκαθορισμένης προθεσμίας ή η εξήγηση δεν είναι αποδεκτή από την αναθέτουσα αρχή σύμφωνα με την παράγραφο 3.1.1. της παρούσας και τα άρθρα 102 και 103 του ν. 4412/2016,
4. η οποία είναι εναλλακτική προσφορά.
5. η οποία υποβάλλεται από έναν προσφέροντα που έχει υποβάλλει δύο ή περισσότερες προσφορές Ο περιορισμός αυτός ισχύει, υπό τους όρους της παραγράφου 2.2.3.3 περ.γ της παρούσας ( περ. γ΄ της παρ. 4 του άρθρου73 του ν. 4412/2016) και στην περίπτωση ενώσεων οικονομικών φορέων με κοινά μέλη, καθώς και στην περίπτωση οικονομικών φορέων που συμμετέχουν είτε αυτοτελώς είτε ως μέλη ενώσεων,
6. η οποία είναι υπό αίρεση,
7. η οποία θέτει όρο αναπροσαρμογής,
8. η οποία εμφανίζει οποιοδήποτε στοιχείο του προσφερομένου κόστους σε είδος, προϊόν ή υπηρεσία (εκτός εάν ρητά απαιτείται από τη διακήρυξη), ή σε μερικό ή γενικό σύνολο σε άλλο μέρος πλην της Οικονομικής Προσφοράς,
9. για την οποία ο προσφέρων δεν παράσχει, εντός αποκλειστικής προθεσμίας είκοσι (20) ημερών από την κοινοποίηση σε αυτόν σχετικής πρόσκλησης της αναθέτουσας αρχής, εξηγήσεις αναφορικά με την τιμή ή το κόστος που προτείνει σε αυτήν, στην περίπτωση που η προσφορά του φαίνεται ασυνήθιστα χαμηλή σε σχέση με τις υπηρεσίες, σύμφωνα με την παρ. 1 του άρθρου 88 του ν.4412/2016,
10. εφόσον διαπιστωθεί ότι είναι ασυνήθιστα χαμηλή διότι δε συμμορφώνεται με τις ισχύουσες υποχρεώσεις της παρ. 2 του άρθρου 18 του ν.4412/2016,
11. η οποία παρουσιάζει αποκλίσεις ως προς τους όρους και τις τεχνικές προδιαγραφές της σύμβασης,
12. η οποία παρουσιάζει ελλείψεις ως προς τα δικαιολογητικά που ζητούνται από τα έγγραφα της παρούσας διακήρυξης, εφόσον αυτές δεν θεραπευτούν από τον προσφέροντα με την υποβολή ή τη συμπλήρωσή τους, εντός της προκαθορισμένης προθεσμίας, σύμφωνα με τα άρθρα 102 και 103 του ν.4412/2016,
13. εάν από τα δικαιολογητικά του άρθρου 103 του ν. 4412/2016, που προσκομίζονται από τον προσωρινό ανάδοχο, δεν αποδεικνύεται η μη συνδρομή των λόγων αποκλεισμού της παραγράφου 2.2.3 της παρούσας ή η πλήρωση μιας ή περισσότερων από τις απαιτήσεις των κριτηρίων ποιοτικής επιλογής, σύμφωνα με τις παραγράφους 2.2.4 έως 2.2.7., περί κριτηρίων επιλογής,
14. εάν κατά τον έλεγχο των ως άνω δικαιολογητικών του άρθρου 103 του ν.4412/2016, διαπιστωθεί ότι τα στοιχεία που δηλώθηκαν, σύμφωνα με το άρθρο 79 του ν. 4412/2016, είναι εκ προθέσεως απατηλά, ή ότι έχουν υποβληθεί πλαστά αποδεικτικά στοιχεία,
15. η οποία παρουσιάζει διαφορές μεταξύ των Πινάκων Οικονομικής Προσφοράς χωρίς τιμές και των αντιστοίχων Πινάκων Οικονομικής Προσφοράς με τιμές,
16. της οποίας το συνολικό τίμημα υπερβαίνει τον προϋπολογισμό του Έργου,
17. που η προσφερόμενη εγγύηση είναι μικρότερης χρονικής διάρκειας από την ελάχιστη ζητούμενη και δεν καλύπτει το σύνολο της προσφερόμενης λύσης.

# ΔΙΕΝΕΡΓΕΙΑ ΔΙΑΔΙΚΑΣΙΑΣ - ΑΞΙΟΛΟΓΗΣΗ ΠΡΟΣΦΟΡΩΝ

# Αποσφράγιση και αξιολόγηση προσφορών

### Ηλεκτρονική αποσφράγιση προσφορών

Το πιστοποιημένο στο ΕΣΗΔΗΣ, για την αποσφράγιση των προσφορών αρμόδιο όργανο της Αναθέτουσας Αρχής (Επιτροπή Διαγωνισμού), προβαίνει στην έναρξη της διαδικασίας ηλεκτρονικής αποσφράγισης των φακέλων των προσφορών, κατά το άρθρο 100 του ν. 4412/2016, ακολουθώντας τα εξής στάδια:

* Ηλεκτρονική Αποσφράγιση του (υπό)φακέλου «Δικαιολογητικά Συμμετοχής-Τεχνική Προσφορά», **τέσσερις (4) εργάσιμες ημέρες** μετά την καταληκτική ημερομηνία προσφορών ήτοι **26/01/2024** και ώρα **14:00**.
* Ηλεκτρονική Αποσφράγιση του (υπό)φακέλου «Οικονομική Προσφορά», κατά την ημερομηνία και ώρα που θα ορίσει η Αναθέτουσα Αρχή

Σε κάθε στάδιο τα στοιχεία των προσφορών που αποσφραγίζονται είναι καταρχήν προσβάσιμα μόνο στα μέλη της Επιτροπής Διαγωνισμού και την Αναθέτουσα Αρχή.

### Αξιολόγηση προσφορών

Μετά την ηλεκτρονική αποσφράγιση των προσφορών η Αναθέτουσα Αρχή προβαίνει στην αξιολόγηση αυτών μέσω των αρμόδιων πιστοποιημένων στο Σύστημα ΕΣΗΔΗΣ οργάνων της, εφαρμοζόμενων κατά τα λοιπά των κειμένων διατάξεων.

Η αναθέτουσα αρχή, τηρώντας τις αρχές της ίσης μεταχείρισης και της διαφάνειας, ζητά από τους προσφέροντες οικονομικούς φορείς, όταν οι πληροφορίες ή η τεκμηρίωση που πρέπει να υποβάλλονται είναι ή εμφανίζονται ελλιπείς ή λανθασμένες, συμπεριλαμβανομένων εκείνων στο ΕΕΕΣ, ή όταν λείπουν συγκεκριμένα έγγραφα, να υποβάλλουν, να συμπληρώνουν, να αποσαφηνίζουν ή να ολοκληρώνουν τις σχετικές πληροφορίες ή τεκμηρίωση, εντός προθεσμίας όχι μικρότερης των δέκα (10) ημερών και όχι μεγαλύτερης των είκοσι (20) ημερών από την ημερομηνία κοινοποίησης σε αυτούς της σχετικής πρόσκλησης. Η συμπλήρωση ή η αποσαφήνιση ζητείται και γίνεται αποδεκτή υπό την προϋπόθεση ότι δεν τροποποιείται η προσφορά του οικονομικού φορέα και ότι αφορά σε στοιχεία ή δεδομένα, των οποίων είναι αντικειμενικά εξακριβώσιμος ο προγενέστερος χαρακτήρας σε σχέση με το πέρας της καταληκτικής προθεσμίας παραλαβής προσφορών. Τα ανωτέρω ισχύουν κατ΄ αναλογίαν και για τυχόν ελλείπουσες δηλώσεις, υπό την προϋπόθεση ότι βεβαιώνουν γεγονότα αντικειμενικώς εξακριβώσιμα.

Ειδικότερα :

α) Η Επιτροπή Διαγωνισμού εξετάζει αρχικά την προσκόμιση της εγγύησης συμμετοχής, σύμφωνα με την παρ. 1 του άρθρου 72. Σε περίπτωση παράλειψης προσκόμισης, είτε της εγγύησης συμμετοχής ηλεκτρονικής έκδοσης, μέχρι την καταληκτική ημερομηνία υποβολής προσφορών, είτε του πρωτοτύπου της έντυπης εγγύησης συμμετοχής, μέχρι την ημερομηνία και ώρα αποσφράγισης, η Επιτροπή Διαγωνισμού συντάσσει πρακτικό στο οποίο εισηγείται την απόρριψη της προσφοράς ως απαράδεκτης.

Στη συνέχεια εκδίδεται από την αναθέτουσα αρχή απόφαση, με την οποία επικυρώνεται το ανωτέρω πρακτικό. Η απόφαση απόρριψης της προσφοράς του παρόντος εδαφίου εκδίδεται πριν από την έκδοση οποιασδήποτε άλλης απόφασης σχετικά με την αξιολόγηση των προσφορών της οικείας διαδικασίας ανάθεσης σύμβασης και κοινοποιείται σε όλους τους προσφέροντες με επιμέλεια αυτής μέσω της λειτουργικότητας της «Επικοινωνίας» του ηλεκτρονικού διαγωνισμού στο ΕΣΗΔΗΣ.

Κατά της εν λόγω απόφασης χωρεί προδικαστική προσφυγή, σύμφωνα με τα οριζόμενα στην παράγραφο 3.4 της παρούσας.

Η αναθέτουσα αρχή επικοινωνεί παράλληλα με τους φορείς που φέρονται να έχουν εκδώσει τις εγγυητικές επιστολές, προκειμένου να διαπιστώσει την εγκυρότητά τους.

β) Μετά την έκδοση της ανωτέρω απόφασης η Επιτροπή Διαγωνισμού προβαίνει αρχικά στον έλεγχο των δικαιολογητικών συμμετοχής και εν συνεχεία στην αξιολόγηση και βαθμολόγηση των τεχνικών προσφορών των προσφερόντων, των οποίων τα δικαιολογητικά συμμετοχής έκρινε πλήρη. Η αξιολόγηση και βαθμολόγηση γίνονται σύμφωνα με τα σχετικώς προβλεπόμενα στον ν.4412/2016 και τους όρους της παρούσας. Η διαδικασία αξιολόγησης ολοκληρώνεται με την καταχώριση σε πρακτικό των προσφερόντων, των αποτελεσμάτων του ελέγχου και της αξιολόγησης των δικαιολογητικών συμμετοχής, των αποτελεσμάτων της αξιολόγησης των τεχνικών προσφορών, της βαθμολόγησης των αποδεκτών τεχνικών προσφορών με βάση τα κριτήρια αξιολόγησης των παραγράφων 2.3.1 και 2.3.2 της παρούσας.

Τα αποτελέσματα των εν λόγω σταδίων («Δικαιολογητικά Συμμετοχής» & «Τεχνική Προσφορά» επικυρώνονται με απόφαση του αποφαινόμενου οργάνου της αναθέτουσας αρχής, η οποία κοινοποιείται στους προσφέροντες, εκτός από όσους αποκλείστηκαν οριστικά δυνάμει της παρ. 1 του άρθρου 72 του ν. 4412/2016, μέσω της λειτουργικότητας της «Επικοινωνίας» του ΕΣΗΔΗΣ. Μετά από την έκδοση και κοινοποίηση της ανωτέρω απόφασης, οι προσφέροντες λαμβάνουν γνώση των λοιπών συμμετεχόντων στη διαδικασία και των στοιχείων που υποβλήθηκαν από αυτούς.

Κατά της εν λόγω απόφασης χωρεί προδικαστική προσφυγή, σύμφωνα με τα οριζόμενα στην παράγραφο 3.4 της παρούσας.

γ) Μετά την ολοκλήρωση της αξιολόγησης, σύμφωνα με τα ανωτέρω, αποσφραγίζονται, κατά την ορισθείσα ημερομηνία και ώρα οι φάκελοι των οικονομικών προσφορών εκείνων των προσφερόντων που δεν έχουν απορριφθεί σύμφωνα με τα ανωτέρω.

δ) Η Επιτροπή Διαγωνισμού προβαίνει στην αξιολόγηση των οικονομικών προσφορών που αποσφραγίστηκαν και συντάσσει πρακτικό στο οποίο καταχωρούνται οι προσφορές κατά σειρά κατάταξης, με βάση τη συνολική βαθμολογία τους, καθώς και η αιτιολογημένη εισήγησή της για την αποδοχή ή απόρριψή τους και την ανάδειξη του προσωρινού αναδόχου.

Εάν οι προσφορές φαίνονται ασυνήθιστα χαμηλές σε σχέση με το αντικείμενο της σύμβασης, η αναθέτουσα αρχή απαιτεί από τους οικονομικούς φορείς, μέσω της λειτουργικότητας της «Επικοινωνίας» του ηλεκτρονικού διαγωνισμού στο ΕΣΗΔΗΣ, να εξηγήσουν την τιμή ή το κόστος που προτείνουν στην προσφορά τους, εντός αποκλειστικής προθεσμίας, κατά ανώτατο όριο είκοσι (20) ημερών από την κοινοποίηση της σχετικής πρόσκλησης. Στην περίπτωση αυτή εφαρμόζονται τα άρθρα 88 και 89 ν. 4412/2016. Εάν τα παρεχόμενα στοιχεία δεν εξηγούν κατά τρόπο ικανοποιητικό το χαμηλό επίπεδο της τιμής ή του κόστους που προτείνεται, η προσφορά απορρίπτεται ως μη κανονική.

Στην περίπτωση ισοδύναμων προφορών, δηλαδή προσφορών με την ίδια συνολική τελική βαθμολογία μεταξύ δύο ή περισσοτέρων προσφερόντων, η ανάθεση γίνεται στην προσφορά με τη μεγαλύτερη βαθμολογία τεχνικής προσφοράς.

Αν οι ισοδύναμες προσφορές έχουν την ίδια βαθμολογία τεχνικής προσφοράςη αναθέτουσα αρχή επιλέγει τον ανάδοχο με κλήρωση μεταξύ των οικονομικών φορέων που υπέβαλαν τις ισοδύναμες προσφορές. Η κλήρωση γίνεται ενώπιον της Επιτροπής του Διαγωνισμού και παρουσία αυτών των οικονομικών φορέων.

Στη συνέχεια, εφόσον το αποφαινόμενο όργανο της αναθέτουσας αρχής εγκρίνει το ανωτέρω πρακτικό κατάταξης των προσφορών, εκδίδεται απόφαση για τα αποτελέσματα του εν λόγω σταδίου και η αναθέτουσααρχή προσκαλεί εγγράφως, μέσω της λειτουργικότητας της «Επικοινωνίας» του ηλεκτρονικού διαγωνισμού στο ΕΣΗΔΗΣ, τον πρώτο σε κατάταξη προσφέροντα, στον οποίον πρόκειται να γίνει η κατακύρωση («προσωρινός ανάδοχος»), να υποβάλει τα δικαιολογητικά κατακύρωσης, σύμφωνα με όσα ορίζονται στο άρθρο 103 και την παρ. 3.2 της παρούσας, περί πρόσκλησης για υποβολή δικαιολογητικών. Η απόφαση έγκρισης του πρακτικού κατάταξης προσφορών δεν κοινοποιείται στους προσφέροντες και ενσωματώνεται στην απόφαση κατακύρωσης.

Σε κάθε περίπτωση, όταν εξ αρχής έχει υποβληθεί μία προσφορά, τα αποτελέσματα όλων των σταδίων της διαδικασίας ανάθεσης, ήτοι Δικαιολογητικών Συμμετοχής, Τεχνικής Προσφοράς και Οικονομικής Προσφοράς, επικυρώνονται με την απόφαση κατακύρωσης του άρθρου 105 του ν. 4412/2016, σύμφωνα με την παράγραφο 3.3 της παρούσας, που εκδίδεται μετά το πέρας και του τελευταίου σταδίου της διαδικασίας. Κατά της ανωτέρω απόφασης χωρεί προδικαστική προσφυγή ενώπιον της Ενιαίας Αρχής Δημοσίων Συμβάσεων (Ε.Α.ΔΗ.ΣΥ.) σύμφωνα με όσα προβλέπονται στην παράγραφο 3.4 της παρούσας.

# Πρόσκληση υποβολής δικαιολογητικών προσωρινού αναδόχου - Δικαιολογητικά προσωρινού αναδόχου

Μετά την αξιολόγηση των προσφορών, η αναθέτουσα αρχή αποστέλλει σχετική ηλεκτρονική πρόσκληση στον προσφέροντα, στον οποίο πρόκειται να γίνει η κατακύρωση («προσωρινό ανάδοχο»), μέσω της λειτουργικότητας της «Επικοινωνίας» του ηλεκτρονικού διαγωνισμού στο ΕΣΗΔΗΣ και τον καλεί να υποβάλει εντός προθεσμίας δέκα (10) ημερών από την κοινοποίηση της σχετικής έγγραφης ειδοποίησης σε αυτόν, τα αποδεικτικά έγγραφα νομιμοποίησης και τα πρωτότυπα ή αντίγραφα όλων των δικαιολογητικών που περιγράφονται στην παράγραφο 2.2.9.2. της παρούσας διακήρυξης, ως αποδεικτικά στοιχεία για τη μη συνδρομή των λόγων αποκλεισμού της παραγράφου 2.2.3 της διακήρυξης, καθώς και για την πλήρωση των κριτηρίων ποιοτικής επιλογής των παραγράφων 2.2.4 - 2.2.8 αυτής.

Ειδικότερα, το σύνολο των στοιχείων και δικαιολογητικών της ως άνω παραγράφου αποστέλλονται από αυτόν σε μορφή ηλεκτρονικών αρχείων με μορφότυπο PDF, σύμφωνα με τα ειδικώς οριζόμενα στην παράγραφο 2.4.2.5 της παρούσας.

Εντός της προθεσμίας υποβολής των δικαιολογητικών κατακύρωσης και το αργότερο έως την τρίτη εργάσιμη ημέρα από την καταληκτική ημερομηνία ηλεκτρονικής υποβολής των δικαιολογητικών κατακύρωσης, προσκομίζονται με ευθύνη του οικονομικού φορέα, στην αναθέτουσα αρχή, σε έντυπη μορφή και σε κλειστό φάκελο, στον οποίο αναγράφεται ο αποστολέας, τα στοιχεία του Διαγωνισμού και ως παραλήπτης η Επιτροπή Διαγωνισμού, τα στοιχεία και δικαιολογητικά, τα οποία απαιτείται να προσκομισθούν σε έντυπη μορφή (ως πρωτότυπα ή ακριβή αντίγραφα), σύμφωνα με τα προβλεπόμενα στις διατάξεις της ως άνω παραγράφου 2.4.2.5.

Αν δεν προσκομισθούν τα παραπάνω δικαιολογητικά ή υπάρχουν ελλείψεις σε αυτά που υπoβλήθηκαν, η αναθέτουσα αρχή καλεί τον προσωρινό ανάδοχο να προσκομίσει τα ελλείποντα δικαιολογητικά ή να συμπληρώσει τα ήδη υποβληθέντα ή να παράσχει διευκρινήσεις, με την έννοια του άρθρου 102 του ν. 4412/2016, εντός δέκα (10) ημερών από την κοινοποίηση της σχετικής πρόσκλησης σε αυτόν.

Ο προσωρινός ανάδοχος δύναται να υποβάλει αίτημα, μέσω της λειτουργικότητας της «Επικοινωνίας» του ηλεκτρονικού διαγωνισμού στο ΕΣΗΔΗΣ, προς την αναθέτουσα αρχή, για παράταση της ως άνω προθεσμίας, συνοδευόμενο από αποδεικτικά έγγραφα περί αίτησης χορήγησης δικαιολογητικών προσωρινού αναδόχου. Στην περίπτωση αυτή η αναθέτουσα αρχή παρατείνει την προθεσμία υποβολής αυτών, για όσο χρόνο απαιτηθεί για τη χορήγησή τους από τις αρμόδιες δημόσιες αρχές. Ο προσωρινός ανάδοχος μπορεί να αξιοποιεί τη δυνατότητα αυτή τόσο εντός της αρχικής προθεσμίας για την υποβολή δικαιολογητικών όσο και εντός της προθεσμίας για την προσκόμιση ελλειπόντων ή τη συμπλήρωση ήδη υποβληθέντων δικαιολογητικών, κατά την έννοια του άρθρου 102 του ν. 4412/2016, ως ανωτέρω προβλέπεται. Η παρούσα ρύθμιση εφαρμόζεται αναλόγως και όταν η αναθέτουσα αρχή ζητήσει την προσκόμιση των δικαιολογητικών κατά τη διαδικασία αξιολόγησης των προσφορών ή αιτήσεων συμμετοχής και πριν από το στάδιο κατακύρωσης, κατ΄ εφαρμογή της διάταξης του πρώτου εδαφίου της παρ. 5 του άρθρου 79 του ν. 4412/2016, τηρουμένων των αρχών της ίσης μεταχείρισης και της διαφάνειας.

Απορρίπτεται η προσφορά του προσωρινού αναδόχου, καταπίπτει υπέρ της αναθέτουσας αρχής η εγγύηση συμμετοχής του και η κατακύρωση γίνεται στον προσφέροντα που υπέβαλε την αμέσως επόμενη πλέον συμφέρουσα από οικονομική άποψη προσφορά, τηρουμένης της ανωτέρω διαδικασίας, εάν:

i) κατά τον έλεγχο των παραπάνω δικαιολογητικών διαπιστωθεί ότι τα στοιχεία που δηλώθηκαν με το Ευρωπαϊκό Ενιαίο Έγγραφο Σύμβασης (ΕΕΕΣ) είναι εκ προθέσεως απατηλά, ή έχουν υποβληθεί πλαστά αποδεικτικά στοιχεία, ή

ii) δεν υποβληθούν στο προκαθορισμένο χρονικό διάστημα τα απαιτούμενα πρωτότυπα ή αντίγραφα των παραπάνω δικαιολογητικών, ή

iii) από τα δικαιολογητικά που προσκομίσθηκαν νομίμως και εμπροθέσμως, δεν αποδεικνύεται η μη συνδρομή των λόγων αποκλεισμού σύμφωνα με την παράγραφο 2.2.3 (λόγοι αποκλεισμού) ή η πλήρωση μιας ή περισσοτέρων από τις απαιτήσεις των κριτηρίων ποιοτικής επιλογής σύμφωνα με τις παραγράφους 2.2.4 έως 2.2.8 (κριτήρια ποιοτικής επιλογής) της παρούσας,

Σε περίπτωση έγκαιρης και προσήκουσας ενημέρωσης της αναθέτουσας αρχής για μεταβολές στις προϋποθέσεις, τις οποίες ο προσωρινός ανάδοχος είχε δηλώσει μετο Ευρωπαϊκό Ενιαίο Έγγραφο Σύμβασης (ΕΕΕΣ) ότι πληροί, οι οποίες μεταβολές επήλθαν ή για τις οποίες μεταβολές έλαβε γνώση μετά την δήλωση και μέχρι την ημέρα της σύναψης της σύμβασης (οψιγενείς μεταβολές), δεν καταπίπτει υπέρ της Αναθέτουσας Αρχής η εγγύηση συμμετοχής του.

Αν κανένας από τους προσφέροντες δεν υποβάλλει αληθή ή ακριβή δήλωση **ή** δεν προσκομίσει ένα ή περισσότερα από τα απαιτούμενα έγγραφα και δικαιολογητικά **ή** δεν αποδείξει ότι: α) δεν βρίσκεται σε μία από τις καταστάσεις της παραγράφου 2.2.3 της παρούσας διακήρυξης και β) πληροί τα σχετικά κριτήρια ποιοτικής επιλογής τα οποία έχουν καθοριστεί σύμφωνα με τις παραγράφους 2.2.4 -2.2.8 της παρούσας διακήρυξης, η διαδικασία ματαιώνεται.

Η διαδικασία ελέγχου των παραπάνω δικαιολογητικών ολοκληρώνεται με τη σύνταξη πρακτικού από την Επιτροπή του Διαγωνισμού, στο οποίο αναγράφεται η τυχόν συμπλήρωση δικαιολογητικών σύμφωνα με όσα ορίζονται ανωτέρω και τη διαβίβασή του στο αποφαινόμενο όργανο της αναθέτουσας αρχής για τη λήψη απόφασης είτε για την κατακύρωση της σύμβασης είτε για τη ματαίωση της διαδικασίας.

Επισημαίνεται ότι, η αναθέτουσα αρχή, αιτιολογημένα και κατόπιν γνώμης της αρμόδιας επιτροπής του διαγωνισμού, μπορεί να κατακυρώσει τη σύμβαση για ολόκληρη ή μεγαλύτερη ή μικρότερη ποσότητα των παρεχόμενων υπηρεσιών από αυτή που καθορίζεται στην παρούσα σε ποσοστό και ως εξής: εκατόν είκοσι τοις εκατό (120%) στην περίπτωση της μεγαλύτερης ποσότητας και ογδόντα τοις εκατό (80%) στην περίπτωση μικρότερης ποσότητας.

Τα αποτελέσματα του ελέγχου των παραπάνω δικαιολογητικών και της εισήγησης της Επιτροπής επικυρώνονται με την απόφαση κατακύρωσης.

Σε κάθε περίπτωση, όταν εξ αρχής έχει υποβληθεί μία προσφορά, τα αποτελέσματα όλων των σταδίων της διαδικασίας ανάθεσης, ήτοι Δικαιολογητικών Συμμετοχής, Τεχνικής Προσφοράς και Οικονομικής Προσφοράς, επικυρώνονται με την απόφαση κατακύρωσης του άρθρου 105 του ν. 4412/2016, σύμφωνα με την παράγραφο 3.3 της παρούσας, που εκδίδεται μετά το πέρας και του τελευταίου σταδίου της διαδικασίας. Κατά της ανωτέρω απόφασης χωρεί προδικαστική προσφυγή ενώπιον της Ε.Α.ΔΗ.ΣΥ. σύμφωνα με όσα προβλέπονται στην παράγραφο 3.4 της παρούσας.

# Κατακύρωση - σύναψη σύμβασης

3.3.1 Τα αποτελέσματα του ελέγχου των παραπάνω δικαιολογητικών κατακύρωσης και της εισήγησης της Επιτροπής Διαγωνισμού επικυρώνονται με την απόφαση κατακύρωσης, στην οποία ενσωματώνεται η απόφαση έγκρισης του πρακτικού κατάταξης των προσφερόντων και ανάδειξης προσωρινού αναδόχου, σε συνέχεια της αξιολόγησης των οικονομικών προσφορών τους.

Η αναθέτουσα αρχή κοινοποιεί, μέσω της λειτουργικότητας της «Επικοινωνίας», σε όλους τους οικονομικούς φορείς που έλαβαν μέρος στη διαδικασία ανάθεσης, εκτός από όσους αποκλείστηκαν οριστικά, ιδίως δυνάμει της παρ. 1 του άρθρου 72 του ν. 4412/2016, την απόφαση κατακύρωσης, στην οποία αναφέρονται υποχρεωτικά οι προθεσμίες για την αναστολή της σύναψης σύμβασης, σύμφωνα με τα άρθρα 360 έως 372 του ν. 4412/2016, μαζί με αντίγραφο των πρακτικών κατάταξης των προσφερόντων και ανάδειξης προσωρινού αναδόχου, και, επιπλέον, αναρτά τα δικαιολογητικά του προσωρινού αναδόχου στα «Συνημμένα Ηλεκτρονικού Διαγωνισμού».

Μετά την έκδοση και κοινοποίηση της απόφασης κατακύρωσης οι προσφέροντες λαμβάνουν γνώση των οικονομικών προσφορών που αποσφραγίστηκαν, της κατάταξης των προσφορών και των υποβληθέντων δικαιολογητικών κατακύρωσης, με ενέργειες της αναθέτουσας αρχής. Κατά της απόφασης κατακύρωσης χωρεί προδικαστική προσφυγή ενώπιον της Ε.Α.ΔΗ.ΣΥ., σύμφωνα με την παράγραφο 3.4 της παρούσας. Δεν επιτρέπεται η άσκηση άλλης διοικητικής προσφυγής κατά της ανωτέρω απόφασης.

3.3.2 Η απόφαση κατακύρωσης καθίσταται οριστική, εφόσον συντρέξουν οι ακόλουθες προϋποθέσεις σωρευτικά:

α) κοινοποιηθεί η απόφαση κατακύρωσης σε όλους τους οικονομικούς φορείς που δεν έχουν αποκλειστεί οριστικά,

β) παρέλθει άπρακτη η προθεσμία άσκησης προδικαστικής προσφυγής ή σε περίπτωση άσκησης, παρέλθει άπρακτη η προθεσμία άσκησης αίτησης αναστολής κατά της απόφασης της Ε.Α.ΔΗ.ΣΥ. και σε περίπτωση άσκησης αίτησης αναστολής κατά της απόφασης της Ε.Α.ΔΗ.ΣΥ., εκδοθεί απόφαση επί της αίτησης, με την επιφύλαξη της χορήγησης προσωρινής διαταγής, σύμφωνα με όσα ορίζονται στο τελευταίο εδάφιο της [παρ.](http://www.eaadhsy.gr/n4412/n4412fulltextlinks.html#art372_4)  [4 του άρθρου 372](http://www.eaadhsy.gr/n4412/n4412fulltextlinks.html#art372_4) του ν. 4412/2016,

γ) ολοκληρωθεί επιτυχώς ο προσυμβατικός έλεγχος από το Ελεγκτικό Συνέδριο, σύμφωνα με τα άρθρα 324 έως 327 του ν. 4700/2020, εφόσον απαιτείται, και

δ) ο προσωρινός ανάδοχος, υποβάλλει, στην περίπτωση που απαιτείται και έπειτα από σχετική πρόσκληση, υπεύθυνη δήλωση, που υπογράφεται σύμφωνα με όσα ορίζονται στο [άρθρο 79Α](http://www.eaadhsy.gr/n4412/art79a) του ν. 4412/2016, περί υπογραφής Ευρωπαϊκού Ενιαίου Εγγράφου Σύμβασης, στην οποία δηλώνεται ότι, δεν έχουν επέλθει στο πρόσωπό του οψιγενείς μεταβολές κατά την έννοια του [άρθρου 104](http://www.eaadhsy.gr/n4412/n4412fulltextlinks.html#art104) του ν. 4412/2016 και μόνον στην περίπτωση του προσυμβατικού ελέγχου ή της άσκησης προδικαστικής προσφυγής κατά της απόφασης κατακύρωσης. Η υπεύθυνη δήλωση ελέγχεται από την αναθέτουσα αρχή και μνημονεύεται στο συμφωνητικό.

Μετά από την οριστικοποίηση της απόφασης κατακύρωσης η αναθέτουσα αρχή προσκαλεί τον ανάδοχο, μέσω της λειτουργικότητας της «Επικοινωνίας», να προσέλθει για υπογραφή του συμφωνητικού, θέτοντάς του προθεσμία δεκαπέντε (15) ημερών από την κοινοποίηση της σχετικής ειδικής πρόσκλησης. Η σύμβαση θεωρείται συναφθείσα με την κοινοποίηση της πρόσκλησης του προηγούμενου εδαφίου στον ανάδοχο.

Πριν την υπογραφή της σύμβασης υποβάλλεται η υπεύθυνη δήλωση της κοινής απόφασης των Υπουργών Ανάπτυξης και Επικρατείας 20977/23-8-2007 (Β’ 1673) «*Δικαιολογητικά για την τήρηση των μητρώων του ν. 3310/2005 όπως τροποποιήθηκε με το ν. 3414/2005*».

Στην περίπτωση που ο ανάδοχος δεν προσέλθει να υπογράψει το ως άνω συμφωνητικό μέσα στην τεθείσα προθεσμία, με την επιφύλαξη αντικειμενικών λόγων ανωτέρας βίας, κηρύσσεται έκπτωτος, καταπίπτει υπέρ της αναθέτουσας αρχής η εγγυητική επιστολή συμμετοχής του και ακολουθείται η ίδια, ως άνω διαδικασία, για τον προσφέροντα που υπέβαλε την αμέσως επόμενη πλέον συμφέρουσα από οικονομική άποψη προσφορά. Αν κανένας από τους προσφέροντες δεν προσέλθει για την υπογραφή του συμφωνητικού, η διαδικασία ανάθεσης ματαιώνεται σύμφωνα με την παράγραφο 3.5 της παρούσας διακήρυξης. Στην περίπτωση αυτή, η αναθέτουσα αρχή μπορεί να αναζητήσει αποζημίωση, πέρα από την καταπίπτουσα εγγυητική επιστολή, ιδίως δυνάμει των άρθρων 197 και 198 ΑΚ.

Εάν η αναθέτουσα αρχή δεν απευθύνει την ειδική πρόσκληση για την υπογραφή του συμφωνητικού εντός χρονικού διαστήματος εξήντα (60) ημερών από την οριστικοποίηση της απόφασης κατακύρωσης, με την επιφύλαξη της ύπαρξης επιτακτικού λόγου δημόσιου συμφέροντος ή αντικειμενικών λόγων ανωτέρας βίας, ο ανάδοχος δικαιούται να απέχει από την υπογραφή του συμφωνητικού, χωρίς να εκπέσει η εγγύηση συμμετοχής του, καθώς και να αναζητήσει αποζημίωση ιδίως δυνάμει των άρθρων 197 και 198 ΑΚ.

# Προδικαστικές Προσφυγές - Προσωρινή και Οριστική Δικαστική Προστασία

Α. Κάθε ενδιαφερόμενος, ο οποίος έχει ή είχε συμφέρον να του ανατεθεί η συγκεκριμένη δημόσια σύμβαση και έχει υποστεί ή ενδέχεται να υποστεί ζημία από εκτελεστή πράξη ή παράλειψη της αναθέτουσας αρχής κατά παράβαση της ευρωπαϊκής ενωσιακής ή εσωτερικής νομοθεσίας στον τομέα των δημοσίων συμβάσεων, έχει δικαίωμα να προσφύγει στην Ενιαία Αρχή Δημοσίων Συμβάσεων (Ε.Α.ΔΗ.ΣΥ.) , σύμφωνα με τα ειδικότερα οριζόμενα στα άρθρα 345 επ. ν. 4412/2016 και 1 επ. π.δ. 39/2017, στρεφόμενος με προδικαστική προσφυγή, κατά πράξης ή παράλειψης της αναθέτουσας αρχής, προσδιορίζοντας ειδικώς τις νομικές και πραγματικές αιτιάσεις που δικαιολογούν το αίτημά του.

Σε περίπτωση προσφυγής κατά πράξης της αναθέτουσας αρχής, η προθεσμία για την άσκηση της προδικαστικής προσφυγής είναι:

(α) δέκα (10) ημέρες από την κοινοποίηση της προσβαλλόμενης πράξης στον ενδιαφερόμενο οικονομικό φορέα αν η πράξη κοινοποιήθηκε με ηλεκτρονικά μέσα ή τηλεομοιοτυπία ή

(β) δεκαπέντε (15) ημέρες από την κοινοποίηση της προσβαλλόμενης πράξης σε αυτόν αν χρησιμοποιήθηκαν άλλα μέσα επικοινωνίας, άλλως

(γ) δέκα (10) ημέρες από την πλήρη, πραγματική ή τεκμαιρόμενη, γνώση της πράξης που βλάπτει τα συμφέροντα του ενδιαφερόμενου οικονομικού φορέα. Ειδικά για την άσκηση προσφυγής κατά προκήρυξης, η πλήρης γνώση αυτής τεκμαίρεται μετά την πάροδο δεκαπέντε (15) ημερών από τη δημοσίευση στο ΚΗΜΔΗΣ.

Σε περίπτωση παράλειψης που αποδίδεται στην αναθέτουσα αρχή, η προθεσμία για την άσκηση της προδικαστικής προσφυγής είναι δεκαπέντε (15) ημέρες από την επομένη της συντέλεσης της προσβαλλόμενης παράλειψης .

Οι προθεσμίες ως προς την υποβολή των προδικαστικών προσφυγών και των παρεμβάσεων αρχίζουν την επομένη της ημέρας της προαναφερθείσας κατά περίπτωση κοινοποίησης ή γνώσης και λήγουν όταν περάσει ολόκληρη η τελευταία ημέρα και ώρα 23:59:59 και, αν αυτή είναι εξαιρετέα ή Σάββατο, όταν περάσει ολόκληρη η επομένη εργάσιμη ημέρα και ώρα 23:59:59.

Η προδικαστική προσφυγή συντάσσεται υποχρεωτικά με τη χρήση του τυποποιημένου εντύπου του Παραρτήματος Ι του π.δ/τος 39/2017 και κατατίθεται ηλεκτρονικά μέσω της λειτουργικότητας «Επικοινωνία» στην ηλεκτρονική περιοχή του συγκεκριμένου διαγωνισμού, επιλέγοντας την ένδειξη «Προδικαστική Προσφυγή» σύμφωνα με το άρθρο 18 της Κ.Υ.Α. Προμήθειες και Υπηρεσίες.

Για το παραδεκτό της άσκησης της προδικαστικής προσφυγής κατατίθεται παράβολο από τον προσφεύγοντα υπέρ του Ελληνικού Δημοσίου, σύμφωνα με όσα ορίζονται στο άρθρο 363 Ν. 4412/2016 όπως τροποποιήθηκε με το άρθρο 135 Ν. 4782/2021 . Η επιστροφή του παραβόλου στον προσφεύγοντα γίνεται: α) σε περίπτωση ολικής ή μερικής αποδοχής της προσφυγής του, β) όταν η αναθέτουσα αρχή ανακαλεί την προσβαλλόμενη πράξη ή προβαίνει στην οφειλόμενη ενέργεια πριν από την έκδοση της απόφασης της Ε.Α.ΔΗ.ΣΥ. επί της προσφυγής, γ) σε περίπτωση παραίτησης του προσφεύγοντα από την προσφυγή του έως και δέκα (10) ημέρες από την κατάθεση της προσφυγής.

Η προθεσμία για την άσκηση της προδικαστικής προσφυγής και η άσκησή της κωλύουν τη σύναψη της σύμβασης επί ποινή ακυρότητας, η οποία διαπιστώνεται με απόφαση της Ε.Α.ΔΗ.ΣΥ. μετά από άσκηση προδικαστικής προσφυγής, σύμφωνα με το άρθρο 368 του ν. 4412/2016 και 20 π.δ. 39/2017. Όμως, μόνη η άσκηση της προδικαστικής προσφυγής δεν κωλύει την πρόοδο της διαγωνιστικής διαδικασίας, υπό την επιφύλαξη χορήγησης από το Κλιμάκιο προσωρινής προστασίας σύμφωνα με το άρθρο 366 παρ. 1-2 ν. 4412/2016 και 15 παρ. 1-4 π.δ. 39/2017.

Η προηγούμενη παράγραφος δεν εφαρμόζεται στην περίπτωση που, κατά τη διαδικασία σύναψης της παρούσας σύμβασης, υποβληθεί μόνο μία (1) προσφορά.

Μετά την, κατά τα ως άνω, ηλεκτρονική κατάθεση της προδικαστικής προσφυγής η αναθέτουσα αρχή, μέσω της λειτουργίας «Επικοινωνία»:

α) Κοινοποιεί την προσφυγή το αργότερο έως την επομένη εργάσιμη ημέρα από την κατάθεσή της σε κάθε ενδιαφερόμενο τρίτο, ο οποίος μπορεί να θίγεται από την αποδοχή της προσφυγής, προκειμένου να ασκήσει το, προβλεπόμενο από τα άρθρα 362 παρ. 3 και 7 π.δ. 39/2017, δικαίωμα παρέμβασής του στη διαδικασία εξέτασης της προσφυγής, για τη διατήρηση της ισχύος της προσβαλλόμενης πράξης, προσκομίζοντας όλα τα κρίσιμα έγγραφα που έχει στη διάθεσή του.

β) Διαβιβάζει στην Ε.Α.ΔΗ.ΣΥ., το αργότερο εντός δεκαπέντε (15) ημερών από την ημέρα κατάθεσης, τον πλήρη φάκελο της υπόθεσης, τα αποδεικτικά κοινοποίησης στους ενδιαφερόμενους τρίτους αλλά και την Έκθεση Απόψεών της επί της προσφυγής. Στην Έκθεση Απόψεων η αναθέτουσα αρχή μπορεί να παραθέσει αρχική ή συμπληρωματική αιτιολογία για την υποστήριξη της προσβαλλόμενης με την προδικαστική προσφυγή πράξης.

γ) Κοινοποιεί σε όλα τα μέρη την Έκθεση Απόψεων, τις Παρεμβάσεις και τα σχετικά έγγραφα που τυχόν τη συνοδεύουν, μέσω του ηλεκτρονικού τόπου του διαγωνισμού το αργότερο έως την επομένη εργάσιμη ημέρα από την κατάθεσή τους.

δ)Συμπληρωματικά υπομνήματα κατατίθενται από οποιοδήποτε από τα μέρη μέσω της πλατφόρμας του ΕΣΗΔΗΣ το αργότερο εντός πέντε (5) ημερών από την κοινοποίηση των απόψεων της αναθέτουσας αρχής .

Η άσκηση της προδικαστικής προσφυγής αποτελεί προϋπόθεση για την άσκηση των ένδικων βοηθημάτων της αίτησης αναστολής και της αίτησης ακύρωσης του άρθρου 372 ν. 4412/2016 κατά των εκτελεστών πράξεων ή παραλείψεων της αναθέτουσας αρχής .

Β. Όποιος έχει έννομο συμφέρον μπορεί να ζητήσει, με το ίδιο δικόγραφο εφαρμοζόμενων αναλογικά των διατάξεων του π.δ. 18/1989, την αναστολή εκτέλεσης της απόφασης της Ε.Α.ΔΗ.ΣΥ. και την ακύρωσή της ενώπιον του αρμοδίου Δικαστηρίου της παρ. 3 του αρθ. 372 Ν.4412/2016, όπως ισχύει. Το αυτό ισχύει και σε περίπτωση σιωπηρής απόρριψης της προδικαστικής προσφυγής από την Ε.Α.ΔΗ.ΣΥ. Δικαίωμα άσκησης του ως άνω ένδικου βοηθήματος έχει και η αναθέτουσα αρχή αν η Ε.Α.ΔΗ.ΣΥ. κάνει δεκτή την προδικαστική προσφυγή, αλλά και αυτός του οποίου έχει γίνει εν μέρει δεκτή η προδικαστική προσφυγή.

Με την απόφαση της Ε.Α.ΔΗ.ΣΥ. λογίζονται ως συμπροσβαλλόμενες και όλες οι συναφείς προς την ανωτέρω απόφαση πράξεις ή παραλείψεις της αναθέτουσας αρχής, εφόσον έχουν εκδοθεί ή συντελεστεί αντιστοίχως έως τη συζήτηση της ως άνω αίτησης στο Δικαστήριο.

Η αίτηση αναστολής και ακύρωσης περιλαμβάνει μόνο αιτιάσεις που είχαν προταθεί με την προδικαστική προσφυγή ή αφορούν στη διαδικασία ενώπιον της Ε.Α.ΔΗ.ΣΥ. ή το περιεχόμενο των αποφάσεών της. Η αναθέτουσα αρχή, εφόσον ασκήσει την αίτηση της παρ. 1 του άρθρου 372 του ν. 4412/2016, μπορεί να προβάλει και οψιγενείς ισχυρισμούς αναφορικά με τους επιτακτικούς λόγους δημοσίου συμφέροντος, οι οποίοι καθιστούν αναγκαία την άμεση ανάθεση της σύμβασης.

Η ως άνω αίτηση κατατίθεται στο αρμόδιο δικαστήριο μέσα σε προθεσμία δέκα (10) ημερών από κοινοποίηση ή την πλήρη γνώση της απόφασης ή από την παρέλευση της προθεσμίας για την έκδοση της απόφασης επί της προδικαστικής προσφυγής, ενώ η δικάσιμος για την εκδίκαση της αίτησης ακύρωσης δεν πρέπει να απέχει πέραν των εξήντα (60) ημερών από την κατάθεση του δικογράφου.

Αντίγραφο της αίτησης με κλήση κοινοποιείται με τη φροντίδα του αιτούντος προς την Ε.Α.ΔΗ.ΣΥ., την αναθέτουσα αρχή, αν δεν έχει ασκήσει αυτή την αίτηση, και προς κάθε τρίτο ενδιαφερόμενο, την κλήτευση του οποίου διατάσσει με πράξη του ο Πρόεδρος ή ο προεδρεύων του αρμόδιου Δικαστηρίου ή Τμήματος έως την επόμενη ημέρα από την κατάθεση της αίτησης. Ο αιτών υποχρεούται επί ποινή απαραδέκτου του ενδίκου βοηθήματος να προβεί στις παραπάνω κοινοποιήσεις εντός αποκλειστικής προθεσμίας δύο (2) ημερών από την έκδοση και την παραλαβή της ως άνω πράξης, του Δικαστηρίου. Εντός αποκλειστικής προθεσμίας δέκα (10) ημερών από την ως άνω κοινοποίηση της αίτησης κατατίθεται η παρέμβαση και διαβιβάζονται ο φάκελος και οι απόψεις των παθητικώς νομιμοποιούμενων. Εντός της ίδιας προθεσμίας κατατίθενται στο Δικαστήριο και τα στοιχεία που υποστηρίζουν τους ισχυρισμούς των διαδίκων.

Επιπρόσθετα, η παρέμβαση κοινοποιείται με επιμέλεια του παρεμβαίνοντος στα λοιπά μέρη της δίκης εντός δύο (2) ημερών από την κατάθεσή της, αλλιώς λογίζεται ως απαράδεκτη. Το διατακτικό της δικαστικής απόφασης εκδίδεται εντός δεκαπέντε (15) ημερών από τη συζήτηση της αίτησης ή από την προθεσμία για την υποβολή υπομνημάτων.

Η προθεσμία για την άσκηση και η άσκηση της αίτησης ενώπιον του αρμοδίου δικαστηρίου κωλύουν τη σύναψη της σύμβασης μέχρι την έκδοση της οριστικής δικαστικής απόφασης, εκτός εάν με προσωρινή διαταγή ο αρμόδιος δικαστής αποφανθεί διαφορετικά. Επίσης, η προθεσμία για την άσκηση και η άσκηση της αίτησης κωλύουν την πρόοδο της διαδικασίας ανάθεσης για χρονικό διάστημα δεκαπέντε (15) ημερών από την άσκηση της αίτησης, εκτός εάν με την προσωρινή διαταγή ο αρμόδιος δικαστής αποφανθεί διαφορετικά. Για την άσκηση της αιτήσεως κατατίθεται παράβολο, σύμφωνα με τα ειδικότερα οριζόμενα στο άρθρο 372 παρ. 5 του Ν. 4412/2016.

Αν ο ενδιαφερόμενος δεν αιτήθηκε ή αιτήθηκε ανεπιτυχώς την αναστολή και η σύμβαση υπογράφηκε και η εκτέλεσή της ολοκληρώθηκε πριν από τη συζήτηση της αίτησης, εφαρμόζεται αναλόγως η παρ. 2 του άρθρου 32 του π.δ. 18/1989.

Αν το δικαστήριο ακυρώσει πράξη ή παράλειψη της αναθέτουσας αρχής μετά τη σύναψη της σύμβασης, το κύρος της τελευταίας δεν θίγεται, εκτός αν πριν από τη σύναψη αυτής είχε ανασταλεί η διαδικασία σύναψης της σύμβασης. Στην περίπτωση που η σύμβαση δεν είναι άκυρη, ο ενδιαφερόμενος δικαιούται να αξιώσει αποζημίωση, σύμφωνα με τα αναφερόμενα στο άρθρο 373 του ν. 4412/2016.

Με την επιφύλαξη των διατάξεων του ν. 4412/2016, για την εκδίκαση των διαφορών του παρόντος άρθρου εφαρμόζονται οι διατάξεις του π.δ. 18/1989.

# Ματαίωση Διαδικασίας

Η αναθέτουσα αρχή ματαιώνει ή δύναται να ματαιώσει εν όλω ή εν μέρει, αιτιολογημένα, τη διαδικασία ανάθεσης, για τους λόγους και υπό τους όρους του άρθρου 106 του ν. 4412/2016, μετά από γνώμη της αρμόδιας Επιτροπής του Διαγωνισμού. Επίσης, αν διαπιστωθούν σφάλματα ή παραλείψεις σε οποιοδήποτε στάδιο της διαδικασίας ανάθεσης, μπορεί, μετά από γνώμη της ως άνω Επιτροπής, να ακυρώσει μερικώς τη διαδικασία ή να αναμορφώσει ανάλογα το αποτέλεσμά της ή να αποφασίσει την επανάληψή της από το σημείο που εμφιλοχώρησε το σφάλμα ή η παράλειψη.

Ειδικότερα, η αναθέτουσα αρχή ματαιώνει τη διαδικασία σύναψης όταν αυτή αποβεί άγονη είτε λόγω μη υποβολής προσφοράς είτε λόγω απόρριψης όλων των προσφορών, καθώς και στην περίπτωση του δευτέρου εδαφίου της παρ. 7 του άρθρου 105, περί κατακύρωσης και σύναψης σύμβασης.

Επίσης μπορεί να ματαιώσει τη διαδικασία: α) λόγω παράτυπης διεξαγωγής της διαδικασίας ανάθεσης, εκτός εάν μπορεί να θεραπεύσει το σφάλμα ή την παράλειψη σύμφωνα με την παρ. 3 του άρθρου 106 , β) αν οι οικονομικές και τεχνικές παράμετροι που σχετίζονται με τη διαδικασία ανάθεσης άλλαξαν ουσιωδώς και η εκτέλεση του συμβατικού αντικειμένου δεν ενδιαφέρει πλέον την αναθέτουσα αρχή ή τον φορέα για τον οποίο προορίζεται το υπό ανάθεση αντικείμενο, γ) αν λόγω ανωτέρας βίας, δεν είναι δυνατή η κανονική εκτέλεση της σύμβασης, δ) αν η επιλεγείσα προσφορά κριθεί ως μη συμφέρουσα από οικονομική άποψη, ε) στην περίπτωση των παρ. 3 και 4 του άρθρου 97, περί χρόνου ισχύος προσφορών, στ) για άλλους επιτακτικούς λόγους δημοσίου συμφέροντος, όπως ιδίως, δημόσιας υγείας ή προστασίας του περιβάλλοντος.

# ΟΡΟΙ ΕΚΤΕΛΕΣΗΣ ΤΗΣ ΣΥΜΒΑΣΗΣ

# Εγγυήσεις (καλής εκτέλεσης, προκαταβολής, καλής λειτουργίας)

Εγγύηση καλής εκτέλεσης και εγγύηση προκαταβολής :

Για την υπογραφή της σύμβασης απαιτείται η παροχή εγγύησης καλής εκτέλεσης, σύμφωνα με το άρθρο 72 παρ. 4 του ν. 4412/2016, το ύψος της οποίας ανέρχεται σε ποσοστό 4% επί της εκτιμώμενης αξίας της σύμβασης, μη συμπεριλαμβανομένου ΦΠΑ και των δικαιωμάτων προαίρεσης, με χρόνο ισχύος **δεκαοκτώ (18) μήνες** και η οποία κατατίθεται μέχρι και την υπογραφή του συμφωνητικού.

Η εγγύηση καλής εκτέλεσης, προκειμένου να γίνει αποδεκτή, πρέπει να περιλαμβάνει κατ' ελάχιστον κατ' ελάχιστον τα αναφερόμενα στην παρ. 12 του άρθρου 72 του ν. 4412/2016 στοιχεία, πλην αυτού της περ. η (βλ. παράγραφο 2.1.5 της παρούσας) και, επιπλέον, τον τίτλο και τον αριθμό της σχετικής σύμβασης, εφόσον ο τελευταίος είναι γνωστός σύμφωνα με το αντίστοιχο υπόδειγμα που περιλαμβάνεται στο ΠΑΡΑΡΤΗΜΑ VIIΙ – Υποδείγματα Εγγυητικών Επιστολών της Διακήρυξης και τα οριζόμενα στο άρθρο 72 του ν. 4412/2016.

Η εγγύηση καλής εκτέλεσης της σύμβασης καλύπτει συνολικά και χωρίς διακρίσεις την εφαρμογή όλων των όρων της σύμβασης και κάθε απαίτηση της αναθέτουσας αρχής έναντι του αναδόχου.

Σε περίπτωση τροποποίησης της σύμβασης κατά την παράγραφο 4.5, η οποία συνεπάγεται αύξηση της συμβατικής αξίας, ο ανάδοχος οφείλει να καταθέσει μέχρι την υπογραφή της τροποποιημένης σύμβασης, συμπληρωματική εγγύηση καλής εκτέλεσης, το ύψος της οποίας ανέρχεται σε ποσοστό 4% επί του ποσού της αύξησης της αξίας της σύμβασης.

Στην περίπτωση χορήγησης προκαταβολής, σύμφωνα με την παράγραφο 5.1 Τρόπος Πληρωμής της παρούσας, απαιτείται από τον ανάδοχο «εγγύηση προκαταβολής» για ποσό ίσο με αυτό της προκαταβολής, σύμφωνα με το υπόδειγμα που περιλαμβάνεται στο ΠΑΡΑΡΤΗΜΑ VIIΙ – Υποδείγματα Εγγυητικών Επιστολών της Διακήρυξης. Η προκαταβολή και η εγγύηση προκαταβολής μπορούν να χορηγούνται τμηματικά, σύμφωνα με την παράγραφο 5.1 της παρούσας (τρόπος πληρωμής).

Η εγγύηση καλής εκτέλεσης επιστρέφεται στο σύνολό της μετά από την ποσοτική και ποιοτική παραλαβή του συνόλου του αντικειμένου της σύμβασης.

Η απόσβεση της προκαταβολής πραγματοποιείται σύμφωνα με τα αναφερόμενα στην παρ. 5.1 Τρόπος Πληρωμής και η εγγύηση προκαταβολής επιστρέφεται μετά από την οριστική ποσοτική και ποιοτική παραλαβή των υπηρεσιών.

Σε περίπτωση που στο πρωτόκολλο οριστικής και ποσοτικής παραλαβής αναφέρονται παρατηρήσεις ή υπάρχει εκπρόθεσμη παροχή, η επιστροφή των εγγυήσεων καλής εκτέλεσης και προκαταβολής γίνεται μετά από την αντιμετώπιση, σύμφωνα με όσα προβλέπονται, των παρατηρήσεων και του εκπρόθεσμου. Αν οι υπηρεσίες είναι διαιρετές και η παράδοση γίνεται, σύμφωνα με τη σύμβαση, τμηματικά, οι εγγυήσεις καλής εκτέλεσης και προκαταβολής αποδεσμεύονται σταδιακά, κατά το ποσόν που αναλογεί στην αξία του τμήματος της υπηρεσίας που παραλήφθηκε οριστικά. Για τη σταδιακή αποδέσμευσή τους απαιτείται προηγούμενη γνωμοδότηση του αρμόδιου συλλογικού οργάνου. Εάν στο πρωτόκολλο παραλαβής αναφέρονται παρατηρήσεις ή υπάρχει εκπρόθεσμη παράδοση, η παραπάνω σταδιακή αποδέσμευση γίνεται μετά από την αντιμετώπιση, σύμφωνα με όσα προβλέπονται, των παρατηρήσεων και του εκπρόθεσμου.

Στην περίπτωση άσκησης του δικαιώματος προαίρεσης και εφόσον έχει παραληφθεί οριστικά το αντικείμενο της αρχικής σύμβασης η Εταιρεία δύναται να επιστρέψει στον Ανάδοχο την αρχική εγγύηση καλής εκτέλεσης. Εάν στο πρωτόκολλο οριστικής ποιοτικής και ποσοτικής παραλαβής αναφέρονται παρατηρήσεις ή υπάρχει εκπρόθεσμη παράδοση, η επιστροφή των ως άνω εγγυήσεων γίνεται μετά την αντιμετώπιση, σύμφωνα με όσα προβλέπονται, των παρατηρήσεων και του εκπροθέσμου.

Εγγύηση καλής Λειτουργίας :

Για την καλή λειτουργία του Έργου, μετά την οριστική παραλαβή του, ο Ανάδοχος υποχρεούται να καταθέσει **Εγγυητική Επιστολή Καλής Λειτουργίας** (βλ. ΠΑΡΑΡΤΗΜΑ VIIΙ – Υποδείγματα Εγγυητικών Επιστολών), η αξία της οποίας θα ανέρχεται σε ποσοστό 2,5% του συμβατικού τιμήματος μη συμπεριλαμβανομένου ΦΠΑ.

Σε περίπτωση προσφοράς Περιόδου Εγγύησης μεγαλύτερης της ζητούμενης, το παραπάνω ποσοστό (2,5%) της Εγγυητικής Επιστολής προσαυξάνεται κατά μία (1) ποσοστιαία μονάδα για κάθε επί πλέον προσφερόμενο έτος εγγύησης. Κατά την Περίοδο Εγγύησης, ο Ανάδοχος ευθύνεται για την καλή λειτουργία του συνόλου του Έργου.

Η Εγγύηση Καλής Λειτουργίας επιστρέφεται μετά τη λήξη της περιόδου Εγγύησης, ύστερα από την εκκαθάριση των τυχόν απαιτήσεων από τους δύο συμβαλλόμενους.

# Συμβατικό πλαίσιο – Εφαρμοστέα νομοθεσία

Κατά την εκτέλεση της σύμβασης εφαρμόζονται οι διατάξεις του ν. 4412/2016, οι όροι της παρούσας διακήρυξης και συμπληρωματικά ο Αστικός Κώδικας.

# Όροι εκτέλεσης της σύμβασης

Κατά την εκτέλεση της σύμβασης ο ανάδοχος τηρεί τις υποχρεώσεις στους τομείς του περιβαλλοντικού, κοινωνικοασφαλιστικού και εργατικού δικαίου, που έχουν θεσπιστεί με το δίκαιο της Ένωσης, το εθνικό δίκαιο, συλλογικές συμβάσεις ή διεθνείς διατάξεις περιβαλλοντικού, κοινωνικοασφαλιστικού και εργατικού δίκαιο, οι οποίες απαριθμούνται στο Παράρτημα Χ του Προσαρτήματος Α του ν. 4412/2016.

Η τήρηση των εν λόγω υποχρεώσεων από τον ανάδοχο και τους υπεργολάβους του ελέγχεται και βεβαιώνεται από τα όργανα που επιβλέπουν την εκτέλεση της σύμβασης και τις αρμόδιες δημόσιες αρχές και υπηρεσίες που ενεργούν εντός των ορίων της ευθύνης και της αρμοδιότητάς τους.

Κατά την εκτέλεση της σύμβασης ο Ανάδοχος θα πρέπει να τηρεί τις υποχρεώσεις που προκύπτουν από τη Στρατηγική Δημοσιότητας και τον Οδηγό Επικοινωνίας του Ταμείου Ανάκαμψης, καθώς και τις υποχρεώσεις που απορρέουν από το Σύστημα Διαχείρισης Ελέγχου του Ταμείου Ανάκαμψης (<https://greece20.gov.gr/epikoinwnia-dimosiotita/>).

Ο ανάδοχος αναλαμβάνει την υποχρέωση, κατά την διάρκεια υλοποίησης του έργου, να υποβάλει και να επικαιροποιεί τα στοιχεία του άρθρου 22.2.δ.i) έως iii) του Καν. 2021/241.

Ποιο συγκεκριμένα:

i) όνομα του τελικού αποδέκτη των κονδυλίων,

ii) όνομα του αναδόχου και του υπεργολάβου, στην περίπτωση που ο τελικός αποδέκτης των κονδυλίων είναι αναθέτουσα αρχή κατά την έννοια του ενωσιακού ή εθνικού δικαίου δημοσίων συμβάσεων,

iii) όνομα (ή ονόματα), επώνυμο (ή επώνυμα) και ημερομηνία γέννησης του πραγματικού δικαιούχου (ή των πραγματικών δικαιούχων) του αποδέκτη των κονδυλίων ή του αναδόχου, όπως ορίζεται στο άρθρο 3 σημείο 6 της οδηγίας (ΕΕ) 2015/849 του Ευρωπαϊκού Κοινοβουλίου και του Συμβουλίου.

Ο ανάδοχος δεσμεύεται ότι:

α) σε όλα τα στάδια που προηγήθηκαν της σύμβασης δεν ενήργησε αθέμιτα, παράνομα ή καταχρηστικά και ότι θα εξακολουθήσει να μην ενεργεί κατ` αυτόν τον τρόπο κατά το στάδιο εκτέλεσης της σύμβασης,

β) ότι θα δηλώσει αμελλητί στην αναθέτουσα αρχή, από τη στιγμή που λάβει γνώση, οποιαδήποτε κατάσταση (ακόμη και ενδεχόμενη) σύγκρουσης συμφερόντων (προσωπικών, οικογενειακών, οικονομικών, πολιτικών ή άλλων κοινών συμφερόντων, συμπεριλαμβανομένων και αντικρουόμενων επαγγελματικών συμφερόντων) μεταξύ των νομίμων ή εξουσιοδοτημένων εκπροσώπων του καθώς και υπαλλήλων ή συνεργατών τους οποίους απασχολεί στην εκτέλεση της σύμβασης (π.χ. με σύμβαση υπεργολαβίας) και μελών του προσωπικού της αναθέτουσας αρχής που εμπλέκονται καθ’ οιονδήποτε τρόπο στη διαδικασία εκτέλεσης της σύμβασης ή/και μπορούν να επηρεάσουν την έκβαση και τις αποφάσεις της αναθέτουσας αρχής περί την εκτέλεσή της, οποτεδήποτε και εάν η κατάσταση αυτή προκύψει κατά τη διάρκεια εκτέλεσης της σύμβασης.

Οι υποχρεώσεις και οι απαγορεύσεις της ρήτρας αυτής ισχύουν, και στην περίπτωση που ο ανάδοχος είναι ένωση, για όλα τα μέλη της ένωσης, καθώς και για τους υπεργολάβους που χρησιμοποιεί. Ο ανάδοχος όλα τα μέλη της ένωσης και τυχόν υπεργολάβοι δεσμεύονται ότι θα τηρούν τους όρους που περιγράφονται στο ‎ΠΑΡΑΡΤΗΜΑ XI – Ρήτρα Ακεραιότητας η οποία θα περιληφθεί στη σύμβαση.

Κατά την εκτέλεση της σύμβασης ο ανάδοχος δε δικαιούται να εκχωρεί το συμβατικό τίμημα σε οποιοδήποτε τρίτο, χωρίς την έγγραφη έγκριση της Αναθέτουσας Αρχής. Εάν το συμβατικό τίμημα εκχωρηθεί εν όλω ή εν μέρει σε Τράπεζα, κατά τα ως άνω αναφερόμενα, σε περίπτωση που, για λόγους που άπτονται στις συμβατικές σχέσεις μεταξύ των συμβαλλομένων μερών, δεν προκύψει εν όλω ή εν μέρει υπέρ της Τράπεζας το εκχωρούμενο τίμημα η Αναθέτουσα Αρχή δεν έχει καμία ευθύνη έναντι της εκδοχέως Τράπεζας.

Κατά την εκτέλεση της σύμβασης ο ανάδοχος εγγυάται τη διάθεση του αναφερομένου στην Προσφορά του, επιστημονικού και λοιπού προσωπικού, καθώς επίσης και συνεργατών, που διαθέτουν την απαιτούμενη εμπειρία, τεχνογνωσία και ικανότητα, ώστε να ανταποκριθούν πλήρως στις απαιτήσεις της Σύμβασης, υπόσχεται δε και βεβαιώνει ότι θα επιδεικνύουν πνεύμα συνεργασίας κατά τις επαφές τους με τις αρμόδιες υπηρεσίες και τα στελέχη της Αναθέτουσας Αρχής ή των εκάστοτε υποδεικνυομένων από αυτήν προσώπων. Σε αντίθετη περίπτωση, η Αναθέτουσα Αρχή δύναται να ζητήσει την αντικατάσταση μέλους της Ομάδας Έργου του αναδόχου, οπότε ο ανάδοχος οφείλει να προβεί σε αντικατάσταση με άλλο πρόσωπο, ανάλογης εμπειρίας και προσόντων.

Αντικατάσταση μέλους της Ομάδας Έργου του Αναδόχου, κατόπιν αιτήματός του, κατά τη διάρκεια της εκτέλεσης του Έργου, δύναται να γίνει μετά από έγκριση της Αναθέτουσας Αρχής και μόνο με άλλο πρόσωπο το οποίο θα πληροί τους όρους της παρ. 2.2.6 της διακήρυξης και θα διαθέτει την απαιτούμενη εμπειρία, τεχνογνωσία και ικανότητα ώστε να ανταποκριθεί πλήρως στις απαιτήσεις της προς αντικατάσταση θέσης της Ομάδας Έργου. Ο Ανάδοχος υποχρεούται να ειδοποιήσει την ΚτΠ Μ.Α.Ε. εγγράφως δεκαπέντε (15) ημέρες πριν από την αντικατάσταση.

Σε περίπτωση που μέλη της Ομάδας Έργου του Αναδόχου αποχωρήσουν από αυτήν ή λύσουν τη συνεργασία τους μαζί του, ο Ανάδοχος υποχρεούται να εξασφαλίσει ότι κατά το χρονικό διάστημα, μέχρι την αποχώρησή τους, θα παρέχουν κανονικά τις υπηρεσίες τους και αφετέρου να αντικαταστήσει άμεσα τους αποχωρήσαντες συνεργάτες, με άλλα πρόσωπα που θα διαθέτουν τουλάχιστον ίση εμπειρία και ίσα προσόντα με τα αντικαθιστάμενα.

Σε περίπτωση λύσης, πτώχευσης, ή θέσης σε καθεστώς αναγκαστικής διαχείρισης ενός εκ των μελών που απαρτίζουν τον Ανάδοχο, η Σύμβαση εξακολουθεί να υφίσταται και οι απορρέουσες από τη Σύμβαση υποχρεώσεις βαρύνουν τα εναπομείναντα μέλη του Αναδόχου, μόνο εφόσον αυτά είναι σε θέση να τις εκπληρώσουν. Η κρίση για τη δυνατότητα εκπλήρωσης ή μη των όρων της Σύμβασης εναπόκειται στη διακριτική ευχέρεια του αρμοδίου οργάνου της Αναθέτουσας Αρχής. Σε αντίθετη περίπτωση, η Αναθέτουσα Αρχή δύναται να καταγγείλει τη Σύμβαση. Επίσης σε περίπτωση συγχώνευσης, εξαγοράς, μεταβίβασης της επιχείρησης κλπ. κάποιου εκ των μελών που απαρτίζουν τον Ανάδοχο, η συνέχιση ή όχι της Σύμβασης εναπόκειται στη διακριτική ευχέρεια της Αναθέτουσας Αρχής**.** Σε περίπτωση λύσης ή πτώχευσης του Αναδόχου, όταν αυτός αποτελείται από μία εταιρεία, ή θέσης της περιουσίας αυτού σε αναγκαστική διαχείριση, τότε η σύμβαση λύεται αυτοδίκαια από την ημέρα επέλευσης των ανωτέρω γεγονότων. Σε τέτοια περίπτωση καταπίπτουν υπέρ της Αναθέτουσας Αρχής και οι Εγγυητικές Επιστολές Προκαταβολής και Καλής Εκτέλεσης που προβλέπονται στη Σύμβαση.

Όλα τα έγγραφα, στοιχεία και πληροφορίες που λαμβάνει ο Ανάδοχος από την Εταιρεία στο πλαίσιο των συμβατικών του υποχρεώσεων ή υποπίπτουν στην αντίληψή του εξαιτίας της συμβατικής σχέσης του με την Εταιρεία, είναι εμπιστευτικά.

Ο Ανάδοχος δεν δικαιούται να δημοσιεύει ή αποκαλύπτει τέτοιες πληροφορίες και στοιχεία σε οποιονδήποτε τρίτο, παρά μόνο σε όσους εργοδοτούμενους από αυτόν ή συνεργαζόμενους με αυτόν ασχολούνται άμεσα με το περιεχόμενο της Σύμβασης και την εκτέλεση του Αντικειμένου

Σε περίπτωση αθέτησης από τον Ανάδοχο της ως άνω υποχρέωσής του, η Εταιρεία διατηρεί το δικαίωμα να καταγγείλει τη Σύμβαση κατά τα οριζόμενα στο άρθρο 13 ή/και να κοστολογήσει και απαιτήσει πληρωμή για όλες τις ζημίες που τυχόν έχει υποστεί εξαιτίας της διαρροής.

Ο Ανάδοχος δεν θα προβαίνει σε οποιεσδήποτε δημόσιες δηλώσεις αναφορικά με το Αντικείμενο της Σύμβασης ή τα Προϊόντα που παραδίδει ή τις Υπηρεσίες που παρέχει στην Εταιρεία δυνάμει της Σύμβασης χωρίς την προηγούμενη έγκριση της Εταιρείας, και δεν θα μετέχει σε οποιαδήποτε δραστηριότητα η οποία συγκρούεται με τις υποχρεώσεις του έναντι της Εταιρείας δυνάμει της Σύμβασης. Δεν θα δεσμεύει την Εταιρεία με οποιοδήποτε τρόπο χωρίς την προηγούμενη γραπτή της συγκατάθεση και θα διευκρινίζει, όπου καθίσταται απαραίτητο, την υποχρέωσή του αυτή σε τρίτους.

Ο Ανάδοχος δεν υπόκειται στις υποχρεώσεις του παρόντος άρθρου σε ότι αφορά στην τεχνογνωσία που ενδεχομένως αποκτά εξαιτίας της εκτέλεσης του Αντικειμένου της Σύμβασης.

Όλα τα αποτελέσματα-μελέτες, στοιχεία και κάθε άλλο έγγραφο ή αρχείο σχετικό με το έργο καθώς και όλα τα υπόλοιπα παραδοτέα, που θα αποκτηθούν ή θα αναπτυχθούν από τον Ανάδοχο με δαπάνες του, θα αποτελούν αποκλειστική ιδιοκτησία της Εταιρείας (εκτός και εάν ήδη υπάρχουν κατοχυρωμένα πνευματικά δικαιώματα), η οποία θα μπορεί να τα διαχειρίζεται και να τα εκμεταλλεύεται.

Τα αποτελέσματα θα είναι πάντοτε στη διάθεση των νόμιμων εκπροσώπων της Εταιρείας κατά τη διάρκεια ισχύος της σύμβασης και εάν βρίσκονται στη κατοχή του Αναδόχου, θα παραδοθούν στην Εταιρεία κατά την καθ΄ οποιονδήποτε τρόπο λήξη ή λύση της σύμβασης. Σε περίπτωση αρχείων με στοιχεία σε ηλεκτρονική μορφή, ο Ανάδοχος υποχρεούται να συνοδεύσει την παράδοσή τους με έγγραφη τεκμηρίωση και με οδηγίες για την ανάκτηση /διαχείρισή τους.

Ο Ανάδοχος διαβεβαιώνει και εγγυάται ότι ουδείς τρίτος έχει ουδέν δικαίωμα επί του ως άνω έργου και σε κάθε περίπτωση αναλαμβάνει, δεσμεύεται και εγγυάται ότι θα αποκαταστήσει κάθε θετική και αποθετική ζημία και ηθική βλάβη που θα προκληθεί στην Εταιρεία.

Επίσης, δεσμεύεται ότι θα αναλάβει τα οποιαδήποτε έξοδα (συμπεριλαμβανομένης και της ενδεχόμενης αποζημίωσης) εναντίον τρίτου μέρους που ισχυρίζεται κυριότητα πνευματικών δικαιωμάτων μέρους ή όλου του έργου.

Επιπλέον ο ανάδοχος υποχρεούται να τηρεί τα αναφερόμενα στον Γενικό Κανονισμό Προστασίας Δεδομένων (Άρθρα 4, 9, 10 ΓΚΠΔ) και στο ν.4624/2019 (Α΄ 137/29-08-2019) (Άρθρα 44, 46)

Ειδικότερα :

α. Οι πληροφορίες της Εταιρείας οι οποίες θα τύχουν οποιασδήποτε μορφής επεξεργασία από τον Ανάδοχο, τους εργαζόμενους, τους συνεργάτες αυτού και τους τυχόν υπεργολάβους (οποιαδήποτε σχέση έχουν με τον Ανάδοχο) ενδέχεται να περιέχουν και δεδομένα προσωπικού χαρακτήρα, όπως ορίζονται (α) στον Γενικό Κανονισμό Προστασίας Δεδομένων (Άρθρα 4, 9, 10 ΓΚΠΔ) και (β) στο ν.4624/2019 (Α΄ 137/29-08-2019) (Άρθρα 44, 46).

β. Η επεξεργασία δεδομένων προσωπικού χαρακτήρα πραγματοποιείται αποκλειστικά για τον σκοπό που αφορά το αντικείμενο των υπηρεσιών που αναλαμβάνει να παράσχει ο Ανάδοχος στην Εταιρεία, δυνάμει της παρούσας Σύμβασης και μόνο στην έκταση που επιβάλλει ο σκοπός της επεξεργασίας σύμφωνα το αντικείμενο των υπηρεσιών που έχει αναλάβει να παρέχει.

γ. Η επεξεργασία των δεδομένων προσωπικού χαρακτήρα θα εκτελείται σύμφωνα με τους όρους και συμφωνίες της παρούσας Σύμβασης και τις Οδηγίες της Εταιρείας. Ο Ανάδοχος δεσμεύεται ως προς την εφαρμογή και συμμόρφωση προς την ισχύουσα νομοθεσία για την προστασία δεδομένων προσωπικού χαρακτήρα (ιδίως Γενικός Κανονισμός Προστασίας Δεδομένων – 2016/679/ΕΕ), όπως ερμηνεύεται ιδίως από τις Αποφάσεις ή Γνωμοδοτήσεις της Αρχής Προστασίας Δεδομένων Προσωπικού Χαρακτήρα - ΑΠΔΠΧ) και του Ευρωπαϊκού Συμβουλίου Προστασίας Δεδομένων.

δ. Τα αρχεία που δημιουργούνται με την συλλογή, επεξεργασία και αποθήκευση των πληροφοριών που ενδέχεται να περιέχουν και προσωπικά δεδομένα, και γενικότερα όλων των ανάλογων μορφών αρχείων και πληροφοριών της Εταιρείας, από τον Ανάδοχο, ανήκουν κατ' αποκλειστικότητα στην Εταιρεία.

ε. Ο Ανάδοχος βεβαιώνει και εγγυάται στην Εταιρεία ότι θα λαμβάνει όλα τα απαραίτητα οργανωτικά και τεχνικά μέτρα για την ασφάλεια των πληροφοριών που ενδέχεται να περιέχουν και προσωπικά δεδομένα, και γενικότερα όλων των ανάλογων μορφών αρχείων και πληροφοριών της Εταιρείας, καθώς και για την προστασία τους από τυχαία ή αθέμιτη καταστροφή, τυχαία απώλεια, αλλοίωση, απαγορευμένη διάδοση και κάθε άλλη μορφή αθέμιτης επεξεργασίας, στο πλαίσιο των καθηκόντων του που πηγάζουν από την παρούσα Σύμβαση.

Εάν μετά την κατακύρωση του Διαγωνισμού και πριν από την παράδοση εξοπλισμού/έτοιμου λογισμικού βάσει του αντικειμένου της σύμβασης, στο πλαίσιο πρότασης επικαιροποίησης, έχουν ανακοινωθεί νεότερα μοντέλα/ εκδόσεις, αποδεδειγμένα ισχυρότερα και καλύτερα από εκείνα που προσφέρθηκαν και αξιολογήθηκαν, τότε ο Ανάδοχος υποχρεούται, και η ΚτΠ Μ.Α.Ε. δύναται να αποδεχθεί, να τα προμηθεύσει αντί των προσφερθέντων, με την προϋπόθεση ότι δεν επέρχεται οποιαδήποτε πρόσθετη οικονομική επιβάρυνση.

# Υπεργολαβία

**4.4.1.** Ο Ανάδοχος δεν απαλλάσσεται από τις συμβατικές του υποχρεώσεις και ευθύνες λόγω ανάθεσης της εκτέλεσης τμήματος/τμημάτων της σύμβασης σε υπεργολάβους. Η τήρηση των υποχρεώσεων της παρ. 2 του άρθρου 18 του ν. 4412/2016 από υπεργολάβους δεν αίρει την ευθύνη του κυρίου αναδόχου.

**4.4.2.** Κατά την υπογραφή της σύμβασης ο κύριος ανάδοχος υποχρεούται να αναφέρει στην αναθέτουσα αρχή το όνομα, τα στοιχεία επικοινωνίας και τους νόμιμους εκπροσώπους των υπεργολάβων του, οι οποίοι συμμετέχουν στην εκτέλεση αυτής, εφόσον είναι γνωστά τη συγκεκριμένη χρονική στιγμή. Επιπλέον, υποχρεούται να γνωστοποιεί στην αναθέτουσα αρχή κάθε αλλαγή των πληροφοριών αυτών, κατά τη διάρκεια της σύμβασης, καθώς και τις απαιτούμενες πληροφορίες σχετικά με κάθε νέο υπεργολάβο, τον οποίο ο κύριος ανάδοχος χρησιμοποιεί εν συνεχεία στην εν λόγω σύμβαση, προσκομίζοντας τα σχετικά συμφωνητικά/δηλώσεις συνεργασίας*.* Σε περίπτωση διακοπής της συνεργασίας του Αναδόχου με υπεργολάβο/ υπεργολάβους της σύμβασης, αυτός υποχρεούται σε άμεση γνωστοποίηση της διακοπής αυτής στην Αναθέτουσα Αρχή, οφείλει δε να διασφαλίσει την ομαλή εκτέλεση του τμήματος/ των τμημάτων της σύμβασης είτε από τον ίδιο, είτε από νέο υπεργολάβο τον οποίο θα γνωστοποιήσει στην αναθέτουσα αρχή κατά την ως άνω διαδικασία.

**4.4.3.** Η αναθέτουσα αρχή επαληθεύει τη συνδρομή των λόγων αποκλεισμού για τους υπεργολάβους, όπως αυτοί περιγράφονται στην παράγραφο 2.2.3 και με τα αποδεικτικά μέσα της παραγράφου 2.2.9.2 της παρούσας, εφόσον το(α) τμήμα(τα) της σύμβασης, το(α) οποίο(α) ο ανάδοχος προτίθεται να αναθέσει υπό μορφή υπεργολαβίας σε τρίτους, υπερβαίνουν σωρευτικά το ποσοστό του τριάντα τοις εκατό (30%) της συνολικής αξίας της σύμβασης. Επιπλέον, προκειμένου να μην αθετούνται οι υποχρεώσεις της παρ. 2 του άρθρου 18 του ν. 4412/2016, δύναται να επαληθεύσει τους ως άνω λόγους και για τμήμα ή τμήματα της σύμβασης που υπολείπονται του ως άνω ποσοστού.

Όταν από την ως άνω επαλήθευση προκύπτει ότι συντρέχουν λόγοι αποκλεισμού απαιτεί την αντικατάστασή του, κατά τα ειδικότερα αναφερόμενα στις παρ. 5 και 6 του άρθρου 131 του ν. 4412/2016.

# Τροποποίηση σύμβασης κατά τη διάρκειά της

Η σύμβαση μπορεί να τροποποιείται κατά τη διάρκειά της, χωρίς να απαιτείται νέα διαδικασία σύναψης σύμβασης, σύμφωνα με τους όρους και τις προϋποθέσεις του άρθρου 132 του ν. 4412/2016 και κατόπιν γνωμοδότησης του αρμοδίου οργάνου της Αναθέτουσας Αρχής.

Μετά τη λύση της σύμβασης λόγω της έκπτωσης του αναδόχου, σύμφωνα με το άρθρο 203 του ν. 4412/2016 και την παράγραφο 5.2. της παρούσας, όπως και σε περίπτωση καταγγελίας για όλους τους λόγους της παραγράφου 4.6, πλην αυτού της περ. (α), η αναθέτουσα αρχή δύναται να προσκαλέσει τον/τους επόμενο/ους, κατά σειρά κατάταξης οικονομικό φορέα που συμμετέχει-ουν στην παρούσα διαδικασία ανάθεσης της συγκεκριμένης σύμβασης και να του/τους προτείνει να αναλάβει/ουν το ανεκτέλεστο αντικείμενο της σύμβασης, με τους ίδιους όρους και προϋποθέσεις και σε τίμημα που δεν θα υπερβαίνει την προσφορά που είχε υποβάλει ο έκπτωτος (ρήτρα υποκατάστασης). Η σύμβαση συνάπτεται, εφόσον εντός της τεθείσας προθεσμίας περιέλθει στην αναθέτουσα αρχή έγγραφη και ανεπιφύλακτη αποδοχή της. Η άπρακτη πάροδος της προθεσμίας θεωρείται ως απόρριψη της πρότασης. Αν αυτός δεν δεχθεί την πρόταση σύναψης σύμβασης, η αναθέτουσα αρχή προσκαλεί τον επόμενο υποψήφιο κατά σειρά κατάταξης, ακολουθώντας κατά τα λοιπά την ίδια διαδικασία.

### Δικαιώματα προαίρεσης

Η αναθέτουσα αρχή διατηρεί τα κάτωθι δικαιώματα προαίρεσης (σύμφωνο προαίρεσης Αστικού Κώδικα) τα οποία δύναται να ασκήσει με μονομερή δήλωση κατά τη διάρκεια εκτέλεσης της σύμβασης και υπό την προϋπόθεση της έγκρισης χρηματοδότησης για την άσκησή του, συγκεκριμένα:

Α. Μετά τη σύναψη της αρχικής σύμβασης, κατά τη διάρκεια υλοποίησης του έργου και πριν την λήξη της σύμβασης, η Αναθέτουσα Αρχή σε συνεργασία με τον Κύριο του Έργου δύναται να αποφασίσει την άσκηση δικαιώματος προαίρεσης με αύξηση του φυσικού αντικειμένου του έργου έως ποσοστού είκοσι τοις εκατό (20%) του συμβατικού τιμήματος με βάση τις τιμές μονάδας της Οικονομικής Προσφοράς του Αναδόχου και με χρονοδιάγραμμα υλοποίησης έως έξι (6) μήνες από την άσκησή του.

Β. Πριν την λήξη της περιόδου εγγύησης ο Κύριος του Έργου δύναται να αποφασίσει την άσκηση δικαιώματος προαίρεσης συντήρησης για τρία (3) έτη. Το κόστος για κάθε ένα έτος για τις υπηρεσίες συντήρησης (όπως αυτές περιγράφονται στο Παράρτημα Ι) ανέρχεται έως ποσοστού τέσσερα τοις εκατό (4%) του συμβατικού τιμήματος του έργου, με βάση την Οικονομική Προσφορά του Αναδόχου.

Στην συγκεκριμένη περίπτωση, υφίσταται μονομερές διαπλαστικό δικαίωμα της Αναθέτουσας Αρχής/Κυρίου του Έργου να θέσει σε ενέργεια τη συμβατική σχέση, και μόνο με σχετική δήλωσή της προς τον ανάδοχο της αρχικής σύμβασης, ο οποίος θα υποχρεούται να υλοποιήσει το αντικείμενο της προαίρεσης με τις τιμές μονάδας της οικονομικής του προσφοράς.

Η χρήση του Δικαιώματος προαίρεσης δεν είναι δεσμευτική για την Αναθέτουσα Αρχή/Κύριο του Έργου και σε καμία περίπτωση δεν υποχρεούται να ασκήσει το εν λόγω δικαίωμα, παρά μόνο εφόσον το κρίνει αναγκαίο.

Στην περίπτωση ενεργοποίησης του δικαιώματος προαίρεσης δεν προβλέπεται αναπροσαρμογή της αμοιβής του Αναδόχου. Ο Ανάδοχος δεσμεύεται για το αμετάβλητο της προσφοράς του για οποιοδήποτε λόγο, με βάση την οικονομική του προσφορά.

# Δικαίωμα μονομερούς λύσης της σύμβασης

**4.6.1.** Η αναθέτουσα αρχή μπορεί, με τις προϋποθέσεις που ορίζουν οι κείμενες διατάξεις, να καταγγείλει τη σύμβαση κατά τη διάρκεια της εκτέλεσής της, εφόσον:

α) η σύμβαση έχει υποστεί ουσιώδη τροποποίηση, κατά την έννοια της παρ. 4 του άρθρου 132 του ν. 4412/2016, που θα απαιτούσε νέα διαδικασία σύναψης σύμβασης

β) ο ανάδοχος, κατά το χρόνο της ανάθεσης της σύμβασης, τελούσε σε μια από τις καταστάσεις που αναφέρονται στην παράγραφο 2.2.3.1 και, ως εκ τούτου, θα έπρεπε να έχει αποκλειστεί από τη διαδικασία σύναψης της σύμβασης,

γ) η σύμβαση δεν έπρεπε να ανατεθεί στον ανάδοχο λόγω σοβαρής παραβίασης των υποχρεώσεων που υπέχει από τις Συνθήκες και την Οδηγία 2014/24/ΕΕ, η οποία έχει αναγνωριστεί με απόφαση του Δικαστηρίου της Ένωσης στο πλαίσιο διαδικασίας δυνάμει του άρθρου 258 της ΣΛΕΕ.

δ) ο ανάδοχος καταδικαστεί αμετάκλητα, κατά τη διάρκεια εκτέλεσης της σύμβασης, για ένα από τα αδικήματα που αναφέρονται στην παρ. 2.2.3.1 της παρούσας,

ε) ο ανάδοχος πτωχεύσει ή υπαχθεί σε διαδικασία ειδικής εκκαθάρισης ή τεθεί υπό αναγκαστική διαχείριση από εκκαθαριστή ή από το δικαστήριο ή υπαχθεί σε διαδικασία πτωχευτικού συμβιβασμού ή αναστείλει τις επιχειρηματικές του δραστηριότητες ή υπαχθεί σε διαδικασία εξυγίανσης και δεν τηρεί τους όρους αυτής ή εάν βρεθεί σε οποιαδήποτε ανάλογη κατάσταση, προκύπτουσα από παρόμοια διαδικασία, προβλεπόμενη σε εθνικές διατάξεις νόμου. Η αναθέτουσα αρχή μπορεί να μην καταγγείλει τη σύμβαση, υπό την προϋπόθεση ότι ο ανάδοχος ο οποίος θα βρεθεί σε μία εκ των καταστάσεων που αναφέρονται στην περίπτωση αυτή αποδεικνύει ότι είναι σε θέση να εκτελέσει τη σύμβαση, λαμβάνοντας υπόψη τις ισχύουσες διατάξεις και τα μέτρα για τη συνέχιση της επιχειρηματικής του λειτουργίας.

στ) ο ανάδοχος παραβεί αποδεδειγμένα τις υποχρεώσεις του που απορρέουν από την δέσμευση ακεραιότητας της παρ. 4.3 της παρούσας, ως αναλυτικά περιγράφεται στο ‎ΠΑΡΑΡΤΗΜΑ XI – Ρήτρα Ακεραιότητας και θα περιληφθεί στη σύμβαση.

# ΕΙΔΙΚΟΙ ΟΡΟΙ ΕΚΤΕΛΕΣΗΣ ΤΗΣ ΣΥΜΒΑΣΗΣ

# Τρόπος πληρωμής

5.1.1. Η πληρωμή του αναδόχου θα πραγματοποιηθεί με ένα από τους παρακάτω τρόπους πληρωμής που θα δηλώσει ο υποψήφιος οικονομικός φορέας στον υποφάκελο της οικονομικής προσφοράς του.

Στην περίπτωση που δεν έχει επιλεγεί με σαφήνεια ένας από τους κάτωθι τρόπους πληρωμής, θεωρείται ότι ο υποψήφιος Ανάδοχος αποδέχεται τον τρόπο πληρωμής που θα επιλέξει η Αναθέτουσα Αρχή.

**Τρόποι Πληρωμής:**

|  |  |
| --- | --- |
| 1 | Το **100%** της συμβατικής αξίας μετά την οριστική παραλαβή των υπηρεσιών |
| 2 | Τμηματικές πληρωμές χωρίς προκαταβολή. Ο εν λόγω τρόπος πληρωμής εφαρμόζεται στην περίπτωση τμηματικών παραδόσεων/παραλαβών, ήτοι πραγματοποιούνται εξοφλητικές πληρωμές συγκεκριμένων παραδοτέων/φάσεων μετά την οριστική παραλαβή αυτών. Οι τμηματικές αυτές πληρωμές δεν μπορούν να γίνονται συχνότερα από 1 ανά τρίμηνο και όχι αργότερα από 1 ανά εξάμηνο |
| 3 | **α)** Χορήγηση έντοκης προκαταβολής μέχρι ποσοστού **σαράντα τις εκατό** (**40%**) του συμβατικού τιμήματος χωρίς Φ.Π.Α. , με την κατάθεση  ισόποσης εγγύησης η οποία θα καλύπτει τη διαφορά μεταξύ του ποσού της εγγύησης καλής εκτέλεσης και του ποσού της καταβαλλόμενης προκαταβολής,  σύμφωνα με τα οριζόμενα στο άρθρο 72§1 περ. δ του ν. 4412/2016 και 4.1. της παρούσας. Η παραπάνω προκαταβολή θα είναι έντοκη. Κατά την εξόφληση θα παρακρατείται τόκος επί της εισπραχθείσας προκαταβολής και για το χρονικό διάστημα υπολογιζόμενου από την ημερομηνία λήψεως μέχρι την ημερομηνία οριστικής και ποιοτικής παραλαβής. Για τον υπολογισμό του τόκου θα λαμβάνεται υπόψη το ύψος του επιτοκίου των εντόκων γραμματίων του Δημοσίου 12μηνης διάρκειας που θα ισχύει κατά την ημερομηνία λήψης της προκαταβολής προσαυξημένο κατά 0,25 ποσοστιαίες μονάδες το οποίο  θα παραμένει σταθερό μέχρι την εξάντληση του ποσού της χορηγηθείσας προκαταβολής  **β)** Καταβολή του **υπολοίπου** του συμβατικού τιμήματος, μετά την οριστική ποιοτική και ποσοτική παραλαβή του συνόλου του Έργου, αφού παρακρατηθεί ο με τον παραπάνω τρόπο υπολογισθείς  τόκος |

Επισημαίνεται ότι η παραπάνω προκαταβολή δύναται να χορηγηθεί και τμηματικά.

Η πληρωμή του συμβατικού τιμήματος θα γίνεται με την προσκόμιση των νόμιμων παραστατικών και δικαιολογητικών που προβλέπονται από τις διατάξεις του άρθρου 200 παρ. 5 του ν. 4412/2016, καθώς και κάθε άλλου δικαιολογητικού που τυχόν ήθελε ζητηθεί από τις αρμόδιες υπηρεσίες που διενεργούν τον έλεγχο και την πληρωμή.

5.1.2. Toν Ανάδοχο βαρύνουν οι υπέρ τρίτων κρατήσεις, ως και κάθε άλλη επιβάρυνση, σύμφωνα με την κείμενη νομοθεσία, μη συμπεριλαμβανομένου Φ.Π.Α., για την παροχή των υπηρεσιών στον τόπο και με τον τρόπο που προβλέπεται στα έγγραφα της σύμβασης.

Ιδίως βαρύνεται με τις ακόλουθες κρατήσεις:

α) Κράτηση ύψους 0,1% επί όλων των συμβάσεων που υπάγονται στον Ν. 4912/2022 (Α' 59) και στον Ν.4413/2016 (Α' 148), αξίας άνω των χιλίων (1.000) ευρώ, ανεξάρτητα από την πηγή προέλευσης της χρηματοδότησης, Η κράτηση αυτή υπολογίζεται επί της αξίας κάθε πληρωμής προ φόρων και κρατήσεων της αρχικής, καθώς και κάθε συμπληρωματικής ή τροποποιητικής σύμβασης.

Το ποσό της κράτησης παρακρατείται από την αναθέτουσα αρχή στο όνομα και για λογαριασμό της Ενιαίας Αρχής Δημοσίων Συμβάσεων (Ε.Α.ΔΗ.ΣΥ. ) και κατατίθεται σε ειδικό τραπεζικό λογαριασμό

Τράπεζα της Ελλάδας: ΙΒΑΝ GR 2001000240000000026180286

Τράπεζα ΠΕΙΡΑΙΩΣ: ΙΒΑΝ GR 1901721360005136088985432

β) Κράτηση ύψους 0,02% υπέρ της ανάπτυξης και συντήρησης του ΟΠΣ ΕΣΗΔΗΣ, η οποία υπολογίζεται επί της αξίας, εκτός ΦΠΑ, της αρχικής, καθώς και κάθε συμπληρωματικής σύμβασης. Το ποσό αυτό παρακρατείται σε κάθε πληρωμή από την αναθέτουσα αρχή στο όνομα και για λογαριασμό του Υπουργείου Ψηφιακής Διακυβέρνησης, σύμφωνα με την παρ. 6 του άρθρου 36 του ν. 4412/2016.

Οι υπέρ τρίτων κρατήσεις υπόκεινται στο εκάστοτε ισχύον αναλογικό τέλος χαρτοσήμου και στην επ’ αυτού εισφορά υπέρ ΟΓΑ.

# Κήρυξη οικονομικού φορέα έκπτωτου - Κυρώσεις

5.2.1. Ο ανάδοχος, με την επιφύλαξη της συνδρομής λόγων ανωτέρας βίας, κηρύσσεται υποχρεωτικά έκπτωτος από την σύμβαση και από κάθε δικαίωμα που απορρέει από αυτήν:

α) στην περίπτωση της παρ. 7 του άρθρου 105 περί κατακύρωσης και σύναψης σύμβασης

β) στην περίπτωση που δεν εκπληρώσει τις υποχρεώσεις του που απορρέουν από τη σύμβαση ή/και δεν συμμορφωθεί με τις σχετικές γραπτές εντολές της υπηρεσίας, που είναι σύμφωνες με τη σύμβαση ή τις κείμενες διατάξεις, εντός του συμφωνημένου χρόνου εκτέλεσης της σύμβασης,

γ) εφόσον δεν παράσχει τις υπηρεσίες ή δεν υποβάλει τα παραδοτέα ή δεν προβεί στην αντικατάστασή τους μέσα στον συμβατικό χρόνο ή στον χρόνο παράτασης που του δοθεί, σύμφωνα με τα όσα προβλέπονται στο άρθρο 217 περί διάρκειας σύμβασης παροχής υπηρεσίας με την επιφύλαξη της επόμενης παραγράφου.

Στην περίπτωση συνδρομής λόγου έκπτωσης του αναδόχου από τη σύμβαση κατά την ως άνω περίπτωση (γ), η αναθέτουσα αρχή κοινοποιεί στον ανάδοχο ειδική όχληση, η οποία μνημονεύει τις διατάξεις του άρθρου 203 του ν. 4412/2016 και περιλαμβάνει συγκεκριμένη περιγραφή των ενεργειών στις οποίες οφείλει να προβεί ο ανάδοχος, προκειμένου να συμμορφωθεί, μέσα σε προθεσμία που καθορίζεται με απόφαση της Αναθέτουσας Αρχής η οποία δεν μπορεί να είναι μικρότερη των δεκαπέντε (15) ημερών από την κοινοποίηση της ανωτέρω όχλησης. Αν η προθεσμία, που τεθεί με την ειδική όχληση, παρέλθει, χωρίς ο ανάδοχος να συμμορφωθεί, κηρύσσεται έκπτωτος μέσα σε προθεσμία τριάντα (30) ημερών από την άπρακτη πάροδο της προθεσμίας συμμόρφωσης.

Ο ανάδοχος δεν κηρύσσεται έκπτωτος για λόγους που αφορούν σε υπαιτιότητα του φορέα εκτέλεσης της σύμβασης ή αν συντρέχουν λόγοι ανωτέρας βίας.

Στον ανάδοχο που κηρύσσεται έκπτωτος από τη σύμβαση, επιβάλλονται, με απόφαση του αποφαινόμενου οργάνου, ύστερα από γνωμοδότηση του αρμόδιου οργάνου, το οποίο υποχρεωτικά καλεί τον ενδιαφερόμενο προς παροχή εξηγήσεων, αθροιστικά οι παρακάτω κυρώσεις:

α) ολική κατάπτωση της εγγύησης καλής εκτέλεσης της σύμβασης,

β) είσπραξη εντόκως της προκαταβολής που χορηγήθηκε στον έκπτωτο από τη σύμβαση ανάδοχο είτε από ποσόν που δικαιούται να λάβει είτε με κατάθεση του ποσού από τον ίδιο είτε με κατάπτωση της εγγύησης προκαταβολής. Ο υπολογισμός των τόκων γίνεται από την ημερομηνία λήψης της προκαταβολής από τον ανάδοχο μέχρι την ημερομηνία έκδοσης της απόφασης κήρυξής του ως εκπτώτου, με το ισχύον κάθε φορά ανώτατο όριο επιτοκίου για τόκο από δικαιοπραξία, από την ημερομηνία δε αυτή και μέχρι της επιστροφής της, με το ισχύον κάθε φορά επιτόκιο για τόκο υπερημερίας εφόσον προβλέπεται προκαταβολή.

5.2.2. Αν οι υπηρεσίες παρασχεθούν από υπαιτιότητα του αναδόχου μετά τη λήξη της διάρκειας της σύμβασης και μέχρι λήξης του χρόνου της παράτασης που χορηγήθηκε, επιβάλλονται εις βάρος του ποινικές ρήτρες, με αιτιολογημένη απόφαση της αναθέτουσας αρχής. Ποινικές ρήτρες δύναται να επιβάλλονται και για πλημμελή εκτέλεση των όρων της σύμβασης [[5]](#footnote-5).

Οι ποινικές ρήτρες υπολογίζονται ως εξής:

α) για καθυστέρηση που περιορίζεται σε χρονικό διάστημα που δεν υπερβαίνει το 50% της προβλεπόμενης συνολικής διάρκειας της σύμβασης ή σε περίπτωση τμηματικών/ενδιαμέσων προθεσμιών της αντίστοιχης προθεσμίας επιβάλλεται ποινική ρήτρα 2,5% επί της συμβατικής αξίας χωρίς ΦΠΑ των υπηρεσιών που παρασχέθηκαν εκπρόθεσμα,

β) για καθυστέρηση που υπερβαίνει το 50% επιβάλλεται ποινική ρήτρα 5% χωρίς ΦΠΑ επί της συμβατικής αξίας των υπηρεσιών που παρασχέθηκαν εκπρόθεσμα,

γ) οι ποινικές ρήτρες για υπέρβαση των τμηματικών προθεσμιών είναι ανεξάρτητες από τις επιβαλλόμενες για υπέρβαση της συνολικής διάρκειας της σύμβασης και δύνανται να ανακαλούνται με αιτιολογημένη απόφαση της αναθέτουσας αρχής, αν οι υπηρεσίες που αφορούν στις ως άνω τμηματικές προθεσμίες παρασχεθούν μέσα στη συνολική της διάρκεια και τις εγκεκριμένες παρατάσεις αυτής και με την προϋπόθεση ότι το σύνολο της σύμβασης έχει εκτελεστεί πλήρως.

Το ποσό των ποινικών ρητρών αφαιρείται/συμψηφίζεται από/με την αμοιβή του αναδόχου.

Η επιβολή ποινικών ρητρών δεν στερεί από την αναθέτουσα αρχή το δικαίωμα να κηρύξει τον ανάδοχο έκπτωτο.

# Διοικητικές προσφυγές κατά τη διαδικασία εκτέλεσης

Ο ανάδοχος μπορεί κατά των αποφάσεων που επιβάλλουν σε βάρος του κυρώσεις, δυνάμει των όρων των άρθρων 5.2 (Κήρυξη οικονομικού φορέα εκπτώτου - Κυρώσεις) και 6.4. (Απόρριψη παραδοτέων – Αντικατάσταση), καθώς και κατ΄ εφαρμογή των συμβατικών όρων, να ασκήσει προσφυγή για λόγους νομιμότητας και ουσίας ενώπιον του φορέα που εκτελεί τη σύμβαση μέσα σε ανατρεπτική προθεσμία (30) ημερών από την ημερομηνία της κοινοποίησης ή της πλήρους γνώσης της σχετικής απόφασης. Η εμπρόθεσμη άσκηση της προσφυγής αναστέλλει τις επιβαλλόμενες κυρώσεις.

Επί της προσφυγής αποφασίζει το αρμοδίως αποφαινόμενο όργανο, ύστερα από γνωμοδότηση του προβλεπόμενου της περίπτωσης δ΄ της παραγράφου 11 του άρθρου 221 του ν.4412/2016 οργάνου, εντός προθεσμίας τριάντα (30) ημερών από την άσκησή της, άλλως θεωρείται ως σιωπηρώς απορριφθείσα. Κατά της απόφασης αυτής δεν χωρεί η άσκηση άλλης οποιασδήποτε φύσης διοικητικής προσφυγής. Αν κατά της απόφασης που επιβάλλει κυρώσεις δεν ασκηθεί εμπρόθεσμα η προσφυγή ή αν απορριφθεί αυτή από το αποφαινόμενο αρμοδίως όργανο, η απόφαση καθίσταται οριστική. Αν ασκηθεί εμπρόθεσμα προσφυγή, αναστέλλονται οι συνέπειες της απόφασης μέχρι αυτή να οριστικοποιηθεί.

# Δικαστική επίλυση διαφορών

Κάθε διαφορά μεταξύ των συμβαλλόμενων μερών που προκύπτει από τις συμβάσεις που συνάπτονται στο πλαίσιο της παρούσας διακήρυξης, επιλύεται με την άσκηση προσφυγής ή αγωγής στο Διοικητικό Εφετείο της Περιφέρειας, στην οποία εκτελείται εκάστη σύμβαση, κατά τα ειδικότερα οριζόμενα στις παρ. 1 έως και 6 του άρθρου 205Α του ν. 4412/2016. Πριν από την άσκηση της προσφυγής στο Διοικητικό Εφετείο προηγείται υποχρεωτικά η τήρηση της ενδικοφανούς διαδικασίας που προβλέπεται στο άρθρο 205 του ν. 4412/2016 και την παράγραφο 5.3 της παρούσας, διαφορετικά η προσφυγή απορρίπτεται ως απαράδεκτη. Αν ο ανάδοχος της σύμβασης είναι κοινοπραξία, η προσφυγή ασκείται είτε από την ίδια είτε από όλα τα μέλη της. Δεν απαιτείται η τήρηση ενδικοφανούς διαδικασίας αν ασκείται από τον ενδιαφερόμενο αγωγή, στο δικόγραφο της οποίας δεν σωρεύεται αίτημα ακύρωσης ή τροποποίησης διοικητικής πράξης ή παράλειψης.

# ΧΡΟΝΟΣ ΚΑΙ ΤΡΟΠΟΣ ΕΚΤΕΛΕΣΗΣ

# Παρακολούθηση της σύμβασης

6.1.1. Η παρακολούθηση της εκτέλεσης της Σύμβασης και η διοίκηση αυτής θα διενεργηθεί από ειδική Επιτροπή (τριμελή ή πενταμελή) η οποία θα ορισθεί με απόφαση της αναθέτουσας αρχής και η οποία θα εισηγείται, στο αρμόδιο αποφαινόμενο όργανο ήτοι, το Διοικητικό Συμβούλιο, για όλα τα ζητήματα που αφορούν στην προσήκουσα εκτέλεση όλων των όρων της σύμβασης και στην εκπλήρωση των υποχρεώσεων του αναδόχου, στη λήψη των επιβεβλημένων μέτρων λόγω μη τήρησης των ως άνω όρων και ιδίως για ζητήματα που αφορούν σε τροποποίηση του αντικειμένου και παράταση της διάρκειας της σύμβασης, υπό τους όρους του άρθρου 132 του ν. 4412/2016.

Με υπόδειξη του Κυρίου του Έργου μπορεί να ορίζονται εκπρόσωποί του, οι οποίοι θα συμμετέχουν στην Επιτροπή Παρακολούθησης της σύμβασης.

Η αρμόδια Επιτροπή Παρακολούθησης δύναται να αποστέλλει έγγραφα οδηγιών και εντολών προς τον ανάδοχο αναφορικά με την εκτέλεση της σύμβασης. Τα καθήκοντα παρακολούθησης, ενδεικτικά περιλαμβάνουν την πιστοποίηση της εκτέλεσης του αντικειμένου της σύμβασης, καθώς και τον έλεγχο συμμόρφωσης του αναδόχου με τους όρους αυτής.

# Διάρκεια σύμβασης

**6.2.1**. Η συνολική διάρκεια της σύμβασης ορίζεται σε **δώδεκα (12) μήνες** και νοείται το χρονι­κό διάστημα από την ημερομηνία υπογραφής της σύμβασης έως την υποβολή του τελευταίου παραδοτέου σύμφωνα με το αναλυτικό χρονοδιάγραμμα που περιλαμβάνεται στο ΠΑΡΑΡΤΗΜΑ Ι – Αναλυτική Περιγραφή Φυσικού και Οικονομικού Αντικειμένου της Σύμβασης της παρούσας. Επισημαίνεται ότι στη συνολική διάρκεια περιλαμβάνεται και ο χρόνος που θα απαιτηθεί για την παραλαβή των ενδιάμεσων φάσεων ή παραδοτέων μέχρι την παράδοση και του τελευταίου παραδοτέου που ορίζει την λήξη της σύμβασης και την έναρξη της οριστικής παραλαβής του έργου.

**6.2.2**. Η συνολική διάρκεια της σύμβασης μπορεί να παρατείνεται μετά από αιτιολογημένη απόφαση της αναθέτουσας αρχής μέχρι το 50% αυτής ύστερα από σχετικό αίτημα του αναδόχου που υποβάλλεται πριν από τη λήξη της διάρκειάς της, σε αντικειμενικά δικαιολογημένες περιπτώσεις που δεν οφείλονται σε υπαιτιότητα του αναδόχου. Αν λήξει η συνολική διάρκεια της σύμβασης, χωρίς να υποβληθεί εγκαίρως αίτημα παράτασης ή, αν λήξει η παραταθείσα, κατά τα ανωτέρω, διάρκεια, χωρίς να υποβληθούν στην αναθέτουσα αρχή τα παραδοτέα της σύμβασης, ο ανάδοχος κηρύσσεται έκπτωτος. Αν οι υπηρεσίες παρασχεθούν από υπαιτιότητα του αναδόχου μετά τη λήξη της διάρκειας της σύμβασης, και μέχρι λήξης του χρόνου της παράτασης που χορηγήθηκε επιβάλλονται εις βάρος του ποινικές ρήτρες, σύμφωνα με το άρθρο 218 του ν. 4412/2016 και την παρ. 5.2 της παρούσας.

# Παραλαβή του αντικειμένου της σύμβασης

**6.3.1** Η παραλαβή των παρεχόμενων υπηρεσιών ή παραδοτέων γίνεται από επιτροπή παραλαβής (τριμελής ή πενταμελής) που συγκροτείται, σύμφωνα με το άρθρο 221, κατά τα αναλυτικώς αναφερόμενα στο Παράρτημα Ι της παρούσας όπου περιγράφεται η διαδικασία ελέγχου ανά φάση υλοποίησης καθώς και το χρονοδιάγραμμα παράδοσης.

**6.3.2** Κατά τη διαδικασία παραλαβής διενεργείται ο απαιτούμενος έλεγχος, σύμφωνα με τα οριζόμενα στη σύμβαση, μπορεί δε να καλείται να παραστεί και ο ανάδοχος. Μετά την ολοκλήρωση της διαδικασίας, η επιτροπή παραλαβής: α) είτε παραλαμβάνει τις σχετικές υπηρεσίες ή παραδοτέα, εφόσον καλύπτονται οι απαιτήσεις της σύμβασης χωρίς έγκριση ή απόφαση του αποφαινομένου οργάνου, β) είτε εισηγείται για την παραλαβή με παρατηρήσεις ή την απόρριψη των παρεχομένων υπηρεσιών ή παραδοτέων, σύμφωνα με τις παραγράφους 3 και 4. Τα ανωτέρω εφαρμόζονται και σε τμηματικές παραλαβές.

**6.3.3** Αν η επιτροπή παραλαβής κρίνει ότι οι παρεχόμενες υπηρεσίες ή τα παραδοτέα δεν ανταποκρίνονται πλήρως στους όρους της σύμβασης, συντάσσεται πρωτόκολλο προσωρινής παραλαβής, που αναφέρει τις παρεκκλίσεις που διαπιστώθηκαν από τους όρους της σύμβασης και γνωμοδοτεί αν οι αναφερόμενες παρεκκλίσεις επηρεάζουν την καταλληλότητα των παρεχόμενων υπηρεσιών ή παραδοτέων και συνεπώς αν μπορούν οι τελευταίες να καλύψουν τις σχετικές ανάγκες.

**6.3.4** Για την εφαρμογή της προηγούμενης παραγράφου ορίζονται τα ακόλουθα:

α) Στην περίπτωση που διαπιστωθεί ότι, δεν επηρεάζεται η καταλληλότητα, με αιτιολογημένη απόφαση του αρμόδιου αποφαινόμενου οργάνου, μπορεί να εγκριθεί η παραλαβή των εν λόγω παρεχόμενων υπηρεσιών ή παραδοτέων, με έκπτωση επί της συμβατικής αξίας, η οποία θα πρέπει να είναι ανάλογη προς τις διαπιστωθείσες παρεκκλίσεις. Μετά την έκδοση της ως άνω απόφασης, η επιτροπή παραλαβής υποχρεούται να προβεί στην οριστική παραλαβή των παρεχόμενων υπηρεσιών ή παραδοτέων της σύμβασης και να συντάξει σχετικό πρωτόκολλο οριστικής παραλαβής, σύμφωνα με τα αναφερόμενα στην απόφαση.

β) Αν διαπιστωθεί ότι επηρεάζεται η καταλληλότητα, με αιτιολογημένη απόφαση του αρμόδιου αποφαινόμενου οργάνου απορρίπτονται οι παρεχόμενες υπηρεσίες ή τα παραδοτέα, με την επιφύλαξη των οριζομένων στο άρθρο 220.

**6.3.5** Αν παρέλθει χρονικό διάστημα μεγαλύτερο των τριάντα (30) ημερών από την ημερομηνία υποβολής του παραδοτέου από τον οικονομικό φορέα και δεν έχει εκδοθεί πρωτόκολλο παραλαβής της παραγράφου 2 ή πρωτόκολλο με παρατηρήσεις της παραγράφου 3, θεωρείται ότι η παραλαβή έχει συντελεσθεί αυτοδίκαια.

**6.3.6** Ανεξάρτητα από την, κατά τα ανωτέρω, αυτοδίκαιη παραλαβή και την πληρωμή του αναδόχου, πραγματοποιούνται οι προβλεπόμενοι από τη σύμβαση έλεγχοι από επιτροπή που συγκροτείται με απόφαση του αρμοδίου αποφαινομένου οργάνου, στην οποία δεν μπορεί να συμμετέχουν ο πρόεδρος και τα μέλη της επιτροπής της παραγράφου 1. Η παραπάνω επιτροπή παραλαβής προβαίνει σε όλες τις διαδικασίες παραλαβής που προβλέπονται από την σύμβαση και συντάσσει τα σχετικά πρωτόκολλα. Οι εγγυητικές επιστολές προκαταβολής και καλής εκτέλεσης δεν επιστρέφονται πριν την ολοκλήρωση όλων των προβλεπομένων από τη σύμβαση ελέγχων και τη σύνταξη των σχετικών πρωτοκόλλων. Οποιαδήποτε ενέργεια που έγινε από την αρχική επιτροπή παραλαβής, δεν λαμβάνεται υπόψη.

# Απόρριψη παραδοτέων – Αντικατάσταση

Σε περίπτωση οριστικής απόρριψης ολόκληρου ή μέρους των παρεχόμενων υπηρεσιών ή /και παραδοτέων, με έκπτωση επί της συμβατικής αξίας, με απόφαση της αναθέτουσας αρχής μπορεί να εγκρίνεται αντικατάσταση των υπηρεσιών ή/και παραδοτέων αυτών με άλλα, που να είναι σύμφωνα με τους όρους της σύμβασης, μέσα σε τακτή προθεσμία που ορίζεται από την απόφαση αυτή. Αν η αντικατάσταση γίνεται μετά τη λήξη της συνολικής διάρκειας της σύμβασης, η προθεσμία που ορίζεται για την αντικατάσταση δεν μπορεί να είναι μεγαλύτερη του 25% της συνολικής διάρκειας της σύμβασης, ο δε ανάδοχος υπόκειται σε ποινικές ρήτρες, σύμφωνα με το άρθρο 218 του ν. 4412/2016 και την παράγραφο 5.2 της παρούσας, λόγω εκπρόθεσμης παράδοσης.

Αν ο ανάδοχος δεν αντικαταστήσει τις υπηρεσίες ή/και τα παραδοτέα που απορρίφθηκαν μέσα στην προθεσμία που του τάχθηκε και εφόσον έχει λήξει η συνολική διάρκεια, κηρύσσεται έκπτωτος και υπόκειται στις προβλεπόμενες κυρώσεις.

# Αναπροσαρμογή τιμής

Δεν προβλέπεται αναπροσαρμογή της τιμής.

# ΠΑΡΑΡΤΗΜΑΤΑ

## ΠΑΡΑΡΤΗΜΑ Ι – Αναλυτική Περιγραφή Φυσικού και Οικονομικού Αντικειμένου της Σύμβασης

### Περιβάλλον της Σύμβασης

#### Εμπλεκόμενοι στην υλοποίηση της Σύμβασης

Για την υλοποίηση του Έργου της παρούσας Διακήρυξης εμπλέκονται οι ακόλουθοι:

|  |  |  |
| --- | --- | --- |
| Φορέας Διαχείρισης | ΕΥΣΤΑ | [Greece 2.0 - National Recovery and Resilience Plan (greece20.gov.gr)](https://greece20.gov.gr/en/) |
| Φορέας Υλοποίησης | Κοινωνία της Πληροφορίας Μ.Α.Ε | Φορέας Υλοποίησης – Αναθέτουσα Αρχή  Παρ. 1.1.1 |
| Φορέας Χρηματοδότησης | Υπουργείο Εθνικής Οικονομίας και Οικονομικών (π.δ. 82/2023, Α΄139) | Παρ. 1.1.2 |
| Κύριος του Έργου | Γενική Γραμματεία Χρηματοπιστωτικού Τομέα και Διαχείρισης Ιδιωτικού Χρέους (ΓΓΧΤΔΙΧ) | Παρ. 1.1.3 |
| Φορέας Λειτουργίας του Έργου | Γενική Γραμματεία Χρηματοπιστωτικού Τομέα και Διαχείρισης Ιδιωτικού Χρέους (ΓΓΧΤΔΙΧ) | Παρ. 1.1.3 |
| Όργανα & Επιτροπές Παρακολούθησης, Διακυβέρνησης και Ελέγχου του Έργου | - | Παρ. 1.1.4 |

##### Φορέας Υλοποίησης – Αναθέτουσα Αρχή

Η «Κοινωνία της Πληροφορίας Μ.Α.Ε.», είναι εταιρεία η οποία λειτουργεί χάριν του δημοσίου συμφέροντος και έχει ως κύρια αποστολή την ανάπτυξη δράσεων και την υποστήριξη των φορέων για τη βελτίωση της διοικητικής ικανότητας της Δημόσιας Διοίκησης, καθώς και την εκτέλεση και διαχείριση έργων στον τομέα της πληροφορικής, της επικοινωνίας και των νέων τεχνολογιών για τη Δημόσια Διοίκηση. Η Εταιρεία λειτουργεί με τους κανόνες της ιδιωτικής οικονομίας του N. 3429/2005, στο πλαίσιο των διατάξεων του N. 3614/2007 (ΦΕΚ 267/Α), του Ν.4314/2014, Άρθρο 59, παρ. 17 και του καταστατικού της όπως ισχύει (ΦΕΚ Β’ 5111/04-11-2021) και εποπτεύεται από το Υπουργείο Ψηφιακής Διακυβέρνησης.

Βασικός σκοπός της Εταιρείας είναι:

α) Η εκτέλεση δράσεων και έργων βελτίωσης της διοικητικής ικανότητας της ελληνικής Δημόσιας Διοίκησης στο πλαίσιο εφαρμογής του επιχειρησιακού προγράμματος «Διοικητική Μεταρρύθμιση» και η υποστήριξή της για την εκτέλεση όμοιων δράσεων και έργων με στόχο την ενδυνάμωση της διοικητικής αποτελεσματικότητας της Δημόσιας Διοίκησης.

β) Η εκτέλεση έργων στον τομέα της πληροφορικής, της επικοινωνίας και των νέων τεχνολογιών για τη βελτίωση της Δημόσιας Διοίκησης στο πλαίσιο της υλοποίησης των σχετικών έργων.

γ) Η υποστήριξη ή/και διαχείριση της λειτουργίας συστημάτων πληροφορικής και επικοινωνιών φορέων του δημόσιου τομέα, όπως προβλέπεται στον N. 3614/2007 (άρθρο 32).

δ) Η ανάληψη της εκτέλεσης πράξεων και ενεργειών τεχνικής υποστήριξης, που χρηματοδοτούνται από τα επιχειρησιακά προγράμματα «Διοικητική Μεταρρύθμιση» και «Ανταγωνιστικότητα, Επιχειρηματικότητα, Καινοτομία» - ΕΠΑνΕΚ» ή και από το Πρόγραμμα Δημοσίων Επενδύσεων.

ε) Η συστηματική τεκμηρίωση και παρακολούθηση των χαρακτηριστικών, των προβλημάτων και της εξέλιξης της διοικητικής ικανότητας της Δημόσιας Διοίκησης, η αξιολόγηση των αποτελεσμάτων των προγραμμάτων και δράσεων που αποσκοπούν στη βελτίωση της και τη διευκόλυνση της μεταφοράς και προσαρμογής ξένης εμπειρίας και καλών πρακτικών στο Ελληνικό Διοικητικό περιβάλλον.

##### Φορέας Χρηματοδότησης

Φορέας Χρηματοδότησης είναι το Υπουργείο Εθνικής Οικονομίας και Οικονομικών (π.δ. 82/2023 «Μετονομασία Υπουργείου - Σύσταση και μετονομασία Γενικών Γραμματειών - Μεταφορά αρμοδιοτήτων, υπηρεσιακών μονάδων και θέσεων προσωπικού - Τροποποίηση και συμπλήρωση του π.δ. 77/2023 (Α’ 130) - Μεταβατικές διατάξεις.», Α΄139).

##### Κύριος του Έργου – Φορέας Λειτουργίας

Η Γενική Γραμματεία Χρηματοπιστωτικού Τομέα και Διαχείρισης Ιδιωτικού Χρέους συστάθηκε βάση του Π.Δ. 77/2023 και υπάγεται στο Υπουργείο Εθνικής Οικονομίας και Οικονομικών.

Στο πλαίσιο της λειτουργίας της μεταξύ άλλων έχει ως αποστολή:

α) Την οργάνωση ενός ολοκληρωμένου μηχανισμού αποτελεσματικής διαχείρισης του ιδιωτικού χρέους και αποφυγής της υπερχρέωσης, με σκοπό την αντιμετώπιση του προβλήματος των μη εξυπηρετούμενων δανείων και εν γένει του μη εξυπηρετούμενου ιδιωτικού χρέους.

β) Την ενημέρωση και την παροχή υπηρεσιών υποστήριξης στους οφειλέτες.

γ) Τον σχεδιασμό δράσεων χρηματοοικονομικής εκπαίδευσης νοικοκυριών, μικρών και μεσαίων επιχειρήσεων.

##### Όργανα & Επιτροπές Παρακολούθησης, Διακυβέρνησης και Ελέγχου του Έργου

Η πορεία εκτέλεσης και λειτουργίας του Έργου παρακολουθείται και συντονίζεται από παρακάτω επιμέρους επιτροπές/ομάδες που θα δρουν σε διαφορετικά επίπεδα.

* **Επιτροπή Εποπτείας Προγραμματικής Συμφωνίας (ΕΕΠΣ)**

Η ΕΕΠΣ αναλαμβάνει το συντονισμό και την παρακολούθηση όλων των εργασιών που απαιτούνται για την εκτέλεση της Προγραμματικής Συμφωνίας (ΠΣ) που έχει συναφθεί μεταξύ της ΚτΠ ΜΑΕ και του ΓΓΧΤΔΙΧ στο πλαίσιο του έργου. Η Επιτροπή εισηγείται στα αρμόδια όργανα των συμβαλλομένων μερών κάθε αναγκαίο μέτρο και ενέργεια για την υλοποίηση του έργου και της προγραμματικής συμφωνίας:

Η ΕΕΠΣ είναι αρμόδια για να εισηγηθεί στον κύριο του Έργου για την έκδοση σχετικών αποφάσεων σε θέματα που αφορούν:

* Την επίλυση Επιχειρησιακών θεμάτων που άπτονται της προετοιμασίας των εμπλεκόμενων Φορέων για την ομαλή υλοποίηση του Έργου και την αποτελεσματική αξιοποίησή του.
* Την Επίλυση επιχειρησιακών θεμάτων που επηρεάζουν και τις τεχνικές επιλογές του Έργου
* Τη μετάθεση/παράταση του χρονοδιαγράμματος του Έργου
* Την τροποποίηση της σύμβασης του Έργου
* **Ομάδα Διοίκησης Έργου (ΟΔΕ)**

Στο πλαίσιο της ΠΣ που έχει συναφθεί μεταξύ της ΚτΠ ΜΑΕ και της πρώην Ειδικής Γραμματείας Διαχείρισης Ιδιωτικού Χρέους στο πλαίσιο του έργου, για τη διοίκηση και διαχείριση της υλοποίησης του Έργου, τα συμβαλλόμενα μέρη ορίζουν Ομάδα Διοίκησης Έργου (ΟΔΕ), η οποία αποτελείται από τους:

* Διοικητή Ψηφιακού Έργου (Project Manager) – (ορίζεται από τον Κύριο του Έργου)
* Επιχειρησιακό Συντονιστής Ψηφιακής Δράσης (Project Owner) – (ορίζεται από τον Κύριο του Έργου)
* Υπεύθυνο Υλοποίησης Έργου (Implementation Owner) – (ορίζεται από την ΚτΠ Μ.Α.Ε.)

Η ΟΔΕ θα αποτελεί τον κύριο μηχανισμό συντονισμού και διοίκησης σε επίπεδο "σχεδιασμού & υλοποίησης" συνιστώντας παράλληλα και τον κεντρικό επικοινωνιακό κόμβο μεταξύ των πολυάριθμων εμπλεκόμενων μερών (Κύριος του Έργου και Φορέας Λειτουργίας, ΕΕΠΣ, ΕΠΕ, ΚτΠ ΜΑΕ). Η ΟΔΕ θα συνδράμει τις Επιτροπές Παρακολούθησης και Παραλαβής του έργου και θα εισηγείται για την αρτιότητα των παραδοτέων, λαμβάνοντας υπόψη τα ορόσημα υλοποίησης της σύμβασης.

Ο Επικεφαλής της ΟΔΕ (Integrated Project Team (IPT) Leader) είναι υπεύθυνος για τη διοίκηση και τον συντονισμό των επιμέρους εμπλεκόμενων φορέων κατά το σχεδιασμό και την υλοποίηση του έργου.

* **Επιτροπή Παρακολούθησης Έργου (ΕΠΕ)**

Για τις ανάγκες υλοποίησης του Έργου της παρούσας Διακήρυξης και σύμφωνα με το άρθρο 216 του Ν. 4412/2016, ορίζεται «Επιτροπή Παρακολούθησης Έργου» (ΕΠΕ) (τριμελής ή πενταμελής), αρμοδιότητα της οποίας αποτελεί η παρακολούθηση της πορείας υλοποίησης του Έργου.

* **Επιτροπή Παραλαβής Έργου (ΕΠΕ)**

Για την παραλαβή των παρεχόμενων υπηρεσιών ή/και παραδοτέων του Έργου, θα οριστεί «Επιτροπή Παραλαβής Έργου (ΕΠΕ) (τριμελής ή πενταμελής)», σύμφωνα με το άρθρο 221 του ν. 4412/2016.

**- Θεματικές Ομάδες Εργασίας**

Η προετοιμασία και παρακολούθηση της υλοποίησης του Έργου δύναται να υποστηρίζεται από τη λειτουργία Θεματικών Ομάδων Εργασίας, οι οποίες στελεχώνονται από τον Κύριο του Έργου με τη συμμετοχή εκπροσώπων από τους συνεργαζόμενους φορείς ή και την Αναθέτουσα Αρχή.

#### Υφιστάμενη Κατάσταση

##### 1.2.1 Συνοπτική περιγραφή των παρεχόμενων υπηρεσιών και της λειτουργίας της πλατφόρμας του εξωδικαστικού μηχανισμού ρύθμισης οφειλών

Ο Εξωδικαστικός Μηχανισμός Ρύθμισης Οφειλών, αποτελεί εξωδικαστική διαδικασία ρύθμισης χρηματικών οφειλών προς χρηματοδοτικούς φορείς, Δημόσιο και Φορείς Κοινωνικής Ασφάλισης. Η ρύθμιση παράγεται από υπολογιστικό εργαλείο το οποίο αντλεί τα στοιχεία που είναι απαραίτητα για τον προσδιορισμό της αυτοματοποιημένης λύσης και τον καθορισμό σε μηνιαίες δόσεις του τελικού ποσού αποπληρωμής. Τα στοιχεία αυτά αφορούν στον οφειλέτη, στα εισοδήματα, στις οφειλές, στα περιουσιακά στοιχεία και τα βάρη επί των περιουσιακών στοιχείων. Οι ιδιώτες πιστωτές δύναται να συμφωνήσουν ή να διαφωνήσουν με αυτή την πρόταση ρύθμισης και να προτείνουν μία αντιπρόταση ρύθμισης ή να μην ρυθμίσουν καθόλου. Το Δημόσιο πάντοτε παρέχει πρόταση ρύθμισης οφειλών, εφόσον πληρούνται οι προϋποθέσεις του Νόμου.

Με τον εξωδικαστικό μηχανισμό ρύθμισης οφειλών του ν. 4738/2020, παρέχεται η δυνατότητα στους συμμετέχοντες πιστωτές (Χρηματοδοτικούς Φορείς και Δημόσιο, Φορείς Κοινωνικής Ασφάλισης) να διαμορφώνουν προτάσεις ρύθμισης/ αναδιάρθρωσης οφειλών και σύναψης συναινετικών συμφωνιών αναδιάρθρωσης. Η πλατφόρμα περιλαμβάνει την απαραίτητη λειτουργικότητα για την εύρυθμη υποστήριξη των ενεργειών που απαιτούνται από τα εμπλεκόμενα μέρη (Οφειλέτης, συνοφειλέτης, Σύμβουλος, Χρηματοδοτικοί Φορείς, Πιστωτές Δημοσίου κ.ά.) σύμφωνα με το εφαρμοστέο νομοθετικό πλαίσιο. Μέσω της πλατφόρμας του εξωδικαστικού μηχανισμού υποστηρίζεται η υποβολή αίτησης υπαγωγής, η παροχή απαραίτητων δεδομένων από Τρίτα συστήματα, ο αυτοματοποιημένος υπολογισμός της ικανότητας αποπληρωμής, της αρχής μη χειροτέρευσης (no-worse-off) καθώς και οι ενδεικτικές προτάσεις (πρόταση υπολογιστικού εργαλείου και αντιπρόταση πιστωτών), ενώ επιπλέον υπάρχει δυνατότητα καταχώρησης πρότασης από συντονιστή Πιστωτή.

Η ηλεκτρονική πλατφόρμα έχει κυρίως τις παρακάτω λειτουργίες και εφαρμογές:

α) αυθεντικοποίηση των συμμετεχόντων στη διαδικασία μέσω των μοναδικών κωδικών- διαπιστευτηρίων της Γενικής Γραμματείας Πληροφοριακών Συστημάτων & Ψηφιακής Διακυβέρνησης (ΓΓΠΣΨΔ) του Υπουργείου Ψηφιακής Διακυβέρνησης,

β) υποβολή αίτησης υπαγωγής και συνοδευτικών εγγράφων σε ηλεκτρονική μορφή,

γ) πρόσβαση οφειλέτη και συμμετεχόντων πιστωτών στα στοιχεία που είναι διαθέσιμα μέσω της ηλεκτρονικής πλατφόρμας,

δ) σύστημα επικοινωνίας, κοινοποίησης και ανταλλαγής εγγράφων μεταξύ οφειλέτη και συμμετεχόντων πιστωτών,

ε) έκδοση πιστοποιημένων εγγράφων,

στ) υπολογιστικές εφαρμογές,

ζ) διασύνδεση ηλεκτρονικών και ψηφιακών αρχείων για τη διασταύρωση και την επαλήθευση στοιχείων,

η) παραγωγή στατιστικών αναφορών και εκθέσεων, οι οποίες αξιοποιούνται για τον σχεδιασμό της εθνικής στρατηγικής για τη διαχείριση του ιδιωτικού χρέους υπό την προϋπόθεση ψευδωνυμοποίησης των υποκειμένων των δεδομένων.

##### 1.2.2 Συνοπτική Περιγραφή των παρεχόμενων υπηρεσιών και της λειτουργίας της πλατφόρμας του μηχανισμού έγκαιρης προειδοποίησης

Μέσω της πλατφόρμας του μηχανισμού έγκαιρης προειδοποίησης οφειλετών τριών (3) επιπέδων κινδύνου αφερεγγυότητας, χαμηλού-μέτριου-υψηλού, για φυσικά και νομικά πρόσωπα, παρέχεται η δυνατότητα προσδιορισμού του επιπέδου κινδύνου αφερεγγυότητας του ενδιαφερόμενου μετά από τη συλλογή, την επεξεργασία και τη διασταύρωση δεδομένων που τον αφορούν, καθώς επίσης παρέχεται η δυνατότητα στους οφειλέτες που έχουν προσδιοριστεί ως μέτριου-υψηλού κινδύνου αφερεγγυότητας να λάβουν δωρεάν συμβουλευτικές υπηρεσίες και υπηρεσίες υποστήριξης.

Η ηλεκτρονική πλατφόρμα έχει κυρίως τις παρακάτω λειτουργίες και εφαρμογές:

α) αυθεντικοποίηση των συμμετεχόντων στη διαδικασία μέσω των μοναδικών κωδικών- διαπιστευτηρίων της Γενικής Γραμματείας Πληροφοριακών Συστημάτων & Ψηφιακής Διακυβέρνησης (ΓΓΠΣΨΔ) του Υπουργείου Ψηφιακής Διακυβέρνησης,

β) υποβολή αίτησης υπαγωγής και συνοδευτικών εγγράφων σε ηλεκτρονική μορφή,

γ) πρόσβαση οφειλέτη και παρόχων συμβουλευτικών υπηρεσιών και υπηρεσιών υποστήριξης. στα στοιχεία που είναι διαθέσιμα μέσω της ηλεκτρονικής πλατφόρμας,

δ) σύστημα επικοινωνίας, κοινοποίησης και ανταλλαγής εγγράφων μεταξύ οφειλέτη και παρόχων συμβουλευτικών υπηρεσιών και υπηρεσιών υποστήριξης.

ε) υπολογιστικές εφαρμογές,

στ) διασύνδεση ηλεκτρονικών και ψηφιακών αρχείων για τη διασταύρωση και την επαλήθευση στοιχείων.

**1.2.3 Παρούσα Κατάσταση και Πληροφοριακή Υποδομή – Αναγκαιότητα Υλοποίησης**

Η αναγκαιότητα υλοποίησης του έργου προκύπτει από την ανάγκη για την υποστήριξη και λειτουργία : α) της πλατφόρμας του εξωδικαστικού μηχανισμού ρύθμισης οφειλών με σκοπό την παροχή λειτουργικού περιβάλλοντος διαμόρφωσης προτάσεων ρύθμισης των οφειλών του οφειλέτη και αποφυγής του κινδύνου αφερεγγυότητάς του β) της πλατφόρμας του μηχανισμού έγκαιρης προειδοποίησης οφειλετών ώστε οι οφειλέτες να έχουν πρόσβαση σε εργαλεία έγκαιρης προειδοποίησης με σκοπό τον εντοπισμό περιστάσεων που μπορεί να οδηγήσουν τους οφειλέτες σε αφερεγγυότητα και της επισήμανσης στον οφειλέτη της ανάγκης για άμεση αντίδραση αντιμετώπισης του κινδύνου αφερεγγυότητας. Επιπλέον η πλατφόρμα του εξωδικαστικού μηχανισμού ρύθμισης οφειλών και η πλατφόρμα του μηχανισμού έγκαιρης προειδοποίησης οφειλετών πρέπει να αναβαθμιστούν ώστε να αποδώσουν τα αναμενόμενα οφέλη που αναφέρονται στην παρ 2.2

### Σύντομη Περιγραφή αντικειμένου Έργου

### Αντικείμενο της Σύμβασης

Αντικείμενο της Σύμβασης είναι η υλοποίηση αλλαγών, προσθηκών, αναβαθμίσεων και βελτιώσεων και η τεχνική υποστήριξη ως προς την αντιμετώπιση βλαβών και αστοχιών στις υφιστάμενες πλατφόρμες του εξωδικαστικού μηχανισμού ρύθμισης οφειλών και του μηχανισμού έγκαιρης προειδοποίησης του ν. 4738/2020. Ο προϋπολογισμός του έργου έχει συνταχθεί σύμφωνα με τις τιμές για τις επιμέρους εργασίες που περιλαμβάνονται στο φυσικό αντικείμενο του έργου (Βλ. ΠΑΡΑΡΤΗΜΑ IV- ΑΝΑΛΥΣΗ ΠΡΟΥΠΟΛΟΓΙΣΜΟΥ ΕΡΓΟΥ).

Οι παρεχόμενες υπηρεσίες από τον Ανάδοχο περιλαμβάνουν:

1. Προοδευτική και συνεχώς προσαρμοζόμενη υλοποίηση (κατά αναλογία με μεθοδολογίες Agile) αλλαγών, προσθηκών, αναβαθμίσεων και βελτιώσεων στις υφιστάμενες πλατφόρμες του εξωδικαστικού μηχανισμού ρύθμισης οφειλών του ν. 4738/2020 και του μηχανισμού έγκαιρης προειδοποίησης του ν. 4738/2020.
2. Τεχνική Υποστήριξη, αντιμετώπιση βλαβών και αστοχιών (bugs), των πλατφορμών: α) του εξωδικαστικού μηχανισμού ρύθμισης οφειλών και β) του μηχανισμού έγκαιρης προειδοποίησης του ν. 4738/2020
3. Παροχή εκπαιδευτικού και υποστηρικτικού υλικού (π.χ. οδηγοί χρήσης), εκπαίδευσης επιχειρησιακών διαχειριστών και χρηστών της υπηρεσίας και των εμπλεκόμενων πιστωτών.

Επισημαίνεται ότι οι ανωτέρω υπηρεσίες των σημείων 1, 2 απαιτείται να προσφέρονται χωρίς μείωση του επιπέδου τους και κατά την υλοποίηση των αλλαγών και των αναβαθμίσεων καθώς οι ανωτέρω πλατφόρμες θα παραμένουν σε πλήρη παραγωγική λειτουργία. Επίσης όλες οι ανωτέρω προβλεπόμενες υπηρεσίες απαιτείται να διαχειρίζονται και να καταγράφονται τυπικά με **χρήση ηλεκτρονικής πλατφόρμας** η οποία θα παρέχει ηλεκτρονικές υπηρεσίες διαχείρισης αιτημάτων και διαχείρισης έργου και η οποία θα παρασχεθεί από τον ανάδοχο.

### Σκοπιμότητα και αναμενόμενα οφέλη

Σκοπός της παρούσας σύμβασης είναι:

α) η εξασφάλιση πλήρους και συνεχούς λειτουργικότητας της πλατφόρμας του εξωδικαστικού μηχανισμού ρύθμισης οφειλών και της πλατφόρμας του μηχανισμού έγκαιρης προειδοποίησης του ν. 4738/2020

β) η διασφάλιση της **πληρότητας**, **ακεραιότητας**, **εμπιστευτικότητας** και **ασφάλειας** των δεδομένων κατά τη χρήση και τη δικτυακή διακίνησή τους

γ) Ο σχεδιασμός και η υλοποίηση των αλλαγών, προσθηκών, αναβαθμίσεων και βελτιώσεων στις υφιστάμενες πλατφόρμες του εξωδικαστικού μηχανισμού ρύθμισης οφειλών του ν. 4738/2020 και του μηχανισμού έγκαιρης προειδοποίησης του ν. 4738/2020 να είναι απολύτως συμβατές με την υφιστάμενη αρχιτεκτονική,

δ) η εξασφάλιση της διαλειτουργικότητας με τρίτα συστήματα μέσω χρήσης σύγχρονων μεθόδων επικοινωνίας και ανταλλαγής δεδομένων, καθώς και η εξυπηρέτηση με τον καλύτερο δυνατό τρόπο των χρηστών της πλατφόρμας.

Η βελτιστοποίηση της πλατφόρμας του εξωδικαστικού μηχανισμού ρύθμισης οφειλών και της πλατφόρμας του μηχανισμού έγκαιρης προειδοποίησης του ν. 4738/2020 θα προσδώσει σειρά από οφέλη, όπως:

• Τόνωση του αισθήματος εμπιστοσύνης και ασφάλειας των οφειλετών

• Εξοικονόμηση πόρων

• Μείωση λειτουργικού κόστους

• Μείωση διαχειριστικού φόρτου για την επίλυση βλαβών και αστοχιών και την διαχείριση του συστήματος με την υλοποίηση των απαιτούμενων αναβαθμίσεων και βελτιώσεων

• Προστασία και ασφάλεια των δεδομένων

• Ταχύτερη διεκπεραίωση των διαδικασιών

• Βελτίωση της αποτελεσματικότητας και αποδοτικότητας των διαδικασιών

• Βελτίωση των προσφερόμενων υπηρεσιών στους χρήστες των πλατφορμών

### Κρίσιμοι Παράγοντες Επιτυχίας

Για την επίτευξη των στόχων όσο και των προσδοκώμενων ωφελειών του έργου υπάρχουν ορισμένοι παράγοντες που θα πρέπει να ληφθούν υπόψη. Οι κρίσιμοι παράγοντες επιτυχίας του έργου είναι οι ακόλουθοι:

* Άμεση και εποικοδομητική συνεργασία του Αναδόχου με τα στελέχη της Γενικής Γραμματείας καθ’ όλη τη διάρκεια του έργου
* Τήρηση χρονοδιαγράμματος για την τυχόν υλοποίηση βελτιώσεων (enhancements).
* Η παροχή από μέρους του Αναδόχου υψηλού επιπέδου υπηρεσιών Υποστήριξης Τεχνικής λειτουργίας (Συντήρηση και τεχνική υποστήριξη) των δύο πλατφορμών
* Η παροχή από μέρους του Αναδόχου υψηλού επιπέδου υπηρεσιών Αντιμετώπισης βλαβών και αστοχιών (bugs) των δύο πλατφορμών
* Η παροχή από μέρους του Αναδόχου υψηλού επιπέδου υπηρεσιών υποστήριξης τεχνικής διαχείρισης
* Η παροχή από μέρους του Αναδόχου υψηλού επιπέδου υπηρεσιών Παρακολούθησης της Λειτουργίας των πλατφορμών
* Έγκαιρη αντιμετώπιση των αποκλίσεων κατά την υλοποίηση βελτιώσεων.
* Κατάλληλη στελέχωση του έργου από μέρους της Γενικής Γραμματείας και έγκαιρη παροχή κατευθύνσεων και αποφάσεων όπου απαιτείται.
* Κατάλληλη στελέχωση του έργου από μέρους του Αναδόχου, με άτομα τα οποία διαθέτουν την απαραίτητη επιχειρησιακή και τεχνική κατάρτιση για τις απαιτήσεις του έργου.
* Ο έγκαιρος εντοπισμός προβλημάτων/κινδύνων, η καταγραφή τους, η μεθοδολογία διαχείρισης και λήψης αποφάσεων σχετικά με την αντιμετώπιση των προβλημάτων/ κινδύνων (risk management)

### Απαιτήσεις Αρχιτεκτονικής Συστήματος της Πλατφόρμας του Εξωδικαστικού Μηχανισμού Ρύθμισης Οφειλών

Οι γενικές αρχές σχεδιασμού που διέπουν το σύστημα, σε λειτουργικό και τεχνολογικό επίπεδο, για τις οποίες ο Ανάδοχος υποχρεούται να συμμορφώνεται, είναι:

### Γενικές Αρχές Σχεδιασμού Συστήματος, στοιχεία τεχνικής δομής και αρχιτεκτονικής της πλατφόρμας του Εξωδικαστικού μηχανισμού ρύθμισης οφειλών

### Λογική Αρχιτεκτονική

Το μοντέλο ανάπτυξης και λειτουργίας βασίζεται σε τεχνολογία Web multi-tier. Η αρχιτεκτονική του συστήματος κατανέμεται σε επιμέρους λογικά επίπεδα. Με την υιοθέτηση ενός σχήματος πολύ-επίπεδης αρχιτεκτονικής (multi-tier architecture scheme) επιτυγχάνεται η οργάνωση του υλικού και του λογισμικού του συστήματος σε επιμέρους υποσυστήματα (modular organization). Με τον τρόπο αυτό διασφαλίζεται η ευέλικτη προσαρμογή του συστήματος σε δυναμικές αλλαγές του περιβάλλοντος λειτουργίας του καθώς και σε μελλοντικές τεχνολογικές αλλαγές του υλικού / λογισμικού του. Το σύστημα έχει υλοποιηθεί σε αρχιτεκτονική τριών επιπέδων (3-tier architecture), η οποία αποτελείται από τα ακόλουθα επίπεδα:

● Επίπεδο Παρουσίασης (Presentation Layer).

● Επίπεδο Εφαρμογών και Επιχειρησιακής Λογικής (Application Layer).

● Επίπεδο Δεδομένων (Data Layer).

Το σύστημα έχει εγκατασταθεί και λειτουργεί σε περιβάλλον εικονικών μηχανών και υποδομή virtualization (εκτός του επιπέδου δεδομένων που λειτουργεί απευθείας σε περιβάλλον φυσικών εξυπηρετητών), όπως αυτή παρέχεται από τη Γενική Γραμματεία Πληροφοριακών Συστημάτων & Ψηφιακής Διακυβέρνησης του Υπουργείου Ψηφιακής Διακυβέρνησης (ΓΓΠΣΨΔ).

### Φυσική Αρχιτεκτονική

Το υπάρχον σύστημα λειτουργεί σε υποδομή virtualization, εκτός του επιπέδου δεδομένων που λειτουργεί απευθείας σε φυσικούς εξυπηρετητές. Παρακάτω παρουσιάζονται τα λογικά επίπεδα στα οποία δομείται η πλατφόρμα που αναφέρεται στην ενότητα “1.3 Συνοπτική Περιγραφή φυσικού και οικονομικού αντικειμένου της Σύμβασης” της Διακήρυξης.

### Επίπεδο Παρουσίασης (Presentation Layer)

Το Επίπεδο Παρουσίασης (Presentation Layer), περιλαμβάνει το περιβάλλον διεπαφής και παρουσίασης δεδομένων στους τελικούς χρήστες που συνδέονται στην εφαρμογή.

Τα αιτήματα των χρηστών εξυπηρετούνται, μέσω Hardware Load Balancer, από φάρμα εικονικών εξυπηρετητών τοπολογίας active-active, που αποτελείται από δέκα (10) εικονικούς εξυπηρετητές με πανομοιότυπα χαρακτηριστικά. Με αυτό τον τρόπο διασφαλίζεται η άμεση εξυπηρέτηση των αιτημάτων των χρηστών αλλά και η συνεχής και πλήρης λειτουργία του συστήματος σε περίπτωση εμφάνισης προβλημάτων λειτουργίας σε μια εκ των δέκα εικονικών μηχανών. Τα τεχνικά χαρακτηριστικά της κάθε εικονικής μηχανής περιγράφονται κάτωθι:

* Λειτουργικό Σύστημα Oracle Linux
* Web Server: Apache HTTP Server

Για την ασφάλεια του συστήματος, σε αυτό το επίπεδο χρησιμοποιείται η υφιστάμενη δικτυακή υποδομή (π.χ. firewalls, switches) της κεντρικής πληροφοριακής υποδομής της Γενικής Γραμματείας Πληροφοριακών Συστημάτων & Ψηφιακής Διακυβέρνησης του Υπουργείου Ψηφιακής Διακυβέρνησης (ΓΓΠΣΨΔ).

Επιπλέον, η επικοινωνία των τελικών χρηστών με το επίπεδο παρουσίασης επιτυγχάνεται με το πρωτόκολλο HTTPS, το οποίο παρέχει κρυπτογράφηση δεδομένων κατά την μεταφορά τους (encryption at transit).

Να σημειωθεί ότι η συγκεκριμένη υποδομή χρησιμοποιείται από πλήθος εφαρμογών που φιλοξενούνται στην κεντρική πληροφοριακή υποδομή της Γενικής Γραμματείας Πληροφοριακών Συστημάτων & Ψηφιακής Διακυβέρνησης του Υπουργείου Ψηφιακής Διακυβέρνησης (ΓΓΠΣΨΔ).

### Επίπεδο Εφαρμογών και Επιχειρησιακής Λογικής (Application Layer)

Το Επίπεδο Εφαρμογών και Επιχειρησιακής Λογικής αφορά την εφαρμογή που προσφέρει τη ζητούμενη λειτουργικότητα, καθώς και τη διασύνδεση με τρίτα συστήματα.

Τα αιτήματα που προωθούνται μέσω του web server σε αυτό το επίπεδο εξυπηρετούνται από φάρμα εικονικών εξυπηρετητών τοπολογίας active-active, το οποίο αποτελείται από τέσσερις (4) πανομοιότυπους εικονικούς εξυπηρετητές με τα ακόλουθα χαρακτηριστικά:

* 16 GB RAM
* Επεξεργαστές 4 CPU
* Λειτουργικό Σύστημα Oracle Linux
* Application Server: Oracle Weblogic Server 12c
* JVM: J2EE 8

Να σημειωθεί ότι η συγκεκριμένη υποδομή χρησιμοποιείται αποκλειστικά από την εφαρμογή.

### Επίπεδο Δεδομένων (Data Layer)

Το επίπεδο δεδομένων αφορά την διαχείριση των δεδομένων που καταχωρούνται από τους χρήστες ή που δημιουργούνται αυτόματα από το σύστημα (audit, logs κλπ.). Αφορά τα συστήματα αποθήκευσης και διαχείρισης πληροφορίας είτε αυτή αφορά transactional data (συναλλαγές) είτε δεδομένα ανάλυσης (aggregate data).

Το λογισμικό διαχείρισης σχεσιακών βάσεων δεδομένων Oracle Database Server 12c ΕΕ αποτελεί το βασικό λογισμικό για την διαχείριση των δεδομένων της εφαρμογής.

Το αιτήματα προς αυτό το επίπεδο εξυπηρετούνται από 8 κόμβους φυσικών εξυπηρετητών τοπολογίας active-active με τα εξής χαρακτηριστικά:

* Επεξεργαστές 12 CPU
* Λειτουργικό Σύστημα Oracle Linux
* Database: Oracle Database Server 12c EE

Επιπρόσθετα, για να καλυφθούν οι ανάγκες αποθήκευσης των transactional data απαιτείται πρόσβαση σε υποδομή αποθήκευσης (Storage), όπως αυτή παρέχεται από τη Γενική Γραμματεία Πληροφοριακών Συστημάτων & Ψηφιακής Διακυβέρνησης του Υπουργείου Ψηφιακής Διακυβέρνησης (ΓΓΠΣΨΔ).

Να σημειωθεί ότι η συγκεκριμένη υποδομή Oracle Database Server 12c EE χρησιμοποιείται από πλήθος εφαρμογών που φιλοξενούνται στην κεντρική πληροφοριακή υποδομή της Γενικής Γραμματείας Πληροφοριακών Συστημάτων & Ψηφιακής Διακυβέρνησης του Υπουργείου Ψηφιακής Διακυβέρνησης (ΓΓΠΣΨΔ), όπου για τις ανάγκες της εφαρμογής έχει δοθεί αποκλειστική πρόσβαση σε σχήμα της συγκεκριμένη βάσης δεδομένων.

### Φυσικοί Εξυπηρετητές

Η υποδομή φιλοξενείται στους φυσικούς εξυπηρετητές της κεντρικής πληροφοριακής υποδομής της Γενικής Γραμματείας Πληροφοριακών Συστημάτων & Ψηφιακής Διακυβέρνησης του Υπουργείου Ψηφιακής Διακυβέρνησης (ΓΓΠΣΨΔ), η οποία είναι υπεύθυνη για την παραμετροποίηση της, καθώς και τη διαθεσιμότητα των απαραίτητων πληροφοριακών πόρων που απαιτούνται κατά την παραγωγική λειτουργία.

### Διασύνδεση με Τρίτα Συστήματα

Στην παρούσα ενότητα παρατίθενται οι τεχνολογίες που χρησιμοποιούνται για την υλοποίηση των λειτουργικοτήτων που είτε απαιτούν διασύνδεση με εξωτερικά πληροφοριακά συστήματα για αποστολή και ανάκτηση δεδομένων, είτε σχετίζονται με κάποια ενέργεια που περιλαμβάνει εμπλεκόμενο μέρος εκτός της πλατφόρμας.

Για την ανάκτηση δεδομένων, απαιτείται διασύνδεση με τα πληροφοριακά συστήματα τρίτων, όπως ενδεικτικά της ΑΑΔΕ, του ΚΕΑΟ, ΓΕΜΗ καθώς και άνω των 100 χρηματοπιστωτικών φορέων. Οι τεχνολογίες που χρησιμοποιούνται αναλύονται παρακάτω:

● Web Services (SOAP & Rest): Για την ανάκτηση στοιχείων από τρίτα συστήματα χρησιμοποιούνται Web Services που βασίζονται στο πρωτόκολλο SOAP.

● Απευθείας πρόσβαση σε βάση δεδομένων με χρήση της βιβλιοθήκης της JAVA – Java Database Connectivity (jdbc).

Εκτός των λειτουργικοτήτων που περιεγράφηκαν παραπάνω για ανάκτηση και αποστολή δεδομένων, παρατίθενται και οι τεχνολογίες βάσει των οποίων υλοποιούνται και οι λοιπές λειτουργικότητες, όπως η αποστολή ειδοποιήσεων και η είσοδος των χρηστών στην πλατφόρμα. Συγκεκριμένα:

● Exchange / SMTP: Το συγκεκριμένο πρωτόκολλο χρησιμοποιείται για την ασφαλή αποστολή ειδοποιήσεων με χρήση ηλεκτρονικών μηνυμάτων (e-mails) προς τα εμπλεκόμενα μέρη των αιτήσεων (όπου απαιτείται βάσει λειτουργικών προδιαγραφών).

● SSO (Single Sign-On) και LDAP: Η είσοδος των χρηστών στην πλατφόρμα πραγματοποιείται μέσω του συστήματος SSO και του πρωτοκόλλου LDAP, τα οποία χρησιμοποιούνται επί του παρόντος και για την είσοδο των χρηστών στο TAXISnet.

### 3.2 Βασικές Αρχές Σχεδιασμού Βάσης Δεδομένων

Για τον απλούστερο σχεδιασμό της βάσης δεδομένων και προκειμένου να καταστεί ευκολότερη η διαχείρισή της, θα χρησιμοποιηθεί συγκεκριμένη ονοματολογία τόσο στους πίνακες (tables) και στις κολώνες (columns) αυτών, όσο και στους περιορισμούς (constraints). Επιπλέον, για τη λεπτομερή σχεδίαση του μοντέλου δεδομένων θα γίνει χρήση ξένων κλειδιών (foreign keys), ώστε να αποτυπωθεί η συσχέτιση μεταξύ των πινάκων της βάσης δεδομένων. Προκειμένου να επιτευχθεί υψηλή απόδοση στις αναζητήσεις δεδομένων, θα εφαρμοστούν δείκτες (indexes) στις κολώνες που θα απαιτηθούν για την αναζήτηση δεδομένων. Για τη διασφάλιση της μοναδικότητας των εγγραφών που καταχωρούνται στη βάση δεδομένων, πέρα από τη χρήση πρωτευόντων κλειδιών (primary keys), θα οριστεί και μοναδικότητα (unique) σε επίπεδο κολώνας πίνακα.

### 3.3 Μηχανισμός Λεκτικών

Κατά τον καθορισμό των λεκτικών που θα συμπεριληφθούν στο σύνολο της εφαρμογής, δεν θα χρησιμοποιηθεί η πρακτική του Hard – Coding. Αντ’ αυτού, θα χρησιμοποιηθούν τα resources που διαθέτει η JAVA, όπου σε αρχείο θα οριστούν διακριτά όλα τα λεκτικά της εφαρμογής καθώς και τα κλειδιά αυτών. Έπειτα, για την ενσωμάτωση των λεκτικών στην εφαρμογή θα χρησιμοποιούνται τα κλειδιά, παρέχοντας κατ’ αυτό τον τρόπο σημαντική δυνατότητα παραμετροποίησης.

### 3.4 Μηχανισμός Logging

Ο μηχανισμός logging θα βασιστεί στη βιβλιοθήκη «log4j». Πρόκειται για μια βιβλιοθήκη ανοιχτού πηγαίου κώδικα της Java, όπου παρέχεται η δυνατότητα ορισμού logs σε διάφορα επίπεδα, τα οποία παρατίθενται κατά σειρά σημαντικότητας: Debug, Info, Warning, Error, Fatal.

Επιπλέον, η βιβλιοθήκη παρέχει τη δυνατότητα καταγραφών των log μηνυμάτων τόσο σε αρχεία όσο και στην κονσόλα, ενώ μπορεί να καθοριστεί η μορφή και το περιεχόμενο των μηνυμάτων (ημερομηνία, ώρα, χρήστης, μήνυμα κ.λπ.). Τέλος, τα log μηνύματα μπορούν να εγγραφούν σε πολλαπλά αρχεία εάν για παράδειγμα έχει τεθεί ανώτατο όριο μεγέθους, ενώ παράλληλα μπορεί να καθοριστεί και η περιοδικότητα παραγωγής log αρχείων (π.χ. ανά ημέρα).

### Τεχνολογίες ανάπτυξης

Η υλοποίηση της εφαρμογής έχει βασιστεί στις ακόλουθες τεχνολογίες / πρωτόκολλα και γλώσσες προγραμματισμού:

* J2EE 8
* JSF
* PrimeFaces
* Javascript
* HTML
* CSS3
* XML
* Web Services (SOAP & Rest)
* Οracle database

### 3.6 Περιβάλλον ανάπτυξης

Για την ανάπτυξη της εφαρμογής, καθώς και για τη συνεργασία των ατόμων της ομάδας ανάπτυξης, θα χρησιμοποιηθούν τα ακόλουθα εργαλεία που θα αποτελέσουν και το περιβάλλον ανάπτυξης της πλατφόρμας:

* Integrated Development Environment (IDE): JDeveloper, Eclipse
* Software Management: Maven
* Version Control System: SVN (Subversion)

### Απαιτήσεις Αρχιτεκτονικής Συστήματος της Πλατφόρμας του Μηχανισμού Έγκαιρης Προειδοποίησης

Οι γενικές αρχές σχεδιασμού που διέπουν το σύστημα, σε λειτουργικό και τεχνολογικό επίπεδο, για τις οποίες ο Ανάδοχος υποχρεούται να συμμορφώνεται, είναι:

### Γενικές Αρχές Σχεδιασμού Συστήματος, στοιχεία τεχνικής δομής και αρχιτεκτονικής της πλατφόρμας του Μηχανισμού Έγκαιρης Προειδοποίησης

### 4.1.1.Λογική Αρχιτεκτονική

Το μοντέλο ανάπτυξης και λειτουργίας βασίζεται σε τεχνολογία Web multi-tier. Η αρχιτεκτονική του συστήματος κατανέμεται σε επιμέρους λογικά επίπεδα. Με την υιοθέτηση ενός σχήματος πολύ-επίπεδης αρχιτεκτονικής (multi-tier architecture scheme) επιτυγχάνεται η οργάνωση του υλικού και του λογισμικού του συστήματος σε επιμέρους υποσυστήματα (modular organization). Με τον τρόπο αυτό διασφαλίζεται η ευέλικτη προσαρμογή του συστήματος σε δυναμικές αλλαγές του περιβάλλοντος λειτουργίας του καθώς και σε μελλοντικές τεχνολογικές αλλαγές του υλικού / λογισμικού του. Το σύστημα έχει υλοποιηθεί σε αρχιτεκτονική τριών επιπέδων (3-tier architecture), η οποία αποτελείται από τα ακόλουθα επίπεδα:

* Επίπεδο Παρουσίασης (Presentation Layer).
* Επίπεδο Εφαρμογών και Επιχειρησιακής Λογικής (Application Layer).
* Επίπεδο Δεδομένων (Data Layer).

Το σύστημα έχει εγκατασταθεί και λειτουργεί σε περιβάλλον εικονικών μηχανών και υποδομή virtualization (εκτός του επιπέδου δεδομένων που λειτουργεί απευθείας σε περιβάλλον φυσικών εξυπηρετητών), όπως αυτή παρέχεται από τη Γενική Γραμματεία Πληροφοριακών Συστημάτων & Ψηφιακής Διακυβέρνησης του Υπουργείου Ψηφιακής Διακυβέρνησης (ΓΓΠΣΨΔ).

### 4.1.2. Φυσική Αρχιτεκτονική

Το υπάρχον σύστημα λειτουργεί σε υποδομή virtualization, εκτός του επιπέδου δεδομένων που λειτουργεί απευθείας σε φυσικούς εξυπηρετητές. Παρακάτω παρουσιάζονται τα λογικά επίπεδα στα οποία δομείται η πλατφόρμα που αναφέρεται στην ενότητα 1.3 Συνοπτική Περιγραφή φυσικού και οικονομικού αντικειμένου της Σύμβασης της Διακήρυξης.

### 4.1.3. Επίπεδο Παρουσίασης (Presentation Layer)

Το Επίπεδο Παρουσίασης (Presentation Layer), περιλαμβάνει το περιβάλλον διεπαφής και παρουσίασης δεδομένων στους τελικούς χρήστες που συνδέονται στην εφαρμογή.

Τα αιτήματα των χρηστών εξυπηρετούνται, μέσω Hardware Load Balancer, από φάρμα εικονικών εξυπηρετητών τοπολογίας active-active, που αποτελείται από δέκα (10) εικονικούς εξυπηρετητές με πανομοιότυπα χαρακτηριστικά. Με αυτό τον τρόπο διασφαλίζεται η άμεση εξυπηρέτηση των αιτημάτων των χρηστών αλλά και η συνεχής και πλήρης λειτουργία του συστήματος σε περίπτωση εμφάνισης προβλημάτων λειτουργίας σε μια εκ των δέκα εικονικών μηχανών. Τα τεχνικά χαρακτηριστικά της κάθε εικονικής μηχανής περιγράφονται κάτωθι:

* Λειτουργικό Σύστημα Oracle Linux
* Web Server: Apache HTTP Server

Για την ασφάλεια του συστήματος, σε αυτό το επίπεδο χρησιμοποιείται η υφιστάμενη δικτυακή υποδομή (π.χ. firewalls, switches) της κεντρικής πληροφοριακής υποδομής της Γενικής Γραμματείας Πληροφοριακών Συστημάτων & Ψηφιακής Διακυβέρνησης του Υπουργείου Ψηφιακής Διακυβέρνησης (ΓΓΠΣΨΔ).

Επιπλέον, η επικοινωνία των τελικών χρηστών με το επίπεδο παρουσίασης επιτυγχάνεται με το πρωτόκολλο HTTPS, το οποίο παρέχει κρυπτογράφηση δεδομένων κατά την μεταφορά τους (encryption at transit).

Να σημειωθεί ότι η συγκεκριμένη υποδομή χρησιμοποιείται από πλήθος εφαρμογών που φιλοξενούνται στην κεντρική πληροφοριακή υποδομή της Γενικής Γραμματείας Πληροφοριακών Συστημάτων & Ψηφιακής Διακυβέρνησης του Υπουργείου Ψηφιακής Διακυβέρνησης (ΓΓΠΣΨΔ).

### 4.1.4. Επίπεδο Εφαρμογών και Επιχειρησιακής Λογικής (Application Layer)

Το Επίπεδο Εφαρμογών και Επιχειρησιακής Λογικής αφορά την εφαρμογή που προσφέρει τη ζητούμενη λειτουργικότητα, καθώς και τη διασύνδεση με τρίτα συστήματα.

Τα αιτήματα που προωθούνται μέσω του web server σε αυτό το επίπεδο εξυπηρετούνται από φάρμα εικονικών εξυπηρετητών τοπολογίας active-active, το οποίο αποτελείται από τέσσερις (4) πανομοιότυπους εικονικούς εξυπηρετητές με τα ακόλουθα χαρακτηριστικά:

* 16 GB RAM
* Επεξεργαστές 4 CPU
* Λειτουργικό Σύστημα Oracle Linux
* Application Server: Oracle Weblogic Server 12c
* JVM: J2EE 8

Να σημειωθεί ότι η συγκεκριμένη υποδομή χρησιμοποιείται αποκλειστικά από την εφαρμογή.

### 4.1.5 Επίπεδο Δεδομένων (Data Layer)

Το επίπεδο δεδομένων αφορά την διαχείριση των δεδομένων που καταχωρούνται από τους χρήστες ή που δημιουργούνται αυτόματα από το σύστημα (audit, logs κλπ.). Αφορά τα συστήματα αποθήκευσης και διαχείρισης πληροφορίας είτε αυτή αφορά transactional data (συναλλαγές) είτε δεδομένα ανάλυσης (aggregate data).

Το λογισμικό διαχείρισης σχεσιακών βάσεων δεδομένων Oracle Database Server 12c ΕΕ αποτελεί το βασικό λογισμικό για την διαχείριση των δεδομένων της εφαρμογής.

Το αιτήματα προς αυτό το επίπεδο εξυπηρετούνται από 8 κόμβους φυσικών εξυπηρετητών τοπολογίας active-active με τα εξής χαρακτηριστικά:

* Επεξεργαστές 12 CPU
* Λειτουργικό Σύστημα Oracle Linux
* Database: Oracle Database Server 12c EE

Επιπρόσθετα, για να καλυφθούν οι ανάγκες αποθήκευσης των transactional data απαιτείται πρόσβαση σε υποδομή αποθήκευσης (Storage), όπως αυτή παρέχεται από τη Γενική Γραμματεία Πληροφοριακών Συστημάτων & Ψηφιακής Διακυβέρνησης του Υπουργείου Ψηφιακής Διακυβέρνησης (ΓΓΠΣΨΔ).

Να σημειωθεί ότι η συγκεκριμένη υποδομή Oracle Database Server 12c EE χρησιμοποιείται από πλήθος εφαρμογών που φιλοξενούνται στην κεντρική πληροφοριακή υποδομή της Γενικής Γραμματείας Πληροφοριακών Συστημάτων & Ψηφιακής Διακυβέρνησης του Υπουργείου Ψηφιακής Διακυβέρνησης (ΓΓΠΣΨΔ), όπου για τις ανάγκες της εφαρμογής έχει δοθεί αποκλειστική πρόσβαση σε σχήμα της συγκεκριμένη βάσης δεδομένων.

### 4.1.6 Φυσικοί Εξυπηρετητές

Η υποδομή φιλοξενείται στους φυσικούς εξυπηρετητές της κεντρικής πληροφοριακής υποδομής της Γενικής Γραμματείας Πληροφοριακών Συστημάτων & Ψηφιακής Διακυβέρνησης του Υπουργείου Ψηφιακής Διακυβέρνησης (ΓΓΠΣΨΔ), η οποία είναι υπεύθυνη για την παραμετροποίηση της, καθώς και τη διαθεσιμότητα των απαραίτητων πληροφοριακών πόρων που απαιτούνται κατά την παραγωγική λειτουργία.

### 4.1.7 Τεχνολογίες ανάπτυξης

Η υλοποίηση της εφαρμογής έχει βασιστεί στις ακόλουθες τεχνολογίες / πρωτόκολλα και γλώσσες προγραμματισμού:

● J2EE 8

● JSF

● PrimeFaces

● Javascript

● HTML

● CSS3

● XML

● Web Services (SOAP & Rest)

● Οracle database

### 4.1.8 Περιβάλλον Ανάπτυξης

Για την ανάπτυξη της εφαρμογής, καθώς και για τη συνεργασία των ατόμων της ομάδας ανάπτυξης, θα χρησιμοποιηθούν τα ακόλουθα εργαλεία που θα αποτελέσουν και το περιβάλλον ανάπτυξης της πλατφόρμας:

● Integrated Development Environment (IDE): JDeveloper, Eclipse

● Software Management: Maven

● Version Control System: SVN (Subversion)

### Βασικές Αρχές Σχεδιασμού Βάσης Δεδομένων

Για τον απλούστερο σχεδιασμό της βάσης δεδομένων και προκειμένου να καταστεί ευκολότερη η διαχείρισή της, θα χρησιμοποιηθεί συγκεκριμένη ονοματολογία τόσο στους πίνακες (tables) και στις κολώνες (columns) αυτών, όσο και στους περιορισμούς (constraints). Επιπλέον, για τη λεπτομερή σχεδίαση του μοντέλου δεδομένων θα γίνει χρήση ξένων κλειδιών (foreign keys), ώστε να αποτυπωθεί η συσχέτιση μεταξύ των πινάκων της βάσης δεδομένων. Προκειμένου να επιτευχθεί υψηλή απόδοση στις αναζητήσεις δεδομένων, θα εφαρμοστούν δείκτες (indexes) στις κολώνες που θα απαιτηθούν για την αναζήτηση δεδομένων. Για τη διασφάλιση της μοναδικότητας των εγγραφών που καταχωρούνται στη βάση δεδομένων, πέρα από τη χρήση πρωτευόντων κλειδιών (primary keys), θα οριστούν και μοναδικότητα (unique) σε επίπεδο κολώνας πίνακα.

### Μηχανισμός Λεκτικών

Κατά τον καθορισμό των λεκτικών που θα συμπεριληφθούν στο σύνολο της εφαρμογής, δεν θα χρησιμοποιηθεί η πρακτική του Hard – Coding. Αντ’ αυτού, θα χρησιμοποιηθούν τα resources που διαθέτει η JAVA, όπου σε αρχείο θα οριστούν διακριτά όλα τα λεκτικά της εφαρμογής καθώς και τα κλειδιά αυτών. Έπειτα, για την ενσωμάτωση των λεκτικών στην εφαρμογή θα χρησιμοποιούνται τα κλειδιά, παρέχοντας κατ’ αυτό τον τρόπο σημαντική δυνατότητα παραμετροποίησης.

### 4.4 Μηχανισμός Logging

Ο μηχανισμός logging θα βασιστεί στη βιβλιοθήκη «log4j». Πρόκειται για μια βιβλιοθήκη ανοιχτού πηγαίου κώδικα της Java, όπου παρέχεται η δυνατότητα ορισμού logs σε διάφορα επίπεδα, τα οποία παρατίθενται κατά σειρά σημαντικότητας: Debug, Info, Warning, Error, Fatal.

Επιπλέον, η βιβλιοθήκη παρέχει τη δυνατότητα καταγραφών των log μηνυμάτων τόσο σε αρχεία όσο και στην κονσόλα, ενώ μπορεί να καθοριστεί η μορφή και το περιεχόμενο των μηνυμάτων (ημερομηνία, ώρα, χρήστης, μήνυμα κ.λπ.). Τέλος, τα log μηνύματα μπορούν να εγγραφούν σε πολλαπλά αρχεία εάν για παράδειγμα έχει τεθεί ανώτατο όριο μεγέθους, ενώ παράλληλα μπορεί να καθοριστεί και η περιοδικότητα παραγωγής log αρχείων (π.χ. ανά ημέρα).

### 4.5 Διασύνδεση με Τρίτα Συστήματα

Στην παρούσα ενότητα παρατίθενται οι τεχνολογίες που χρησιμοποιούνται για την υλοποίηση των λειτουργικοτήτων που είτε απαιτούν διασύνδεση με εξωτερικά πληροφοριακά συστήματα για αποστολή και ανάκτηση δεδομένων, είτε σχετίζονται με κάποια ενέργεια που περιλαμβάνει εμπλεκόμενο μέρος εκτός της πλατφόρμας.

Για την ανάκτηση δεδομένων, απαιτείται διασύνδεση με τα πληροφοριακά συστήματα τρίτων, όπως ενδεικτικά της ΑΑΔΕ, του ΚΕΑΟ, ΓΕΜΗ, και άνω των 100 χρηματοπιστωτικών φορέων. Οι τεχνολογίες που χρησιμοποιούνται αναλύονται παρακάτω:

* Web Services (SOAP & Rest): Για την ανάκτηση στοιχείων από τρίτα συστήματα χρησιμοποιούνται Web Services που βασίζονται στο πρωτόκολλο SOAP.
* Απευθείας πρόσβαση σε βάση δεδομένων με χρήση της βιβλιοθήκης της JAVA – Java Database Connectivity (jdbc).

Εκτός των λειτουργικοτήτων που περιεγράφηκαν παραπάνω για ανάκτηση και αποστολή δεδομένων, παρατίθενται και οι τεχνολογίες βάσει των οποίων υλοποιούνται και οι λοιπές λειτουργικότητες, όπως η αποστολή ειδοποιήσεων και η είσοδος των χρηστών στην πλατφόρμα. Συγκεκριμένα:

* Exchange / SMTP: Το συγκεκριμένο πρωτόκολλο χρησιμοποιείται για την ασφαλή αποστολή ειδοποιήσεων με χρήση ηλεκτρονικών μηνυμάτων (e-mails) προς τα εμπλεκόμενα μέρη των αιτήσεων (όπου απαιτείται βάσει λειτουργικών προδιαγραφών).
* SSO (Single Sign-On) και LDAP: Η είσοδος των χρηστών στην πλατφόρμα πραγματοποιείται μέσω του συστήματος SSO και του πρωτοκόλλου LDAP, τα οποία χρησιμοποιούνται επί του παρόντος και για την είσοδο των χρηστών στο TAXISnet.

### Οριζόντιες Απαιτήσεις

### 5.1 Αύξηση των δυνατοτήτων των πλατφορμών

Οι συμμετέχοντες στον διαγωνισμό οφείλουν να τεκμηριώσουν ότι οι προσφερόμενες υπηρεσίες και τα τεχνικά στοιχεία και αρχές που θα χρησιμοποιηθούν για τις τροποποιήσεις/επεκτάσεις που θα προτείνουν, υποστηρίζουν τις απαιτήσεις του έργου, με σχετικά τεχνικά έγγραφα και παραδείγματα λύσεων αντίστοιχης έκτασης και φόρτου. Θα πρέπει να αναφερθεί, εκτός από τις δυνατότητες του λογισμικού, και η δυνατότητα της ομάδας έργου ώστε να αξιοποιηθούν αυτές οι δυνατότητες.

### Υψηλή Διαθεσιμότητα

Οι συμμετέχοντες στον διαγωνισμό οφείλουν να τεκμηριώσουν ότι οι υπηρεσίες που θα προτείνουν υποστηρίζουν τους στόχους για διαθεσιμότητα του συστήματος, με σχετικά τεχνικά έγγραφα και παραδείγματα λύσεων αντίστοιχης έκτασης και φόρτου. Θα πρέπει να αναφερθεί εκτός από τις δυνατότητες του λογισμικού και η δυνατότητα της ομάδας έργου, ώστε να αξιοποιηθούν αυτές οι δυνατότητες.

### Παρακολούθηση και Ιχνηλασιμότητα Τεχνικής Λειτουργίας του Συστήματος

Οι προτεινόμενες υπηρεσίες και τροποποιήσεις/επεκτάσεις απαιτείται να παρέχουν υψηλού επιπέδου δυνατότητες παρακολούθησης της λειτουργίας του συστήματος, καθώς και ιχνηλασιμότητα της λειτουργίας του.

Οι συμμετέχοντες στον διαγωνισμό οφείλουν να τεκμηριώσουν τις δυνατότητες της λύσης που θα προτείνουν με σχετικά τεχνικά έγγραφα και παραδείγματα λύσεων αντίστοιχης έκτασης και φόρτου.

### Προσβασιμότητα – Ευχρηστία

Οι τροποποιήσεις και επεκτάσεις στις διαδικασίες καθώς και οι υπηρεσίες υποστήριξης θα πρέπει να διακρίνονται από υψηλό επίπεδο χρηστικότητας – ευχρηστίας στην οργάνωση, παρακολούθηση και παρουσίαση των ψηφιακών υπηρεσιών που θα παρέχονται.

Ο Ανάδοχος, θα πρέπει να λάβει υπόψη κατά το σχεδιασμό, τις διαφορετικές ομάδες χρηστών, κι επομένως τους διαφορετικούς τρόπους εκπλήρωσης της παρεχόμενης λειτουργικότητας χωρίς να μειώνεται η χρηστικότητα των δύο πλατφορμών.

Οι κυριότερες αρχές προς την κατεύθυνση της ευχρηστίας περιλαμβάνουν:

• Συμβατότητα: Οι web-εφαρμογές που θα υλοποιηθούν θα πρέπει να είναι προσβάσιμες, από τους πιο διαδεδομένους φυλλομετρητές (web browsers),

• Συνέπεια: Οι πλατφόρμες θα πρέπει να έχουν ομοιόμορφη εμφάνιση (κατά το δυνατόν) και να τηρείται συνέπεια στη χρήση των λεκτικών και των συμβόλων.

• Αξιοπιστία: Ο χρήστης πρέπει να έχει σαφείς διαβεβαιώσεις δια μέσου της εμφάνισης και συμπεριφοράς του συστήματος ότι:

1. οι συναλλαγές του διεκπεραιώνονται με ασφάλεια,
2. οι πληροφορίες που εισάγει στο σύστημα είναι σωστές και επαρκείς (ελαχιστοποίηση λαθών χρήστη μέσω ολοκληρωμένου πρωτοβάθμιου ελέγχου),
3. οι πληροφορίες που λαμβάνει από το σύστημα είναι ακριβείς και επικαιροποιημένες,
4. η συμπεριφορά του συστήματος είναι προβλέψιμη,
5. τα όρια των συναλλαγών του με το σύστημα πρέπει να είναι σαφώς διακριτά π.χ. ο χρήστης δεν πρέπει να έχει καμία αμφιβολία για το εάν η συναλλαγή του έχει ολοκληρωθεί ή αν χρειάζεται να προβεί σε περαιτέρω ενέργειες. Αυτό επιτυγχάνεται με υψηλά επίπεδα πληροφόρησης (online και offline).

• Υποστήριξη Χρηστών: Το σύστημα θα πρέπει να περιλαμβάνει λειτουργίες υποστήριξης και βοήθειας στους χρήστες οι οποίες να παρέχουν κατάλληλες πληροφορίες όποτε και όταν απαιτούνται.

### Ανοικτά Πρότυπα και Δεδομένα

Η γενική φιλοσοφία του συστήματος θα πρέπει να ακολουθεί τις σύγχρονες τάσεις για ανοικτή αρχιτεκτονική (open architecture) και ανοικτά συστήματα (open systems). Ο όρος «ανοικτό» υποδηλώνει κατά βάση την υποχρεωτική χρήση προτύπων (standards), τα οποία διασφαλίζουν:

• την αρμονική συνεργασία και λειτουργία μεταξύ συστημάτων και λειτουργικών εφαρμογών διαφορετικών προμηθευτών

• τη διαδικτυακή ή άλλη συνεργασία εφαρμογών που βρίσκονται σε διαφορετικά υπολογιστικά συστήματα

• τη φορητότητα (portability) των εφαρμογών

Σύμφωνα με τα παραπάνω, ο Ανάδοχος θα πρέπει να προσφέρει λύση, η οποία να ακολουθεί τις παρακάτω αναφερόμενες αρχές:

• Αρθρωτή ανάπτυξη και υλοποίηση των υποσυστημάτων λογισμικού,

• Χρήση διεθνών και εμπορικώς αποδεκτών προτύπων διαλειτουργικότητας,

• Για τις Λειτουργικές περιοχές εξωστρεφών υπηρεσιών βασισμένη σε αρχιτεκτονική τουλάχιστον 3 επιπέδων (3-tier architecture), η οποία περιλαμβάνει κατ’ ελάχιστο, το επίπεδο παρουσίασης, το επίπεδο επιχειρησιακής λογικής και το επίπεδο των δεδομένων.

Το είδος των δεδομένων που θα εξάγονται, καθώς και των προτύπων που θα εφαρμοσθούν, θα εξειδικευτεί περαιτέρω και θα οριστικοποιηθεί στο πλαίσιο της Μελέτης Εφαρμογής, λαμβάνοντας υπόψη και το ισχύον θεσμικό πλαίσιο. Τα ανοιχτά δεδομένα θα είναι διαθέσιμα μέσω της Διαδικτυακής Πύλης του παρόντος έργου ενώ η ευρετηρίασή τους θα γίνεται στο http://data.gov.gr/. Τα ανοιχτά δεδομένα θα πρέπει να παρέχονται με τη μορφή διασυνδεδεμένων δεδομένων (linked data).

### Πολυκαναλική προσέγγιση

Με την υλοποίηση του παρόντος Έργου θα παρέχονται ηλεκτρονικές πολυκαναλικές υπηρεσίες τόσο προς τους εσωτερικούς χρήστες του έργου, όσο και προς το ευρύτερο κοινό και τους κατά περίπτωση ωφελούμενους. Ως εκ τούτου υπάρχουν απαιτήσεις πρόσβασης για όλα τα κανάλια επικοινωνίας που προβλέπονται στο πλαίσιο του Έργου.

Ειδικότερα το σύστημα θα μπορεί να παρέχει πληροφορίες μέσα από διαφορετικά κανάλια, όπως ενδεικτικά αναφέρεται παρακάτω:

• Μηνύματα ηλεκτρονικού ταχυδρομείου: το σύστημα θα μπορεί να αποστέλλει ειδοποιήσεις σε μηνύματα ηλεκτρονικού ταχυδρομείου σε εγγεγραμμένους χρήστες, σε σημαντικά ορόσημα (milestones).

### Απαιτήσεις Ασφάλειας

Οι απαιτήσεις ασφαλείας των δύο πλατφορμών αφορούν τόσο την ασφάλεια των συστημάτων, όσο και την προστασία των δεδομένων που διακινούνται μέσω αυτών.

### 6.1 Ασφάλεια Δεδομένων

Λόγω των ιδιαίτερα ευαίσθητων προσωπικών δεδομένων που θα διακινούνται και επεξεργάζονται μέσω των συστημάτων, ο Ανάδοχος πρέπει να καλύψει τις απαιτήσεις περί προστασίας προσωπικών δεδομένων σε όλα τα επίπεδα (συμπεριλαμβανομένων των αρχών του προτύπου ISO 27001) και πιο συγκεκριμένα:

* Πιστοποίηση (Authentication) και Εξουσιοδότηση (Authorization): Η ασφάλεια των δεδομένων αφορά στον αποκλεισμό της πρόσβασης μη εξουσιοδοτημένων χρηστών στα δεδομένα τα οποία καταγράφει και επεξεργάζεται το πληροφοριακό σύστημα της κάθε πλατφόρμας και στον καθορισμό συγκεκριμένων δικαιωμάτων πρόσβασης ανά χρήστη. Ως εκ τούτου, θα πρέπει να απαγορεύεται η μη εξουσιοδοτημένη, προσωρινή ή μόνιμη, παρακράτηση των δεδομένων και πληροφοριών.
* Μη δυνατότητα άρνησης συμμετοχής (Non-repudiation): Μέσω της ύπαρξης κατάλληλων μηχανισμών, ο χρήστης δεν πρέπει να μπορεί να αρνηθεί την συμμετοχή του σε συστημικές συναλλαγές. Οι μηχανισμοί αυτοί έγκεινται:

o Στην καταγραφή και τον έλεγχο των κινήσεων των επιμέρους χρηστών (auditing, logging)

o Στην ιχνηλασιμότητα των τροποποιήσεων των δεδομένων (traceability)

* Ακεραιότητα (Integrity): Τα δεδομένα θα πρέπει να παραμένουν ακέραια, δηλαδή να μην επιτρέπεται κανενός είδους αλλοίωση. Αυτό επιτυγχάνεται μέσω της χρήσης συστημάτων διαχείρισης βάσεων δεδομένων που θα παρέχουν τους κατάλληλους μηχανισμούς εξασφάλισης της ακεραιότητας και συνέπειας αυτών. Επίσης, πρέπει να αποτρέπεται τυχόν υποκλοπή δεδομένων (μη εξουσιοδοτημένη αντιγραφή δεδομένων, μη εξουσιοδοτημένη καταστροφή δεδομένων).
* Εμπιστευτικότητα (Confidentiality): Σχετίζεται με την τήρηση του απορρήτου των δεδομένων, η οποία βασίζεται σε ένα σύστημα πιστοποίησης δικαιοδοσίας των επιμέρους χρηστών βάσει του ρόλου τους, προκειμένου να αποτρέπονται επιθέσεις υποκλοπής και δολιοφθοράς των δεδομένων.
* Διαθεσιμότητα (Availability): Όλες οι εφαρμογές και τα δεδομένα θα πρέπει να είναι διαθέσιμα όταν απαιτείται.
* Διαφάνεια (Transparency): Θα πρέπει να τεκμηριώνεται ο τρόπος επεξεργασίας των δεδομένων μέσω συστημικών συναλλαγών (transactions), προκειμένου να είναι δυνατός ο έλεγχος τους.

Ιδιαίτερα για Πληροφοριακά Συστήματα που επεξεργάζονται προσωπικά δεδομένα, πρέπει να εφαρμόζονται οι αρχές της Ιδιωτικότητας εκ του σχεδιασμού και εξ ορισμού (privacy by design and by default).

Στο πλαίσιο αυτό, το σύστημα της κάθε πλατφόρμας θα πρέπει να αντιμετωπίζει κατ’ ελάχιστον τα παρακάτω θέματα:

• Εξουσιοδοτημένη πρόσβαση χρηστών

• Ασφάλεια κατά την επικοινωνία και την αποθήκευση δεδομένων

• Προστασία διαβαθμισμένων επιχειρησιακών εγγράφων/δεδομένων

• Προστασία προσωπικών δεδομένων

• Καταγραφή Ενεργειών (auditing/logging)

• Προστασία από εξωτερικές επιθέσεις, κακόβουλα λογισμικά και ιούς

• Αποκατάσταση από καταστροφή

• Πλάνο επιχειρησιακής συνέχειας

Για τον ασφαλή σχεδιασμό και την υλοποίηση του Έργου θα πρέπει να ληφθούν υπόψη:

• Το ισχύον θεσμικό πλαίσιο που εφαρμόζεται στη Γενική Γραμματεία Χρηματοπιστωτικού Τομέα και Διαχείρισης Ιδιωτικού Χρέους

• Η εφαρμοζόμενη αρχιτεκτονική και οι μηχανισμοί ασφάλειας των Κεντρικών Υπολογιστικών Υποδομών, π.χ. Ζώνες Δικτύου, αυθεντικοποίηση, κατάλογοι χρηστών, κεντρικά συστήματα καταγραφής, εργαλεία διαχείρισης κλπ.

• Οι σύγχρονες εξελίξεις στο χώρο των ΤΠΕ

• Οι βέλτιστες πρακτικές (best practices) στο χώρο της ασφάλειας δεδομένων

• Διεθνή πρότυπα που θέτουν συγκεκριμένα κριτήρια αξιολόγησης για την ασφάλεια δεδομένων και συστημάτων

• Τυχόν εξαρτήσεις από άλλα Πληροφοριακά Συστήματα

### Ασφάλεια Συστήματος

Η ασφάλεια του συστήματος αφορά στην ασφάλεια των υπολογιστικών πόρων που απαιτούνται για την εξυπηρέτηση της λειτουργίας του συστήματος σε επίπεδο λειτουργικού συστήματος, βάσης δεδομένων και εφαρμογών.

Η μελέτη ασφαλείας των δύο πλατφορμών θα πρέπει να περιλαμβάνει τις γενικές απαιτήσεις ασφαλείας (καταγραφή του περιβάλλοντος), τις πολιτικές ασφαλείας, το σχέδιο ασφαλείας, την αξιολόγηση ασφαλείας, τις απαιτήσεις ασφαλείας κατά την συντήρηση, καθώς και το πρόγραμμα ανάκτησης καταστροφών και το σχετικό σχέδιο ανάκαμψης από καταστροφή (βλέπε και ενότητα 6.3 Σχέδιο Ανάκαμψης από Καταστροφή).

Θα πρέπει να συμπεριλαμβάνονται απαιτήσεις ασφάλειας λαμβάνοντας υπόψη τουλάχιστον τα εξής:

• Πλήρης συμμόρφωση με το ισχύον Πλαίσιο Ασφάλειας Πληροφοριακών Συστημάτων της Γενικής Γραμματείας Πληροφοριακών Συστημάτων & Ψηφιακής Διακυβέρνησης του Υπουργείου Ψηφιακής Διακυβέρνησης (ΓΓΠΣΨΔ) και το εφαρμοζόμενο Νομικό Πλαίσιο, συμπεριλαμβανομένων τυχόν Διεθνών Συμφωνιών που εφαρμόζονται

• Συμμόρφωση με την εφαρμοζόμενη Αρχιτεκτονική Ασφάλειας και τους μηχανισμούς ασφάλειας των Κεντρικών Υπολογιστικών Υποδομών. Πχ Ζώνες Δικτύου, αυθεντικοποίηση, κατάλογοι χρηστών, κεντρικά συστήματα καταγραφής, εργαλεία διαχείρισης κλπ.

• Ανάλυση των απειλών που εφαρμόζονται βάσει πρότερης εμπειρίας και διεθνούς βιβλιογραφίας σε αντίστοιχες περιπτώσεις

• Εξισορρόπηση μεταξύ επιχειρησιακών αναγκών και ασφάλειας έτσι ώστε να υλοποιηθούν τουλάχιστον τα απολύτως αναγκαία μέτρα ασφαλείας

Κατά τα αρχικά στάδια όπου διενεργείται η μελέτη εφαρμογής και αποφασίζεται ο σχεδιασμός της τεχνολογικής λύσης που θα αναπτυχθεί, θα πρέπει να υπάρχει συμμόρφωση με το ισχύον Πλαίσιο Ασφάλειας Πληροφοριακών Συστημάτων της Γενικής Γραμματείας Πληροφοριακών Συστημάτων & Ψηφιακής Διακυβέρνησης του Υπουργείου Ψηφιακής Διακυβέρνησης (ΓΓΠΣΨΔ). Ιδιαίτερη προσοχή θα πρέπει να δίδεται στις επιμέρους πολιτικές ασφαλείας που αφορούν μηχανισμούς ασφάλειας, ιδίως:

• Πολιτική Διαχείρισης Πρόσβασης

• Πολιτική Διαχείρισης Αρχείων Καταγραφής

• Πολιτική Προστασίας Επικοινωνιών και Δικτύων

• Πολιτική Επιχειρησιακής Συνέχειας

• Πολιτική Φυσικής και Περιβαλλοντικής Ασφάλειας

Παράλληλα, η τεχνολογική λύση θα πρέπει να είναι συμβατή με υπάρχουσα Αρχιτεκτονική Ασφαλείας των Κεντρικών Υπολογιστικών Υποδομών.

Αφού αποφασιστεί ο σχεδιασμός της τεχνολογικής λύσης, απαιτείται η διενέργεια μελέτης ασφάλειας, η οποία θα πρέπει κατ’ ελάχιστο να περιλαμβάνει τα εξής:

• Δημιουργία καταλόγου πληροφοριακών πόρων και απόδοση σε αρμόδιους Ιδιοκτήτες μετά την ένταξη σε παραγωγική λειτουργία.

• Αξιολόγηση επιχειρησιακών επιπτώσεων (BIA) προκειμένου να δημιουργηθεί αναλυτικός κατάλογος της αξίας των πληροφοριακών πόρων (ως προς την απώλεια Confidentiality/Integrity/Availability). Τα αποτελέσματα που θα προκύψουν από την ανάλυση αυτή θα καθορίσουν σε μεγάλο βαθμό την επιλογή των απαιτούμενων μηχανισμών ασφάλειας κατά τον τεχνικό σχεδιασμό

• Διαβάθμιση των αγαθών σύμφωνα με τις σχετικές διαδικασίες και το σχήμα διαβάθμισης εμπιστευτικότητας του Πλαισίου Ασφάλειας Πληροφοριακών Συστημάτων της Γενικής Γραμματείας Πληροφοριακών Συστημάτων & Ψηφιακής Διακυβέρνησης του Υπουργείου Ψηφιακής Διακυβέρνησης (ΓΓΠΣΨΔ) (Δημόσιο, Περιορισμένης Χρήσης, Εμπιστευτικό).

• Διενέργεια αξιολόγησης απειλών, ευπαθειών και κινδύνων σύμφωνα με αναγνωρισμένη μεθοδολογία, ομότιμη αυτής του προτύπου ISO 27005:2013 με σκοπό τον υπολογισμό και την αποτίμηση των κινδύνων για κάθε Πληροφοριακό Πόρο, λαμβάνοντας υπόψη την πιθανότητα πραγματοποίησης συγκεκριμένων απειλών και εκμετάλλευσης συγκεκριμένων ευπαθειών, καθώς και τις αντίστοιχες επιπτώσεις αυτών. Απώτερος στόχος αυτής της αξιολόγησης είναι η επιλογή μηχανισμών στο Σχέδιο Ασφάλειας που θα μειώνουν τους κινδύνους σε αποδεκτά επίπεδα, ανάλογα πάντα της διαβάθμισης και της αξίας των πληροφοριών, καθώς και του πιθανού κόστους που μπορεί να επέλθει από την απώλειά τους.

• Κατάρτιση σχεδίου ασφάλειας με όλα τα προτεινόμενα μέτρα για την αντιμετώπιση των κινδύνων με βάση την ως ανωτέρω αξιολόγηση κινδύνων τηρώντας την αρχή της αναλογικότητας καθώς και εξισορρόπηση κόστους-οφέλους.

• Στο Σχέδιο Ασφαλείας του κάθε Πληροφοριακού Συστήματος περιλαμβάνονται τουλάχιστον τα ακόλουθα:

o Περιγραφή του Πληροφοριακού Συστήματος

o Μέτρα ασφαλείας που εφαρμόζονται σε σχέση με τους κινδύνους που διαπιστώνονται.

o Ρόλοι & Αρμοδιότητες εμπλεκόμενου προσωπικού

o Σύνοψη μηχανισμών ανάκαμψης από καταστροφή

o Διαδικασίες και Πρότυπα που ακολουθήθηκαν

o Προφίλ Χρηστών

Τα σχετικά παραδοτέα της μελέτης ασφάλειας θα πρέπει να αξιολογηθούν και από το Γραφείο Ασφάλειας της Γενικής Γραμματείας Πληροφοριακών Συστημάτων & Ψηφιακής Διακυβέρνησης του Υπουργείου Ψηφιακής Διακυβέρνησης (ΓΓΠΣΨΔ) όπου λειτουργούν τα συστήματα πριν την οριστική επίσημη παραλαβή τους. Πριν τη μετάβαση του συστήματος στο παραγωγικό περιβάλλον, η Αναθέτουσα Αρχή σε συνεργασία με τον Κύριο του έργου δύναται να ζητήσει να διενεργηθεί έλεγχος ασφάλειας από τον ανάδοχο ή από ανεξάρτητο εξειδικευμένο και έμπειρο σε αντίστοιχης κρισιμότητας έργα Ελεγκτή. Τα σενάρια δοκιμών ασφάλειας πρέπει να είναι εγκεκριμένα από την Αναθέτουσα Αρχή σε συνεργασία με τον Κύριο του Έργου πριν την εκτέλεση τους. Επιπλέον, τα σενάρια δοκιμών ασφάλειας καθώς και τα αποτελέσματα των εν λόγω δοκιμών πρέπει να είναι πλήρως καταγεγραμμένα και τεκμηριωμένα ως προς την κάλυψη των τεχνικών απαιτήσεων στις οποίες ανταποκρίνονται. Ο Ανάδοχος υποχρεούται να συμμορφωθεί με τα αποτελέσματα του ελέγχου πριν την ολοκλήρωση της μετάβασης των συστημάτων στο παραγωγικό περιβάλλον.

Δύναται σε παραγωγικό περιβάλλον να διενεργείται έλεγχος ασφαλείας που θα περιλαμβάνει τα εξής:

• Έλεγχος συμμόρφωσης με το ισχύον Πλαίσιο Ασφάλειας Πληροφοριακών Συστημάτων της Γενικής Γραμματείας Πληροφοριακών Συστημάτων & Ψηφιακής Διακυβέρνησης του Υπουργείου Ψηφιακής Διακυβέρνησης (ΓΓΠΣΨΔ),

• Έλεγχος εφαρμογής του Σχεδίου Ασφάλειας που προέκυψε από τη Μελέτη Ασφάλειας,

• Αυτοματοποιημένοι έλεγχοι τρωτότητας με χρήση διαδεδομένων εργαλείων τουλάχιστον στις εξής περιοχές:

* Τεχνικοί Έλεγχοι Ευπαθειών (Technical Vulnerability Assessment)
* Έλεγχοι Παρείσδυσης (penetration tests)
* Έλεγχοι Ασφάλειας Εφαρμογών (web application tests)
* Έλεγχοι Ανθεκτικότητας σε φορτίο (stress tests)
* Τα σενάρια δοκιμών καθώς και τα αποτελέσματα των εν λόγω δοκιμών πρέπει να είναι καταγεγραμμένα σε παραδοτέα του έργου.

Στο πλαίσιο της συντήρησης θα πρέπει να περιλαμβάνονται κατ’ ελάχιστον οι παρακάτω απαιτήσεις ασφαλείας:

• Υποχρέωση έγκαιρης ειδοποίησης για ενημερώσεις ασφαλείας

• Υποστήριξη αρμόδιων διαχειριστών και αρμόδιου Γραφείου Ασφάλειας για την αξιολόγηση και εγκατάσταση ενημερώσεων

• Υποστήριξη στη διαχείριση περιστατικών ασφαλείας

• Υποστήριξη αρμοδίων διαχειριστών στο πλαίσιο ενεργοποίησης πλάνου επιχειρησιακής συνέχειας

**Απαιτήσεις προστασίας προσωπικών δεδομένων**

Η προστασία προσωπικών δεδομένων αναφέρεται στη συμμόρφωση με τον Γενικό Κανονισμό Προστασίας Δεδομένων (ΓΚΠΔ/GDPR) και το ν. 4624/2019. Για τον σκοπό αυτό, πρέπει να περιλαμβάνονται μέτρα που σχετίζονται με την πρόληψη και την αντιμετώπιση τρωτών σημείων των συστημάτων που ενδέχεται να οδηγήσουν σε παραβίαση της Ιδιωτικότητας και των εν γένει δικαιωμάτων των υποκειμένων των δεδομένων, όπως μέτρα σχετικά με:

• Τον έλεγχο πρόσβασης στα προσωπικά δεδομένα

• Την ανωνυμοποίηση ή ψευδωνυμοποίηση των προσωπικών δεδομένων, όπου απαιτείται

• Την προστασία των δεδομένων προσωπικού χαρακτήρα όταν αυτά μεταφέρονται, αποθηκεύονται, επεξεργάζονται, αρχειοθετούνται, ή διαγράφονται

• Τη μη ταυτοποίηση των υποκειμένων των δεδομένων

Όταν οι πράξεις επεξεργασίας που διενεργούνται από ένα σύστημα ενδέχεται να επιφέρουν υψηλό κίνδυνο για τα δικαιώματα και τις ελευθερίες των φυσικών προσώπων, τότε βάσει του άρθρου 35 του ΓΚΠΔ, πρέπει να συνταχθεί και Μελέτη Εκτίμησης Αντίκτυπου σχετικά με την Προστασία Δεδομένων (ΕΑΠΔ).

**Μελέτη Εκτίμησης Αντικτύπου σχετικά με την Προστασία Δεδομένων (ΕΑΠΔ)**

Η υλοποίηση της Μελέτης Εκτίμησης Αντικτύπου αποσκοπεί στην ανάδειξη των κινδύνων για την ιδιωτικότητα των υποκειμένων των δεδομένων που απορρέουν από τον τρόπο που το προς υλοποίηση σύστημα θα επεξεργάζεται (αποθηκεύει, μεταδίδει, τροποποιεί, διαγράφει κλπ.) τα προσωπικά δεδομένα, καθώς και στην αξιολόγηση τους, έτσι ώστε να οδηγήσει στη λήψη κατάλληλων σχεδιαστικών μέτρων για των μετριασμό αυτών των κινδύνων.

Η μελέτη ΕΑΠΔ θα πρέπει να διαθέτει το κατά νόμο ελάχιστο περιεχόμενο όπως αυτό ορίζεται στο άρθρο 35 παρ. 7 και στις αιτιολογικές σκέψεις 84 και 90 του ΓΚΠΔ, και να έχει διενεργηθεί με μεθοδολογία που να συνάδει με τα κριτήρια του Παραρτήματος 2 των Κατευθυντήρων Γραμμών της Ομάδας Εργασίας του άρθρου 29 της οδηγίας 95/46/ΕΚ για την εκτίμηση του αντίκτυπου σχετικά με την προστασία δεδομένων (ΕΑΠΔ).

Η ΕΑΠΔ πρέπει να περιλαμβάνει τουλάχιστον τα ακόλουθα:

• Συστηματική περιγραφή των πράξεων επεξεργασίας και των σκοπών της επεξεργασίας (Χαρτογράφηση (Data Mapping) – Διάγνωση Αναγκών (Gap Analysis))

• Εκτίμηση της αναγκαιότητας και της αναλογικότητας των πράξεων επεξεργασίας σε συνάρτηση με τους σκοπούς

• Εκτίμηση των κινδύνων για τα δικαιώματα και τις ελευθερίες των υποκειμένων των δεδομένων (Ανάλυση Κινδύνων (Risk Analysis))

• Τα προβλεπόμενα μέτρα αντιμετώπισης των κινδύνων, περιλαμβανομένων των εγγυήσεων, των μέτρων και μηχανισμών ασφάλειας, ώστε να διασφαλίζεται η προστασία των δεδομένων και να αποδεικνύεται η συμμόρφωση προς τον ΓΚΠΔ (Πλάνο Συμμόρφωσης στον Γενικό Κανονισμό Προστασίας Προσωπικών Δεδομένων – GDPR (GDPR Compliance Plan)).

**Μελέτη Αλγοριθμικής Εκτίμησης Αντικτύπου**

Διενέργεια μελέτης αλγοριθμικής εκτίμησης αντικτύπου

Ο ανάδοχος, εκπονεί αλγοριθμική εκτίμηση αντικτύπου. Κατά την εκπόνηση της αλγοριθμικής εκτίμησης αντικτύπου λαμβάνονται υπόψη, ιδίως, οι ακόλουθες πληροφορίες:

α) ο επιδιωκόμενος σκοπός, συμπεριλαμβανομένου του δημόσιου συμφέροντος που εξυπηρετείται με τη χρήση του συστήματος,

β) οι δυνατότητες, τα τεχνικά χαρακτηριστικά και οι παράμετροι λειτουργίας του συστήματος,

γ) το είδος και οι κατηγορίες των αποφάσεων που λαμβάνονται ή των πράξεων που εκδίδονται με την συμμετοχή του συστήματος, ή υποστηρίζονται από αυτό,

δ) οι κατηγορίες δεδομένων που συλλέγονται, τυγχάνουν επεξεργασίας ή εισάγονται στο σύστημα ή παράγονται από αυτό,

ε) οι κίνδυνοι που ενδέχεται να προκύψουν για τα δικαιώματα, τις ελευθερίες και τα έννομα συμφέροντα των φυσικών ή νομικών προσώπων, στα οποία αφορά ή τα οποία επηρεάζει η λήψη της απόφασης και

στ) το προσδοκώμενο όφελος που απορρέει για το κοινωνικό σύνολο σε συνάρτηση με ενδεχόμενους κινδύνους και επιπτώσεις που δύναται να επιφέρει η χρήση του συστήματος, ιδίως για φυλετικές, εθνοτικές, κοινωνικές ή ηλικιακές ομάδες και κατηγορίες του πληθυσμού όπως τα άτομα με αναπηρία ή χρόνιες παθήσεις.

### Σχέδιο Ανάκαμψης από Καταστροφή

Πέραν των προδιαγραφών ασφαλείας του συστήματος, ο Ανάδοχος θα πρέπει να υποβάλλει πλήρες σχέδιο ασφάλειας με ανάλυση των επιμέρους παραγόντων επικινδυνότητας και σενάρια ανάκαμψης από διακοπές λειτουργίας αυτού και λοιπές καταστροφές. Πιο αναλυτικά, θα πρέπει να γίνεται αναφορά στα εξής:

* Ελάχιστο επίπεδο υπηρεσιών ή/και προϊόντων
* Χώρος και μέγεθος χώρου ανάκαμψης για την αποθήκευση των δεδομένων
* Απαιτούμενες δομές ανάκαμψης (θέσεις εργασίας, δίκτυα, εξοπλισμό, τηλεπικοινωνίες κτλ)
* Ο επιθυμητός χρόνος ανάκαμψης (Recovery Time Objective) θα πρέπει να είναι έως 24 ώρες
* Η μέγιστη ανεκτή περίοδος διακοπής (Maximum Tolerable Period of Disruption) θα πρέπει να είναι έως μία (1) ώρα

### Μεθοδολογία μέτρησης ανθρωπο-προσπάθειας

Ο Ανάδοχος υποχρεούται για κάθε υποβαλλόμενο αίτημα να καταθέτει εγγράφως την Ανάλυση Δομής Εργασιών (Work Breakdown Structure) για την υλοποίηση του αιτήματος, με την αντίστοιχη αποτίμηση ανθρωποπροσπάθειας ανά επιμέρους εργασία.

Η Ανάλυση Δομής Εργασιών, για κάθε αίτημα τροποποίησης εφαρμογής ή υλοποίησης νέας εφαρμογής, πρέπει να αναλύεται σε ικανό επίπεδο λεπτομέρειας.

Κατ’ ελάχιστον πρέπει να είναι διακριτές οι ακόλουθες ομάδες εργασιών :

* Ανάλυση απαιτήσεων – σύνταξη μελέτης εφαρμογής
* Prototyping
* Υλοποίηση
* Δοκιμές
* Παραγωγή υλικού τεκμηρίωσης
* Εγκατάσταση σε παραγωγικό σύστημα (συμπεριλαμβανομένης μετάπτωσης δεδομένων, ad hoc δημιουργίας αντιγράφων ασφαλείας, δοκιμών στο παραγωγικό σύστημα ή άλλων ανάλογων εργασιών)

Για κάθε επιμέρους εργασία θα περιλαμβάνεται εκτίμηση της αντίστοιχης απαιτούμενης ανθρωποπροσπάθειας. Η συνολική ανθρωποπροσπάθεια (ανθρωποχρόνος) για την υλοποίηση του αιτήματος σε επίπεδο ανθρωποημερών (με αντιστοιχία 8 ωρών εργασίας ανά ημέρα και 20 ανθρωποημέρες ανά ανθρωπομήνα), θα προκύπτει ως άθροισμα της ανθρωποπροσπάθειας των επιμέρους εργασιών.

Τα ανωτέρω θα αποτυπώνονται με σαφή τρόπο στην ηλεκτρονική πλατφόρμα διακίνησης αιτημάτων, που θα διαθέσει ο Ανάδοχος προς χρήση για την παρακολούθηση του έργου και θα μπορούν να ανακτηθούν σε έντυπη μορφή.

Η μεθοδολογία θα περιλαμβάνει και τρόπο μέτρησης ανθρωποπροσπάθειας (προϋπολογιστικό και απολογιστικό) για εκπόνηση μελετών. Για την ανθρωποπροσπάθεια/εκτέλεση αυτού του τύπου εργασιών θα καταβάλλεται αμοιβή σύμφωνα με τις προβλέψεις της διακήρυξης/σύμβασης που αφορούν στις νέες υλοποιήσεις/αλλαγές που θα τίθενται σε παραγωγική λειτουργία.

Σχετική πρόταση τυποποίησης και προϋπολογιστικής/απολογιστικής μέτρησης της ανθωποπροσπάθειας που απαιτείται για αυτού του τύπου τις εργασίες θα πρέπει να περιληφθεί στην προσφορά του προσφέροντος.

Επίσης σε περίπτωση που απαιτούνται εκτενείς αλλαγές ή προσθήκες σε λογισμικό υποδομών ή άλλης μορφής υποδομές, ο οικονομικός φορέας θα πρέπει να ορίζει και την ανθρωποπροσπάθεια / κόστος εγκατάστασης ή αναδιαμόρφωσης λογισμικού υποδομών, καθώς και την πιθανή προσαύξηση των εργασιών κόστους υποστήριξης λόγω των αλλαγών στις υποδομές. Η πιθανή προσαύξηση εργασιών υποστήριξης θα περιλαμβάνεται στο τίμημα του αιτήματος και θα παραλαμβάνεται με τη θέση σε παραγωγική λειτουργία της τροποποίησης/προσθήκης.

Σχετική πρόταση τυποποίησης και προϋπολογιστικής/απολογιστικής μέτρησης της ανθωποπροσπάθειας που υποβοηθά τη διαστασιοποίηση για αυτού του τύπου τις εργασίες, θα πρέπει να περιληφθεί στην προσφορά του υποψηφίου.

### 8. Σχέδιο Υλοποίησης-Εγκατάσταση Αναδόχου

Άμεσα μετά την υπογραφή της σύμβασης γίνεται έναρξη της «Φάσης Φ1 – Σχέδιο Υλοποίησης Έργου - Εγκατάσταση Αναδόχου» και η οποία περιλαμβάνει την περίοδο προσαρμογής για τον Ανάδοχο, την εγκατάσταση του Αναδόχου και την σύνταξη και υποβολή του Σχεδίου Υλοποίησης Έργου.

### Περίοδος προσαρμογής και εγκατάστασης αναδόχου

Άμεσα μετά την υπογραφή της σύμβασης γίνεται έναρξη της «Φάσης Φ1 – Σχέδιο Υλοποίησης Έργου - Εγκατάσταση Αναδόχου περιόδου προσαρμογής και εγκατάστασης του αναδόχου».

Ο Ανάδοχος εντός του πρώτου μήνα από την υπογραφή της σύμβασης, θα πρέπει να ενημερώσει τον φορέα εκτέλεσης της σύμβασης και τον φορέα λειτουργίας του συστήματος για τις ενέργειες εγκατάστασης.

Ο φορέας λειτουργίας θα παράσχει στον Ανάδοχο όλες τις διαθέσιμες πληροφορίες σχετικά με την τρέχουσα μορφή και λειτουργία του συστήματος.

Ως περίοδος εγκατάστασης Αναδόχου ορίζεται το χρονικό διάστημα από την ημερομηνία υπογραφής της Σύμβασης, μέχρι και την έγγραφη δήλωση ετοιμότητας του Αναδόχου ότι μπορεί να προβεί στην υλοποίηση αιτημάτων.

Σε κάθε περίπτωση η περίοδος προσαρμογής για τον Ανάδοχο δεν μπορεί να υπερβαίνει τον ένα (1) μήνα. Κατά την περίοδο προσαρμογής, ο Ανάδοχος έχει ως στόχο την καλή ενημέρωση και προσαρμογή του στο εν γένει περιβάλλον του έργου.

### Εγκατάσταση διαδικασιών Υλοποίησης Έργου – Σχέδιο υλοποίησης Έργου (ΣΥΕ)

Μετά την υπογραφή της σύμβασης και εντός διαστήματος τριών (3) μηνών ο Ανάδοχος θα προβεί στη σύνταξη και υποβολή του «Σχεδίου Υλοποίησης Έργου». Οι όροι του «Σχεδίου Υλοποίησης Έργου» δεν θα αναιρούν όρους ή προβλέψεις, της Σύμβασης και της Προσφοράς. Είναι σαφώς επιτρεπτό να εξειδικευτούν οι σχετικοί όροι ή προβλέψεις της Σύμβασης και της Προσφοράς.

Το Σχέδιο Υλοποίησης Έργου θα είναι το κείμενο αναφοράς για την συνεργασία της ομάδας έργου (φορέας εκτέλεσης της σύμβασης, φορέας λειτουργίας του συστήματος, Ανάδοχος) και όλα τα μέλη της ομάδας έργου καθώς και τα σχετικά συλλογικά όργανα ή στελέχη των αντισυμβαλλομένων μερών να λειτουργούν στο πλαίσιο της εκτέλεσης της σύμβασης σύμφωνα με αυτό.

Περιστασιακή λειτουργία ή ενέργεια μη σύμφωνη με το ΣΥΕ δεν αποτελεί αντισυμβατική ενέργεια, ωστόσο λαμβάνεται υπ΄ όψη κατά τις εργασίες των οργάνων και στελεχών που εκτελούν διοίκηση της σύμβασης (προγραμματισμό εργασιών, αποτύπωση τρέχουσας κατάστασης έργου, αξιολόγηση/εκτίμηση τρέχουσας κατάστασης και επιτευγμάτων ή/και παραδοτέων κ.α.) και την έκδοση σχετικών διοικητικών πράξεων.

Αλλαγή (τροποποίηση, επέκταση) του «Σχεδίου Υλοποίησης Έργου» μπορεί να γίνει, ωστόσο προαπαιτεί σύμφωνη γνώμη αμφοτέρων των συμβαλλομένων.

Οι διαδικασίες και μηχανισμοί που θα περιγράφονται αναλυτικά στο ΣΥΕ, θα πρέπει να αποτελούν ένα πρότυπο και ολοκληρωμένο σύνολο, προσαρμοσμένο στις ιδιαιτερότητες που θέτουν οι οργανωτικές, διοικητικές και τεχνολογικές παράμετροι του έργου.

Με βάση τα παραπάνω, τα περιεχόμενα του ΣΥΕ θα πρέπει κατ’ ελάχιστο να αναφέρονται στις ακόλουθες περιοχές, των οποίων ο σκοπός, η δομή και το περιεχόμενο θα περιγράφεται αναλυτικά στην προσφορά του υποψηφίου Αναδόχου:

• Οργανωτικό Σχήμα / Δομή Διοίκησης Έργου

• Εξειδίκευση εργασιών υλοποίησης του έργου

• Σχέδιο Επικοινωνιών ομάδας έργου και εμπλεκομένων

• Διαχείριση συνεργασίας με εμπλεκόμενα / επηρεαζόμενα μέρη (stakeholders management)

• Εκτίμηση – Μέσα και μεθοδολογία Διαχείρισης Κινδύνων

• Διασφάλιση - Έλεγχος Ποιότητας

• Σχέδιο ασφάλειας κατά την εκτέλεση του έργου και την παροχή υπηρεσιών υποστήριξης και εγγύησης

• Διαχείριση Αλλαγών της σύμβασης και του έργου

• Μελέτη Εκτίμησης Αντίκτυπου σχετικά με την Προστασία Δεδομένων (ΕΑΠΔ) και μελέτη αλγοριθμικής εκτίμησης αντικτύπου

Με τη λήξη της ανωτέρω περιόδου 3 μηνών, ο Ανάδοχος θα υποβάλει το «Σχέδιο Υλοποίησης Έργου» προς αποδοχή και παραλαβή.

Για να επιτευχθεί η απρόσκοπτη λειτουργία του συστήματος, η παροχή υπηρεσιών είναι δυνατόν να ξεκινήσει άμεσα μετά την υπογραφή της σύμβασης με χρήση ad hoc / Best Effort μεθοδολογίας.

Η Αναθέτουσα Αρχή/Κύριος του Έργου και ο Ανάδοχος δύνανται να ζητήσουν την αναθεώρηση του Σχεδίου Υλοποίησης Έργου, όποτε κρίνουν ότι υπάρχει ανάγκη, παρέχοντας εκτενή και λεπτομερή τεκμηρίωση για τους λόγους που προτείνεται η αναθεώρηση.

### Υπηρεσίες

Ο ανάδοχος θα κληθεί να προσφέρει τρεις διακριτές ομάδες υπηρεσιών μετά την ολοκλήρωση εγκατάστασής του:

1. Προοδευτική και συνεχώς προσαρμοζόμενη υλοποίηση (κατά αναλογία με μεθοδολογίες Agile) αλλαγών, προσθηκών, αναβαθμίσεων και βελτιώσεων στις υφιστάμενες πλατφόρμες του εξωδικαστικού μηχανισμού ρύθμισης οφειλών του ν. 4738/2020 και του μηχανισμού έγκαιρης προειδοποίησης του ν. 4738/2020.
2. Τεχνική Υποστήριξη, αντιμετώπιση βλαβών και αστοχιών (bugs), των Πλατφορμών: α) του εξωδικαστικού μηχανισμού ρύθμισης οφειλών και β) του μηχανισμού έγκαιρης προειδοποίησης του ν. 4738/2020.
3. Παροχή εκπαιδευτικού και υποστηρικτικού υλικού (π.χ. οδηγοί χρήσης), εκπαίδευσης επιχειρησιακών διαχειριστών και χρηστών της υπηρεσίας και των εμπλεκόμενων πιστωτών.

Οι παραπάνω επιγραμματικά αναφερόμενες ομάδες εργασιών, επειδή η φύση και η σκοπιμότητά τους είναι σαφώς διαφορετικές, θα παρέχονται με χρήση διαφορετικών μεθοδολογιών αλλά θα διέπονται από διαφορετικούς όρους (π.χ. χρόνο απάντησης (response time), χρόνο ολοκλήρωσης επιμέρους εργασιών, τρόπο και ρυθμό ενημέρωσης του φορέα λειτουργίας του συστήματος, τρόπο αναφοράς εκτέλεσης τους κ.α.).

Στις ακόλουθες παραγράφους περιγράφονται αναλυτικά οι υπηρεσίες, το μεθοδολογικό πλαίσιο παροχής τους και η διαδικασία παραλαβής τους για κάθε ομάδα υπηρεσιών ξεχωριστά.

### Υλοποίηση αλλαγών, προσθηκών, αναβαθμίσεων και βελτιώσεων στις υφιστάμενες πλατφόρμες του εξωδικαστικού μηχανισμού ρύθμισης οφειλών και του μηχανισμού έγκαιρης προειδοποίησης, του ν. 4738/2020

Ο Ανάδοχος θα προσφέρει υπηρεσίες για την υλοποίηση αλλαγών, προσθηκών, αναβαθμίσεων και βελτιώσεων στις υφιστάμενες πλατφόρμες του εξωδικαστικού μηχανισμού ρύθμισης οφειλών και του μηχανισμού έγκαιρης προειδοποίησης του ν. 4738/2020 για να καλυφθούν βελτιωμένες ή/και νέες, λειτουργικές και μη λειτουργικές απαιτήσεις. Στο πλαίσιο του Έργου, ο Ανάδοχος θα παραμετροποιήσει τα εξής διαφορετικά περιβάλλοντα:

• Περιβάλλον ανάπτυξης (Development)

• Περιβάλλον δοκιμών (Test/UAT)

• Περιβάλλον παραγωγικής λειτουργίας (Production)

Οι υπηρεσίες θα περιλαμβάνουν όλες τις ομάδες εργασιών που απαιτούνται για αναδιάταξη ή υλοποίηση και θέση σε παραγωγική λειτουργία ηλεκτρονικών υπηρεσιών προς τους χρήστες δηλ. :

• Η Υλοποίηση της μελέτης ασφάλειας και του σχεδίου ανάκαμψης από καταστροφή σύμφωνα με τις απαιτήσεις των παραγράφων 6, 6.1, 6.2, 6.3.

• Η υλοποίηση της Μελέτης Εκτίμησης Αντίκτυπου σχετικά με την Προστασία Δεδομένων (ΕΑΠΔ) αποσκοπεί στην ανάδειξη των κινδύνων για την ιδιωτικότητα των υποκειμένων των δεδομένων που απορρέουν από τον τρόπο που το προς υλοποίηση σύστημα θα επεξεργάζεται (αποθηκεύει, μεταδίδει, τροποποιεί, διαγράφει κλπ.) τα προσωπικά δεδομένα, καθώς και στην αξιολόγηση τους, έτσι ώστε να οδηγήσει στη λήψη κατάλληλων σχεδιαστικών μέτρων για των μετριασμό αυτών των κινδύνων. Διενέργεια μελέτης αλγοριθμικής εκτίμησης αντικτύπου λαμβάνοντας υπόψη, μεταξύ άλλων τις δυνατότητες, τα τεχνικά χαρακτηριστικά και τις παραμέτρους λειτουργίας του συστήματος ιδίως και τον επιδιωκόμενο σκοπό συμπεριλαμβανομένου του δημόσιου συμφέροντος που εξυπηρετείται με τη χρήση των ανωτέρω πλατφορμών. Επισημαίνεται πως η Μελέτη Εκτίμησης Αντίκτυπου σχετικά με την Προστασία Δεδομένων (ΕΑΠΔ) καθώς και η μελέτη αλγοριθμικής εκτίμησης αντικτύπου θα επικαιροποιούνται κάθε φορά που θα ολοκληρώνεται μια νέα υλοποίηση.

• Μελέτη Εφαρμογής – Ανάλυση Απαιτήσεων

• Prototyping και υλοποίηση

• Έλεγχοι και δοκιμές

• Παραγωγή εκπαιδευτικού υλικού (η τελική διαμόρφωσή του θα γίνεται από τον φορέα λειτουργίας του συστήματος)

• Μετάπτωση δεδομένων των παραγωγικών συστημάτων, ώστε να είναι συμβατά με τις αναβαθμισμένες εκδόσεις των εφαρμογών και των επεκτάσεων τους (κατά τρόπο σύμφωνο με το νομοθετικό πλαίσιο περί ψηφιακών αρχείων του Ελληνικού δημοσίου)

•Θέση σε παραγωγική λειτουργία και υποστήριξη λειτουργίας έως τη λήξη της σύμβασης.

Ενδεικτικά και όχι περιοριστικά το εύρος των ενεργειών βελτιστοποίησης θα πρέπει να καλύπτει τα ακόλουθα:

• Συντονισμό εμπλεκόμενων μερών και συμφωνία επί βελτιστοποιήσεων που αφορούν στην άντληση των απαραίτητων στοιχείων από την πλατφόρμα.

• Υλοποίηση νέων συστημικών βελτιώσεων που στοχεύουν στην περαιτέρω αυτοματοποιημένη διαχείριση των αιτήσεων

• Ανάπτυξη νέων web services παροχής και ανάκτησης στοιχείων από την πλατφόρμα, βάσει τυχόν περαιτέρω απαιτήσεων

• Παροχή υποστήριξης στη διεξαγωγή UATs που θα πραγματοποιούνται από τα εμπλεκόμενα μέρη επί νέων αναπτύξεων βελτιστοποίησης.

• Παρακολούθηση της εξέλιξης πορείας των αιτήσεων στις πλατφόρμες και παροχή κατάλληλων στατιστικών στοιχείων και δεικτών μέτρησης που να λαμβάνουν υπόψη και τις βελτιστοποιήσεις που υλοποιήθηκαν.

• Αλλαγή τεχνολογιών (technology stack trace), εφόσον απαιτηθεί

•Τυχόν αναβαθμίσεις που μπορούν να χρειαστούν στα πλαίσια μιας γενικότερης αναβάθμισης των συστημάτων της ΓΓΠΣΨΔ.

• Προσαρμογή του λογισμικού σε έκτακτες απαιτήσεις τροποποιήσεων της επιχειρησιακής λογικής

• Τυχόν νέες απαιτήσεις που θα προκύψουν από τους χρήστες του συστήματος.

• Τυχόν νέες απαιτήσεις που θα προκύψουν από διαβούλευση με τους εμπλεκόμενους φορείς.

• Παροχή εκπαιδευτικού και υποστηρικτικού υλικού για τις νέες υλοποιήσεις

Ο Ανάδοχος θα έχει την ευθύνη για την παράδοση του πηγαίου κώδικα των εφαρμογών. Τα πνευματικά δικαιώματα της εφαρμογής θα ανήκουν στον Κύριο του έργου.

### Τεχνική Υποστήριξη, αντιμετώπιση βλαβών και αστοχιών (bugs), των πλατφορμών: α) του εξωδικαστικού μηχανισμού ρύθμισης οφειλών και β) του μηχανισμού έγκαιρης προειδοποίησης του ν. 4738/2020

### Τεχνική Υποστήριξη

Οι παρεχόμενες υπηρεσίες κατ’ ελάχιστον περιλαμβάνουν:

• Παρακολούθηση της ορθής λειτουργίας των συστημάτων και την αποκατάσταση βλαβών

• Αποκατάσταση ανωμαλιών λειτουργίας (bugs) της/ων εφαρμογής/ών

• Εντοπισμός αιτιών βλαβών/αστοχιών και αποκατάσταση

• Εξασφάλιση ορθής λειτουργίας όλων των customizations, διεπαφών με άλλα συστήματα, κ.λπ., με τις νεότερες εκδόσεις

• Παράδοση αντιτύπων όλων των μεταβολών ή των επανεκδόσεων ή τροποποιήσεων των εγχειριδίων εφαρμογών

• Υπηρεσίες Τεχνικής Υποστήριξης μέσω Λειτουργίας Helpdesk.

• On site υποστήριξη. Όταν τα αναφερόμενα προβλήματα δεν μπορούν να επιλυθούν απευθείας και οριστικά από το πρώτο επίπεδο παρέμβασης (Helpdesk), πρέπει να προωθούνται σε ειδικούς, οι οποίοι θα δίνουν την απαιτούμενη λύση επιτόπου.

• Αντιμετώπιση λαθών και σφαλμάτων στη λειτουργία του συστήματος.

• Προσαρμογή της βάσης που θα αναπτυχθεί στο πλαίσιο του παρόντος Έργου σε νέες απαιτήσεις που προκύπτουν από πιθανές τροποποιήσεις στην οργάνωση και τις λειτουργίες του Φορέα Λειτουργίας και σχετίζονται με το φυσικό αντικείμενο του παρόντος Έργου.

• Αναβάθμιση του συστήματος σε νέες εκδόσεις του λειτουργικού συστήματος ή του συστήματος διαχείρισης βάσεων δεδομένων στα οποία βασίζεται το σύστημα.

•Ενημέρωση των χειριστών του, για τυχόν αλλαγές στη λειτουργικότητα του συστήματος.

### Ηλεκτρονική Πλατφόρμα Διαχείρισης Αιτημάτων (Ticket Management System)

Ο Ανάδοχος θα προετοιμάσει και θα διαθέσει καθ’ όλη τη διάρκεια του έργου, υπηρεσίες ηλεκτρονικής πλατφόρμας διακίνησης αιτημάτων (ticket management tool) με δυνατότητα παραγωγής σχετικών αναφορών.

Ενδεικτικά, η ανωτέρω πλατφόρμα θα κρατά το πλήρες ιστορικό για κάθε αίτημα που υποβάλλεται και θα δίδει τη δυνατότητα παρακολούθησης της υλοποίησης του κάθε αιτήματος. Τα δεδομένα και οι αναφορές που θα παράγονται, θα είναι άμεσα διαθέσιμα στα στελέχη του φορέα λειτουργίας και της Γενικής Γραμματείας Πληροφοριακών Συστημάτων & Ψηφιακής Διακυβέρνησης του Υπουργείου Ψηφιακής Διακυβέρνησης (ΓΓΠΣΨΔ) και θα εξασφαλιστεί η δυνατότητα να εξάγονται τα δεδομένα από τη σχετική πλατφόρμα.

Στην προσφορά του ο προσφέρων θα περιλάβει περιγραφή της ηλεκτρονικής πλατφόρμας που θα παράσχει, στην οποία θα περιγράφεται η ροή δεδομένων και ενεργειών.

### Τήρηση Εγγυημένου Επιπέδου Υπηρεσιών – Ρήτρες

Ο Ανάδοχος υποχρεούται να υλοποιήσει το σύνολο των αλλαγών, προσθηκών, αναβαθμίσεων και βελτιώσεων στις υφιστάμενες πλατφόρμες του εξωδικαστικού μηχανισμού ρύθμισης οφειλών και του μηχανισμού έγκαιρης προειδοποίησης του ν. 4738/2020 και να παρέχει τις υπηρεσίες τεχνικής υποστήριξης για την αντιμετώπιση βλαβών και αστοχιών (bugs), των πλατφορμών: α) του εξωδικαστικού μηχανισμού ρύθμισης οφειλών και β) του μηχανισμού έγκαιρης προειδοποίησης του ν. 4738/2020, τηρώντας τα ελάχιστα όρια διαθεσιμότητας που ορίζονται στη συνέχεια. Τονίζεται ότι οι όροι που αναφέρονται στην παρούσα παράγραφο ισχύουν και για τις περιόδους εγγύησης και συντήρησης (για την τελευταία εφόσον υπογραφεί Σύμβαση Συντήρησης) μετά την οριστική παραλαβή του έργου.

Oι οικονομικοί φορείς ζητείται να περιγράψουν στην προσφορά τους την ομάδα στελεχών που θα εκτελεί τις συγκεκριμένες εργασίες και την οργάνωσή της.

Η ομάδα εκτέλεσης των εργασιών του αναδόχου, θα εργάζεται μέσω διατάξεων απομακρυσμένης πρόσβασης, χρησιμοποιώντας υψηλού επιπέδου λογισμικό και εξοπλισμό ασφαλείας. Ζητείται οι οικονομικοί φορείς να περιγράψουν το λογισμικό/εξοπλισμό που δεσμεύονται να χρησιμοποιήσουν.

Οι σχετικές υπηρεσίες θα προσφέρονται σε μορφή διοικούμενων από τον Ανάδοχο και ολοκληρωμένων υπηρεσιών (managed service) δηλ. ως επιμέρους ολοκληρωμένα τεκμηριωμένα αποτελέσματα, σε απάντηση αιτημάτων που θα υποβάλει ο κύριος του έργου (φορέας λειτουργίας).

Η αντιμετώπιση βλαβών και αστοχιών θα γίνει στα τεχνικά μέσα (λογισμικό και εξοπλισμό), που είναι εγκατεστημένα στις υποδομές της Γενικής Γραμματείας Πληροφοριακών Συστημάτων & Ψηφιακής Διακυβέρνησης του Υπουργείου Ψηφιακής Διακυβέρνησης (ΓΓΠΣΨΔ). Η ομάδα εκτέλεσης των εργασιών του αναδόχου θα λαμβάνει ειδοποιήσεις από στελέχη του φορέα λειτουργίας του συστήματος ή/και την ΓΓΠΣΨΔ.

Οι τρόποι με τους οποίους γίνεται αναγγελία βλαβών, αστοχιών και σχετικών ευρημάτων από τον κύριο του έργου (φορέας λειτουργίας) ή και την ΓΓΠΣΨΔ είναι οι παρακάτω:

• Δημιουργία ανάρτησης στην σχετική ηλεκτρονική πλατφόρμα διαχείρισης αιτημάτων (Ticket Management System), την οποία θα παράσχει ο Ανάδοχος.

• Μήνυμα ηλεκτρονικού ταχυδρομείου.

Η αναγγελία του Κύριου του Έργου (φορέας λειτουργίας) και της ΓΓΠΣΨΔ θα περιέχει πλήρη περιγραφή των ευρημάτων (σαφής προσδιορισμός ηλεκτρονικής υπηρεσίας που έχει βλάβη ή αστοχεί, σχετικά μηνύματα του συστήματος, άλλες σημαντικές συνθήκες ανάλογα με την βλάβη ή την αστοχία).

**Χρόνος Αποκατάστασης**

**Ορισμοί**

* **Λογισμικό/Εφαρμογές:** το σύνολο των διακριτών μονάδων λογισμικού/εφαρμογών που παραδόθηκαν/αναπτύχθηκαν στο πλαίσιο της Σύμβασης, η εύρυθμη λειτουργία των οποίων στηρίζει τη λειτουργικότητα των υφιστάμενων πλατφορμών του εξωδικαστικού μηχανισμού ρύθμισης οφειλών και του μηχανισμού έγκαιρης προειδοποίησης του ν. 4738/2020.
* **Βλάβη:** Ζημιά μέρους ή όλης της διακριτής μονάδας λογισμικού/εφαρμογών, η οποία επηρεάζει άμεσα και αρνητικά την διαθεσιμότητα ή απόδοση του εν λόγω στοιχείου και κατ’ επέκταση τις προσφερόμενες υπηρεσίες του Συστήματος. Ζημιά μέρους ή όλης της διακριτής μονάδας λογισμικού/εφαρμογών, η οποία δεν επηρεάζει άμεσα και αρνητικά την διαθεσιμότητα ή απόδοση του εν λόγω στοιχείου και κατ’ επέκταση τις προσφερόμενες υπηρεσίες του Συστήματος.
* **Κρίσιμη αστοχία:** ορίζεται η αστοχία η οποία αναστέλλει πλήρως και συνεχόμενα την παροχή ηλεκτρονικής υπηρεσίας, η οποία είναι σε πλήρη παραγωγική λειτουργία. Η χρήση της συγκεκριμένης ηλεκτρονικής υπηρεσίας προβλέπεται σαφώς ως υποχρεωτική από το νομοθετικό πλαίσιο ,υφίστανται σαφείς νομικές προβλέψεις για την διαθεσιμότητά της και δεν δεν υφίσταται εναλλακτικός τρόπος εκτέλεσης των σχετικών ενεργειών.
* **Μη κρίσιμη αστοχία :** ορίζεται η αστοχία η οποία δεν αναστέλλει πλήρως και συνεχόμενα την παροχή ηλεκτρονικής υπηρεσίας, η οποία είναι σε πλήρη παραγωγική λειτουργία και υφίσταται εναλλακτικός τρόπος εκτέλεσης των σχετικών ενεργειών.
* **ΚΩΚ** (κανονικές ώρες κάλυψης): Το χρονικό διάστημα 09:00– 17:00 για τις εργάσιμες ημέρες.
* **ΕΩΚ** (επιπλέον ώρες κάλυψης): Το υπόλοιπο χρονικό διάστημα.
* **Χρόνος αποκατάστασης βλάβης** είναι το μέγιστο επιτρεπόμενο χρονικό διάστημα από την αναγγελία της βλάβης μέχρι και την αποκατάστασή της. Ο χρόνος αυτός είναι:
* έξι (6) ώρες από τη στιγμή της ανακοίνωσης της εμφάνισης της βλάβης αν η ανακοίνωση του προβλήματος πραγματοποιήθηκε εντός ΚΩΚ
* έξι (6) ώρες οι οποίες θα προσμετρούνται από τις 09:00 της επόμενης εργάσιμης ημέρας, για τις λοιπές ώρες ανακοίνωσης προβλήματος βλάβης
* **Χρόνος αποκατάστασης κρίσιμης αστοχίας** είναι το μέγιστο επιτρεπόμενο χρονικό διάστημα από την αναγγελία της κρίσιμης αστοχίας μέχρι και την αποκατάστασή της. Ο χρόνος αυτός είναι:
* Επτά (7) ώρες από τη στιγμή της ανακοίνωσης της εμφάνισης της βλάβης αν η ανακοίνωση του προβλήματος πραγματοποιήθηκε εντός ΚΩΚ
* Επτά (7) ώρες οι οποίες θα προσμετρούνται από τις 09:00 της επόμενης εργάσιμης ημέρας, για τις λοιπές ώρες ανακοίνωσης προβλήματος βλάβης
* **Χρόνος αποκατάστασης μη κρίσιμης αστοχίας** είναι το μέγιστο επιτρεπόμενο χρονικό διάστημα από την αναγγελία της μη κρίσιμης αστοχίας μέχρι και την αποκατάστασή της. Ο χρόνος αυτός είναι:
* οκτώ (8) ώρες από τη στιγμή της ανακοίνωσης της εμφάνισης της μη κρίσιμης αστοχίας αν η ανακοίνωση του προβλήματος πραγματοποιήθηκε εντός ΚΩΚ
* είκοσι τέσσερις (24) ώρες οι οποίες θα προσμετρούνται από τις 09.00 της επόμενης εργάσιμης ημέρας, για τις λοιπές ώρες ανακοίνωσης προβλήματος μη κρίσιμης αστοχίας.

**Μη διαθεσιμότητα-Ρήτρες**

Σε περίπτωση που δεν επιτευχθεί αποκατάσταση βλάβης εντός του ανωτέρω προβλεπόμενου χρόνου αποκατάστασης από την αναγγελία της βλάβης, ο φορέας λειτουργίας δύναται να επιβάλει ποινική ρήτρα ύψους 500 € για κάθε μέρα καθυστέρησης αποκατάστασης της βλάβης και έως του ποσού των 15.000 €.

Σε περίπτωση που δεν επιτευχθεί αποκατάσταση της κρίσιμης αστοχίας εντός του ανωτέρω προβλεπόμενου χρόνου αποκατάστασης από την αναγγελία της κρίσιμης αστοχίας, ο φορέας λειτουργίας δύναται να επιβάλει ποινική ρήτρα ύψους 400 € για κάθε μέρα καθυστέρησης αποκατάστασης της αστοχίας και έως του ποσού των 12.000 €.

Σε περίπτωση που δεν επιτευχθεί αποκατάσταση της μη κρίσιμης αστοχίας εντός του ανωτέρω προβλεπόμενου χρόνου αποκατάστασης από την αναγγελία της κρίσιμης αστοχίας, η αναθέτουσα αρχή δύναται να επιβάλει ποινική ρήτρα ύψους 200 € για κάθε μέρα καθυστέρησης αποκατάστασης της αστοχίας και έως του ποσού των 5.000 €.

### Προγραμματισμένες διακοπές υπηρεσίας

Επιτρέπεται η διενέργεια προγραμματισμένων διακοπών της Υπηρεσίας (Planned Outages), σύμφωνα με τις παρακάτω συνθήκες:

• Κάθε προγραμματισμένη διακοπή της υπηρεσίας από τον Ανάδοχο θα ανακοινώνεται τουλάχιστον δέκα (10) ημερολογιακές ημέρες νωρίτερα στον Φορέα, και θα πρέπει να τεκμηριώνεται κατάλληλα.

• Κάθε προγραμματισμένη διακοπή της υπηρεσίας θα πραγματοποιείται μόνο εφόσον ρητά συμφωνηθεί μεταξύ των δύο μερών.

• Η μέγιστη διάρκεια μίας προγραμματισμένης διακοπής υπηρεσιών θα συμφωνείται ρητά μεταξύ των δύο μερών.

### Υπηρεσίες Εκπαίδευσης

Ο ανάδοχος οφείλει να προσφέρει παροχή εκπαιδευτικού και υποστηρικτικού υλικού (π.χ. οδηγοί χρήσης), εκπαίδευσης επιχειρησιακών διαχειριστών και χρηστών της υπηρεσίας και των εμπλεκόμενων πιστωτών.

Ο Ανάδοχος θα πρέπει να διαμορφώσει και ολοκληρώσει την παραγωγή του εκπαιδευτικού και υποστηρικτικού υλικού το οποίο απευθύνεται στους χρήστες, για κάθε τροποποίηση ή προσθήκη που υλοποιήθηκε στο πλαίσιο του έργου.

Επιπρόσθετα, ο Ανάδοχος απαιτείται να προσφέρει υπηρεσίες εκπαίδευσης για χειρισμούς (operation) συστημάτων εφαρμογών που περιλαμβάνονται στο σύστημα από εκπαιδευτή και τις οποίες θα περιγράψει στην προσφορά του.

Το χρονοδιάγραμμα παροχής αυτών των υπηρεσιών θα συμφωνείται με τον κύριο του έργου

### Πρόσβαση Αναδόχου στις Υποδομές των δύο (2) Πλατφορμών

Στο πλαίσιο της παροχής των υπηρεσιών του αναδόχου στις δύο (2) πλατφόρμες που φιλοξενούνται και λειτουργούν στην κεντρική πληροφοριακή υποδομή της Γενικής Γραμματείας Πληροφοριακών Συστημάτων & Ψηφιακής Διακυβέρνησης του Υπουργείου Ψηφιακής Διακυβέρνησης (ΓΓΠΣΨΔ), η Γενική Γραμματεία Πληροφοριακών Συστημάτων & Ψηφιακής Διακυβέρνησης του Υπουργείου Ψηφιακής Διακυβέρνησης (ΓΓΠΣΨΔ) αναλαμβάνει την υποχρέωση να εξασφαλίσει και να παρέχει συνεχώς:

1. Διαθεσιμότητα κατά το ωράριο λειτουργίας των στελεχών της ΓΓΠΣΨΔ με την απαιτούμενη αρμοδιότητα και εξειδίκευση, της αρμόδιας διεύθυνσης της ΓΓΠΣΨΔ για παροχή μέσω email ή τηλεφώνου πληροφοριών, διευκρινήσεων, απαιτούμενων εγκρίσεων σε στελέχη του αναδόχου για την εκτέλεση των σχετικών εργασιών, εγκρίσεις του στις περιπτώσεις που κρίνεται σκόπιμο και συνδρομή σε σχετικές συνεργασίες με κατασκευαστές λογισμικού, που παρέχουν σχετικές υπηρεσίες

2. Άμεση ενημέρωση και τεκμηρίωση για τις ενέργειες των διαχειριστών ή άλλων, για οιαδήποτε αλλαγή ή εργασία γίνεται, αφορά ή/και υφίσταται πιθανότητα να επηρεάζει άμεσα ή έμμεσα το σύστημα, τις άμεσα διασυνδεδεμένες διατάξεις (π.χ. εξοπλισμός διασύνδεσης με ΣΥΖΕΥΞΙΣ, διαλειτουργόντα συστήματα) και όλες τις σημαντικές διαχειριστικές ενέργειες.

3. Άμεση ενημέρωση για θέματα κατασκευαστικών υποδομών (δίκτυο ηλεκτροδότησης, δίκτυο ύδρευσης κ.λπ.), τα οποία υπάρχει πιθανότητα να επηρεάσουν τον εξοπλισμό ή την λειτουργία του Συστήματος και τις διατάξεις απομακρυσμένης πρόσβασης.

4. Πλήρη τυπική ενημέρωση (κατ’ ελάχιστο με e-mail ή ανάρτηση στο σύστημα καταχώρησης θεμάτων, πρόσβαση στο οποίο θα προσφέρει ο Ανάδοχος) για τις ηλεκτρονικές υπηρεσίες.

5. Πλήρης και τεκμηριωμένη περιγραφή των πιθανών βλαβών και αστοχιών που εντοπίζει γραπτά (κατ’ ελάχιστο με e-mail ή σχετική καταχώρηση στο σύστημα καταχώρησης θεμάτων, πρόσβαση στο οποίο θα παρέχει ο Ανάδοχος).

6. Την απαιτούμενη συνεργασία με δημόσιους φορείς (του Ελληνικού κράτους ή διεθνείς) ή άλλους παρόχους υπηρεσιών προς το Ελληνικό κράτος, οι οποίοι εμπλέκονται στην λειτουργία του συστήματος. Οι δράσεις αυτές περιλαμβάνουν κατ’ ελάχιστο: εξασφάλισή διαθεσιμότητας των τρίτων φορέων, επικοινωνίες, συνεργασία για την διερεύνηση τεχνικών θεμάτων, διερεύνηση και προσδιορισμό συμπερασμάτων για νομικά και διοικητικά θέματα, διεκπεραίωση όλων των διοικητικών διαδικασιών που απαιτούνται για τη λειτουργία και χρήση του συστήματος.

### Υποχρεώσεις Αναδόχου

Για την πλατφόρμα του εξωδικαστικού μηχανισμού ρύθμισης οφειλών και την πλατφόρμα του μηχανισμού έγκαιρης προειδοποίησης του ν. 4738/2020 θα παρέχονται από έμπειρους μηχανικούς πληροφοριακών συστημάτων οι ακόλουθες υπηρεσίες :

1. Εκτεταμένη διερεύνηση στο πλαίσιο αποκατάστασης βλαβών και αστοχιών που απαιτούν παρεμβάσεις μικρής ή μεγάλης έκτασης για τις οποίες, θα ενημερώνονται τα στελέχη της ΓΤΧΤΔΙΧ, και,
2. Μικρής έκτασης αλλαγές στην διαμόρφωση του συστήματος όποτε κρίνεται ότι είναι απαραίτητο. Μεγάλης έκτασης αλλαγές μπορούν να ζητηθούν από τον φορέα σύμφωνα με τις προβλέψεις για αιτήματα νέων υλοποιήσεων/αλλαγών που περιγράφεται στο ΠΑΡΑΡΤΗΜΑ Ι, παρ. 9.1.
3. Αναβαθμίσεις του συστήματος όποτε κρίνεται απαραίτητο από τον Ανάδοχο ή μετά και από αίτημα του Φορέα και συμφωνία των 2 μερών.
4. Αποκατάσταση των βλαβών και αστοχιών (bugs) των εφαρμογών.
5. Ενημέρωση του φορέα λειτουργίας για οιοδήποτε θέμα ή ασυνήθιστη ένδειξη εντοπισθεί κατά την παρακολούθηση του συστήματος
6. Άμεση ενημέρωση του φορέα λειτουργίας και ενεργοποίηση της διαδικασίας αντιμετώπισης βλαβών και αστοχιών. Άμεση ενημέρωση και τεκμηρίωση, για οιαδήποτε αλλαγή ή εργασία γίνεται, αφορά ή/και υφίσταται πιθανότητα να επηρεάζει άμεσα ή έμμεσα το σύστημα (παραγωγικό και κάθε άλλο περιβάλλον), ή τα διαλειτουργόντα συστήματα και όλες τις σημαντικές διαχειριστικές ενέργειες.
7. Οι οικονομικοί φορείς μπορούν να προτείνουν και περαιτέρω εργασίες που θεωρούν χρήσιμες και ωφέλιμες στην προσφορά τους. Για να ενταχθούν στα καθήκοντα της ομάδας θα απαιτείται ρητή σύμφωνη γνώμη του του Κυρίου του Έργου.

### Διάθεση Στελεχών με Φυσική Παρουσία

Ο ανάδοχος θα εξασφαλίσει ότι ένα στέλεχος του με Πανεπιστημιακό Τίτλο Σπουδών και εμπειρία στην χρήση των δύο πλατφορμών, ήτοι στην πλατφόρμα του εξωδικαστικού Μηχανισμού ρύθμισης οφειλών και στην πλατφόρμα του Μηχανισμού Έγκαιρης Προειδοποίησης, θα παρέχει υπηρεσίες στις εγκαταστάσεις του φορέα κατά την διάρκεια εργάσιμων ωρών δημοσίου σε όλη τη διάρκεια της σύμβασης.

Ο φορέας θα του/της παρέχει χώρο εργασίας – που θα συμμορφώνεται με τους κανονισμούς εργασιακών χώρων. Ο ανάδοχος θα ορίσει ποιο στέλεχος από μία ευρύτερη ομάδα θα παράσχει τις συγκεκριμένες υπηρεσίες. Το στέλεχος του αναδόχου θα είναι συγκεκριμένο, θα έρχεται σε συνεχή επικοινωνία / συνεργασία με τα στελέχη του Φορέα και θα απασχολείται αποκλειστικά με την Υποστήριξη των στελεχών της Γενικής Γραμματείας Χρηματοπιστωτικού Τομέα και Διαχείρισης Ιδιωτικού Χρέους.

Η ομάδα διοίκησης έργου του αναδόχου θα έχει την αποκλειστική αρμοδιότητα διοίκησης των στελεχών. Τα αιτήματα εργασιών θα προωθούνται (τυπικά) από την Γενική Γραμματεία Χρηματοπιστωτικού Τομέα και Διαχείρισης Ιδιωτικού Χρέους για διεκπεραίωση από το εν λόγω στέλεχος. Το στέλεχος του αναδόχου θα συμμορφώνεται με τους εταιρικούς κανονισμούς λειτουργίας και ασφαλείας του αναδόχου και τους κανονισμούς ασφαλείας του φορέα και θα λαμβάνει έγκριση από την ομάδα διοίκησης έργου του αναδόχου για τις ενέργειές του/της που επηρεάζουν την λειτουργία ή μορφή του συστήματος ή οιαδήποτε άλλη ενέργεια που εντάσσεται στην εκτέλεση της σύμβασης.

Οποιαδήποτε προφορική επικοινωνία που θα γίνεται στο πλαίσιο της συνεργασίας των στελεχών του αναδόχου με στελέχη του φορέα δεν υποκαθιστούν την μεθοδολογία και κανόνες συνεργασίας και εργασιών ούτε την χρήση της ηλεκτρονικής πλατφόρμας διαχείρισης αιτημάτων.

Ενδεικτικά και όχι περιοριστικά αναφέρονται οι παρακάτω υπηρεσίες:

• εντοπισμός πιθανώς προβληματικών καταχωρήσεων των τελικών χρηστών

• διορθώσεις επιχειρησιακών δεδομένων

• εξαγωγές δεδομένων τεχνικών καταγραφών του συστήματος σχετικά με ενέργειες χρηστών και της σχετική λειτουργίας του συστήματος

• τεκμηρίωση και δρομολόγηση αιτημάτων (σχετικά με επιχειρησιακή διαχείριση) προς την ομάδα υποστήριξη Help Desk του Αναδόχου

• άλλες παρόμοιες ενέργειες που θα ορισθούν στο σχέδιο υλοποίησης έργου

Ομάδα Υποστήριξης του Αναδόχου για το Στελέχος με Φυσική Παρουσία

Το στέλεχος που θα έχει φυσική παρουσία, θα υποστηρίζεται από εξειδικευμένα στελέχη του Αναδόχου για τις εργασίες που αναφέρονται παραπάνω όποτε κρίνεται απαραίτητο. Αυτή η ομάδα υποστήριξης θα είναι διαθέσιμη εργάσιμες ημέρες και ώρες και θα διοικείται και θα συντονίζεται από την ομάδα διοίκησης έργου του Αναδόχου.

### Μεθοδολογία Οργάνωσης, Διοίκησης και Υλοποίησης του Έργου

### Μεθοδολογία Διοίκησης, Ομάδα Έργου/Σχήμα Διοίκησης Έργου και Μεθοδολογία Διασφάλισης Ποιότητας του Έργου

Οι υποψήφιοι Ανάδοχοι πρέπει να συμπεριλάβουν στις προσφορές τους πλάνο με τη δομή διοίκησης και εκτέλεσης των εργασιών, καθώς και την μεθοδολογία υλοποίησης του έργου.

Σε κάθε περίπτωση, ο Ανάδοχος, θα πρέπει να υποβάλλει μηνιαίες αναφορές προόδου (progress reports) σχετικά με τις δράσεις του και τις διαδικασίες εκτέλεσης των εργασιών.

Οι τακτικές συναντήσεις του Αναδόχου με την Αναθέτουσα Αρχή για την πρόοδο του έργου θα διεξάγονται σε μηνιαία βάση ή όποτε η Αναθέτουσα Αρχή το θεωρήσει απαραίτητο.

Ο υποψήφιος Ανάδοχος υποχρεούται:

* έχοντας διαμορφώσει μια σαφή και ολοκληρωμένη αντίληψη για το έργο,
* λαμβάνοντας υπόψη την εμπειρία του και τις βέλτιστες διεθνείς πρακτικές που απορρέουν από την υλοποίηση παρόμοιων έργων, και
* αξιολογώντας και κάνοντας χρήση των εργαλείων και μεθοδολογιών που αυτός διαθέτει, να παρουσιάσει στην Τεχνική Προσφορά του μια ολοκληρωμένη μεθοδολογική προσέγγιση που θα ακολουθήσει για την υλοποίηση του έργου.
* Ο υποψήφιος Ανάδοχος υποχρεούται να υποβάλλει στην Προσφορά του ολοκληρωμένη πρόταση για το σχήμα διοίκησης, την ομάδα έργου που θα διαθέσει για τη διοίκηση και υλοποίηση του Έργου, το γνωστικό αντικείμενο που θα καλύψουν ο Υπεύθυνος και η Ομάδα Έργου. Τυχόν αλλαγή του προσωπικού θα τελεί υπό την έγκριση της Αναθέτουσας Αρχής μετά από σχετική εισήγηση της ΕΠΕ.

Οι υποψήφιοι Ανάδοχοι πρέπει να συμπεριλάβουν στην προσφορά τους περιγραφή του Συστήματος Διαχείρισης Ποιότητας που εφαρμόζουν, ή σε περίπτωση χρήσης λογισμικού, να γίνει σχετική αναφορά.

Η Αναθέτουσα Αρχή θα έχει την κύρια ευθύνη επίβλεψης και ελέγχου της πορείας ανάπτυξης και υλοποίησης του Έργου, ενώ την κύρια ευθύνη υλοποίησης του Έργου θα την έχει ο ανάδοχος.

### Παρακολούθηση Εξέλιξης, Χρονοδιάγραμμα & Φάσεις Υλοποίησης του Έργου

### Παρακολούθηση Εξέλιξης του Έργου

Κατά τη διάρκεια υλοποίησης του Έργου, ο Ανάδοχος θα υποβάλλει Αναφορές σχετικά με τις δράσεις και τις διαδικασίες εκτέλεσης του Έργου, έτσι ώστε να διασφαλίζεται:

* η τήρηση του χρονοδιαγράμματος του Έργου
* η ορθή και συμβατή με τις προδιαγραφές, εκτέλεση των υποχρεώσεων του Αναδόχου.

Στην αναφορά προόδου θα περιλαμβάνονται:

* η εξέλιξη του χρονοδιαγράμματος
* η παροχή υπηρεσιών από τον Ανάδοχο και οι σχετικές προβλέψεις της σύμβασης και των εγγράφων του έργου (ΣΥΕ, Μελέτη εφαρμογής, Μελέτη αντικτύπου, Μελέτη ασφάλειας, άλλα σχέδια εργασιών)
* η εξασφάλιση απαραίτητων για την υλοποίηση του έργου υπηρεσιών και αποφάσεων της Αναθέτουσας Αρχής και του κύριου του έργου.
* η καταγραφή, διαχείριση και λήψη αποφάσεων σχετικά με κινδύνους (risk management)
* η διαχείριση αλλαγών της σύμβασης

Οι αναφορές προόδου του έργου θα συντάσσονται και θα υποβάλλονται από τον Ανάδοχο.

Η αναθέτουσα αρχή και ο κύριος του έργου διατηρεί το δικαίωμα να συντάξει σχόλια και παρατηρήσεις, τα οποία υποχρεούται να κοινοποιήσει στον Ανάδοχο εντός δέκα (10) εργάσιμων ημερών.

Συναντήσεις του Αναδόχου με την ΕΠΕ για την πρόοδο του Έργου θα διεξάγονται σε τακτική βάση η οποία θα καθοριστεί κατά την Εναρκτήρια Συνάντηση (Kick off meeting) του Έργου και η οποία δεν μπορεί να είναι μεγαλύτερη του ενός μηνός. Εκτός από τις τακτικές συναντήσεις, ο Πρόεδρος της ΕΠΕ μπορεί να συγκαλέσει έκτακτες συναντήσεις εάν κριθεί απαραίτητο.

Ο Ανάδοχος θα τηρεί τα πρακτικά των συναντήσεων που διεξάγονται για την πρόοδο του Έργου και θα τα αποστέλλει στην Αναθέτουσα Αρχή.

### Χρονοδιάγραμμα

Η **διάρκεια** της σύμβασης ορίζεται σε **δώδεκα** **(12) μήνες** και νοείται το χρονι­κό διάστημα από την ημερομηνία υπογραφής της σύμβασης έως την υποβολή του τελευταίου παραδοτέου, σύμφωνα με το αναλυτικό χρονοδιάγραμμα που παρατίθεται στη συνέχεια.

|  |  |  |  |
| --- | --- | --- | --- |
| **Φάση** | **Τίτλος** | **Μήνας έναρξης** | **Μήνας Λήξης** |
| Φ1 | Σχέδιο Υλοποίησης Έργου - Εγκατάσταση Αναδόχου - Ad Hoc / Best Effort υπηρεσιών τεχνικής υποστήριξης σύμφωνα με την πρόταση του Αναδόχου | Μ1 | Μ3 |
| Φ2 | Υπηρεσίες Υλοποίησης αλλαγών, προσθηκών, αναβαθμίσεων και βελτιώσεων στις υφιστάμενες πλατφόρμες του εξωδικαστικού μηχανισμού ρύθμισης οφειλών και του μηχανισμού έγκαιρης προειδοποίησης, του ν. 4738/2020 | Μ4 | Μ12 |
| Φ3 | Τεχνική Υποστήριξη, αντιμετώπιση βλαβών και αστοχιών (bugs), των Πλατφορμών: α) του εξωδικαστικού μηχανισμού ρύθμισης οφειλών και β) του μηχανισμού έγκαιρης προειδοποίησης, του ν. 4738/2020 | Μ1 | Μ12 |
| Φ4 | Εκπαίδευση / Τεκμηρίωση Τροποποιήσεων / Προσθηκών Λειτουργικότητας | Μ6 | Μ12 |
| Φ5 | Ολοκλήρωση του έργου | M12 | M12 |

### Φάσεις υλοποίησης του έργου –Παραδοτέα

#### Φάση Φ1: Σχέδιο Υλοποίησης Έργου – Εγκατάσταση Αναδόχου

|  |  |
| --- | --- |
| **Φάση Φ1: Σχέδιο Υλοποίησης Έργου – Εγκατάσταση Αναδόχου** | |
| Στο πλαίσιο της Φάσης 1, θα εκπονηθεί το πλάνο υλοποίησης του έργου, με σκοπό τον βέλτιστο σχεδιασμό εκτέλεσης όλων των επιμέρους δραστηριοτήτων. Κατά την Φάση 1 συντάσσονται οι βασικοί οδηγοί υλοποίησης του Έργου βάσει της προτεινόμενης μεθοδολογίας υλοποίησης.  Η Φάση 1 περιλαμβάνει κατ' ελάχιστον τις παρακάτω ενέργειες:  1.Σύνταξη σχεδίου υλοποίησης του έργου  2.Επικαιροποίηση Λειτουργικού Σχεδιασμού και Αρχιτεκτονικής Συστήματος  3.Ανακοίνωση ανάληψης καθηκόντων και εγκατάστασης αναδόχου  4.Μελέτη Εκτίμησης Αντίκτυπου σχετικά με την Προστασία Δεδομένων (ΕΑΠΔ) και μελέτη αλγοριθμικής εκτίμησης αντικτύπου  Τα αναμενόμενα αποτελέσματα της Φάσης 1 συνοψίζονται σε παραδοτέα στον ακόλουθο Πίνακα: | |
| **Τίτλος Παραδοτέου** | **Περιγραφή Παραδοτέου** |
| **Π1.1 Σχέδιο Υλοποίησης του Έργου (ΣΥΕ)** | Η σύνταξη του Σχεδίου Υλοποίησης του Έργου θα περιλαμβάνει κατ’ ελάχιστο τα παρακάτω:   * Οργανωτικό Σχήμα/Δομή Διοίκησης Έργου * Σχέδιο υλοποίησης έργου που θα περιλαμβάνει αναλυτικό και επικαιροποιημένο χρονοδιάγραμμα υλοποίησης, στο οποίο θα αποτυπώνονται οι φάσεις, τα ορόσημα και τα παραδοτέα του έργου καθώς και η ανάλυση απαιτήσεων. * Εκτίμηση – Διαχείριση Κινδύνων * Διασφάλιση – Έλεγχος Ποιότητας * Διαχείριση Αλλαγών * Μελέτες αντικτύπου |
| **Π1.2 Επικαιροποίηση Λειτουργικού Σχεδιασμού και Αρχιτεκτονικής Συστήματος** | Περιλαμβάνει διαγραμματική και επιγραμματική αποτύπωση της αρχιτεκτονικής και της λειτουργίας των Πλατφορμών: α)του εξωδικαστικού μηχανισμού ρύθμισης οφειλών και β) του μηχανισμού έγκαιρης προειδοποίησης, του ν. 4738/2020 που θα συνταχθεί λαμβάνοντας υπ’ όψη τις πληροφορίες που θα παράσχει ο Κύριος του έργου και τη διερεύνηση που θα εκτελέσει ο Ανάδοχος κατά την περίοδο προσαρμογής. |
| **Π1.3 Ανακοίνωση ανάληψης καθηκόντων και εγκατάστασης αναδόχου** | Ανακοίνωση ανάληψης καθηκόντων του αναδόχου σε συνέχεια της αποτύπωσης του Π1.2 με επισημάνσεις σχετικών θεμάτων αν προκύψουν. |
| **Π1.4 Mελέτες αντικτύπου (δεδομένων & αλγοριθμική)** | Περιλαμβάνει την παραλαβή από τον ανάδοχο:   1. Μελέτη Εκτίμησης Αντίκτυπου σχετικά με την Προστασία Δεδομένων (ΕΑΠΔ) 2. Μελέτη αλγοριθμικής εκτίμησης αντικτύπου |

#### Φάση Φ2 - Υπηρεσίες Υλοποίησης αλλαγών, προσθηκών, αναβαθμίσεων και βελτιώσεων στις υφιστάμενες πλατφόρμες του εξωδικαστικού μηχανισμού ρύθμισης οφειλών και του μηχανισμού έγκαιρης προειδοποίησης, του ν. 4738/2020

|  |  |
| --- | --- |
| **Φάση Φ2 - Υπηρεσίες Υλοποίησης αλλαγών, προσθηκών, αναβαθμίσεων και βελτιώσεων στις υφιστάμενες πλατφόρμες του εξωδικαστικού μηχανισμού ρύθμισης οφειλών και του μηχανισμού έγκαιρης προειδοποίησης, του ν. 4738/2020** | |
| Η Φάση Φ2 περιλαμβάνει την υλοποίηση αλλαγών, προσθηκών, αναβαθμίσεων και βελτιώσεων στις υφιστάμενες πλατφόρμες του εξωδικαστικού μηχανισμού ρύθμισης οφειλών και του μηχανισμού έγκαιρης προειδοποίησης του ν. 4738/2020 σύμφωνα με την παρ. 9, 9.1 του Παραρτήματος I, της παρούσας διακήρυξης.  Τα παραδοτέα της Φάσης θα είναι επαναλαμβανόμενα ανά τρίμηνο (recurring). Ο χρόνος παράδοσης του κάθε παραδοτέου θα πρέπει να είναι τρίμηνος (10 ημέρες από την λήξη έκαστου τριμήνου) και πρέπει να αποτυπωθεί με σαφήνεια στην τεχνική προσφορά των υποψηφίων.  Όπου **x : ο αριθμός ταυτοποίησης Αιτήματος τροποποίησης / προσθήκης λογισμικού ή μελέτης.**  Όπου **y : ο αριθμός εξαμήνου αναφοράς**  Ειδικότερα για τις ανάγκες της εκάστοτε τριμηνιαίας παραλαβής των κλειστών αιτημάτων της προηγούμενης περιόδου αναφοράς, ο Ανάδοχος υποχρεούται να υποβάλει συνοπτική κατάσταση κλειστών αιτημάτων τριμήνου, στην οποία θα περιλαμβάνονται κωδικοποιημένα, όλα τα προς παραλαβή αιτήματα, καθώς και ο συνολικός προς παραλαβή ανθρωποχρόνος απασχόλησης, επιμερισμένος ανά κατηγορία στελεχών, όπως αυτές ορίζονται στην ενότητα της παρούσας. Επισημαίνεται ότι σε κάθε περίπτωση, ο προς παραλαβή ανθρωποχρόνος πρέπει να προκύπτει από τις εργασίες υλοποίησης («δεδουλευμένα»).  Προϋπόθεση παραλαβής των τριμηνιαίων αναφορών των εν λόγω υπηρεσιών αποτελούν τα εξής:   * Να έχουν παραδοθεί τα κατά περίπτωση απαιτούμενα Παραδοτέα όπως αυτά προσδιορίζονται κατά τη σύνταξη, οριστικοποίηση ή/και τροποποίηση του αιτήματος * Να έχουν ολοκληρωθεί επιτυχώς οι, κατά περίπτωση Αιτήματος, απαιτούμενες δοκιμές για τον έλεγχο των ενδεχόμενων ελαττωμάτων/λαθών   + Οι διαδικασίες δοκιμών θα ξεκινούν μετά από την έγγραφη ειδοποίηση της Αναθέτουσας Αρχής από τον Ανάδοχο, με την οποία θα γνωστοποιείται η ολοκλήρωση της υλοποίησης κάποιου Αιτήματος και θα ολοκληρώνονται εντός του χρονοδιαγράμματος. Σε περίπτωση που οι δοκιμές δεν μπορούν να ολοκληρωθούν εντός του χρονοδιαγράμματος λόγω ανωτέρας βίας ή χωρίς υπαιτιότητα του αναδόχου, το χρονοδιάγραμμα μετατίθεται χωρίς επίπτωση για τον Ανάδοχο   + Μετά το πέρας των δοκιμών, ο Ανάδοχος θα αποκαθιστά τυχόν ελαττώματα / λάθη που θα του υποδειχθούν από την ΕΠΕ, σε χρονικό διάστημα που ορίζεται από την Αναθέτουσα Αρχή και δεν ξεπερνά τις πέντε (5) εργάσιμες ημέρες και η διαδικασία ελέγχου θα επαναλαμβάνεται για αυτές τις αποκλίσεις με την ολοκλήρωση της αποκατάστασης τους. | |
| **Τίτλος Παραδοτέου** | **Περιγραφή Παραδοτέου** |
| **Π.2.1.y Κατάλογος Κλειστών Αιτημάτων** | Θα παραδίδεται ανά τρίμηνο και θα περιλαμβάνει απολογιστικά τον κατάλογο κλειστών αιτημάτων που υλοποιήθηκαν σύμφωνα με την παράγραφο Διαδικασία Παραλαβής (Κατάλογος Κλειστών Αιτημάτων) |
| **Π.2.1.x Προσδιορισμός Αιτούμενης Τροποποίησης / Προσθήκες – Εξειδίκευση Ανάλυση Απαιτήσεων** | Θα παραδίδεται ανά τρίμηνο και θα περιλαμβάνει απολογιστικά Τροποποιήσεις / Προσθήκες – Εξειδίκευση Ανάλυσης Απαιτήσεων σύμφωνα με τα προβλεπόμενα στην παράγραφο 9.1 του Παραρτήματος I. |
| **Π2.2.x Παράδοση Τροποποίησης ή Προσθήκης ηλεκτρονικής υπηρεσίας σε σύστημα δοκιμών προς έλεγχο** | Θα παραδίδεται ανά τρίμηνο και θα περιλαμβάνει το σύνολο της λειτουργικότητας, τις διαδικασίες τυχόν μετάπτωσης καθώς και τον πηγαίο κώδικα που αναπτύχθηκε για τις ανάγκες του Έργου. |
| **Π2.3.x Σενάρια δοκιμών / ελέγχου** | Θα παραδίδεται ανά τρίμηνο και θα περιλαμβάνει τις διαδικασίες και τις δοκιμές ελέγχου (User acceptance tests) για από κοινού εκτέλεση με στελέχη του Κυρίου του έργου για την παραλαβή του κάθε παραδοτέου. |
| **Π2.4.x Έκθεση αποτελεσμάτων διενέργειας ελέγχων** | Θα παραδίδεται ανά τρίμηνο και θα περιλαμβάνει τα αποτελέσματα δοκιμών ελέγχου επιβεβαίωσης της ορθής λειτουργίας της κάθε Τροποποίησης ή Προσθήκης. |

#### Φάση Φ3: Τεχνική Υποστήριξη, αντιμετώπιση βλαβών και αστοχιών (bugs), των πλατφορμών: α) του εξωδικαστικού μηχανισμού ρύθμισης οφειλών και β) του μηχανισμού έγκαιρης προειδοποίησης του ν. 4738/2020

|  |  |
| --- | --- |
| **Φάση Φ3: Τεχνική Υποστήριξη, αντιμετώπιση βλαβών και αστοχιών (bugs), των πλατφορμών: α) του εξωδικαστικού μηχανισμού ρύθμισης οφειλών και β) του μηχανισμού έγκαιρης προειδοποίησης του ν. 4738/2020** | |
| Η Φάση Φ3 περιλαμβάνει την υλοποίηση και παροχή των υπηρεσιών τεχνικής Υποστήριξης, αντιμετώπισης βλαβών και αστοχιών (bugs), των πλατφορμών: α) του εξωδικαστικού μηχανισμού ρύθμισης οφειλών και β) του μηχανισμού έγκαιρης προειδοποίησης του ν. 4738/2020, σύμφωνα με τις απαιτήσεις των παραγράφων 9, 9.2, 9.2.1, 9.2.2, 9.2.3, 9.2.4 του Παραρτήματος I της παρούσας διακήρυξης.  Τα παραδοτέα της Φάσης θα είναι επαναλαμβανόμενα ανά τρίμηνο (recurring). Ο χρόνος παράδοσης του κάθε παραδοτέου θα πρέπει να είναι τριμηνιαίος και να αποτυπωθεί με σαφήνεια στη τεχνική προσφορά των υποψηφίων.  Ειδικότερα, τα παραδοτέα της παρούσας φάσης θα υποβάλλονται **εντός του πρώτου δεκαημέρου από τη λήξη κάθε τριμήνου**. Συγκεκριμένα, ο Ανάδοχος θα υποβάλει απολογιστικές αναφορές για το διάστημα των τριών μηνών που προηγήθηκαν, που θα περιλαμβάνουν:  Για τις Υπηρεσίες αντιμετώπισης βλαβών και αστοχιών, ο Ανάδοχος στη απολογιστική Αναφορά θα υποβάλει αναφορά των συγκεκριμένων υπηρεσιών, μόνο, σχετικά με τις βλάβες και αστοχίες που προέκυψαν και την αντιμετώπισή τους, η οποία θα εξάγεται από την ηλεκτρονική πλατφόρμα και εφόσον κρίνεται απαραίτητο από τον ανάδοχο μπορεί να εμπλουτίζεται η αναφορά με περαιτέρω πληροφορίες ή προτάσεις προς τον φορέα λειτουργίας που καταγράφονται στην ηλεκτρονική πλατφόρμα. | |
| **Τίτλος Παραδοτέου** | **Περιγραφή Παραδοτέου** |
| **Π2.1 Αναφορά Υπηρεσιών Αντιμετώπισης Βλαβών και αστοχιών** | Θα παραδίδεται ανά τρίμηνο και θα περιλαμβάνει απολογιστικά τις υπηρεσίες αντιμετώπισης βλαβών και αστοχιών βλ. ΠΑΡΑΡΤΗΜΑ Ι, παρ. 9, 9.2, 9.2.1, 9.2.2, 9.2.3, 9.2.4 |

#### Φάση Φ4: Εκπαίδευση / Τεκμηρίωση Τροποποιήσεων / Προσθηκών Λειτουργικότητας

|  |  |
| --- | --- |
| **Φάση Φ4: Εκπαίδευση / Τεκμηρίωση Τροποποιήσεων / Προσθηκών Λειτουργικότητας** | |
| Στο πλαίσιο της Φάσης Φ4, θα πραγματοποιηθούν η διαμόρφωση και η παραγωγή του εκπαιδευτικού και υποστηρικτικού υλικού το οποίο απευθύνεται στους χρήστες για κάθε Τροποποίηση ή Προσθήκη που υλοποιήθηκε στο πλαίσιο του έργου.  Τα παραδοτέα της Φάσης θα είναι απολογιστικά ανά τρίμηνο. Ο χρόνος παράδοσης του κάθε παραδοτέου θα πρέπει να αποτυπωθεί με σαφήνεια στην τεχνική προσφορά των υποψηφίων.  Όπου **x : ο αριθμός ταυτοποίησης Αιτήματος τροποποίησης / προσθήκης λογισμικού ή μελέτης.**  Επιπρόσθετα, ο Ανάδοχος απαιτείται να προσφέρει υπηρεσίες εκπαίδευσης για χειρισμούς (operation) συστημάτων εφαρμογών που περιλαμβάνονται στο σύστημα από εκπαιδευτή και τις οποίες θα περιγράψει στην προσφορά του. Το χρονοδιάγραμμα παροχής αυτών των υπηρεσιών θα συμφωνείται με τον φορέα λειτουργίας. | |
| **Τίτλος Παραδοτέου** | **Περιγραφή Παραδοτέου** |
| **Π4.1.x Εκπαιδευτικό και υποστηρικτικό υλικό** | Η παράδοση θα γίνεται ξεχωριστά για κάθε Τροποποίηση ή Προσθήκη που υλοποιήθηκε στο πλαίσιο του έργου**.** |
| **Π4.2 Υπηρεσίες Εκπαίδευσης** | Υπηρεσίες εκπαίδευσης για χειρισμούς (operation) συστημάτων εφαρμογών. Ο χρόνος παροχής των υπηρεσιών εκπαίδευσης θα γίνεται σε συμφωνία του κυρίου του έργου και του αναδόχου. |
| **Π4.3.x Τεκμηριωτικό υλικό** | Η παράδοση θα γίνεται ξεχωριστά για κάθε Τροποποίηση ή Προσθήκη που υλοποιήθηκε στο πλαίσιο του έργου |

#### Φάση Φ5: Ολοκλήρωση του έργου

|  |  |
| --- | --- |
| **Φάση 5 Ολοκλήρωση του έργου** | |
| Η φάση 5 περιλαμβάνει την έκθεση ολοκλήρωσης του έργου στην οποία περιγράφεται το σύνολο του υλοποιηθέντος έργου. Περιλαμβάνει έκθεση η οποία θα καταγράφει συνοπτικά το σύνολο των αλλαγών, τροποποιήσεων και των αναβαθμίσεων που υλοποιήθηκαν, τα προβλήματα που παρουσιάστηκαν κατά την παραγωγική λειτουργία και την αιτία τους καθώς και τις ενέργειες που έγιναν προς αποκατάστασή τους. | |
| **Τίτλος Παραδοτέου** | **Περιγραφή Παραδοτέου** |
| **Π5.1.: Τελική Παράδοση αναβαθμισμένου πληροφοριακού συστήματος** | Περιλαμβάνει το σύνολο των εφαρμογών, συμπεριλαμβανομένου του πηγαίου κώδικα και όλης της απαιτούμενης τεκμηρίωσης για τις βελτιώσεις – προσαρμογές που υλοποιήθηκαν κατά την διάρκεια της σύμβασης |
| **Π5.2.: Απολογιστική έκθεση ολοκλήρωσης του έργου** | Περιλαμβάνει έκθεση η οποία θα καταγράφει συνοπτικά το σύνολο των αλλαγών, τροποποιήσεων και των αναβαθμίσεων που υλοποιήθηκαν τα προβλήματα που παρουσιάστηκαν κατά την παραγωγική λειτουργία και την αιτία τους καθώς και τις ενέργειες που έγιναν προς αποκατάστασή τους. |

Στη συνέχεια παρατίθεται το συνοπτικό χρονοδιάγραμμα υλοποίησης της Σύμβασης:



### Περίοδος Εγγύησης και Συντήρησης (ΠΕΣ)

Ως **ΠΕΣ** ορίζεται η συνολική Περίοδος Εγγύησης και Συντήρησης, με έναρξη την Οριστική Παραλαβή του Έργου και με χρονική διάρκεια **τέσσερα** **(4) έτη**.

Η **ελάχιστη ζητούμενη** **Περίοδος** **Εγγύησης** είναι **ένα** **(1) έτος** από την **Οριστική Παραλαβή** του Έργου.

Ο Ανάδοχος, μετά την **Οριστική Παραλαβή** του Έργου, είναι υποχρεωμένος να υπογράψει με τον Φορέα για τον οποίο προορίζεται το Έργο **Σύμβαση Εγγύησης** για την προσφερόμενη από αυτόν Περίοδο Εγγύησης.

Η **Περίοδος Συντήρησης** ξεκινά με τη λήξη της **προσφερόμενης** Περιόδου Εγγύησης και λήγει με τη λήξη της **ΠΕΣ**.

Ο Ανάδοχος είναι υποχρεωμένος, εφόσον το επιθυμεί ο Φορέας για τον οποίο προορίζεται το Έργο, να υπογράψει **Σύμβαση Συντήρησης**, μετά το τέλος της προσφερόμενης από αυτόν Περιόδου Εγγύησης και με τίμημα το κόστος συντήρησης που αναφέρεται στην Προσφορά του.

Το κόστος συντήρησης του Έργου (βλ. Παράρτημα VIΙ, πίνακα 5 Συντήρησης/ στήλη «ΣΥΝΟΛΙΚΗ ΕΤΗΣΙΑ ΑΞΙΑ ΣΥΝΤΗΡΗΣΗΣ (ΧΩΡΙΣ ΦΠΑ)») για κάθε έτος μετά την προσφερόμενη Περίοδο Εγγύησης και έως τη λήξη της ΠΕΣ, δεν μπορεί να είναι μεγαλύτερο του 4% της Οικονομικής Προσφοράς του υποψηφίου Αναδόχου για το Έργο (βλ. Παράρτημα VII, πίνακα 4 Συγκεντρωτικός Πίνακας Οικονομικής Προσφοράς Έργου/ πεδίο «ΓΕΝΙΚΟ ΣΥΝΟΛΟ» στήλης «ΣΥΝΟΛΙΚΗ ΑΞΙΑ ΕΡΓΟΥ (ΧΩΡΙΣ ΦΠΑ)»).

Για την αξιολόγηση των προσφορών των υποψηφίων Αναδόχων **δεν λαμβάνονται υπόψη τα έτη πέραν της ΠΕΣ**.

### Υπηρεσίες Περιόδου Εγγύησης

Οι υπηρεσίες της Περιόδου Εγγύησης αφορούν στο σύνολο του Έργου, παρέχονται σε περιβάλλον **Τήρησης Εγγυημένου Επιπέδου Υπηρεσιών – Ρήτρες** και είναι αυτές που περιγράφονται στο ΠΑΡΑΡΤΗΜΑ Ι, παρ 11.2 (Συντήρηση Εφαρμογής /ών ) και παρέχονται δωρεάν.

**ΑΝΑΜΕΝΟΜΕΝΑ ΑΠΟΤΕΛΕΣΜΑΤΑ ΠΕΡΙΟΔΟΥ:**

|  |  |
| --- | --- |
| **Περίοδος Εγγύησης** – Αναφορές (ελάχιστα): | |
| Τίτλος Αναφοράς | Περιγραφή Αναφοράς |
| 1. Υπηρεσίες υποστήριξης και αποκατάστασης βλαβών και αστοχιών, σε Περίοδο Εγγύησης | Τεύχος αποτύπωσης υπηρεσιών που θα περιλαμβάνει:   * Καταγραφή των συμβάντων ενεργειών υποστήριξης στο Σύστημα Διαχείρισης Αιτημάτων Έργων (Ticket Management System) από τον ανάδοχο. * Τεκμηρίωση πρόσθετων προσαρμογών και παραμετροποιήσεων σε λογισμικό και εφαρμογές * Τεκμηρίωση σφαλμάτων * Παράδοση αντιτύπων όλων των μεταβολών ή επανεκδόσεων ή τροποποιήσεων των εγχειριδίων έτοιμου λογισμικού και εφαρμογής/ών * Τεκμηρίωση εγκαταστάσεων νέων εκδόσεων έτοιμου λογισμικού και εφαρμογής/ών * Έκθεση αξιολόγησης Περιόδου |

### Συντήρηση Εφαρμογής/ών

Κατά την Περίοδο Συντήρησης, ο Ανάδοχος υποχρεούται να παρέχει τις εξής υπηρεσίες:

1. Διασφάλιση καλής λειτουργίας εφαρμογής/ών.

2. Αποκατάσταση βλαβών και αστοχιών (bugs) της/ων εφαρμογής/ών. Κατόπιν έγγραφης ειδοποίησης από τον Φορέα Λειτουργίας, ο Ανάδοχος είναι υποχρεωμένος να επιλύει τα προβλήματα εντός του προβλεπόμενου χρονικού διαστήματος από την αναγγελία εφόσον αυτά δεν έχουν προκύψει από κακόβουλες ή άστοχες παρεμβάσεις τρίτων. Αν η πλήρης και οριστική επίλυση του προβλήματος δεν είναι εφικτή εντός του συγκεκριμένου χρονικού ορίου που προβλέπεται, επιβάλλονται οι προβλεπόμενες ρήτρες.

3. Εντοπισμός αιτιών βλαβών/ αστοχιών και αποκατάσταση.

4. Παράδοση – εγκατάσταση τυχόν νέων εκδόσεων των εφαρμογών, μετά από έγκριση της ΕΠΕ.

5.Σε περίπτωση που η εγκατάσταση βελτιωτικής έκδοσης των έτοιμων πακέτων λογισμικού, μετά από έγκριση της ΕΠΕ, συνεπάγεται την ανάγκη επεμβάσεων στις εφαρμογές, ο Ανάδοχος είναι υποχρεωμένος να πραγματοποιήσει τις επεμβάσεις αυτές χωρίς πρόσθετη επιβάρυνση του Φορέα Λειτουργίας.

6. Σε περίπτωση που η παράδοση και εγκατάσταση νέων εκδόσεων των εφαρμογών, απαιτεί την εγκατάσταση νέων εκδόσεων λογισμικού, τότε ο Ανάδοχος είναι υποχρεωμένος να τις πραγματοποιήσει χωρίς πρόσθετη επιβάρυνση του Φορέα Λειτουργίας.

7. Εξασφάλιση ορθής λειτουργίας όλων των customizations, διεπαφών με άλλα συστήματα, κ.λπ., με τις νεότερες εκδόσεις.

8. Παράδοση αντιτύπων όλων των μεταβολών ή των επανεκδόσεων ή τροποποιήσεων των εγχειριδίων εφαρμογής/ών.

9. Διάθεση προς χρήση κατάλληλου Συστήματος Διαχείρισης Αιτημάτων Έργων (Ticket Management System) από τον ανάδοχο.

**ΑΝΑΜΕΝΟΜΕΝΑ ΑΠΟΤΕΛΕΣΜΑΤΑ ΠΕΡΙΟΔΟΥ:**

|  |  |
| --- | --- |
| **Περίοδος Συντήρησης**– Αναφορές (ελάχιστα): | |
| Τίτλος Αναφοράς | Περιγραφή Αναφοράς |
| 1. Υπηρεσίες υποστήριξης και αποκατάστασης βλαβών και αστοχιών, σε Περίοδο Συντήρησης | Τεύχος αποτύπωσης υπηρεσιών που θα περιλαμβάνει:   * Αναλυτικό Πρόγραμμα ενεργειών προληπτικής Συντήρησης, που υποβάλλεται με την έναρξη της σχετικής περιόδου. * Αναλυτική Καταγραφή Πεπραγμένων Συντήρησης (Τακτικών – Έκτακτων Ενεργειών) * Τεκμηρίωση πρόσθετων προσαρμογών και παραμετροποιήσεων σε λογισμικό και εφαρμογών * Παράδοση αντιτύπων όλων των μεταβολών ή επανεκδόσεων ή τροποποιήσεων των εγχειριδίων του λογισμικού και εφαρμογής/ών * Τεκμηρίωση εγκαταστάσεων νέων εκδόσεων έτοιμου λογισμικού και εφαρμογής/ών * Έκθεση αξιολόγησης Περιόδου |

### Τόπος υλοποίησης/ παροχής των υπηρεσιών

Η παροχή των υπηρεσιών υλοποίησης τροποποιήσεων/επεκτάσεων και τεχνικής υποστήριξης, αντιμετώπισης βλαβών και αστοχιών θα γίνεται με χρήση μέσων απομακρυσμένης πρόσβασης.

Οι εργασίες διαχείρισης και παρακολούθησης του έργου καθώς και συναντήσεις για προσδιορισμό λειτουργικών απαιτήσεων, θα περιλαμβάνουν πέρα των διαδικτυακών συναντήσεων και δια ζώσης συναντήσεις και συνεργασίες σε εγκαταστάσεις που θα κρίνονται πρόσφορες για την εκτέλεση των εργασιών.

Ο Ανάδοχος θα προσφέρει τις υπηρεσίες του κατά κύριο λόγο στις εγκαταστάσεις του Φορέα Λειτουργίας αλλά και σε όποια άλλα σημεία προκύψουν από τις απαιτήσεις του Έργου εντός του ν. Αττικής. Ο Ανάδοχος στα σημεία εγκατάστασης του λογισμικού υποχρεούται να εκτελέσει οποιαδήποτε εργασία απαιτείται για την εγκατάσταση και καλή λειτουργία του Συστήματος.

Τόπος υποβολής των παραδοτέων κατά την διάρκεια της σύμβασης είναι η έδρα της ΚτΠ Μ.Α.Ε.

## ΠΑΡΑΡΤΗΜΑ ΙΙ – ΕΥΡΩΠΑΙΚΟ ΕΝΙΑΙΟ ΕΓΓΡΑΦΟ ΣΥΜΒΑΣΗΣ (ΕΕΕΣ)

#### ΕΥΡΩΠΑΙΚΟ ΕΝΙΑΙΟ ΕΓΓΡΑΦΟ ΣΥΜΒΑΣΗΣ (ΕΕΕΣ)

Από τις 02-05-2019, οι αναθέτουσες αρχές συντάσσουν το ΕΕΕΣ με τη χρήση της νέας ηλεκτρονικής υπηρεσίας Promitheus ESPDint (https://espdint.eprocurement.gov.gr/), που προσφέρει τη δυνατότητα ηλεκτρονικής σύνταξης και διαχείρισης του Ευρωπαϊκού Ενιαίου Εγγράφου Σύμβασης (ΕΕΕΣ). Η σχετική ανακοίνωση είναι διαθέσιμη στη Διαδικτυακή Πύλη του ΕΣΗΔΗΣ www.promitheus.gov.gr

Συνημμένα της παρούσας διακήρυξης περιλαμβάνονται:

* Πρότυπο του Ευρωπαϊκού Ενιαίου Εγγράφου Σύμβασης (ΕΕΕΣ) της παρούσας διακήρυξης σε μορφή αρχείου pdf ψηφιακά υπογεγραμμένο, το οποίο αποτελεί αναπόσπαστο μέρος της διακήρυξης.
* Το Ευρωπαϊκό Ενιαίο Έγγραφο Σύμβασης (ΕΕΕΣ) σε μορφή αρχείου.xml το οποίο θα μπορούν να χρησιμοποιήσουν οι ενδιαφερόμενοι οικονομικοί φορείς, προκειμένου να το συμπληρώσουν.
* Επισημαίνεται ότι οι προσφέροντες για το μέρος IV Κριτήρια επιλογής του ΕΕΕΣ συμπληρώνουν μόνο την ενότητα α «Γενική ένδειξη για όλα τα κριτήρια επιλογής».

## ΠΑΡΑΡΤΗΜΑ ΙΙI – ΠΙΝΑΚΕΣ ΣΥΜΜΟΡΦΩΣΗΣ

1. **Γενικά**

| **Α/Α** | **ΠΡΟΔΙΑΓΡΑΦΗ** | **ΑΠΑΙΤΗΣΗ** | **ΑΠΑΝΤΗΣΗ** | **ΠΑΡΑΠΟΜΠΗ ΤΕΚΜΗΡΙΩΣΗΣ** |
| --- | --- | --- | --- | --- |
| 1 | Πλήρης Συμμόρφωση με τις απαιτήσεις των παρ. 1.1, 1.2, 2.1, 2.2 και 2.3 του Παραρτήματος Ι | NAI |  |  |
| 2. | Πλήρης Συμμόρφωση με τις απαιτήσεις των παρ. 3 και 4 του Παραρτήματος Ι | NAI |  |  |
| 3. | Πλήρης Συμμόρφωση με τις απαιτήσεις της παρ. 5 του Παραρτήματος Ι | NAI |  |  |
| 4. | Πλήρης Συμμόρφωση με τις απαιτήσεις της παρ. 6, 6.1, 6.2, 6.3 του Παραρτήματος Ι | NAI |  |  |
| 5. | Πλήρης Συμμόρφωση με τις απαιτήσεις της παρ. 7 του Παραρτήματος Ι | ΝΑΙ |  |  |
| 6. | Πλήρης Συμμόρφωση με τις απαιτήσεις της παρ. 8, 9.5, 9.6 του Παραρτήματος Ι | NAI |  |  |
| 7 | Πλήρης Συμμόρφωση με τις απαιτήσεις των παρ. 11, 11.1, 11.2 του Παραρτήματος Ι | NAI |  |  |
| 8. | Πλήρης Συμμόρφωση με τις απαιτήσεις της παρ. 12 του Παραρτήματος Ι | NAI |  |  |

1. **Τεχνικές Προδιαγραφές Υπηρεσιών Υλοποίησης αλλαγών, προσθηκών, αναβαθμίσεων και βελτιώσεων**

| **Α/Α** | **ΠΡΟΔΙΑΓΡΑΦΗ** | **ΑΠΑΙΤΗΣΗ** | **ΑΠΑΝΤΗΣΗ** | **ΠΑΡΑΠΟΜΠΗ ΤΕΚΜΗΡΙΩΣΗΣ** |
| --- | --- | --- | --- | --- |
|  | Πλήρης Συμμόρφωση με τις απαιτήσεις των παρ. 9, 9.1 του Παραρτήματος Ι | ΝΑΙ |  |  |

1. **Τεχνικές Προδιαγραφές Υπηρεσιών Τεχνικής υποστήριξης, αντιμετώπισης βλαβών και αστοχιών (bugs)**

| **Α/Α** | **ΠΡΟΔΙΑΓΡΑΦΗ** | **ΑΠΑΙΤΗΣΗ** | **ΑΠΑΝΤΗΣΗ** | **ΠΑΡΑΠΟΜΠΗ ΤΕΚΜΗΡΙΩΣΗΣ** |
| --- | --- | --- | --- | --- |
|  | Πλήρης Συμμόρφωση με τις απαιτήσεις των παρ. 9, 9.2, 9.2.1, 9.2.2, 9.2.3, 9.2.4 του Παραρτήματος Ι | ΝΑΙ |  |  |

**4. Παροχή εκπαιδευτικού και υποστηρικτικού υλικού (π.χ. οδηγοί χρήσης), εκπαίδευσης επιχειρησιακών διαχειριστών και χρηστών της υπηρεσίας και των εμπλεκόμενων πιστωτών**

| **Α/Α** | **ΠΡΟΔΙΑΓΡΑΦΗ** | **ΑΠΑΙΤΗΣΗ** | **ΑΠΑΝΤΗΣΗ** | **ΠΑΡΑΠΟΜΠΗ ΤΕΚΜΗΡΙΩΣΗΣ** |
| --- | --- | --- | --- | --- |
| 1. | Πλήρης Συμμόρφωση με τις απαιτήσεις των παρ. 9, 9.3 του Παραρτήματος Ι | ΝΑΙ |  |  |

**5. Μεθοδολογία Υλοποίησης**

| **Α/Α** | **ΠΡΟΔΙΑΓΡΑΦΗ** | **ΑΠΑΙΤΗΣΗ** | **ΑΠΑΝΤΗΣΗ** | **ΠΑΡΑΠΟΜΠΗ** |
| --- | --- | --- | --- | --- |
| 1. | Πλήρης Συμμόρφωσης με τις απαιτήσεις της παρ. 10.1 του Παραρτήματος Ι | ΝΑΙ |  |  |

**6.Φάσεις Υλοποίησης και Χρονοδιάγραμμα Έργου**

| **Α/Α** | **ΠΡΟΔΙΑΓΡΑΦΗ** | **ΑΠΑΙΤΗΣΗ** | **ΑΠΑΝΤΗΣΗ** | **ΠΑΡΑΠΟΜΠΗ** |
| --- | --- | --- | --- | --- |
| 1. | Πλήρης Συμμόρφωσης με τις απαιτήσεις των παρ. 10.2, 10.2.1, 10.2.2, 10.2.3 του Παραρτήματος Ι | ΝΑΙ |  |  |

## ΠΑΡΑΡΤΗΜΑ ΙV – ΕΝΔΕΙΚΤΙΚΗ ΑΝΑΛΥΣΗ ΠΡΟΥΠΟΛΟΓΙΣΜΟΥ ΕΡΓΟΥ

|  |  |  |  |  |  |  |  |
| --- | --- | --- | --- | --- | --- | --- | --- |
| **Α/Α** | **ΠΕΡΙΓΡΑΦΗ** | **ΜΟΝΑΔΑ ΜΕΤΡΗΣΗΣ** | **ΠΟΣΟΤΗΤΑ** | **ΑΞΙΑ ΧΩΡΙΣ ΦΠΑ (€)** | | **ΦΠΑ**  **(€)** | **ΣΥΝΟΛΙΚΗ ΑΞΙΑ ΜΕ ΦΠΑ**  **(€)** |
| ΤΙΜΗ ΜΟΝΑΔΑΣ  (€) | ΣΥΝΟΛΟ  (€) |  |  |
| 1. | Υπηρεσίες σύνταξης Σχεδίου Υλοποίησης Έργου (ΣΥΕ) και εγκατάστασης αναδόχου | Ανθρωπομήνες | 10 | 5.000,00 | 50.000,00 | 12.000,00 | 62.000,00 |
| 2. | Υλοποίηση αλλαγών, προσθηκών, αναβαθμίσεων και βελτιώσεων στις υφιστάμενες πλατφόρμες του εξωδικαστικού μηχανισμού ρύθμισης οφειλών του ν. 4738/2020 και του μηχανισμού έγκαιρης προειδοποίησης του ν. 4738/2020. |  |  |  | 1.395.000,00 | 334.800,00 | 1.729.800,00 |
| 3. | Τεχνική υποστήριξη Αντιμετώπιση βλαβών και αστοχιών (bugs), των Πλατφορμών: α) του εξωδικαστικού μηχανισμού ρύθμισης οφειλών και β) του μηχανισμού έγκαιρης προειδοποίησης του ν. 4738/2020 | Ανθρωπομήνες | 33 | 6.500,00 | 214.500,00 | 51.480,00 | 265.980,00 |
| 4. | Εκπαίδευση / Τεκμηρίωση Τροποποιήσεων / Προσθηκών Λειτουργικότητας |  |  | 25.984,00 | 25.984,00 | 6236,16 | 32.220,16 |
| Άθροισμα: | | | | | 1.685.484 | 404.516,16 | 2.090.000,16 |

**Ενδεικτική Ανάλυση των 2 & 4**

|  |  |  |  |  |
| --- | --- | --- | --- | --- |
|  | ΥΠΗΡΕΣΙΑ | ΜΟΝΑΔΑ ΜΕΤΡΗΣΗΣ | ΚΟΣΤΟΣ ΜΟΝΑΔΑΣ (€) | ΚΟΣΤΟΣ  ΧΩΡΙΣ ΦΠΑ (€) |
| 2 | Υλοποίηση αλλαγών, προσθηκών, αναβαθμίσεων και βελτιώσεων στις υφιστάμενες πλατφόρμες του εξωδικαστικού μηχανισμού ρύθμισης οφειλών του ν. 4738/2020 και του μηχανισμού έγκαιρης προειδοποίησης του ν. 4738/2020 |  |  |  |
|  | Ανθρωπομήνες |  |  |
| Ανάλυση απαιτήσεων και σχεδιασμός λύσης | 23 | 6.500,00 | 149.500,00 |
| Υλοποίηση αλλαγών, προσθηκών, αναβαθμίσεων και βελτιώσεων | 134 | 5.000,00 | 670.000,00 |
| Υπηρεσίες Εγκατάστασης και παραμετροποίησης | 70 | 5.000,00 | 350.000,00 |
| Υπηρεσίες ενσωμάτωσης, διαλειτουργικότητας & δοκιμαστικής λειτουργίας | 41 | 5.500,00 | 225.500,00 |
| 4 |  | Ώρες |  |  |
| Υπηρεσίες εκπαίδευσης | 250 | 80 | 20.000,00 |
|  | Τεμάχια |  |  |
| Εκπαιδευτικό υλικό | 20 | 299,20 | 5.984,00 |

## ΠΑΡΑΡΤΗΜΑ V – Υπόδειγμα Βιογραφικού Σημειώματος

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **ΒΙΟΓΡΑΦΙΚΟ ΣΗΜΕΙΩΜΑ** | | | | | | | | | | | |
|  | | | | | | | | | | | |
| **ΠΡΟΣΩΠΙΚΑ ΣΤΟΙΧΕΙΑ** | | | | | | |  | | | | |
| **Επώνυμο:** |  | | | | | | **Όνομα:** |  | | | |
|  | | | | | | | | | | | |
| **Πατρώνυμο:** | |  | | | | | **Μητρώνυμο:** | | |  | |
|  | | | | | | | | | | | |
| **Ημερομηνία Γέννησης:** | | | \_\_ /\_\_ / \_\_\_\_ | | | | **Τόπος Γέννησης:** | | | |  |
|  | | | | | | | | | | | |
| **Τηλέφωνο:** | | | | | |  | **E-mail:** | |  | | |
| **Fax:** | | | | | |  |  | |  | | |
|  | | | |  | | |  | | | |  |
| **Διεύθυνση Κατοικίας:** | | | | |  | |  | | | |  |
|  | | | | |  | |  | | | |  |
|  | | | |  | | |  | | | |  |
|  | | | | | | | | | | | |
| **ΕΚΠΑΙΔΕΥΣΗ** | | |  | | | | | | | | |
| **Όνομα Ιδρύματος** | | | | | | **Τίτλος Πτυχίου** | **Ειδικότητα** | | | | **Ημερομηνία Απόκτησης Πτυχίου** |
|  | | | | | |  |  | | | |  |
|  | | | | | |  |  | | | |  |
|  | | | | | |  |  | | | |  |
| **ΚΑΤΗΓΟΡΙΑ ΣΤΕΛΕΧΟΥΣ**  (στο προτεινόμενο, από τον υποψήφιο Οικονομικό Φορέα, σχήμα διοίκησης Έργου) | | | | | | |  | | | | |

|  |
| --- |
| **ΕΠΑΓΓΕΛΜΑΤΙΚΗ ΕΜΠΕΙΡΙΑ** |

|  |  |  |  |  |
| --- | --- | --- | --- | --- |
| **Έργο** | **Εργοδότης** | **Θέση**[[6]](#footnote-6) **και Καθήκοντα στο Έργο** | **Απασχόληση στο Έργο** | |
| **Περίοδος**  (από **-** έως) | **Α/Μ** |
|  |  |  | \_\_ /\_\_ / \_\_\_  -  \_\_ /\_\_ / \_\_\_ |  |
|  |  |  | \_\_ /\_\_ / \_\_\_  -  \_\_ /\_\_ / \_\_\_ |  |
|  |  |  | \_\_ /\_\_ / \_\_\_  -  \_\_ /\_\_ / \_\_\_ |  |

## ΠΑΡΑΡΤΗΜΑ VΙ – Υπόδειγμα Τεχνικής Προσφοράς

|  |  |  |
| --- | --- | --- |
|  | **Περιεχόμενα Τεχνικής Προσφοράς** |  |
| **Α/Α** | **Ενότητα** | **Παραπομπή** |
| **1** | **Κατανόηση Περιβάλλοντος και Ειδικών Απαιτήσεων** |  |
| 1.1 | Κατανόηση αντικειμένου, σκοπού και στόχων του έργου. Αναγνώριση κρίσιμων παραγόντων επιτυχίας του έργου. | ΠΑΡΑΡΤΗΜΑ Ι,  Παρ. 1.1, 1.2, 2.1, 2.2, 2.3 |
| 1.2 | Απαιτήσεις Αρχιτεκτονικής Συστήματος της Πλατφόρμας του Εξωδικαστικού Μηχανισμού Ρύθμισης Οφειλών  (Χαρακτηριστικά Συστήματος, Ευχρηστία, Προσβασιμότητα,  Επεκτασιμότητα & Διασυνδεσιμότητα) | ΠΑΡΑΡΤΗΜΑ Ι,  Παρ. 3 |
| 1.3 | Απαιτήσεις Αρχιτεκτονικής Συστήματος της Πλατφόρμας του Μηχανισμού Έγκαιρης Προειδοποίησης  (Χαρακτηριστικά Συστήματος, Ευχρηστία, Προσβασιμότητα,  Επεκτασιμότητα & Διασυνδεσιμότητα) | ΠΑΡΑΡΤΗΜΑ Ι,  Παρ. 4 |
| 1.4 | Οριζόντιες Απαιτήσεις | ΠΑΡΑΡΤΗΜΑ Ι,  Παρ. 5 |
| 1.5 | Απαιτήσεις Ασφάλειας (Συστήματος, Δεδομένων, Σχέδιο Ανάκαμψης από Καταστροφή):  α) του εξωδικαστικού μηχανισμού ρύθμισης οφειλών  β) του μηχανισμού έγκαιρης προειδοποίησης | ΠΑΡΑΡΤΗΜΑ Ι,  Παρ. 6, 6.1, 6.2, 6.3 |
| **2** | **Υπηρεσίες Έργου** |  |
| 2.1 | Σχέδιο Υλοποίησης του Έργου– Εγκατάσταση Αναδόχου | ΠΑΡΑΡΤΗΜΑ Ι,  Παρ. 8, 9.5, 9.6, 12 |
| 2.2 | Υλοποίηση αλλαγών, προσθηκών, αναβαθμίσεων και βελτιώσεων στις υφιστάμενες πλατφόρμες του εξωδικαστικού μηχανισμού ρύθμισης οφειλών του ν. 4738/2020 και του μηχανισμού έγκαιρης προειδοποίησης του ν. 4738/2020 | ΠΑΡΑΡΤΗΜΑ Ι,  Παρ. 9, 9.1 |
| 2.3 | Υποστήριξη τεχνικής λειτουργίας, αντιμετώπιση βλαβών και αστοχιών (bugs), των Πλατφορμών: α) του εξωδικαστικού μηχανισμού ρύθμισης οφειλών και β) του μηχανισμού έγκαιρης προειδοποίησης του ν. 4738/2020 | ΠΑΡΑΡΤΗΜΑ Ι,  Παρ. 9, 9.2, 9.2.1, 9.2.2, 9.2.3, 9.2.4 |
| 2.4 | Μεθοδολογία μέτρησης άνθρωπο-προσπάθειας | ΠΑΡΑΡΤΗΜΑ Ι,  Παρ. 7 |
| 2.5 | Υπηρεσίες Εκπαίδευσης | ΠΑΡΑΡΤΗΜΑ Ι,  Παρ. 9.3 |
| **3** | **Μεθοδολογία Οργάνωσης, Διοίκησης και Υλοποίησης Έργου** |  |
| 3.1 | Μεθοδολογία Διοίκησης, Ομάδα Έργου/Σχήμα Διοίκησης Έργου και Μεθοδολογία Διασφάλισης Ποιότητας του Έργου | ΠΑΡΑΡΤΗΜΑ Ι, παρ. 10.1 |
| 3.2 | Παρακολούθηση εξέλιξης, Χρονοδιάγραμμα και Φάσεις Υλοποίησης του Έργου | ΠΑΡΑΡΤΗΜΑ Ι, παρ. 10.2, 10.2.1, 10.2.2, 10.2.3 |
| 3.3 | Περίοδος Εγγύησης και Συντήρησης (ΠΕΣ) | ΠΑΡΑΡΤΗΜΑ Ι, παρ. 11,11.1,11.2 |
| **4** | **Πίνακες Συμμόρφωσης** | **ΠΑΡΑΡΤΗΜΑ ΙΙΙ** |
| **5** | **Πίνακες Οικονομικής Προσφοράς, χωρίς τιμές**  **Η εμφάνιση τιμής/ τιμών στον εν λόγω πίνακα αποτελεί λόγο απόρριψης της προσφοράς** | **ΠΑΡΑΡΤΗΜΑ VII** |

## ΠΑΡΑΡΤΗΜΑ VIΙ – Υπόδειγμα Οικονομικής Προσφοράς

### Υπηρεσίες Φάσεων 1, 3 και 5 του έργου (Πίνακας 1)

| Α/Α | ΠΕΡΙΓΡΑΦΗ | ΦΑΣΗ ΕΡΓΟΥ/ΠΑΡΑΔΟΤΕΟ\*\*\* | Ανθρωπομήνες | ΑΞΙΑ ΧΩΡΙΣ ΦΠΑ [€] | | ΦΠΑ [€] | ΣΥΝΟΛΙΚΗ ΑΞΙΑ  ΜΕ ΦΠΑ [€] |
| --- | --- | --- | --- | --- | --- | --- | --- |
| ΤΙΜΗ ΜΟΝΑΔΑΣ | ΣΥΝΟΛΟ |
| 1. | Υπηρεσίες Φάσης 1 |  |  |  |  |  |  |
| 2. | Υπηρεσίες Φάσης 3 |  |  |  |  |  |  |
| 3. | Υπηρεσίες Φάσης 5 |  |  |  |  |  |  |
| **ΣΥΝΟΛΟ** | | |  |  |  |  |  |

### Υπηρεσίες αλλαγών, προσθηκών, αναβαθμίσεων και βελτιώσεων των δύο πλατφορμών (Πίνακας 2)

| Α/Α | ΠΕΡΙΓΡΑΦΗ | ΦΑΣΗ ΕΡΓΟΥ/ΠΑΡΑΔΟΤΕΟ\*\*\* | Ανθρωπομήνες | ΑΞΙΑ ΧΩΡΙΣ ΦΠΑ [€] | | ΦΠΑ [€] | ΣΥΝΟΛΙΚΗ ΑΞΙΑ  ΜΕ ΦΠΑ [€] |
| --- | --- | --- | --- | --- | --- | --- | --- |
| ΤΙΜΗ ΜΟΝΑΔΑΣ | ΣΥΝΟΛΟ |
| 1. | Υπηρεσίες Φάσης 2 |  |  |  |  |  |  |
| **ΣΥΝΟΛΟ** | | |  |  |  |  |  |

### Υπηρεσίες εκπαίδευσης/τεκμηρίωσης (Πίνακας 3)

| Α/Α | ΠΕΡΙΓΡΑΦΗ | ΦΑΣΗ ΕΡΓΟΥ/ΠΑΡΑΔΟΤΕΟ\*\*\* | ΜΟΝΑΔΑ ΜΕΤΡΗΣΗΣ (Τεμάχια ή Ώρες) | ΑΞΙΑ ΧΩΡΙΣ ΦΠΑ [€] | | ΦΠΑ [€] | ΣΥΝΟΛΙΚΗ ΑΞΙΑ  ΜΕ ΦΠΑ [€] |
| --- | --- | --- | --- | --- | --- | --- | --- |
| ΤΙΜΗ ΜΟΝΑΔΑΣ | ΣΥΝΟΛΟ |
| 1. | Υπηρεσίες εκπαίδευσης |  |  |  |  |  |  |
| 2. | Εκπαιδευτικό Υλικό τροποποιήσεων / Προσθηκών Υποσυστημάτων |  |  |  |  |  |  |
| **ΣΥΝΟΛΟ** | | |  |  |  |  |  |

ΕΠΙΣΗΜΑΝΣΕΙΣ

Θεωρείται ότι ο ανθρωπομήνας έχει είκοσι (20) εργάσιμες ημέρες

### Συγκεντρωτικός Πίνακας Οικονομικής Προσφοράς Έργου (Πίνακας 4)

|  |  |  |  |  |
| --- | --- | --- | --- | --- |
| Α/Α | ΠΕΡΙΓΡΑΦΗ | ΣΥΝΟΛΙΚΗ ΑΞΙΑ ΕΡΓΟΥ  ΧΩΡΙΣ ΦΠΑ [€] | ΦΠΑ [€] | ΣΥΝΟΛΙΚΗ ΑΞΙΑ ΕΡΓΟΥ  ΜΕ ΦΠΑ [€] |
|
| 1 | Υπηρεσίες Φάσεων 1, 3 και 5 (Πίνακας 1) |  |  |  |
| 2 | Υπηρεσίες αλλαγών, προσθηκών, αναβαθμίσεων και βελτιώσεων των δύο πλατφορμών (Πίνακας 2) |  |  |  |
| 3 | Υπηρεσίες Εκπαίδευσης/ τεκμηρίωσης (Πίνακας 3) |  |  |  |
|  |  |  |  |  |
|  | **ΓΕΝΙΚΟ ΣΥΝΟΛΟ** |  |  |  |

\*\*\* Στη Στήλη ΦΑΣΗ /ΠΑΡΑΔΟΤΕΟ συμπληρώνεται η Φάση του έργου στην οποία αφορά το κάθε στοιχείο κόστους καθώς και ο αρ. του παραδοτέου στο οποίο εντάσσεται για παράδοση σύμφωνα με τα αναφερόμενα στην ΠΑΡΑΡΤΗΜΑ Ι, παρ. 10.2.3 της παρούσας.

### Συγκεντρωτικός Πίνακας Οικονομικής Προσφοράς Συντήρησης (Πίνακας 5)

| ΕΤΟΣ\* | ΕΤΗΣΙΑ ΣΥΝΤΗΡΗΣΗ ΕΦΑΡΜΟΓΗΣ/ΩΝ  (ΧΩΡΙΣ ΦΠΑ) [€] | ΣΥΝΟΛΙΚΗ ΕΤΗΣΙΑ ΑΞΙΑ ΣΥΝΤΗΡΗΣΗΣ (ΧΩΡΙΣ ΦΠΑ) [€] | ΦΠΑ [€] | ΣΥΝΟΛΙΚΗ ΕΤΗΣΙΑ ΑΞΙΑ ΣΥΝΤΗΡΗΣΗΣ  (ΜΕ ΦΠΑ) [€] | ΕΤΗΣΙΟ ΠΟΣΟΣΤΟ ΣΥΝΤΗΡΗΣΗΣ\*\* |
| --- | --- | --- | --- | --- | --- |
| 1ο |  |  |  |  |  |
| 2ο |  |  |  |  |  |
| 3ο |  |  |  |  |  |
| **ΣΥΝΟΛΟ** |  |  |  |  |  |

\* ΕΤΟΣ: μετά την **ελάχιστη** ζητούμενη Περίοδο Εγγύησης

\*\* Το **ΕΤΗΣΙΟ ΠΟΣΟΣΤΟ ΣΥΝΤΗΡΗΣΗΣ** (για την κάθε γραμμή του Πίνακα 5) προκύπτει διαιρώντας το ποσό που αναγράφεται στη στήλη «ΣΥΝΟΛΙΚΗ ΕΤΗΣΙΑ ΑΞΙΑ ΣΥΝΤΗΡΗΣΗΣ (ΧΩΡΙΣ ΦΠΑ)» του ίδιου Πίνακα με το «ΓΕΝΙΚΟ ΣΥΝΟΛΟ» που αναγράφεται στη στήλη «ΣΥΝΟΛΙΚΗ ΑΞΙΑ ΕΡΓΟΥ (ΧΩΡΙΣ ΦΠΑ)» του **Πίνακα 4**.

## ΠΑΡΑΡΤΗΜΑ VIIΙ – Υποδείγματα Εγγυητικών Επιστολών

### Εγγυητική Επιστολή Συμμετοχής

ΕΚΔΟΤΗΣ (Πλήρης επωνυμία)........................................................................

Ημερομηνία έκδοσης...........................

Προς: Την Κοινωνία της Πληροφορίας ΜΑΕ

Λεωφ. Συγγρού 194, 176 71 Καλλιθέα Αθήνα

Εγγύηση μας υπ’ αριθμ. ……………….. ποσού ………………….……. ευρώ

Με την παρούσα εγγυόμαστε, ανέκκλητα και ανεπιφύλακτα παραιτούμενοι του δικαιώματος της διαιρέσεως και διζήσεως, μέχρι του ποσού των ευρώ ………υπέρ του

*{σε περίπτωση φυσικού προσώπου}:* (ονοματεπώνυμο, πατρώνυμο) .............................., ΑΦΜ: ................ οδός............................. αριθμός.................ΤΚ………………

{*Σε περίπτωση μεμονωμένης εταιρίας:* της Εταιρίας ………. ΑΦΜ: ...... οδός …………. αριθμός … ΤΚ ………..,}

{*ή σε περίπτωση Ένωσης ή Κοινοπραξίας:* των Εταιριών

α) (πλήρη επωνυμία) …… ΑΦΜ…….….... οδός............................. αριθμός.................ΤΚ………………

β) (πλήρη επωνυμία) …… ΑΦΜ…….….... οδός............................. αριθμός.................ΤΚ………………

γ) (πλήρη επωνυμία) …… ΑΦΜ…….….... οδός............................. αριθμός.................ΤΚ………………

μελών της Ένωσης ή Κοινοπραξίας, ατομικά για κάθε μια από αυτές και ως αλληλέγγυα και εις ολόκληρο υπόχρεων μεταξύ τους εκ της ιδιότητάς τους ως μελών της Ένωσης ή Κοινοπραξίας,}

για τη συμμετοχή του/της/τους σύμφωνα με την (αριθμό/ημερομηνία) ..................... Διακήρυξη ..................................................... της (Αναθέτουσας Αρχής) με καταληκτική ημερομηνία υποβολής των προσφορών ........................., για την ανάδειξη αναδόχου για την ανάθεση της σύμβασης: “(τίτλος σύμβασης)”/ για το/α τμήμα/τα ...............

Η παρούσα εγγύηση καλύπτει μόνο τις από τη συμμετοχή στην ανωτέρω απορρέουσες υποχρεώσεις του/της (υπέρ ου η εγγύηση) καθ’ όλο τον χρόνο ισχύος της.

Το παραπάνω ποσό τηρείται στη διάθεσή σας και θα καταβληθεί ολικά ή μερικά χωρίς καμία από μέρους μας αντίρρηση, αμφισβήτηση ή ένσταση και χωρίς να ερευνηθεί το βάσιμο ή μη της απαίτησης σας μέσα σε πέντε (5) ημέρες από την απλή έγγραφη ειδοποίησή σας.

Η παρούσα ισχύει μέχρι και την (*ο χρόνος ισχύος πρέπει να είναι μεγαλύτερος τουλάχιστον κατά τριάντα (30) ημέρες μετά τη λήξη χρόνου ισχύος της Προσφοράς* ) ……………………………………

Σε περίπτωση κατάπτωσης της εγγύησης, το ποσό της κατάπτωσης υπόκειται στο εκάστοτε ισχύον πάγιο τέλος χαρτοσήμου.

Αποδεχόμαστε να παρατείνομε την ισχύ της εγγύησης ύστερα από έγγραφο της Υπηρεσίας σας, στο οποίο επισυνάπτεται η συναίνεση του υπέρ ου για την παράταση της προσφοράς, σύμφωνα με την παρ. 2.2.2 της παρούσας , με την προϋπόθεση ότι το σχετικό αίτημά σας θα μας υποβληθεί πριν από την ημερομηνία λήξης της.

(Εξουσιοδοτημένη υπογραφή)

### Εγγυητική Επιστολή Καλής Εκτέλεσης

ΕΚΔΟΤΗΣ (Πλήρης επωνυμία).......................................................................

Ημερομηνία έκδοσης...........................

Προς: Την Κοινωνία της Πληροφορίας ΜΑΕ

Λεωφ. Συγγρού 194, 176 71 Καλλιθέα Αθήνα

Εγγύηση μας υπ’ αριθμ. ……………….. ποσού ………………….……. ευρώ

Με την παρούσα εγγυόμαστε, ανέκκλητα και ανεπιφύλακτα παραιτούμενοι του δικαιώματος της διαιρέσεως και διζήσεως, μέχρι του ποσού των ευρώ ……………………………………………υπέρ του

*{σε περίπτωση φυσικού προσώπου}:* (ονοματεπώνυμο, πατρώνυμο) .............................., ΑΦΜ: ................ οδός............................. αριθμός.................ΤΚ………………

{*Σε περίπτωση μεμονωμένης εταιρίας:* της Εταιρίας ………. ΑΦΜ: ...... οδός …………. αριθμός … ΤΚ ………..,}

{*ή σε περίπτωση Ένωσης ή Κοινοπραξίας:* των Εταιριών

α) (πλήρη επωνυμία) …… ΑΦΜ…….….... οδός............................. αριθμός.................ΤΚ………………

β) (πλήρη επωνυμία) …… ΑΦΜ…….….... οδός............................. αριθμός.................ΤΚ………………

γ) (πλήρη επωνυμία) …… ΑΦΜ…….….... οδός............................. αριθμός.................ΤΚ………………

ατομικά και για κάθε μία από αυτές και ως αλληλέγγυα και εις ολόκληρο υπόχρεων μεταξύ τους, εκ της ιδιότητάς τους ως μελών της ένωσης ή κοινοπραξίας,

για την καλή εκτέλεση της υπ αριθ ..... σύμβασης “(τίτλος σύμβασης)”, σύμφωνα με την (αριθμό/ημερομηνία) ........................ Διακήρυξης.

Το παραπάνω ποσό τηρείται στη διάθεσή σας και θα καταβληθεί ολικά ή μερικά χωρίς καμία από μέρους μας αντίρρηση, αμφισβήτηση ή ένσταση και χωρίς να ερευνηθεί το βάσιμο ή μη της απαίτησης σας μέσα σε πέντε (5) ημέρες από την απλή έγγραφη ειδοποίησή σας.

Η παρούσα ισχύει μέχρι και την ............... (**διάρκεια ισχύος σύμφωνα με την παρ. 4.1 της παρούσας**)

Σε περίπτωση κατάπτωσης της εγγύησης, το ποσό της κατάπτωσης υπόκειται στο εκάστοτε ισχύον πάγιο τέλος χαρτοσήμου.

(Εξουσιοδοτημένη υπογραφή)

### Εγγυητική Επιστολή Προκαταβολής

ΕΚΔΟΤΗΣ: .......................................................................

Ημερομηνία έκδοσης: ...........................

Προς:

Κοινωνία της Πληροφορίας Μ.Α.Ε.

Λεωφ. Συγγρού 194, 176 71 Καλλιθέα Αθήνα

ΑΦΜ: 999983307

Εγγύηση μας υπ’ αριθμ. ……………….. ποσού ………………….……. ευρώ

Με την παρούσα εγγυόμαστε, ανέκκλητα και ανεπιφύλακτα παραιτούμενοι του δικαιώματος της διαιρέσεως και διζήσεως, μέχρι του ποσού των ευρώ ……………………………………………υπέρ του

*{σε περίπτωση φυσικού προσώπου}:* (ονοματεπώνυμο, πατρώνυμο) .............................., ΑΦΜ: ................ οδός............................. αριθμός.................ΤΚ………………

{*Σε περίπτωση μεμονωμένης εταιρίας:* της Εταιρίας ………. ΑΦΜ: ...... οδός …………. αριθμός … ΤΚ ………..,}

{*ή σε περίπτωση Ένωσης ή Κοινοπραξίας:* των Εταιριών

α) (πλήρη επωνυμία) …… ΑΦΜ…….….... οδός............................. αριθμός.................ΤΚ………………

β) (πλήρη επωνυμία) …… ΑΦΜ…….….... οδός............................. αριθμός.................ΤΚ………………

γ) (πλήρη επωνυμία) …… ΑΦΜ…….….... οδός............................. αριθμός.................ΤΚ………………

μελών της Ένωσης ή Κοινοπραξίας, ατομικά για κάθε μια από αυτές και ως αλληλέγγυα και εις ολόκληρο υπόχρεων μεταξύ τους εκ της ιδιότητάς τους ως μελών της Ένωσης ή Κοινοπραξίας.}

για την λήψη προκαταβολής για τη χορήγηση του …% (συμπληρώνετε το συνολικό ποσοστό της λαμβανόμενης προκαταβολής) της συμβατικής αξίας μη περιλαμβανομένου του ΦΠΑ, ευρώ ………… (συμπληρώνετε το συνολικό ποσό της λαμβανόμενης προκαταβολής) σύμφωνα με τη σύμβαση με αριθμό...................και τη Διακήρυξή σας με αριθμό………., στο πλαίσιο του διαγωνισμού της (συμπληρώνετε την ημερομηνία διενέργειας του διαγωνισμού) …………. για εκτέλεση του έργου (συμπληρώνετε τον τίτλο του έργου) ……… ……… συνολικής αξίας (συμπληρώνετε το συνολικό συμβατικό τίμημα με διευκρίνιση εάν περιλαμβάνει ή όχι τον ΦΠΑ) ..................................., και μέχρι του ποσού των ευρώ (συμπληρώνετε το ποσό το οποίο καλύπτει η συγκεκριμένη εγγυητική επιστολή) ........................., , πλέον τόκων επί της προκαταβολής αυτής που θα καταλογισθούν σε βάρος της Εταιρείας …………… ή, σε περίπτωση Ένωσης ή Κοινοπραξίας, υπέρ των Εταιρειών της Ένωσης ……………… ή Κοινοπραξίας ……………, υπέρ της οποίας εγγυόμαστε σε εφαρμογή του άρθρου 72 του Ν. 4412/2016 (ΦΕΚ Α/147/8-08-2016) , στο οποίο και μόνο περιορίζεται η εγγύησή μας.

Το παραπάνω ποσό της εγγύησης τηρείται στη διάθεσή σας, το οποίο και υποχρεούμαστε να σας καταβάλουμε ολικά ή μερικά, μέσα σε πέντε (5) ημέρες από την έγγραφη ειδοποίησή σας.

Η παρούσα ισχύει μέχρι και την ………………(Σημείωση προς την Τράπεζα**: διάρκεια ισχύος σύμφωνα με την παρ. 4.1 της παρούσας** )».

Σε περίπτωση κατάπτωσης της εγγύησης, το ποσό της κατάπτωσης υπόκειται στο εκάστοτε ισχύον πάγιο τέλος χαρτοσήμου.

(Εξουσιοδοτημένη υπογραφή)

### Εγγυητική Επιστολή Καλής Λειτουργίας

ΕΚΔΟΤΗΣ: .......................................................................

Ημερομηνία έκδοσης: ...........................

Προς:

Κύριο του Έργου

Εγγύηση μας υπ’ αριθμ. ……………….. ποσού ………………….……. ευρώ

Με την παρούσα εγγυόμαστε, ανέκκλητα και ανεπιφύλακτα παραιτούμενοι του δικαιώματος της διαιρέσεως και διζήσεως, μέχρι του ποσού των ευρώ ……………………………………………υπέρ του

*{σε περίπτωση φυσικού προσώπου}:* (ονοματεπώνυμο, πατρώνυμο) .............................., ΑΦΜ: ................ οδός............................. αριθμός.................ΤΚ………………

{*Σε περίπτωση μεμονωμένης εταιρίας:* της Εταιρίας ………. ΑΦΜ: ...... οδός …………. αριθμός … ΤΚ ………..,}

{*ή σε περίπτωση Ένωσης ή Κοινοπραξίας:* των Εταιριών

α) (πλήρη επωνυμία) …… ΑΦΜ…….….... οδός............................. αριθμός.................ΤΚ………………

β) (πλήρη επωνυμία) …… ΑΦΜ…….….... οδός............................. αριθμός.................ΤΚ………………

γ) (πλήρη επωνυμία) …… ΑΦΜ…….….... οδός............................. αριθμός.................ΤΚ………………

μελών της Ένωσης ή Κοινοπραξίας, ατομικά για κάθε μια από αυτές και ως αλληλέγγυα και εις ολόκληρο υπόχρεων μεταξύ τους εκ της ιδιότητάς τους ως μελών της Ένωσης ή Κοινοπραξίας.}

για την καλή λειτουργία του αντικειμένου της σύμβασης με αριθμό...................και τη Διακήρυξή σας με αριθμό………., στο πλαίσιο του διαγωνισμού της (συμπληρώνετε την ημερομηνία διενέργειας του διαγωνισμού) …………. .

Το παραπάνω ποσό της εγγύησης τηρείται στη διάθεσή σας, το οποίο και υποχρεούμαστε να σας καταβάλουμε ολικά ή μερικά, μέσα σε πέντε (5) ημέρες από την έγγραφη ειδοποίησή σας.

Η παρούσα ισχύει μέχρι και την ………………(Σημείωση προς την Τράπεζα**: διάρκεια ισχύος σύμφωνα με την παρ. 4.1 της παρούσας** )».

Σε περίπτωση κατάπτωσης της εγγύησης, το ποσό της κατάπτωσης υπόκειται στο εκάστοτε ισχύον πάγιο τέλος χαρτοσήμου.

(Εξουσιοδοτημένη υπογραφή)

## ΠΑΡΑΡΤΗΜΑ ΙΧ – Άλλες Δηλώσεις

**ΠΕΡΙΕΧΟΜΕΝΟ Υπεύθυνης Δήλωσης Οικονομικού Φορέα περί μη συνδρομής των περιορισμών της παρ. 1 του άρθρου 5ια του Κανονισμού Κυρώσεων κατά της Ρωσίας (Κανονισμός (ΕΕ) 833/2014, όπως τροποποιήθηκε με τον Κανονισμό 2022/576 του Συμβουλίου της 8ης Απριλίου 2022)**

«Δηλώνω υπεύθυνα ότι δεν υπάρχει ρωσική συμμετοχή στην εταιρεία που εκπροσωπώ, σύμφωνα με τους περιορισμούς που περιλαμβάνονται στο άρθρο 5ια του κανονισμού του Συμβουλίου (ΕΕ) αριθ. 833/2014 της 31ης Ιουλίου 2014 σχετικά με περιοριστικά μέτρα λόγω των ενεργειών της Ρωσίας που αποσταθεροποιούν την κατάσταση στην Ουκρανία, όπως τροποποιήθηκε από τον με αριθ. 2022/578 Κανονισμό του Συμβουλίου (ΕΕ) της 8ης Απριλίου 2022. Συγκεκριμένα δηλώνω ότι:

1. ο ανάδοχος που εκπροσωπώ (και καμία από τις εταιρείες που εκπροσωπούν μέλη της κοινοπραξίας μας) δεν είναι Ρώσος υπήκοος, ούτε φυσικό ή νομικό πρόσωπο, οντότητα ή φορέας εγκατεστημένος στη Ρωσία
2. ο ανάδοχος που εκπροσωπώ (και καμία από τις εταιρείες που εκπροσωπούν μέλη της κοινοπραξίας μας) δεν είναι νομικό πρόσωπο, οντότητα ή φορέας του οποίου τα δικαιώματα ιδιοκτησίας κατέχει άμεσα ή έμμεσα σε ποσοστό άνω του πενήντα τοις εκατό (50%) οντότητα αναφερόμενη στο στοιχείο α) της παρούσας παραγράφου
3. ούτε ο υπεύθυνα δηλώνων ούτε η εταιρεία που εκπροσωπώ δεν είμαστε φυσικό ή νομικό πρόσωπο, οντότητα ή όργανο που ενεργεί εξ ονόματος ή κατ’ εντολή οντότητας που αναφέρεται στο σημείο (α) ή (β) παραπάνω,
4. δεν υπάρχει συμμετοχή φορέων και οντοτήτων που απαριθμούνται στα ανωτέρω στοιχεία α) έως γ), άνω του 10 % της αξίας της σύμβασης των υπεργολάβων, προμηθευτών ή φορέων στις ικανότητες των οποίων να στηρίζεται ο ανάδοχος τον οποίον εκπροσωπώ.»

## ΠΑΡΑΡΤΗΜΑ Χ– ΕΝΗΜΕΡΩΣΗ ΓΙΑ ΤΗΝ ΕΠΕΞΕΡΓΑΣΙΑ ΠΡΟΣΩΠΙΚΩΝ ΔΕΔΟΜΕΝΩΝ

Η Αναθέτουσα Αρχή ενημερώνει υπό την ιδιότητά της ως υπεύθυνης επεξεργασίας το φυσικό πρόσωπο που υπογράφει την προσφορά ως Προσφέρων ή ως Νόμιμος Εκπρόσωπος Προσφέροντος, ότι το ίδιο ή και τρίτοι, κατ’ εντολή και για λογαριασμό του, θα επεξεργάζονται τα ακόλουθα δεδομένα ως εξής:

Ι. Αντικείμενο επεξεργασίας είναι τα δεδομένα προσωπικού χαρακτήρα που περιέχονται στους φακέλους της προσφοράς και τα αποδεικτικά μέσα τα οποία υποβάλλονται στην Αναθέτουσα Αρχή, στο πλαίσιο του παρόντος Διαγωνισμού, από το φυσικό πρόσωπο το οποίο είναι το ίδιο Προσφέρων ή Νόμιμος Εκπρόσωπος Προσφέροντος.

ΙΙ. Σκοπός της επεξεργασίας είναι η αξιολόγηση του Φακέλου Προσφοράς, η ανάθεση της Σύμβασης, η προάσπιση των δικαιωμάτων της Αναθέτουσας Αρχής, η εκπλήρωση των εκ του νόμου υποχρεώσεων της Αναθέτουσας Αρχής και η εν γένει ασφάλεια και προστασία των συναλλαγών. Τα δεδομένα ταυτοπροσωπίας και επικοινωνίας θα χρησιμοποιηθούν από την Αναθέτουσα Αρχή και για την ενημέρωση των Προσφερόντων σχετικά με την αξιολόγηση των προσφορών.

ΙΙΙ. Αποδέκτες των ανωτέρω (υπό Α) δεδομένων στους οποίους κοινοποιούνται είναι:

(α) Φορείς στους οποίους η Αναθέτουσα Αρχή αναθέτει την εκτέλεση συγκεκριμένων ενεργειών για λογαριασμό της, δηλαδή οι Σύμβουλοι, τα υπηρεσιακά στελέχη, μέλη Επιτροπών Αξιολόγησης, Χειριστές του Ηλεκτρονικού Διαγωνισμού και λοιποί εν γένει προστηθέντες της, υπό τον όρο της τήρησης σε κάθε περίπτωση του απορρήτου.

(β) Το Δημόσιο, άλλοι δημόσιοι φορείς ή δικαστικές αρχές ή άλλες αρχές ή δικαιοδοτικά όργανα, στο πλαίσιο των αρμοδιοτήτων τους.

(γ) Έτεροι συμμετέχοντες στο Διαγωνισμό, στο πλαίσιο της αρχής της διαφάνειας και του δικαιώματος προδικαστικής και δικαστικής προστασίας των συμμετεχόντων στο Διαγωνισμό, σύμφωνα με το νόμο.

IV. Τα δεδομένα θα τηρούνται για χρονικό διάστημα για χρονικό διάστημα ίσο με τη διάρκεια της εκτέλεσης της σύμβασης, και μετά τη λήξη αυτής για χρονικό διάστημα πέντε ετών, για μελλοντικούς φορολογικούς-δημοσιονομικούς ή ελέγχους χρηματοδοτών ή άλλους προβλεπόμενους ελέγχους από την κείμενη νομοθεσία, εκτός εάν η νομοθεσία προβλέπει διαφορετική περίοδο διατήρησης. Σε περίπτωση εκκρεμοδικίας αναφορικά με δημόσια σύμβαση τα δεδομένα τηρούνται μέχρι το πέρας της εκκρεμοδικίας. Μετά τη λήξη των ανωτέρω περιόδων, τα προσωπικά δεδομένα θα καταστρέφονται.

V. Το φυσικό πρόσωπο που είναι είτε Προσφέρων είτε Νόμιμος Εκπρόσωπος του Προσφέροντος, μπορεί να ασκεί κάθε νόμιμο δικαίωμά του σχετικά με τα δεδομένα προσωπικού χαρακτήρα που το αφορούν, απευθυνόμενο στον υπεύθυνο προστασίας προσωπικών δεδομένων της Αναθέτουσας Αρχής.

VI. H Αναθέτουσα Αρχή έχει υποχρέωση να λαμβάνει κάθε εύλογο μέτρο για τη διασφάλιση του απόρρητου και της ασφάλειας της επεξεργασίας των δεδομένων και της προστασίας τους από τυχαία ή αθέμιτη καταστροφή, τυχαία απώλεια, αλλοίωση, απαγορευμένη διάδοση ή πρόσβαση από οποιονδήποτε και κάθε άλλης μορφή αθέμιτη επεξεργασία.

## ΠΑΡΑΡΤΗΜΑ XI – Ρήτρα Ακεραιότητας

Ο Ανάδοχος με την παρούσα δηλώνει ότι δεσμεύεται ότι δεν ενήργησε αθέμιτα, παράνομα ή καταχρηστικά και ότι θα εξακολουθήσει να ενεργεί κατ’ αυτόν τον τρόπο κατά την εκτέλεσης της Σύμβασης αλλά και μετά τη λήξη αυτής.

Ειδικότερα, ο Ανάδοχος δηλώνει ότι:

1) δεν διαθέτει εσωτερική πληροφόρηση, πέραν των στοιχείων που περιήλθαν στη γνώση και στην αντίληψη του μέσω των εγγράφων της Σύμβασης και στο πλαίσιο της συμμετοχής του στη διαδικασία σύναψης της Σύμβασης και των προκαταρκτικών διαβουλεύσεων στις οποίες συμμετείχε και έχουν δημοσιοποιηθεί.

2) δεν πραγματοποίησε ενέργειες νόθευσης του ανταγωνισμού μέσω χειραγώγησης των προσφορών, είτε ατομικώς είτε σε συνεργασία με τρίτους, κατά τα οριζόμενα στο δίκαιο του ανταγωνισμού.

3) δεν διενήργησε ούτε θα διενεργήσει πριν, κατά τη διάρκεια ή και μετά τη λήξη της Σύμβασης παράνομες πληρωμές για διευκολύνσεις, εξυπηρετήσεις ή υπηρεσίες που αφορούν τη Σύμβαση και τη διαδικασία ανάθεσης.

4) δεν προσέφερε ούτε θα προσφέρει πριν, κατά τη διάρκεια ή και μετά τη λήξη της Σύμβασης, άμεσα ή έμμεσα, οποιαδήποτε υλική εύνοια, δώρο ή αντάλλαγμα σε υπαλλήλους ή μέλη συλλογικών οργάνων της Εταιρείας, καθώς και συζύγους και συγγενείς εξ αίματος ή εξ αγχιστείας, κατ’ ευθεία μεν γραμμή απεριορίστως, εκ πλαγίου δε έως και τέταρτου βαθμού ή συνεργάτες αυτών ούτε χρησιμοποίησε ή θα χρησιμοποιήσει τρίτα πρόσωπα, για να διοχετεύσει χρηματικά ποσά στα προαναφερόμενα πρόσωπα.

5) δεν θα επιχειρήσει να επηρεάσει με αθέμιτο τρόπο τη διαδικασία λήψης αποφάσεων της Εταιρείας, ούτε θα παράσχει με παραπλανητικές πληροφορίες οι οποίες ενδέχεται να επηρεάσουν ουσιωδώς τις αποφάσεις της Εταιρείας καθ’ όλη τη διάρκεια της εκτέλεσης της Σύμβασης αλλά και μετά τη λήξη της.

6) δεν έχει εμπλακεί και δεν θα εμπλακεί σε οποιαδήποτε παράτυπη, ανέντιμη ή απατηλή συμπεριφορά (πράξη ή παράλειψη)] που έχει ως στόχο την παραπλάνηση/εξαπάτηση οποιουδήποτε προσώπου ή οργάνου της Εταιρείας εμπλεκομένου σε οποιαδήποτε διαδικασία σχετική με την εκτέλεση της Σύμβασης (όπως ενδεικτικά στις διαδικασίες παρακολούθησης και παραλαβής), την απόκρυψη πληροφοριών από αυτό, τον εξαναγκασμό αυτού σε ή/και την αθέμιτη απόσπαση από αυτό ρητής ή σιωπηρής συγκατάθεσης στην παραβίαση ή παράκαμψη νομίμων ή συμβατικών υποχρεώσεων που σχετίζονται με την εκτέλεση της Σύμβασης, ή τυχόν έγκρισης, θετικής γνώμης ή απόφασης παραλαβής (μέρους ή όλου) του συμβατικού αντικείμενου ή/και καταβολής (μέρους ή όλου) του συμβατικού τιμήματος.

7) ότι θα απέχει από οποιαδήποτε εν γένει συμπεριφορά που συνιστά σοβαρό επαγγελματικό παράπτωμα και θα μπορούσε να θέσει εν αμφιβόλω την ακεραιότητά του.

8) ότι θα δηλώσει στην Εταιρεία, αμελλητί με την περιέλευση σε γνώση του, οποιαδήποτε κατάσταση (ακόμη και ενδεχόμενη) σύγκρουσης συμφερόντων (προσωπικών, οικογενειακών, οικονομικών, πολιτικών ή άλλων κοινών συμφερόντων, συμπεριλαμβανομένων και αντικρουόμενων επαγγελματικών συμφερόντων) μεταξύ των νομίμων ή εξουσιοδοτημένων εκπροσώπων του, υπαλλήλων ή συνεργατών του που χρησιμοποιούνται για την εκτέλεση της Σύμβασης (συμπεριλαμβανομένων και των υπεργολάβων του) με μέλη του προσωπικού της Εταιρείας που εμπλέκονται καθ’ οιονδήποτε τρόπο στη διαδικασία εκτέλεσης της Σύμβασης ή/και μπορούν να επηρεάσουν την έκβαση και τις αποφάσεις της Εταιρείας περί την εκτέλεσή της, συμπεριλαμβανομένων των μελών των αποφαινόμενων ή/και γνωμοδοτικών οργάνων αυτής, ή/και των μελών των οργάνων διοίκησής της ή/και των συζύγων και συγγενών εξ αίματος ή εξ αγχιστείας, κατ’ ευθεία μεν γραμμή απεριορίστως, εκ πλαγίου δε έως και τετάρτου βαθμού των παραπάνω προσώπων, οποτεδήποτε και εάν η κατάσταση αυτή σύγκρουσης συμφερόντων προκύψει κατά τη διάρκεια εκτέλεσης της Σύμβασης και μέχρι τη λήξη της.

Οι υποχρεώσεις και οι απαγορεύσεις της ρήτρας αυτής ισχύουν, αν ο Ανάδοχος είναι ένωση, για όλα τα μέλη της ένωσης, καθώς και για τους υπεργολάβους που χρησιμοποιεί.

1. Πρβλ. άρθρο 80 παρ. 10 ν. 4412/2016 [↑](#footnote-ref-1)
2. Πρβλ. σχετικά, σελ. 8 της Ανακοίνωσης της Επιτροπής C (2019) 5494 final «Κατευθυντήριες γραμμές για τη συμμετοχή προσφερόντων και αγαθών από τρίτες χώρες στην αγορά δημοσίων συμβάσεων της ΕΕ». [↑](#footnote-ref-2)
3. Πρβ. άρθρο 72 παρ. 1 του ν. 4412/2016, όπως τροποποιήθηκε με την περ. 4 του άρθρου 107 του ν. 4497/2017 (Α' 171). [↑](#footnote-ref-3)
4. Άρθρο 96, παρ. 7 του ν. 4412/2016 [↑](#footnote-ref-4)
5. Πρβλ. άρθρο 218 του ν.4412/2016, όπως τροποποιήθηκε με το άρθρο 43 παρ. 25, υποπαρ. α του ν. 4605/2019. [↑](#footnote-ref-5)
6. Ως ΘΕΣΕΙΣ ενδεικτικά αναφέρονται : manager, senior consultant, consultant, business expert κλπ. [↑](#footnote-ref-6)